
«OTTHON» VAEOS. 

Hét év múlva, tehát még hamarább mint alapítója jó- 
solá, egy millió lakosa volt Otthon városának. Ha ugyan 
szabad városnak nevezni egy negyvenkét négyszög-mért- 
földre kiterjedő telepet. 

És mégis város az, rendszeresen alkotva, szabályszerűen 
beosztva, melynek önmagát tovább fejlesztő életműszeres 
növekedése elevenen szemlélhető, mint az agavé virág- 
koronájának növése, mikor tíz év alatt egyszer virágzás- 
nak indul. 

A ki folyammentében utazik a tenger felé, midőn Tul- 
csát elhagyja s a Szulina folyamág(A végighalad a villany 
géphajóval, kétoldalt egy szakadatlan kertvilágot lát maga 
előtt. A buja növényzet csoportosulása meglepő. Öt világ- 
részből lettek fölkeresve a haszonhajtó és dísznövények, 
mik ez éghajlat alatt meghonosíthatok, mik a választott 
földeknek különös kedvenezei, s a sikertilt kísérlet el- 
árasztja az európai zöldség-piaezokat eddig ismeretlen 
főzelékek és gyümölcsök halmazával, miket a kultúra meg- 
nemesített. 

A kertek közepében egyes családok számára való házak 
vannak, beárnyékolva gyümölcstermő fákkal, befuttatva 
virágdús folyondárokkal ; a kertek eleven sövényén szaba- 
don tenyésző újfajta selymérek gubói sárgállanak, mint 
fényes selyem-gyümölcsök, s a háttérben, mintha a haj- 
dani redanokat gúnyolnák, törpe váracsok, lőrésekkel : 
azok méhesek. A folyam felszíne sem néptelen. A partok 
mellett tutajokra épített kunyhók libegnek, mikből falkái 

a szelíd szárnyasoknak rajzanak elő, a mik nappal az olaj- 
növények között járnak s az ártó bogarakat szedik le azok- 
ról, éjszakára pedig dobszóra úsznak haza libegő flottil- 
láikrá. 

Ez a kertipar városa. 

A független, saját tűzhelyének élő földész kedvencz ipara 
ez, mely munkáját tízszerte jobban jutalmazza, mint a 
szántás-vetés. 

A mezőgazdaság most már csak a tudománynak és a 
tehetségnek való. Az Otthon állama szűk területén szapo- 
rodó népével nem bízhatja magát az időjárások véletle- 
neire ; nem szabad azon aggódnia, hogy vájjon jól míveli-e 
a földét a kis gazda? mit vet bele ? jókor veti-e el ? jön-e 
rá eső? nem veszi-e föl a víz árja? nem lepi-e meg a 
rozsda? learatják-e a termést idején? nem jön-e a nyom- 
tatásra esős idő ? nem megy-e kárba az egész termés ? Az 
Otthon államának minden évben szüksége van a maga 
«jó») termésére. 

Az egész Léti-sziget egy mintagazdaság, melyet a rész- 
vényes állam nagybaif kezel saját vállalatára. Itt a hozzá- 
való földet is teremteni kellett. 

Legelőször is csatornázással a mocsárt lecsapolták ; a 
nagyobb tavakat szivattyúzó gépekkel merték ki, s a hol a 
föld árja járta a térséget, ott keresztülfuratták az alsó víz- 
átnemboesátó rétegeket; a tőzeget leégették róla; gőz- 
rigolozó gépekkel megforgatták a talajt, alagcsövekkel 
összehálózták az alréteget, s a mezőt keresztül-kasul szel- 
delték öntöző-csatornákkal. Akkor azután a gőzekékkel 
láttak hozzá. Ha túlnedves volt a talaj a szántáshoz, az 
alagcsöveken át keresztül fűtötték, ha száraz volt az idő- 
járás, a csatornákon át elárasztották, ha késő tavaszi fagy 
fenyegette a vetést, ismét meleg gőzt bocsátottak rá a 
talajból ; gabonavirágzáskor termékenyítő czafrang-készü- 
lékkel söpörtek végig a kalászos mezőn, a rozsdát kiirtot- 
ták kénsavas permeteggel, a mit kaucsuk-csövekkel ve- 
zettek el a vetésekre, az ártékony rovarokat thanaton- 

fecskendéssel ölték el, ha a mezei egerek szaporodtak el, 
azokat az alagcsöveken át rájuk bocsátott szénenynyel 
fojtották meg : mesterséges trágyával, trágyáié-öntözéssel 
sokszorozták a növény termő erejét, s ha jégeső, pusztító 
fergeteg jött, villanyvezető tornyaik segélyével félreterelték 
azt a mívelt földről a tenger felé. 

. Ily földmívelés mellett a Léti szigete egyedül képes volt 
az új világváros milliónyi lakosságát ellátni kenyérrel. Ez 
volt a város tárháza, csupa raktárak, gazdasági épületek, 
összefüggő csoportokban; a buja mezőkön meghonosított 
házi állatok, gyapjuadó nyájak, a lankaságokban gyapot 
és dohány, a dombosabb fensíkon szőlők, miknek bora a 
kezelés mellett a világpiacz keresett árúczikkévé lett. Ez 
a ((mezőgazdasági város ». 

Tovább haladva, a kerti lakodat a Moise-szigetén s a 
szántóföldeket és gazdasági épületeket a Létin kezdik föl- 
váltani más alakú épületek, tömör, vörhenyes falak, bolt- 
hajtás alakú tetők, zománczos, fénylő külsővel ; a keresztül- 
kasul szögellő csatornákat fölváltják épen úgy összepók- 
lábazott vasutak, mik egyik épülettől a másikig s mind- 
annyian a folyamparthoz futnak. A földipar városa át- 
alakul gyárvárossá. 

Hanem a mostani gyáraknak hiányzik már az a fertel- 
mes tulajdonságuk, hogy füstöt, bűzt terjeszszenek maguk 
körül s bemérgezzék vele mértföldekre a levegőt s kényel- 
metlenné tegyék más halandókra nézve a lakást. A mos- 
tani gyáraknak nincsenek már magas kéményeik. Azok a 
magas, füstokádó minarék mind eltűntek ; csak alacsony 
kürtők és gázcsövek vannak. A gyárak nem fűtenek többé 
kőszénnel. Tatrangi az olvadhatlan hyalichorcsövek le- 
rakása által kivihetővé tette az eddig lehetetlennek hitt 
keresztülfurását az egész földrétegnek s megkisérlé aztán 
kútfúróival a föld primaer alakulásainak rétegeit is át- 
szakítani, míg lemélyeszté olvadhatlan érczüveg csöveit a 
földkebel központi tűzhelyéig, önkénytes vulkánt csalva 
elő az ősgránit burkolat alól. S az végtelen horderejű ta- 

lálniány lett. E «tűzkürtő» tetszés szerinti lemélyesztése 
által az egész emberiség egy nyomasztó rémtől lett meg- 
szabaditva, attól a rémgondolattól, hogy mi lesz a világ- 
ból, ha egyszer elfogy a kőszén, elpusztulnak az erdők, mi 
ad akkor a télnek meleget, a gépeknek éltető erőt? A föld 
maga. Tatrangi tűzkürtőit a kerek világon mindenütt oly 
vívmánynak fogadták, minő Amerika föltalálása volt. 
A gyárak gépei megszűntek kőszenet fogyasztani, mind- 
annyi tűzkürtőket fúratott a föld mélyéig s onnan vette 
tüzelő szerét. A földalatti tűzhely gázokat is adott, miket 
vegytani átalakítás mellett világító gázul lehetett hasz- 
nálni. Otthon város minden házában a tűzkürtők csövei 
vezetnek, télen azok adják a meleget, éjjel a világítást, a 
tűzhelyen azok főznek, fagyos időben azok melegítik át a 
zord idő fenyegette kerteket és vetéseket, rossz nyárban 
azok érlelik tökéletességre a szőlőfürtöket, s mozderővel 
látnak el minden gyárat, tűzzel minden üstöt, tropieus 
légkörrel a fedett diszkerteket. 

Ilyen fedett díszkertek az Otthon város belső főutczái. 

A gyárvároson túl kezdődik a « kereskedelmi város ». 

Három roppant széles Dunaág folyik végig rajta: aKilia, 
Szulina és Szentgyörgy-Duna. Mindenik folyamág két 
partja vert kövekkel kirakva, húsz ölnyi szélességben a 
kereskedelmi árúk rakpartjául szolgál, melyen vasutak 
vezetnek végig, s jövő és távozó hajókra szállítják át az 
árúezikkeket. E partokról másfél ölnyi magasban emel- 
kednek a hosszú aszfalt- és ruggyanta-sétányok, terebélyes 
fáikkal ; s e sétányok mentében a végtelen palotasorok, 
kereskedelmi űgyszobákkal földszint, raktárakkal a föld 
alatt, árútermekkel az emeleteken s a nagyszerű vendég- 
fogadók. 

A belváros a Moise-sziget közepét foglalja el ; s ennek 
van három főutezája, mely egymást, mint egy csillag- 
kereszt szeli át. Mindegyik utcza harmincz öl széles és egy 
mértföld hosszú ; a középpont, melyen összetalálkoznak, 
egy hatszögű tért képez, melyet kétezer lépésbe kerül 

körüljárni. És mind ez egyenes főutczák, mind a tér maga, 
ichor-üvegboltozattal vannak fedve, a főtér hatszögű ku- 
polája hatszáz lábnyira magasodik a symmetricus palota- 
tömegek közül, egy gloriettél a tetejétí, melyből éjszaka 
villanyfény ragyog szét a városon s tíz mértföldnyire el- 
világít a tengeren, a közeledő hajók elé. A fedett utczák- 
ban nincs soha sár és por : nincs több szél, mint a meny- 
nyit mesterséges szellőztetés idéz elő, kétoldalt délszaki 
fák örökzöld lombjai árnyékolják be a sétányokat, télen az 
utczák alagcsöveken át fűtve vannak, s nyáron felülről 
lebocsátott hideg lég tartja azokat hűsen. A hatszögű tér 
járdáit egy tündéri szép fasor futja körül; egyetlen sor 
eleis-pálma, melynek fényes levelei valami üdítő illatot 
párolognak ki, hasonlót a violák szagához s ez örökké be- 
töltve tartja a roppant boltozat teriméjét, s megtisztítja a 
léget az emberi kigőzölgés bűzeitől. Ez a tér a városház- 
tere. A hatszögű épület hat szárnya egy egész építményt 
képez, melynek hat kapuját a keresztülszelő három utcza 
bejáratai alkotják. A tér közepén kolosszális szökőkút s e 
kút körül a város hírhedett élelmi bazárja. Ez egyik neve- 
zetessége Otthon városának. Egy gyümölcs- és élelmiszer- 
piacz, melyen az öt világrész és a szigetországok minden 
élvezhető gyümölcse azon frissen, a hogy törzséről lesza- 
kíttatott, összehalmozva található : a phoenix-pálma da- 
tolya-fürtéi, a cariota édes liszttartalmú kobakjai, a pal- 
myi-a-pálma óriási diói, miknek külső húsos héja édes 
borízű, belső magszéke friss aludttejhez hajaz, s ha meg- 
szárad, finom sajtnak ízlik ; a félmázsás lodoiceák, mintha 
nagy tökök hevemének ottan, a ceyloni csodapálma 
dundi gömböczei, mik csak éretlenül ehetők, a vérveres 
tahiti almák; az üdítő belimbik, a szentjános-kenyér- 
alakú ingefára húsos hüvelyei, a kenyérfa pikkely pánczélos 
czipói, a mangi-fák aranyszín tojásai, a rózsaillatot és 
fűszerességet egyesítő csirimáják, a duránczi húsú guyave- 
szilvák, a szájban szétolvadó piraquao-baraczkok, a fahéj 
fűszeres nialéa-szőlők, a chinai olajfa illatos bogyói, a 

paradicsomfügék, a dinnye-alakú gerezdes abacatok, a 
keményhéjú, kékzománczú mangosztán- almák, miknek 
belső húsa izre és olvadékonyságra a fagylalthoz hasonlít, 
a granadill paradicsom-almái, a pandanusz kenyérbélű, 
alianász-alakú gubói az év minden szakában felhalmozva 
találhatók e gyümölcsbazár tágas csarnokaiban, ipik a 
múlt századbeli ronda kofasátrakat mesevilágba száműzték. 
Itt vannak kirakva czélszerű állványokon az újkor nagy 
tökélyre mivelt európai kertiparának főzelékei mellett a 
többi földrészek ínycsiklandó zöldségtermékei is, a ká- 
poszta-pálma hajtásai, a jávai kacsangbabok, a finom húsú 
sóják, lisztes gesztenyeízű bataták, a török kobakok és 
tojásgyümölcsök, a jávai savanyú nanka, a malabári dsam- 
buk, az olajos pisztáczok s mindazok a csodálatos ehető 
növények, miket egy keletindiai wayong egy előkelő pan- 
gerang asztalára szolgáltat ; mik közöl nem hiányozhatik 
a dinnyefa gyümölcse, a carica papaya, melyről minden 
gazdasszony tudja már, hogy annak a levétől a legkemé- 
nyebb hús is porhanyóvá lesz a nélkül, hogy tűzre tennék. 
Húsnemüekben is egész yüágtárlat van itt ; s az árú-eladó 
székely menyecskék, a piros-pozsgás debreczeni, szegedi, 
komáromi kufárnők oly nyelvkészséggel tudják ajánlani 
árúczikkeiket, mely szakképzettségükről tanúskodik: itt 
egy delikát elefánttalp kínálkozik, egy rózsapiros jeges- 
medve-czomb szomszédságában, melynek versenyt tá- 
maszt az úri asztalra való jakk-pup ; az árúsnők készek 
megmagyarázni a vevőnek, melyiket hogyan kell elkészí- 
teni ; a chinai salangin fecskefészekből hogyan lesz cse- 
mege, az austráliai csörrös állatnak minő pácz kell ? ajánl- 
tatnak különösen a pekári és tajaszszu-malaczkák : a ki 
nagyobb állatot keres, az utasíttatik a szomszéd boltba, 
hol épen most giraJBf-borjukat mérnek ki, olyan a húsuk, 
mint a rezge ! ugyanott fiatal vízilovak szügye is kapható ; 
a többi részéből «pemmikánt» csinálnak; egy Brassóból 
idetelepült örménynő különösen nagyra van igen keresett 
sumatrai kappanjaival, a mik kávén híznak ; hitelesség 

kedveért mindegyiknek meg van hagyva a zúzája a benne 
levő emésztetlen kávészemekkel; ugyanennél található 
gyakran a nagyon keresett «pangerang-kávé.», mely akként 
jön létre, hogy egy inyencz állat, a «musang» a kávé- 
gyümölcsöt megeszi, a magját azonban nem tudja meg- 
emészteni, azt hátrahagyja, a jávaiak aztán azt összeszedik 
utána, 8 ez az áUatvilági körutat bevégzett kávé valami 
fejedelmi italt ád mind illatra, mint zamatra nézve. Azért 
hitelesség okáért együtt is szokták árulni az eredetét iga- 
zoló album graecummal, melylyel tömör koprolitokat ké- 
pez, az urak aranynyal fizetik azt. 

Másik boltban mindenféle italokat árulnak, ott kapható 
a török «sorbeth)), az amerikai öblackdnnk)), az arab 
«bombik)), mely egyszerre szomjat és éhet csillapít; a hű- 
sítő öchinai vízw, a kávégytimölcsböl készült «kiser)), az 
indus « ananászital)), a tengeri szőlőből sajtolt «korzián*, 
a málna és mézből párolt «malinnik», a borassus-pálma 
czukros nedve, a kellemesen csípős «gawral», a four croya 
virágmustja és százféle neme a gyümölcsboroknak, csupán 
igazi bort és égetett pálinkát nem találni a boltokban. En- 
nek előálKtása és árulása a részvényállam kizárólagos 
joga, a minek okait és czéljait majd meg tudjuk később. 

Es aztán az élelmi bazár valamennyi csarnokában lát- 
hatók azok a kis fürgencz lények, a mik az emberek leg- 
nagyobb ellenségének hatalmas pusztítói, a kis ghekkók 
azok, mik a legyek ellen folytatják a folytonos harczot. 
Ezek a szelíd gyíkok, tapadó talpacskáikkal össze-vissza 
futkározzak a falakat, az állványokat, hosszú nyelvükkel 
elkapkodják a legyeket, a dongókat s tisztán tartják tőlük 
az élelmi szereket, vannak is ezért a kufárnők előtt nagy 
becsületben. 

A ki azt gondolta, hogy az élelmi-bazárt a város közép- 
pontjába helyezze, jól számított. 

Az emberfogó csábszerek közt leghatalmasabb csalogató 
az, hogy «hol lehet jól enni?» Éz bele van nőve a hazáról 
való fogalomba, nem hiába részesül oly tiszteletben a 

«tüzhely». A szakácskönyv igen nevezetes közjogi codex. 
A gourmand világ elismerte Otthon városát az inyenczs.ég 
Mekkájának. 

Másik előnye a világvárosnak a tisztaság. Egy olyan 
helyre építve, melyet ősi i(\őktől fogva a járványok pos- 
vány-bölesőjónek ismert mindenki, az alapítóknak minden 
emberi tudományt segélyül kellett hívniok, hogy telepüket 
egészségessé idomítsák. A szükség kényszeríté őket a lehe- 
tetlent is valósítani. Ez sikerült. Az Otthon városában 
nincs szemét, nincs kloaka, nincs gyármoslék. Az mind 
trágyává alakíttatik, mielőtt emberölő gázaival a levegőt 
megfertőztethette volna s a piszok megtér rendeltetése he- 
lyére a szántóföldre s lesz belőle arany, a méreg a földbe 
vegyül s feltámad mint kenyér. 

A főtér hat oldalát hat palota képezi ; egyik a bank épü- 
lete, másik a szerződések háza és tolmácsi hivatal, har- 
madik a börze, a többi három az igazgatóság három kü- 
lön osztályáé. 

Ha az utazó a keleti-utczában egy légnyomatú henger- 
vasuton az imperialéra felül, egy örök világtárlat vonul el 
kétfelől mellette. Ipar- és terményczikkek, divat és gya- 
korlati tanulmányok, tudomány és művészet csoportosult 
tárlatai váltják föl egymást panorámaszerüen; míg az utcza 
véget ér s akkor ott áll az utazó előtt a század legmeré-. 
szebb építkezési műve : egy három mértföldnyi hosszú 
raktár, mely a Sulina-Dunaágtól a Szentgyörgy-Dunáig 
nyúlik. 

Ez az Otthon város kincstára. 

Itt rakodnak le a részvényállam mindenünnen érkező 
légjárói, s innen indulnak ki új árúkkal megterhelve. In- 
nen hordják szét a Dunán, a tengeren járó hajók, s a 
vasutak vonatai a felhalmozott árúczikkeket Európa egyes 
országaiba, meii; az Otthon állama az európai részlet- 
kereskedésbe nem avatkozik ; ő csak a világrészek között 
tartja fenn a közvetítést s a nemzetközi kereskedés hasz- 
nait engedi az egész világban szétoszolni. 

A hosszú kereskedelmi raktár, melyben együtt van az 
öt világrész, képezi a város homlokzatát a tengerpart fe- 
lől, mely összeköttetésben áll a kiépített mólókkal, a mik 
a' hajdani zátonyok helyén emelkednek, s most védett 
kikötőül szolgálnak a hajóknak. A Chedrile-sziget ez idő 
szerint mulatókertté átalakítva, kedvencz helye az ide- 
geneknek. 

A Szentgyörgy-Dunaágön a rakpartról egy alagút visz 
keresztül. Általában mindenütt vasból öntött alagutak 
visznek át egyik partról a másikra, mik könnyebben és 
gyorsabban elkészíthetők, mint a hidak. Hidat nem épí- 
tettek a^ Otthon város folyamain sehol, azért, mert mikor 
a Duna nagy áradásban van, a hajókat csak eléjük kötött 
serodromokkal lehet víz ellenében felvontatni, s ezeknek 
járását a hidjármak akadályoznák ; hanem alagút minden 
utcza nyílásából vezet át a túlpartra. A Szentgyörgy -parti 
fensíkon van a Duna-Delta őserdeje; most pompás nép- 
kertté átalakítva, melyet a világ minden építési ízlése sze- 
rint alkotott nyári lakok díszítenek. Ez a « fényűzés vá- 
rosa ». 

A Porticskája-Dunaág végre hajóépítéshez készített 
dockokhoz idomítva, gabonatartó silókkal végig rakva, el- 
vezeti a kíváncsi utazót a Eazin-tóba, melynek nincs köz- 
lekedése a tengerrel ; e tóban a részvényállam mesterséges 
s haltenyésztést űz nagy sikerrel, a zátonyokon osztriga- 
telepek ápoltatnak, a sziklás öblökben a szivacstermesztést 
üzdelik, s egy kavicsos talaján az őstónak a gyöngytermő 
gyöngyér meghonosításával tesznek kísérletet. 

Ha azután az utazó vízen, szárazon és víz alatt, villany- 
nyal hőléggel, légnyomással végigutazta a várost, felszáll 
egy serodromba s megtekinti azt madárlátból ; akkor látja 
lélekemelő képét egy új világvárosnak, melynek hatágú 
üvegboltozatos utczacsillaga ragyog a napfényben, mint 
egy óriási ^^endkereszt a földön, közepén a nagy kohinoor- 
gyémánttal, a hexagon kupolájával; közben a szabályos 
házak tömegei, tető helyett világkertekké alakított terrace- 

okkal; a kalauz megmutogatja itt és ott, ama kiváló nagy 
épület zöld parktól környezve, minő közintézet háza ? tá- 
gas négyszögű térek lombárnyékolta útjain tarka nép- 
tömeg tolong, vasutvonatok, társaskocsik robognak végig 
az utczákon, sodrony-huzalokon repül át más vonat a ház- 
tetők felett, villanygépek által hajtva ; a folyam óriás négy 
ágán hajóraj kerülgeti egymást, mindenféle tarka lobogók- 
kal ; távol kelet felé eltekintve, az esthajnal aranyegén 
közeledő légjárók hosszú sptét darucsoportja tűnik fel, s 
^ nyugati látkör ragyog a csatornahálózat tükörvonalaitól, 
mik átszelik a dohányzölddel, lenkékkei, mályvapirossal, 
repczesárgával hímezett végtelen mezőket. Míg a hexagon 
kupolájának órája felséges döngessél üti el a kilenczet, s 
ekkor a világító-torony óriási kürtje bömbölve szólal meg, 
tudósítva róla mindenkit, hogy a napnak vége, s váltókra, 
szerződésekre nézve kezdődik a « holnap », s ugyanakkor 
kigyullad a kupola napfényragyogásu villanylámpája s 
mintha csillagos ég népesülne meg az éj leszálltával, 
ezernyi ezer lámpa ragyog fel a symmetricus utczák mér- 
tani vonalain, a szökőkutak phosphorescens világítással 
vetik fel habjaikat, a hajókon vándor-jeltüzek jelennek 
meg, a közelgő aerodromonraj fekete alakjai zöldes fényű 
lampyris csoportként jelennek meg az égen, a gyárak tűz- 
kürtői veres fénysugarakat lövelnek az égbe, s a mezőkön 
villanyvilágítás mellett foly tovább az aratási munka. Az 
Otthon városában nincsen éj soha ! 



AZ OTTHON ÁLLAMA. 

Az Otthon, mint tudjuk, részvényekre alakult állam. 
Kétszázezer ember összeállt (félig önkényt, félig kénytele- 
nül) egy részvénytársulat és kereskedelmi telep alakítására. 
Ezek voltak egy egész ország ifjú értelmisége, iparosai, 
kereskedői, földészei, ép, egészséges fegyverviselői. Törzs- 
vagyonuk volt háromszáz millió aranyban és ezüstben, 

melyre a társulat bankja hatszáz millió bankjegyet bo- 
csáthatott ki, e szerint minden egyes férfi részvénye lett 
háromezer forint. Egynél több részvénye senkinek sem 
lehet 8 az el nem idegeníthető, el nem adható, le nem fog- 
lalható. A részvényt csupán két eset alterálja. Az egyik az 
olyan bűntény, mely száműzetéssel toroltatik meg, akkor a 
részvény törlesztve van ; a másik a nősülés. A mint a rész- 
vényesek egyike megházasodik, a nő is a részvényesek 
sorába iratik be, s az alaptőke annyival többfelé oszlik 
meg, ha mind megnősültek az alapítók, a részvény fele ér- 
tékre száll le. Ha elválnak a házasok, a nő részvénye sa- 
játja marad, s az elvált férj, ha újra akar nősülni, az új 
nő részvényét tartozik az alaptőkének megtéríteni. Ha új 
férfi akar megtelepülni az Otthonban, a ráeső részvényt 
befizeti az alaptőkének, e nélkül csak átutazó idegennek 
tekintetik. Ugyanez, ha polgárjogát bűneért elveszti, be- 
fizetett részvényösszegét visszakapja. 

Minden alapító részvényes s minden később megtele- 
pülő tartozik aláimi a részvénytársulat alaptörvényeit, 
melyek a következők : 

1. Az Otthon részvényese semmi állami adót nem fizet. 
Azonban a saját kerülete belügyeire szükséges költséget 
viseli. 

2. Az Otthon részvényese minden nemzetiségi, vallás- 
felekezeti, rangbéli igényeiről lemond, semmi más ország- 
hoz nem tartozik, semmi más szövetségbe nem lép, egye- 
dül az állam nyelvét ismeri el közvetítési eszköznek. 

3. Az Otthon részvényese mindenben aláveti magát a 
saját-választotta helyhatóság rendeleteinek, a becsület- 
bíróság és börze -törvényszék ítéleteinek minden apelláta 
nélkül. A békebiróság felszólítására annak segédkezet nyúj- 
tani tartozik. 

4. Az Otthon minden részvényese tiszteli részvénytársai 
jogait, egymással békében él, szabadon választja munka- 
körét, 8 ha kötelességének meg nem felel, megszűnik az 
állam részvényese s a város lakosa lenni. 

5. Minden részvényes egyenlő a társulat előtt minden 
téren és hivatásban. 

A kik e szövetséget aláírták, azok között először is min- 
den társadalmi különbség megszűnt a nőt és férfit iUe- 



A nő épen úgy választhatott magának hivatást, az élet- 
pályák bármelyikén, mint a férfi. 

E merész rendszabálynak meginérhetlen hatása volt az 
egész tásadalom erkölcsi alapjára. 

A nő, ki már ifjú korában önállóságra talált díszes és 
haszonhajtó pályákon, nem volt kitéve annyi csábnak, 
nem vesztegette lelkét üres hivalkodásra, nem lett kény- 
szerítve a nyomor, az elhagyatottság által a tévedések út- 
jára *" nem volt rászorulva a férfi kegy elemkenyerére ; sza- 
badabb lett a szív, de szigorúbb lett az erkölcs ; megszűnt 
az eskü, de megjött a hűség; és a mi az államra nézve 
egyik fő-fő gyakorlati czél volt : a használható emberi erő 
megkétszereződött. Az Otthon államában mindazt a fog- 
lalkozást, melyhez nem kell physikai erő és edzett ideg, 
nők látják el, nők tanítanak az iskolákban, nők árulnak a 
boltokban, nők a békebirák, a hivatalnokok, a könyv- 
vezetők, a pénztárnokok, a kertgazdák, s ez által százezer- 
nyi férfikéz és fő szabadult fel a hivatások terhesebb és 
izgalmasabb szakmáinak betöltésére. Ha a nők nem ten- 
nének emberszámot az Otthon városban, a társulatnak 
nem volna elég férfia csak a százezernyi repülőgépet is 
ellátni gépvezetőkkel, valamint a külföldi commanditeket, 
veszélyben bátor, égalji viszontagságokhoz edzett bizto- 
sokkal. 

Hát a saját tűzhely*? 

Ez is megtalálta a helyét. A ki nagy úr, vagy a ki any- 
nyira vitte az eszével, hogy sok pénzt keres, az tarthat 
saját konyhát ; úgyszintén a kis gazda is ; a gyárvárosban 
közkonyha látja el a lakosságot, mely ismét egyes csopor- 
tok által nagyban bevásárlás s közös felügyelet mellett 
kezeltetik ; a kereskedelmi városban pedig a nagy bérházak 

Boindegyike úgy van berendezve, hogy a földszintet egy 
ételadó gazdája foglalja el, ki azután a nugy ház minden 
lakóját, mint egy családot, látja el házi étkezéssel, s a leg- 
többen meg vannak vele elégedve. 

Hát a gyermeknevelés? 

Ezt a nagy városban ismét a gyermekkertek vállalták 
el ; s a leggazdagabb úr gyermekei sem részesülnek több 
kényelemben, gondosabb ápolásban, mint a gyermek- 
ápoldák pompás intézeteinek növendékei, hol télen dél- 
szaki növényekkel rakott téli kertek szolgálnak nekik 
ápoldául. Az Otthon államában tudja azt mindenki, hogy 
a gyermekélet kincs : az államnak tőke, a szülőknek pedig 
kamat, a leányt tizenhat éves korában, a fiút húsz éves 
korában az állam részvényesei közé iktatja, mihelyt azok 
bebizonyítják, hogy valami önálló munkakört elfoglaltak, 
s az osztalék felét, míg a szülők házánál laknak, ezek 
kapják. Ezt nevezik az Otthon államában «besorozás»-nak. 

Az Otthon • városában a mi legdíszesebb palotákat mu- 
tatnak a köztérek, azok mind főtanodák; könyvtárak, aka- 
démiák, tanítóképezdék, egyetemek, polytechnikumok, mú- 
zeumok, orvosi collegiumok, kereskedelmi tanodák, ipar- 
iskolák, művészeti akadémiák, találmányok, kísérletek 
műhelyei. S a hogy Tatrangi megjósolá : márványból és 
czedrusfából I 

Es e templomaiban a tudománynak egész phalanxa a 
világhírű tudósoknak teqeszti a haladó kor szellemi vív- 
mányait. Az ismeretek minden egyes szaka egész nagy 
önálló tudománynyá növekedett már fel, s a ki az egyszerű 
földmívelést tanulja, többet búvárkodik, mint Paracelsus 
idejében az alchymista. Felnőtt férfiak járnak most ta- 
nulni, nem kötelességből, mi siheder éveikben oly teher 
volt, de önfentartási vágyból. Jaj a tudatlannak I Ezt érzi 
mindenki, oly vágy viszi az embereket most a tanodába, 
mint hajdan a templomba. 

Hát a templom ? Templom nincsen-e az Otthonban ? 

Az is van. Kell lenni. 

A templom a köznépnek tanácsadója, bírája, orvosa. Az 
Otthon templomain belül nem a szertartásban áll az isteni 
tisztelet, hanem az erkölcsök emelésében, az ismeret- 
terjesztésben. Az Isten ismeretéhez nem a mesék, hanem 
a tények vezetnek. Az Otthon papja, mikor a világ terem- 
téséről prédikál, a geológiát magyarázza meg hallgatóinak 
s a földrétegek milliom éves titkait fölfedve előttük, bizo- 
nyltja be az Isten nagyságát, kinek egy év milliom egy nap I 
s mikor az Isten országáról veszi fel a textust, az emberi 
tudományok tökéletesültét mutatja fel, a mikben nagy az 
Isten I És hirdet emberek között egyenlőséget, népek kö- 
zött békességet, ragaszkodást a hazához, felebaráti rokon- 
szenvet, megtartását az adott szónak, önfeláldozást azok- 
ért, a kiket szeretünk, s a hogy pietása diktálja, idézi 
hozzá Jézus vagy Mózes, Mahomed vagy Solon, vagy 
Konfucsé szavait ; hisz ők mind azon törekedtek, hogy az 
embert közelebb vigyék az Istenhez. 

A pokollal nem ijesztgetnek többé senkit, A «tűzkürtők)) 
bizonyítják minden házban, melyet tüzelővel ellátnak, 
hogy a föld alatt nem laknak ördögök, az is a jóltevő Isten 
világa. A pokol létezése kizárná a mennyországróli fogal- 
mat : ember nem lehetne idvezült azzal a tudattal, hogy 
más emberek elkárhozottak. 

A népszerű természettudományi előadások, mik a köz- 
népet megismertetik az alkotó mindenség csodáival, lehe- 
tetlenné teszik az orthodox mesék érvényben tartását, s 
kényszerítik a papot, hogy ha a nép előtt akar haladni, az 
ismeret lámpáját vigye kezében. S e fénynél jobban meg- 
ismerik a nagy teremtőt, mint a traditiók sötétségében. 

Az Otthon államában tehát még a pap is hasznos ember. 

A mi azonban a templom hatalmát rég túlszárnyalta, az 
a nyomda. 

Az Otthon államának nyomdája egy egész városnegye- 
det képez, s betűszedő gépei mellett is ezernyi emberi kéz- 
nek ad munkát s ugyanannyi emberi főnek. Azok, a kik a 
tudományt előbbre viszik, kik buvárlataikkal, fölfedezé- 

seikkel az összes emberiségnek használnak, nemzetük 
nyelvének is jogot szereznek a világnemzetek sorában. 
A kereskedelem és a tudomány hódit. Terjeszti e hódítást 
azon előny, hogy az Otthon állam közlekedési gépei által 
az egész világból a leggyorsabban hordja össze az ese- 
mények hiteles híreit s e végett hírlapjait mint első kut- 
forrást fogadja az egész művelt világ s kénytelen azoknak 
idiomáját, minden idegenszerűsége mellett is, elsajátítani. 

Most lássuk az Otthon államszerkezetét. 

A részvényesek választanak egy képviselő-testületet, mely 
ezer tagból áll. E testület minden évben egyszer hivatik 
össze s akkor megvizsgálja az igazgató-tanács előterjesz- 
tését az elmúlt üzleti évről s megbírálja jövő évre számí- 
tott terveit. Az igazgató-tanácsnak harmincz választott 
tagja és három elnöke van ; a három igazgatót az összes 
részvényesek választják tíz évre, a többit a képviselő -test 
évenkint. 

Az egyik igazgató szakmája a belső rend fentartása s 
az építkezések, a másiké a közlekedés, a repülőgépek rend- 
szere, az új találmányok, a tudományos intézetek, a har- 
madik osztályrésze a kereskedelmi és a pénzügy. 

E három igazgató jelenleg Dárday, Tatrangi és Severus. 

A három igazgató feladata a közös összeműködés. 

Severus tervezi az állam kereskedelmi vállalatait, mik 
a távol világrészek egyes országaival kötött kereskedelmi 
szerződéseken alapulnak ; Tatrangi állítja elő a vállalatok 
fentartására szükséges eszközöket, neveli a gépek kezelé- 
séhez alkalmazandó szakférfiakat s vezeti a földismereti 
kutatásokat ; Dárday pedig intézi itthon a munkafelosz- 
tást, 8 ügyel az állam szerzett vagyonának czélszerű el- 
helyezésére. 

A részvényes állam keletkezésének első évében sok nagy 
ellenséggel, tömérdek akadálylyal volt kénytelen megküz- 
deni. A nagy tengeri kereskedést űző államok veszélyes 
vetélytársat láttak benne s nem akarták engedni azon 
eszme létesítését, hogy Ázsia és Európa között a legegye- 

Jókai : A jövő század regénye. 11. -^ 

nesebb vonalban irányuljon a kereskedés folyama; az 
úgynevezett « Ázsiai társulatokká)) csoportosult nagy ban- 
károk ellene szövetkeztek, hogy hitelét egyszerre meg- 
támadják; — a barbárok országait felizgatták ellene mint 
csempészetet űző és vámtörő kalózszövetség ellen ; — ha- 
nem az első év lefolyása után átlátta mindenki, hogy az 
Otthon államot megbuktatni nem lehet ; hanem hogy ki 
kell vele egyezkedni, és lehet vele egyezkedni. Az új köz- 
lekedési találmány nem rontotta meg a kereskedelem for- 
galmát, hanem gyorsította azt, a helybeli termények árát 
növelte, a behozottakét leszállítá ; aztán a részvényállam 
kész fizető volt mindig, hitelét nem feszítette túl. Veszte- 
ségei nem voltak, minők a régi kereskedést sújtották ; árú- 
czikkeit nem érte hajótörés, szállítmányaiban nem volt 
ismeretes a «calo», az árúfogyatkozás, a mit a régi szál- 
lítók két százalékkal szoktak felvenni, s egészen hiányzott 
nála a casco : az árúbiztosítás, mely az értéknek három 
százalékát képezi, s e két tételnél egyedül öt százalékkal 
kellett előnyben lennie. De végtelenül nagyobb volt ennél 
a nyeresége a gyors szállításon, mely képessé tette egy 
nap alatt egyik földfélgömbről a másikra átszállítani. így 
például, midőn a délamerikai pampasokban a csupán 
bőreért levágott tulkok húsát mázsánkint két dolárral vá- 
sárolta s e húst a jéghideg légmagason át azon frissen át- 
szállítá Európába, itt egyszerre megszünteté azon ínséget, 
mely szerint már azon időben húst csak az igen vagyonos 
osztály volt képes vásárolni, s a mellett, hogy azt ismét 
mindenkire nézve olcsóvá tette (kilonkint 16 kr.), még 
maga is nyert rajta száz perczentet, s a részleteladó másik 
százat ; holott e drága élelmiszert az ideig ott hagyták a 
nagy pusztákban a farkasoknak és medvéknek. És végül a 
szállítás neki nem került egyéb költségébe, mint a gép- 
felügyelők fizetése, a mozderőt ingyen adja a lég. Egy év 
alatt a mozdony állama rendíthetlen hitelét állapítá meg, 
B azontúl békében hagyták tovább nőni, és talán gondol- 
koztak róla, hogy saját fegyvereivel támaszszanak neki 

veszedelmes versenyt. Hanem ahhoz elébb a fegyvert ma- 
gát kellene bimi ! 

Az Otthon állama keletkezése első évében túlhaladta 
tiszta nyereségével az alaptőkéje összegét. Ez így lett fel- 
osztva : Egy százalék az igazgatóságnak. Ez is nagy összeg. 
Egy millió minden kormányzónak, s százezer forint az 
igazgató-tanács tagjainak. Azután egy negyed része a nye- 
reménynek az serodromonraj szaporítására lett fordítva, 
másik negyed az alaptőke növelésére, harmadik negyed a 
város középítkezéseiré ; a negyedik osztalékul maradt a 
részvényeseknek : fejenkint 700 frtnál több. 

Tehát az Otthon állam polgára nemcsak hogy semmi 
államadót nem fizet, nemcsak hogy katonáskodástól ment 
maradt, nemcsak hogy jó utakat, iskolákat, vagyon- és 
személy -biztonságot ingyen, egészséges lakást, jó igazság- 
szolgáltatást igen olcsón, I^enyérkeresetet, földbérletet, al- 
kalmazást, munkát igen könnyen kap az államban : még 
azonfelül annak a nyereségéből is osztalékot húz ; még a 
felől is biztosítva van, hogy ha balszerencse, elemi csapás, 
tehetetlenség megfosztja vagyonától, munkabíró erejétől : 
koldus akkor sem lesz, nem veszhet el nyomorban, van 
egy kincse, mely elpusztíthatlan : az állam aranykönyvébe 
beírt neve ! 

Azért a vétkes büntetése az, hogy a nevét onnan ki- 
törlik. Börtön nincs az Otthon városában. A vétkest szám- 
űzik onnan, s fülgombját kifúrják ; a külvilág előtt nem 
becstelenítő jel az, de itt ráismernek róla. Ha utóbb meg- 
javul és visszafogadják, egy ichor-gyémántfüggőt kap, mely 
rehabilitatióját bizonyítja, s az Otthon városában az ember- 
szeretet tisztelettel fogadja azokat, kik egy vétkes multat 
egy erényes jelennel hoztak helyre ; ott nyereségnek tartják 
a megjavult vétkest, s egyszeri botlásért nem üldözi a kár- 
öröm a sírig az elbukottat. 

A javíthatlan bűnöst, a szörnyeteget azonban nemcsak 
száműzik, hanem keresnek számára olyan helyet is, minőt 
megérdemel. Azt elszállítják Közép-Afrika ismeretlen va- 

donaiba, a honnan lehetetlen maga erejéből a civilizált 
világba visszatérnie. A csaló még ott lehet a vad népek 
közt civilizátor, a haramia még lehet ott hős, a lázító lehet 
társadalmi reformátor s a népámító lehet a nianmiamok 
közt missionárius, az őrjöngő gyilkos versenghet a fene- 
vadakkal az emberi felsőbbség fölött, s ha az apagyilkos 
ott összetalálkozik a gorillával s párharczban megöli azt, 
nagyapját ölte meg akkor is, de jótettet követett el. Az 
Otthon államában senkinek sem veszik el sem életét, sem 
szabadságát büntetésből, csupán azt teszik vele, hogy arról 
a helyről, melyet meg nem érdemelt, átteszik olyan helyre, 
melyet megérdemel. 

Végre rájövünk az ó-világnak egy nevezetes tényezőjére, 
melynek oly nagy szerep jutott a közéletben, melytől füg- 
gött a családok élete, mely annyiszor szerepelt a törvény- 
székek bűnvád-padjain ; mely valóban « szellem)). A bor. 
A szesz. 

Az Otthon államának két egyedárúsága van : a légi köz- 
lekedés és a bor. S ez a kettő egymáshoz van csatolva. 
Más népek ihatják a bort, ha megitták, jó kedyük lesz 
tőle, ha sokat ittak, részegek lesznek, hevernek a földön ; 
de a légben járó a boritaltól megőrül, a légjáró vezetője, 
ha részegen elesik, az égből esik le. Azért az serodromo- 
nok gépészeinek nem szabad sem bort, sem semmi szeszt 
inniok. Odafenn az ózonnal telt magasban úgyis folytonos 
mámorszerű izgalomban vannak az emberi idegek, egy 
ital bor méreggé válik ott ; ezért még az utasok sem kap- 
nak szeszes italokat a légben repülés alatt ; más ott az ér- 
verés, más a vér keringése, az egész égési processus, mely 
az ember belsejében az életet képviseli, más törvényeknek 
van alávetve, mint lenn a földön. Megrögzött betegségek 
megszűnnek odafenn, de támadt helyettük fogékonyság 
más betegségekre, miket a föld nem ismer. 

A légjáróknak tehát nem szabad bort inniok. Van száz- 
féle más ital, melylyel azt pótolhatják, mely üdít, enyhít, 
tái)]ál, de az idegekre nem hat. Azokat szabad árulni. Boii; 

csak az állam ád el, csak kitűnő jó bort, orvosi rendeletre, 
palaczkját aranyával mérve ; az olcsó bort pedig kiviszi 
Amerikába, a hol ismét jót tesz vele, mert a veszedelme- 
sebb alet és brandyt szorítja ki vele a piaczról. 

Az Otthon államában tehát nincs részeg ember. A lég- 
járók gépészeit az állam igen jól fizeti, nyereményeiben is 
részesíti ; azért minden ember azon törekszik, hogy erre a 
szakra képesítse magát vagy gyermekét ; hanem e hivatás- 
nak legelső parancsa a józanság. Annálfogva az Otthon 
államában a józan és nem józan ember közti külömbség 
valóságos kasztot képezne, a részegség páriává tenne. 

Az Otthon államának népe elfogadta bevett italul a theát 
és kávét és ez illustratiójául szolgál társadalmi alakulá- 
sának. 

A thea- és kávéivó nép erkölcse keményebb, ridegebb, 
változatlanabb, mint a szeszivóké. Tűz e nélkül is sok van 
a keleti faj vérében. 

1870-ben a német hadsereg katonái nem pálinkát, ha- 
nem kávét ittak és vitézül harczoltak mellette. 

És végtére az Otthon államában az időnek minden órá- 
jára s az ész és kar minden munkájára szükség van ; a 
ki részeg, munkát és időt lop el a társadalomtól és az 
államban tolvaj nem maradhat. 

Azért az Otthon polgárainak a bort csak orvosi rende- 
letre adják, s mindenki jól érzi magát e mellett. 

Hogy jól érzi magát mellette, annak esküvő bizonysága 
az, hogy hét év alatt egy millióra szaporodott fel az Otthon 
lakossága, s abból ötszázezer volt a részvényes, a ki le- 
fizette a polgárjogot adó magas díjat, s a szaporodás foly- 
vást mértani arányban növekedik, daczára a befogadási 
föltételek szigorának s a még szigorúbb lustratiónak. 

Jövedelme pedig szintén arányt tartott az államnak a 
szaporodó részvényesek számával, úgy, hogy a hetedik évi 
nagygyűlés elé terjesztett üzleti előterjesztésben az igaz- 
gatóság, az alkalmazottak és munkások díjának húsz szá- 
zalékkal felemelése mellett, a légjáróknak százezerre sza- 



Digitized by 



Google 



porítását, s a Létin egy új százmillióba kerülő raktár épí- 
tését ajánlhatá, a részvényeseknek fenmaradó ezer forintos 
osztalék mellett. Meg is kapta az absolutoriumot és fel- 
hatalmazást minden ellenmondás nélkül. A részvényállam 
országgyűlései derült arczczal birnak ! 



A VILÁG ÁTALAKULÁSA. 

Hét év egy olyan találmány után, minő a repülő gépek 
rendszere, az egész világot képes volt átalakítani. 

A legelső hatás az volt, hogy minden nagy államnak le 
kellett tenni a hadkészülődésről. Ez természetes volt. Min- 
den állam átlátta azt, hogy ha ő háborút akar valaki ellen 
indítani, a megtámadottnak első dolga lesz az « Otthon » 
részvényes állam szövetségét megvásárolni, s az ellen az- 
után sem hadsereg, sem ágyúk, sem várak, sem pánczélos 
flották nem segítenek. 

Az államok tehát kényszerítve voltak a kölcsönös le- 
fegyverzésre. 

Csupán Európában egyszerre négy millió katona lett 
hazabocsátva. 

Négy millió munkáskéz egyszerre visszaadva az iparnak 
és földmívelésnek ! 

És azokkal együtt kétszázezer katonatiszt a polgári pá- 
lyára bocsátva. Férfiak, a kik a szorgalom, erő, tehetség 
és tanulmány óriási tőkéjét fecsérelték eddig az ember- 
ölés tudományának terjesztésére s most egyszerre kény- 
szerítve lettek ugyanezen tehetségeket az élet haszonhajtó 
pályáin érvényesíteni. 

Nem volt többé hiány munkáskézben és szellemi tehet- 
ségben. 

A családalapításnak egy nagy akadálya elmúlt. 

Az uralkodók, kiknek nem volt okuk többé külvédelem 
végett katonai államot alkotni, kényszerítve lettek népeik 
szeretetére támaszkodni, tisztelni a törvényeket, becsülni 

a polgárokat s nem öltötték fel azontúl egymás katonai 
egyenruháit, mikor a szomszédba látogatni mentek. 

Hanem annál inkább iparkodtak valódi őszinte szövet- 
ségben élni egymással. 

Megszűntek a diplomatia véres kimenetelű cselszövé- 
nyei. 

Európa közeledett azon ponthoz, melyet ((Egyetemes 
Állam »-nak (Universal-Staat) neveznek. Az országok kö- 
zötti vitás kérdéseket egy nemzetközi békebiróság intézte 
el s annak a fejedelmek épen úgy alávetették magukat, 
mint más halandó ember a maga birájának, hiszen hiány- 
zott már kezükből az ((ultima ratio regum» : az ágyu- 
kanócz I 

A másik hatás pedig az lett, hogy a hadi készülődés 
megszűntével négy milliárdnyi évi kiadás lett kitörülve 
csak az európai államok budgetéből, a mibe addig éven- 
kinti fegyverkezésük került. 

Négyezer millióval könnyebbült meg az államok évi 
kiadása, négyezer millióval kevesebbet pusztított el az 
örökké éhes Moloch a nép verejtékén szerzett falatjaiból! 
Négyezer millióval kevesbült évenkint az államháztartási 
deficit ! Négyezer millióval több jutott népnevelésre, nép- 
boldogitásra ! 

Ennek legelőször is az egész pénzügyi világra volt rop- 
pant nagy hatása. 

Az államok nem szivattyúzták ki erőszakosan népeiket, 
ennélfogva a szükséges pénzt megtalálták odabenn önné- 
püknél, nem kellett érte a pénzállamok piaczaira menniök, 
adósleveleiket saját polgáraik birták, nem uzsorásaik. 

A munkás kéz és a munkadíj közötti nehéz kérdés 
veszteni kezdé égető erejét. A munkaadók elég munkaerőt 
találtak, s a munkatevők elég pénzt, hogy saját vállalko- 
zásukra csoportosulhassanak. Egyik sem volt többé a 
másik rabja. 

Nagy változáson ment át maga a kereskedelem, főként 
a hitel. 

A repülőgépek rendszere a közlekedést végtelenül meg- 
gyorsítá és egész a praecisióig bizonyossá tette. Ennek az 
a következése lett, hogy a pénzforgalom maga is épen oly 
arányban meggyorsult. Három hónapos váltóknak hire 
sem volt többé. Két hét volt a leghosszabb hitel, a mit 
kereskedő kért és adott, hisz 2 hét alatt kétszer is elad- 
hatja a megrendelt áruját, s örült, ha a pénze nem hevert 
a zsebében s ok nélkül nem fizette tőle a kamatot. 
A vásárlás csaknem egyértelmű volt már a kész fizetéssel. 
Szigorú és gyors eljárású kereskedelmi törvényszékek 
rászoktattak mindenkit kötelezettségei pontos és gyors 
teljesítésére. Komoly és nemes jellemű nemzetek a keres- 
kedelmi pályát kultiválni kezdték s bizonyos addig hiányzó 
noblesset honosítottak meg benne. 

A légjárók rendszere által a védvámok és mindenféle 
vámok rendszere is halomra omlott. A légjárót nem lehe- 
tett megvámolni. Azt a douanierek el nem foghatták. Az 
Otthon állam azonban nem űzött légjáróival csempészetet, 
hanem a mely állam szerződésre lépett vele, hogy gépei- 
vel leszállhat benne s raktárakat nyithat be- és kivitelre, 
azzal megegyezett akként, hogy a mi legnagyobb tiszta 
jövedelme volt addig az államnak a vámbevételekből, azt 
évi bérletül fogja neki fizetni. Ezzel épen csak a vámőrök 
és dugárusok életmódját fordította meg, azokat is kény- 
szerítve ezentúl tisztességes munka után élni. 

« Tisztességes munka után megélhetni!)) hisz ez a 
gordiusi csomó vezérfonala. A midőn becsületes úton 
könnyebben és biztosabban lehet vagyont szerezni, mint 
lopás által, elfogynak a tolvajok, és a midőn a nők szá- 
mára felszabadul a munkatér, elfogynak a hetárák. A rend- 
őrség nem talál majd őrizni valót. Minden ember maga 
féltékeny a kenyértermő becsületére. 

A becsületrőli fogalmak is megváltoztak. «Elég)) becsü- 
letesnek ölenni)), de nem «elég» becsületesnek ((mondatni*. 
A törvény megtorol minden sértést, s a mit a törvény meg 
nem torolhat, azért a társadalom a sértőt ítéli el, nem a 

megsérfcettet, mint jelen korunkban. Ennélfogva párbajt 
sem vívnak többé, s ökle erejével nem bizonyítja többé 
senki se igazságát, se szerelmét. 

A népek gyorsan és közelből ismerkednek meg; fel- 
fogják egymás jó tulajdonait s igyekeznek egymástól 
tanulni; felfedezik azokban, a kiket addig gyűlöltek, a 
szépet, a jót, az idegen országok gazdagságát, az idegen 
kedély költészetét s kezdik megismerni az együttérzés titkos 
varázsát. 

A mint a mivelt világ látköre a föld minden zugára 
kiterjed, a mint a találmányok folyvást új eredményeket 
hoznak elő ; a mint a néppusztító hadjáratok óriási törté- 
netét helyettesíteni kezdi a társadalmi élet nyüzsgő 
mozaik képe, mely szakadatlan változatban sürg-forr a 
napi események hirtömegében : azzal lassankint elenyészik 
az emberiségnek egyik leggonoszabb kísértete, az utolsó 
dsemon, «az unalom ». 

A huszadik század közepén túl nem unhatják többé 
magukat az emberek. A napnak minden óráját elfoglalja 
valami esemény, mely a szellemnek új izgalmat ad. Az 
emberek nem kártyáznak többé. Mulatságból lehetetlen, 
ha minden negyedórában azzal zavarják fel, hogy 
«hallottad-e már, mi történt a múlt óra óta?» pénzszer- 
zési vágyból megint nem ; hisz a kinek annyi esze van, 
hogy a whisztet meg tudja érteni, az egy kirándulással az 
aérodromon kajutjében többet és biztosabban nyerhet, 
mintha a trikkeket számlálja és izzad hozzá. 

A kártyaszenvedély lelohasztására egy találmány külö- 
nös hatással volt. Ez azon mnemotechnicai szemfény- 
vesztésen alapult, melyet a prsestidigitateurök clairvoyance 
czím alatt mutogattak. Tudva van ennek a titka. A kér- 
dező az első kimondott szó három betűjével jelzi a 
bekötött szemű kérdezettnek az elrejtett tárgyat, s annak 
csak egy előre betanult schemát kell jól fejében tartania, 
hogy kitalálja a kérdésből a tárgy színét, nevét, alakját. 
Valaki egy tankönyvet írt aztán arról, hogy két összetanult 

ember olyan jelentéktelen szavakkal, a mik figyelmet nem 
költen-ek, olyan kéz- és arczmozdulatokkal, a mik fel nem 
ötlök, a vele egyetértőnek minden kártyát jelezhet, a mi 
az ő kezében van; úgy hogy két ilyen összetanult játszó 
ellenében a harmadik és negyedik okvetlen zsákmányul 
esik ; ezt a könyvet eleinte üldözni kezdte a rendőrség, 
mint útmutató eszközt a rablásra ; míg egyszer egy cultus- 
miniszternek az a jó gondolatja támadt, hogy beviszi ő 
ezt a könyvet a felsőbb tanintézetekbe, mint köteles tan- 
tárgyat, hadd tanulja meg minden művelt ember, hogyan 
kell a kártyán biztosan csalni. És ez bámulatosan sike- 
rült. A mint minden emberrel közölve lett a titok, hogyan 
kell hamisan játszani? a kártya elvesztette az ingerét. 
Játszottak vele még tréfa, mulatozás végett, a hogy szokás 
bűvészi productiókat, társas mulatságokat kellemes idő- 
töltésül rendezni, de olyan bolond nem akadt többé, a ki 
commerce-játékot pénzbe játszszék, mikor jól tudja, hogy 
minden ember érti a hamis játék fogásait academice, 
ő maga is. A hazárd-játéknak pedig egy igen egyszerű 
intézkedéssel rontották meg a gyökereit. Ha a vesztes fél 
bepanaszolta a nyertest, vissza kellett neki fizetni az 
elnyert összeget. így aztán egészen rossz üzlet lett a 
kártyajátékból. 

Az új kor gyors közlekedési eszközei az aristocraticus 
fogalmakat is a képtelenségek közé vezették. Otthon a 
maga Auljában a kirgiz főnök is aristocrata s addig nem 
ereszti be a jövevényt bűzös sátorába, míg ki nem kér- 
dezte, hogy el tud-e hét őst számlálni ; hanem aztán ha 
összejön az orosz bojárral, azzal szemben alázatos szolga; 
az oros? bojár meg a franczia herczeg előtt sülyed le 
barbárrá, a franczia újonsült nemest az angol mylord 
megint csak parvenunek tartja, valamennyien elhomályo- 
sulnak a nagyszámú felséges és fenséges uralkodó és ural- 
kodhatnám fejedelmi ivadékokkal szemben, a kik úgy 
elszaporodtak már, mint a burgonya; és mind együtt 
azokkal nem érdemesek a bocskorsziját megoldani a 

Mohammed családjából származott rongyos török dervish- 
nek, ki előtt ők csak gyaur czenkek, s aztán derviriiestül 
együtt nevetséges bohóczok a chinai mandarin szemében, 
s ráadásul a mandarinnal, tisztátalan állatok a büszke 
brahminra nézve. S végül aztán bojár, vicomte, mylord, 
berezeg, fejedelem, dervis, mandarin és brahmin nem más 
a legbüszkébb yankg knownothing tábláján, mint portéka ; 
mennyit nyom ? az a kérdés: jiagy ot köp rá s letörli 
velel 



A gyorsan keveredő népek kényszerítve voltak rá, hogy 
büszkeségeiket otthon hagyják. Nem a nyaktiló irtja ki az 
aristocratiát, hanem a közöny. Elmúlik észrevétlenül. 



A VILÁGNYELV ES BETŰI. 

Azt, hogy az emberek egy nyelven beszéljenek, ha eddig 
meg nem érte a világ, ezután már épen nem érheti meg. 
Minden életképes nemzet igyekszik irodalmát kifejteni s 
ez által a nemzetiségek olyan alakuláson mennek át, 
minő a folyó anyagnak jegeczülése; a fluidumokat még 
lehetett egygyé keverni, de a cristallumokat ki egyesítheti 
más cristallumokkal ? 

Hanem a helyett létrejönnek a «világirás)) betűjegyei, 
miket az üzletvilág a kerek földön mindenütt sajátjainak 
fogad el, s a közös irást mindenki egyforma könnyűséggel 
olvassa a saját nyelvén, a chinai ép úgy, mint az indoger- 
mán, sémita, az uralaltaji vagy a magyar. 

Már a múlt században több százra mentek azok a 
betűjegyek, miket minden európai nép egyformán olvasott. 

Először is a kilencz arab számjegy, azután a hónapok 
tizenkét jelvénye. Egész táblázatot állíthatunk belőle 
össze, a mint következik. 

+ több 
— kevesebb 

& és 

X sokszor 

oo soha (végtelenség 

jegye) 
Osj vége 
/\ van 
O nincs 
rO ismét 
= egyenlő 
oo hasonló 

? kétséges 
X ismeretlen 
o9 ellenkező 
\^ eredmény (gyök) 
n négyszög 
E köb 



LegJcözöriségesebb jegy eh. 

(Q) lehetetlen (körnégy- 

szögités) 
^ meg van oldva (Py- 
ühagoras) 
! vigyázat 
(3 mindig (farkát ha- 
rapó kigyó) 
§ czikk 
t meghalt 
■^ született 
X ki van egyenlítve 
1íl3 megjegyzendő 
^0 százalék 
# arany 
S* font 
7* melléklet 
( — ) zár 



Vallásos és symbolicus jegy eh. 

vX^ remény 
X hit 
\il// király 



^ istenség 

^ szerelem 

cíi^ törvény (mérleg) 

\J Ítélet 

[*j szent 
f Krisztus ; keresztyén 
^ Mahomed; török 



C:/ királynő 
^ cselszövény (boszor- 
kányláb) 
X harcz 

@ emlékezet (nefelejts) 
T büntetés (bitójegy) 

egyezség (két össze- 
fogott kéz) 



Mértani, földtani és csillagászati jegyek. 



\0 varos 

\} falu 

^ vár 

i parterősség 

^ kikötő 

^ kolostor 

O csárda 

^ világitó torony 
JL világító hajó 
• ". rom 
f\ hegy 
/\ tűzhányó 
#+ sziklák a tengerben 
^^' folyam , 
••" határ 
'"^^ csatorna 



-'•'-■ pusztaság 

'-"-■ zátony 
OQ vasút 

oW erdő 

y"ii mocsár 
O^ irányzat 
'^^ indulás 
<^^ érkezés 
í^» tenger (víz) 

J föld 
O iiap 

hónap 
(É év 

n forrás 
% vízesés 



Üzleti és ipari jegyek. 

@ társ ^ bánya 

^ gőzkocsi Ű fürdő 

^ gőzhajó ]g óra (clepsidra) 

4 bajó g szabó 

® szekér aw rendelet 

T ^ohö y katona (lövészjegy) 

1$l gép © méreg, halálos 

© színészet J^ vásár 

^ husvágás 

Jegyek a chinai ábécéből, 
f férfi ^fa 

f\ nő 

MexiJcói képírás jegyek, 
^ tegnap ^ holnap 

Rosicrucianusok jegyei. 
<H titok [^ püspök 

\* sietség P papság 

S P^P^ ^5 római egyház 

A börzéken használt baldovernyelv jegyei. 

■'^ bank ex: activa 

X bank rupt -< passiva 
/ fél (és medio) ? kereskedés 

-^ egész (s ultimo) ? tolvajság 

^^ hausse § kész fizetés 

^=^ baisse @ veszteség 

"S- bilance ű takarékpénztár 

Japán és európai kereskedők által használt értekezési 
képbetük. 

ISI levél )0 aratás 

ö^ láttam, elfogadom V búza 

f eladó ^ rizs 

V árpa /\ czukor 

(^ zab <^ dohány 

cft) tengeri q) gyapjú 

X szesz ^\Q gyapot 

11 kávé K hal 

\y kávé ffl csomag 

^ thea 

Azték iratokon fölfedezett jegyek. 

/f\\ eső ^ zivatar 

^ szél j[^ forgószél 

|JÍ meleg 

Ghippewas sírkövek képbetüi, 

kK bivaly ^ teknöncz 

f^ ló X európai 

frP sertés Xl* idegen katonák 

Az országok neveit képviselő ezímerek. 

^ Magyarország §) Németország 

1^ Ausztria @ Francziaország 

Ezekhez jönnek még a hónapok jelvényei. 

V* Január — Július 

TflJ Február X Augusztus 

=^ Martius On Szeptember 
Tí) Aprü 8 October 

^ Május [I November 

>^ Június 5(o December 

ei Or kilencz arab számjegy ^ a hat római számjegy- 
gyei együtt. 

íme száznyolczvan olyan jegy, a mit már a XIX. szá- 
zadban használtak nyelvkülönbség nélkül s a miknek leg- 
nagyobb részét minden tanult ember ismerte, s a nyomta- 
tásban nem akadt fenn rajta. 

Az egyptomi hieroglyphok, a perui quipuk, az indus 
wampum-övek, a kihalt rézszinüek sírkövei, a tazmán 
képbetűk, az aztekek pálmahéjra festett feliratai, a 
mexicoi évkarikák és naptárkövek, de különösen a chinai 
Írásjegyek, a Tsok Írásmód, azután a bevett szokás, az 
elfogadott használat a XX. században ezerén felül sza- 
poríták azokat a jegyeket, amik egy egész szót és fogalmat 
fejeznek ki s a legszükségesebb ezer szó birtokában már 
képes az ember a legsürgősebb közleményeket olyan 
nyelven is megértetni, a melyet nem ért. 

A városok neveit a földrajzi vonalok és számok jelezek : 
11 I6V2 

+ 449 : ez Paris. + 52V2 : ez Berlin + 47V2 : Budapest. 
A túlsó félgömbnél a délkör megfordul, s a szám túlkerül. 
E jegyből a közös térkép után minden nemzet megérti, 
honnan jön a tudósítás ? holott betűkkel leírva nem tudná 
elolvasni. 

Ez általános írás még közelebb hozta a külön nép- 
fajokat egymáshoz, voltak hírlapok, egészen e világírás 
jegyeivel nyomtatva. Otthon városnak egyik új intézménye 
az volt, hogy minden hazatérő aérodromon egyik gépésze 
az alatt, míg a gép a maga útját megtette, a távolról 
hozott tudósításokat, eseményeket a vílágirás jegyeivel 
czinklapra beedzé ; mikor megérkeztek, a központi tudó- 
sító átvette tőlük az egyforma szélességű czínklapokat s 
azokat összeállítá. Az így szerkesztett hírlap mellett aztán 
a víUanytávírda is hátramaradt a versenyben, s kezdett 
az elavult találmányok lomtárába aláhanyatlani, mint a 
hogy elmúlt a lőpor és a gőz, mely egy század előtt még 
demiurgus volt: vílágromboló az egyik, világteremtő a 
másik. 

S az egymással oly könnyen és oly folytonosan érint- 

kező népek tudtak egymáson segíteni nagy bajaikban; 
egyiknél könnyebült a munka, a másik fölébredt a tespe- 
désböl; bőségüket egymásnak kölcsön tudták adni; 
eltanulták egymás előnyeit. Mindenkire nézve volt egy 
még alsóbb fokú népfaj, a kit valamire tanítson, a kit a 
földről fölemelkedni segítsen ; hisz még akkor is volt a 
földön kilencz millió emberevő, s azok közt három millió 
középafrikai állatember, a szőröstestű, majomfarkú 
niam-niam nép ; ki még a kőfegyvert sem ismeri, doronggal 
harczol s ellenfelét azért öli meg, hogy megegye. És annak 
is mind emberi lelke van. 

Az pedig régen meg lett czáfolva már, a mit a múlt 
század tudósítói állíiottak, mintha a különféle népfajok 
érintkezéséből eddig ismeretlen új uralkodó nyavalyák 
lepnék meg az európai fajokat. A múlt század nagy ragá- 
lyait és járványait a római Caesarok idejében is ismerték, 
Amerika feltalálása előtt, s a mi veszélyes kórban 
III. Henrik meghalt, arról már Dávid, Izrael királya is 
keservesen énekelt. Ellenkezőleg a lég és égaljváltoz- 
tatás, a vetőmag megújítása, az új házi állatok meghono- 
sítása, vérvegyítés, keresztezés, nemesítés, sok megrögzött 
csapást megszüntetett, melyben századon át pusztult a 
mivelt faj, s a szelídített házi állatok, és a gazdasági 
növények. 

ÚJ BAJOK 

Annak, hogy az utazás nagy távolságokra a földforgás 
gyorsaságával történhetett meg, azon az eredményen 
kívül, hogy fél millió ember szüntelen úton volt, még egy 
más közvetlenül érezhető hatása mutatkozott. Az utazó 
ember egyúttal messze volt a földtől s fenlakott az égben. 
Ez nem maradhatott befolyás nélkül az emberiség phy- 
siologiai fejlődésére. 

Számtalan betegséget ismertek már az ó-világban is, 
a mire az utazás gyorsasága, a tiszta lég, az éghajlat- 
Jókai : A jövő század regénye. II. 3 

változtatás, az időjárás fordulata gyógyítólag, enyhítőleg 
hatott. 

Ez a gyógyerő most hatványozva lett az által, hogy az 
utazó teljesen el lett távolítva a földtől, minden mephy- 
tieus kigőzölgés párakörén túlragadva, a hol repülés által 
sűrített ózon a maga tisztaságában hatotta keresztül 
tüdejét, pórusait, hol a lég villanyosságából elvont «elód», 
a nap tiszta fényéből kisugárzó «heliód», a hegylánczok 
csúcsaiból emelkedő «cry8tallód», (megannyi a jelenben 
is sejtett hatalmas erő), és a mit az ó-kor gyógyászai 
«magnale magnum»-nak neveznek : az egész föld szelle- 
mének, a geodaemonnak befolyása az emberi szervezetre 
a legsúlyosabb kórtüneteket csaknem rögtön, a felrepülés 
perczében elenyésztették, hagymáz, cholera, váltólázak a 
kór válságpontján jobbra fordultak az aérodromon belse- 
jében ; elaggott embereknek ifjúkori életerővel teltek meg 
lankadt idegeik a légben utazástól ; egy pár éven át az 
egész orvosi tudományt kataklismával látszott fenyegetni 
ez új találmány : nem küldtek a betegek orvosért, gyógy- 
tárba, hanem vitették magukat a repülő gépbe s indultak 
a földet körüljárni; még a hirhédett csodaszerek is elvesz- 
ték népszerűségüket; nem várta senki többé a Itdachesis- 
tőb) főfájása szünését; nem rágta a «kola diót» férfiszíve 
újra erősülteért, nem használta az opoponaxot megelőző 
ellenszerül az új divatragály, a melanemia ellen, nem 
fűszerezte a gyenge gyomrú ételeit pepsinnel ; nem kap- 
kodott a végső segítő ginseng «panax» után az aszkóros ; 
nem itta a kalabárbab nedvét a szembeteg, minden 
chinabor, anacahuit pastill, Bestucheflf tinctura, essentia 
lignorum, poculum vomitorium, potio Eiveri, camba di 
Giudea, guarana, salamandrin, pará;guay thea, Dippel 
olaja 8 az ind pálmalevél tetüből készült agebalzsam és a 
többi drága írek, a mik mindent meggyógyítanak, ott- 
vesztek a raktárakban. Fel volt találva már a panacea. 
A ntelluri erő», a «8idericus erő» meggyógyít mindent. 
Senki sem beszél már másról, mint a ((jodozmon» csoda- 

hatásáról. Voltak gazdag urak, kik a klimakterikus esz- 
tendőt, mely köztudomásra minden életidőnek a hetes 
évfordulója, a mikor kinek-kinek előjön az a betegsége, 
a miben egyszer meg fog halni, tehát azt a klimakterikus 
évet folyton a repülőgépen utazásban töltötték el. Ez nem 
utolsó jövedelemforrás volt Otthon városára nézve, s 
annyira szaporodott a betegség elől utazók száma, hogy 
a hetedik évben mr. Severus az igazgatótanácsban azt az 
inditványt tévé, hogy miután az utazók száma épen két- 
szer annyi, mint a mennyit az aérodromonok felvehetnek, 
tehát az utóbbiakat még egyszer annyira kell felszapo- 
rítani. 

Tatrangi Dávid pedig erre azt mondta: «Nem, hanem 
az utazók számát kell felére leszállítania. 

És Dárday azt veté utána : »Igazad van !» 

A miért azután mr. Severus retteneteset bámult a két 
igazgatótárs szeme közé. Ez az első eset az üzletek és köz- 
lekedés történetében, hogy egy vállalkozó a jövedelmező 
keresletet akarja felére leszállítani. 

És mégis úgy volt. Tatrangi Dávid azt monda: az 
utazók számát kell felére leszállítani, és Dárday azt 
monda: «úgy van», s mind a ketten igen komolyan be- 
széltek. 

Az öreg Tatrangi Mózes öt éve, hogy meghalt, vagyis 
a XX-ik század fogalmai szerint : a légkör feletti világ 
lényei közé emelkedett. 

A XX-ik században már a közhit által bevett fogalom, 
hogy a légkör felett, mely épen oly fluidum, mint a víz, 
úgy szólván a földnek legkülső kérge, egy egész világ él, 
melynek lényei épen oly magasan állnak tökéletességben 
mi fölöttünk, mint mi a tengeri csigák fölött. Holott a 
tengeri csiga, a planéta ez őslakója a legelső ura a földek- 
nek és csillagoknak, szintén igen tökéletes lény, mely 
eszmél, gondolkodik, érez és alkot oly titokteljes ösztön 
szerint, melyet még emberi tudomány meg nem oldott. 
És mégis e tökéletes lénynek nincs semmi világos fogalma 

3* 

mi felőlünk, kik a vizek felett lakunk, talán csak homályos 
sejtelmei vannak mind arról, a mit mi alkottunk, és azok- 
ról a tündérekről, kik az ő gyöngyeit fehér keblükön vise- 
lik, mert látó és halló érzékei tökéletlenül vannak ki- 
fejlődve. Dy csigái vagyunk mi a iégtengernek, ide ra- 
gadva annak fenekéhez : s csigabölcseség tőlünk azt állí- 
tani, hogy a mit a mi öt érzékünk meg nem láthat, meg nem 
foghat, nem szagolhat, nem ízlelhet, az a világ nem léte- 
zik. A XX-ik század egyik feladatává tette, egy hato- 
dik érzéket is kifejteni az emberben, mely a légtenger 
fölötti világot is észlelhetővé tegye a légtenger csigáira 
nézve, s hogy ez erőszakoskodás nem vált egészségére 
a légtenger csigáinak, azt majd mindjárt sorban látni 
fogjuk. 

Tatrangi Mózes halála előtt pár nappal magához 
hivatta fiát. Nem lakott többé a budai tébolydában, ha- 
nem egyikében ama magányos nyári lakoknak, mik az 
Otthon ligeteiben a lélekbetegek számára voltak készítve. 
Fogadása szerint soha sem ült a fia által tökéletesített 
repülőgépre, vasúton hozatta magát idáig. 

— Te gyermek ! monda fiának ; én mától kezdve fel- 
szabadítom azt az üzletedet, a mi legjövedelmezőbb lesz, 
de eddig tilalom alatt állt : az örök temetőt. Ma délben 
két órakor elköltözöm innen. 

Dávid fiúi kegyelettel igyekezett az öreget biztatni, 
hogy nem hal meg, hiszen sokkal jobban van már, még 
sok örömet fog élni, a mit az apa mind igen rossz né- 
ven vett. 

— Te hallgass. Gyermek vagy. Nem is gyermek, csak 
embryo. Akkor fogsz még csak születni, ha én meghalok. 
Addig nálam van a lelked vitai- géniusza. Ha én azt mon- 
dom, hogy « meghalok », hát úgy lesz. A Senegalparti nége- 
rek, ha rabszolgaságba jutnak, régen tudják már azt, hogy 
hogyan kell akarva meghalni, minden öngyilkos erőszak 
nélkül ? Azt mondják, én akarok meghalni és megteszik. 
A Viskonsini «Eed Jaquet», a rézszinüek főnöke, mikor 

meghallotta, hogy szövetségesei, a fehérek nejét hitszegőn 
föbelövették, nem állt boszut, hanem oda feküdt a biró 
ajtajába, l)ebui-kolta magát pokróczába, azt monda: «én 
megtérek a nagy szellemhez », és meg tudott halni. Hát ná- 
lam ne lenné-e olyan erős az akarat, mint a négernél, 
az" indiánnál ? Meglátod, el kell mennem. Egy dolgot nem 
tudok, mert nincs a világon. Pedig azt meg kell tudnom, 
mert külömben több kárt tettem, mint hasznot. De mihelyt 
az*) megtudtam, visszatérek, hogy tudassam veled. Igen is, 
visszatérek. Az erős akarat előtt nincs lehetetlenség. Ha 
ki tudtam szakítani a lelkemet magamból, mikor a Gyilkos- 
völgyben az ichort kerested, s egy székely favágó alak- 
jában naphosszant vezettelek, emlékezhetel rá, félkarja 
' annak is ki volt törve ; — azt önalakításnak nevezik, — 
hát majd megtalállak én a nagyobb távolból is. Eddig is 
többször volt nálad a lelkem, mint rendes lakhelyén : a 
aglandula pinealisw-ban. Hanem neked még most rhino- 
ceros-idegeid vannak azt megérezni. Ha állandóul mel- 
letted leszek, majd hozzászokol a látáshoz. Akkor majd 
tudatom veled azt, a mit tudnod kell. Atleheltem már be- 
léd a titkot, hogyan lehet a légben repülni : most még 
meg kell tudnom ennek a mithridatját : «hogyankella 
repülést lehetetlenné tenni ?» 

Dávid csodálkozva tekintett az öregre, s az észre- 
vette azt. 

— Látom, mit gondolsz ? Keresztül látok rajtad. Te 
azt gondolod most magadban : íme egy szegény őrült, a 
ki haldoklik és kétszeresen félrebeszél. De nem úgy van. 
Mi szerezte meg neked a repülés titkát ? a hatvanötödik 
elem, az ichor. Ez most a te kizárólagos tulajdonod. Ez 
által uralkodói a föld fölött, ez által tartod lekötve a há- 
^borut s kényszeríted az emberek vas nyakát akaratuk 
ellen a békességre. De gondoltál-e arra, hogy egyszer az 
a kincstár, mely neked az új elemet adja, kifogy ? S a 
hogy pazarolsz vele, azt hamar megéred. Igen, gondoltál 
rá. Ne is mondd, hisz látom a gondolatodat. Jársz-kelsz 



Digitized by 



Google 



38 

az Obi partjától kezdve az új zeelandi-jéghegyekig s vizs- 
gálod a szibériai, chínai, ausztráliai tűzhányók melletti 
tavakat, ha nem találnád-e fel a hasonló földtani, nep- 
tuni, vulkáni és vegytani viszonyokat, a minők a Gyilkos 
havas alatt az ichort előhozták? Egyszer fogsz is találni 
egy olyan helyet. Az talán kimeríthetlen bányája lesz az 
ichornak. Akkor mit fogsz tenni? Minden áron sajátoddá 
teszed azt. És hát ha nem úgy lesz ? Hát ha elárulja va- 
laki titkodat, a kiben legjobban bizol s eladja azt a titkot 
az ellenségednek, a ki legjobban gyűlöl, a kinek legtöbb 
számadása van veled, s az a felfedezett új ichortelep fel- 
használásával csinál magának egy új hajórajt aérodro- 
monokból, miknek szerkezetét most már minden gyer- 
mek ismeri s akkor az a te vetélytársad, ellenséged csa- 
tára száll veled s felviszi az istentelen harczot az égbe és 
ott ütközik meg a te léghajóiddal. Minden idegemben a 
halál fájdalmát érzem, ha erre gondolok. Harcz, ütközet 
az égben ! És annak eszközeit én találtam fel I S mind- 
eddig hasztalan gondolkozom rajta, hogyan lehetne azt 
megakadályozni ? Nincs a földön. Azaz, hogy kell lenni. 
De nem látom. Le kell ráznom magamról ezt a vak csiga- 
héjat, hogy lássak ! Elmegyek, de visszajövök. 

Tatrangi Mózes oly erővel fogta meg Dávid kezét, a 
minő csak az őrültek izmaiban lakik. 

— Ne légy oly hitetlen ! Az a mi nekünk látóknak leg- 
jobban fáj. A Sámán látnók mikor önkívületben van, egy 
füttyszóért kést ragad és embert öl. Az a kétkedés nagyon 
fáj. Te látni fogod azt néhány óra múlva, hogy mi az a 
hatalmas emberakarat még a halál után is? Tudod jól, 
ugy-e, hogy a halálnak az az első dolga, hogy a homlokon 
minden ránczot elsimít. Soha senki sem látott haragvó 
halottat, szomorgó, búslakodó halottat : azok mind derült^ 
csendes emberek. De nézz meg majd engem, én megmuta- 
tom neked, hogy a halál után is van akaratom, s mikor 
már halva leszek, szemöldökeim még akkor is össze lesz- 
nek ránczolva ; mert úgy akarom. Hiszed-e ? 

— Hiszem. Szólt Dávid. 

— Nem hiszed ; monda Mózes. Jól van, ma este már 
hinni fogod. S akkor elkezdesz látni, vakságod nyilni fog. 
Most nem beszélek erről többet. Csak egyre kérlek még. 
Tudom, hogy azt sem fogadod meg rögtön ; e figyelmez- 
tetésem hozzád az, hogy ne engedj utazni repülőgépeiden 
olyan embereket, a kiknek nincs szőr az arczukon. Nem 
érted. Elmehetsz. Most hagyj magamra, flaert útra ké- 
szülök. 

Dávid azt sem hitte, hogy az öreg meghal ; hisz érverése 
szokott rendes volt. — Nyugodtan távozott. 

Délután az ülés alatt jöttek hozzá a hírrel, hogy az 
öreg pontban két órakor meghalt. 

Dávid rögtön sietett az ülésből atyjához. Halott volt 
már. És íme a szemöldökei még most is össze voltak 
vonva. A halálnak minden hatalma nem volt képes meg- 
tömi azt a rettenetes akaratot. 

A míg Dávid a halott arczára bámulva mélázott, végig- 
futottak lelke előtt azok a sejtelmes mondatok, miket 
attól néhány óra előtt hallott. A legvégsőnél legtovább el- 
merengett. 

«Ne utazzanak a repülőgépen olyan emberek, a kiknek 
nincs szőr az arczukon. » 

De hát kik az ilyen emberek? 

A nők, — a gyermekek, — és a négerek. 

És miért ne ? 

Tatrangi Dávid pedig nem volt az az ember, a ki vala- 
mit megtesz, mielőtt tudná az okát, hogy miért ? 

Az öreg meghagyása ellenére is magával vitt az aéro- 
dromonban, mely atyja holttestét szállítá az örök nyuga- 
lom helyére, két embert, kiknek sima az arczuk: nejét és 
gyermekét. Még hat repülőgép ment velük. 

Az északi földsark felé mentek. 

Volt ebben jó rész emberi hiúság is a tartozó tisztele- 
ten kívül. A nő ismerje meg férje atyjának nagyszerű 
temetőjét, s ugyanakkor bámulja férje csodahatahnát, ki 

előtt megnyílnak a földnek oly rejtett vidékei is, miket a 
természet örök zár alatt tart más emberek előtt. 

Az éj sark világát még nem járta be halandó. 

A repülő gép ugyan már harmadik éve, hogy fel van 
találva, s az ember azt hiszi, hogy ez által már most ura 
lett minden régiónak, a mi a föld fölött van ; de csalatko- 
zott. A gönczölök élnek ! 

Mikor a kisérlettevő aérodromon az északi gönczölhöz 
közelített, a benne ülő gépész úgy tapasztala, hogy az 
északi szélesség 79-ik fokán túl gépének működése el- 
kezdett lassulni, a szárnyak fennakadtak, a gép súlyát 
látszott veszteni s megesett a hajón, hogy az orrával állt 
fölfelé a légben. Mikor pedig erős, delejes kitörései voltak 
a földtengelynek, nagy észak-fény borította el az eget, 
olyankor a repülő gép minden működése megbénult az 
északi iránynyal szemben. Fölfelé azonban hatványozott 
erővel repült. 

Mikor kisebb volt a delejes kitörés a földsarkon, el tud- 
tak hatolni a repülő géppel egész a 87-ik szélességi fokig ; 
de tovább akkor sem. Az észak-fény a póluson folytonos. 
Csak hogy csendesebb kitöréseinél a pólus alatt egy szét- 
sugárzó keskeny fénykoszorunak látszik csupán, melynek 
közepét a csillagos sötét ég képezi. 

Megkísérlek a fénykoszoru kezdetéig felszállani a gép- 
pel. Hiú erőlködés volt az. Száz meg száz mértföldnyi 
magasan kezdődik az a föld fölött ! s kitörése teljes pom- 
pájában fénysugarai húszezer mértföldnyi távolra el- 
lövelnek. 

A délsarknál lehetőbb volt a kísérlet az aérodromon- 
nal, de igen veszélyes. 

A hogy az éj sark eltaszítja, a délsark úgy vonja magá- 
hoz a villanyos hajót. Az első kisérlő, daczára szárnyas 
gépének, lehullott az égből s laposra zúzott hajójával ott 
veszett valahol Weddel előfokának sötét szikláin, társai 
okulva a veszedelmen, erőfeszítéssel menekültek ki Parry 
szárazföldére, tönkretett gépeiket hajón szállítva haza. 

Tatrangi Dávid elég merész volt megkisérleni a lehe- 
tetlent. 

Mi adott neki erőt a vakmerőséghez? a tudás szomja? 
az adott felfogadás? a velevitt nő és gyermek? Vagy 
mindez együtt ? 

A másik hat aérodromon az Otthon tudósaival volt tele, 
kik részt akartak venni e merész kisérletben, hogy új 
tapasztalatokkal gazdagítsák a tudományt. 

Dávid hajójában nem volt más, csak neje, gyermeke, 
halottja és kormányosa a hitetlen Áron. 

Mikor a spitzbergeni sziget szélét elérték, Áron figyel- 
mezteté Dávidot az égre. 

Északfelöl kévealaku rózsavörös sugároszlopok kezd- 
tek fölemelkedni. 

— Jön ellenünk az északfény. 

— Azért mégis elérjük a gönczölt. 

— Ma nem. (Ez pedig a székelynél annyit jelent, hogy 
soha sem.) 

Dávid pedig minden szóváltás helyett Kelet-Kelet-Esza- 
kot parancsolt a kormányosnak. 

Az aérodromon most aztán már nem egyenesen a pólus 
felé repült, hanem oldalt vette irányát a Nowa-Szemlya 
fölötti jégmezők felé; mik végtelen ezüst pusztaként vol- 
tak alatta elterülve, jégből épült tündérpalotáik ragyogtak 
a napban. Ez volt a leghosszabb napja az évnek, a fényes 
égi éltető gömb ezen a napon alig száll le néhány óráig 
pihenni e táj látkörén. 

És mégis, noha Spitzberga fölött még reggel volt, mi- 
kor irányt változtatott az aérodromon, alig telt bele hat 
óra s a nap már leszállt a nyngoti láthatáron. Az aérod- 
romon egyenesen nem juthatott el az éjsarkhoz, de spiral- 
alaku repüléssel igen. A kitörő északfény csak új erőt köl- 
csönzött e keringő repüléshez. Nem emberi alkotás volt 
az többé, hanem egy planéta, melyet napja maga körül 
csóvál. 

A földi tájak szédületes sebességgel rohantak el alatta. 

Jéggé fagyott tengerek, hóval fedett mezők, az északfény- 
től rubin-ragyogású, violaszín árnyéku hegylánczok. Mi- 
kor a Behring szoros táján repült az aérodromon, a ren- 
desen járó chronometer szerint délután három óra volt s 
akkor újra feljött a nap. Napfény mellett repült tovább a 
gép Port -Patrik szigetéig, a Cap-Albionhoz érve ismét 
belejutott az éjszakába. Este tíz óra volt akkor. Éjfélre 
ismét visszajutott ahhoz a ponthoz, a melyen túl még az 
ó-kor hajósai előre nem hatolhattak, a Cap Parryig ; de 
ez már a 85-ik fok alá esik. Tehát mégis sikerült neki a 
csigakerűlővel hat fokot eldaczolni a leghatalmasabb úr- 
tól, a geodaemontól, magától a földistentől ! Ezentúl még 
gyorsabban ment a haladás. A villanyos gép közeledett a 
delej közöny tájaihoz : a spirál körút rövidebb kanyaru- 
latot vett. Eeggel két órakor harmadszor jött fel számára 
a nap, hogy két óra múlva ismét lemenjen, s aztán egy 
óra múlva újra feljöjjön. 

Ah! az valami bűbájosán kábító tünemény: a nap, 
mely két óránkint lemegy és feljön; végig futja a lát- 
határt, hatszorta sebesebben, mint szoká, s alig hamvad 
el az alkony pirja, már szürkül a hajnal a más ol- 
dalon. 

Mikor aztán negyedszer is leszállt a nap, a gép is alá 
kezdett szállni, s azontúl nem látták többé a planéták 
központját. Az aérodromon a 88-ik fokot érte el. Mi van 
hát a 88-ik fokon túl ? 

— Hisz ed- e már, hogy elérjük ma az éj sarkot ? 

— A ki a mából holnapot tud csinálni, annak lehet. 

Az aérodromon valóban négy napot csinált egy huszon- 
négy órából, az éjsarki rövid földabroncson a nappal 
szemközt repülve. 

Mikor a 88-ik pontot elérte, a gép sebes repülése egy 
hetedrészre lelankadt, csupán saját villanyereje hordta 
már. Ez észrevehető volt a hajóban rögtön sülyedő lég- 
mérsékről is, mely eddigelé az átrepült lég gyors dörzsö- 
lésétől 12 fokot mutatott a fagypontan felül s most las- 

sankint leszállt egész a fagypontig úgy, hogy a benn- 
1 evőknek bundáikat kellett felvenni. 

— Nem fagyunk meg itt ? Kérdezé Áron, markába 
lehelve, mikor a kormány üvegfogantyuja hidegítni kezdte 
tenyerét. 

— Ne félj, ha leszállunk a földre, ott egy, vagy leg- 
feljebb két fok lesz a fagyponton alul. Nézd, már itt alat- 
tunk kezdődik a szabad tenger. 

Valóban a jégtenger partjai, mik oly magasak voltak itt, 
mint Albion krétabérezei, egész hosszú hegylánczkint vo- 
nultak hátra a légjáró jobboldala elől s alattuk zúgott az 
örökké nyugtalan tenger, melyet már a múlt században 
fölfedeztek, de hajóval meg nem járhattak erőszakos da- 
gálya miatt. A légben szélcsend, a tengerben vihar és 
ismeretlen erőktől előidézett áramlat keletről nyugotnak. 

Az aurora borealis már akkor csaknem fejük fölött 

A nagy sötét kör, melyet fénykoszorújával az égen be- 
kerített, s melyen keresztül a gönczöl-szekér rudjával 
függőlegesen tündökölt alá, két egész foknyi tért lát- 
szott elfoglalni. A lángoszlopok mind e sötét körből futot- 
tak ki, perczenkint nyolczvanezer lábnyi sebességgel. Az 
egymástól messze elszórt légjárók csillagászainak fel- 
jegyzései szerint lett az kiszámítva. 

A sötétkörön belül egyre csendesebb lett az aerodro- 
mon szárnyverése. 

— És látod Áron, monda Dávid, mi még sem fogunk a 
lógjáróval eljutni a pólusig. Nekünk, ha a 89-ik foknál 
szárazföldet találunk, ott le kell szállnunk. 

— Miért? 

— Azért, mert ha tovább akarnánk menni, villany- 
gépünk megtagadná a özolgáJatot. Itt már a delejtű nem 
mutat, csak libeg előre-hátra. 

Valóban a gép nagyon lassan haladt már a spirál kör- 
útbian. Az órák délutáni hatot mutattak, midőn a pólus 
előtti utolsó fokot elérte Tatrangi repülő gépe. A míg fenn 

a magasban teljes kitörésében pazarolta szét a föld túlömlö 
életerejét, alant és a sugárkörön belül egészen kimerülve 
látszott lenni a lég minden villany delejéből. 

Dávid kénytelen volt segítséget kérni a magasból. Fel- 
felé irányozta a repülést. Ez ismét segített rajta : mentül 
távolabb a földtől, annál több volt a villanyosság. Föl 
tudott emelkedni tizennégy ezer lábnyi magasra. 

És onnan azután már meglátta, hogy mi van az északi 
pólus alatt? 

Egy szigetvilág. 

A szigetek hasonlítanak a holdban látható körhegyek- 
hez, miket sokan kiégett tűzhányóknak tartottak. Minden- 
esetre vulcáni alakítások. 

Sok apróbb-nagyobb körsziget között, a földtengelytől 
félfoknyi eltérésben van a szigetek legnagyobbika. Valódi 
csillagkörhegy. A hold « Kepleré »-hez hasonlít; de annál 
nagyobb .terjedelmű. Képzeljük magunk előtt egész Er- 
délyt, mint egyetlen körhegyet, körülfolyva a tengertől. 
Kisugárzó hegygerinczei némely mellékszigettel össze- 
köttetésben tartják. A legtávolabb eső sziget nem na- 
gyobb, mint a hold legkisebb körhegye : Gioja. 

És onnan a magasból nézve távcsövekkel, úgy tűnnek 
elő e kerek szigetek, mint azok a méhkasok, a mikben 
czukrot, vagy érczsavakat jegeczítenek : tele egymáson 
keresztül-kasul düledező, egymáson keresztültörő óriási 
jegeczoszlopaival az első földalakításnak. A közepeik mé- 
lyen besüppedvék, mint egy tölcsér, egyedül a legnagyobb 
szigetnek a központján alakul át a homoruan besüppedő 
talaj egy hirtelen feldudorodó ujabb kráterré, mely mint 
egy fényes köldök emelkedik ki. 

A föld meztelen kérge van itt ! Úgy, a hogy a legelső 
megszilárdulás találta, mikor a világaother hidegében izzó 
külseje gránittá keményedett. Azok a köralakban fel- 
meredő bérczóriások az eruptív ős sziklatömeg, magas, 
fényes, ragyogó, mint a hold hegykarikái ; a későbbi víz- 
özönök nem töltötték be annak közeit, a jégmezők nem 

hordták meg földzsurmával, téveteg sziklákkal. A millió 
éves múlt emléke ez itt. 

Hanem a külső pereme e körhegyeknek, melyet a hul- 
lámok mosnak, erdőkkel van fedve : nagy, magas szálfák 
sugaras rengetegeivel. 

Ez erdők nem élnek már : lomb nincs rajtuk, de nin- 
csenek se megkövülve, se elrothadva, se szénné válva ; 
csak meg vannak halva. Nagy része halomra dűlt már, 
nem a korhadástól ; sok százezer év villanyos viharai tör- 
delték azokat össze, egy-egy óriás áll még ki a halom kö- 
zül nagy térségen, ágak nélkül, korona nélkül: a nem 
számlált időknek tanuja. 

Ezek a tertiár korszak növényei, egykorúak a masto- 
donnal, a dinotheriummal és a tekekoponyájú ásatag 
emberfajjal. Ugyanazon fák, mikből már egész erdőket 
fedeztek fel a múlt században Anakerdluknál Grönland- 
ban az északi szélesség 70-ik foka alatt, később Spitz- 
berga legszélsőbb szárazföldén, a « Medvesziget w-en és 
Bel-Sundnál 76 fok alatt, a legutolsó erdőt a Kings Bay 
öböl partján ásták ki az özönvizi görgeteg alól, az északi 
szélesség 79-ik foka alatt ; s e fák épen maradt levelei- 
ben, tobozaiban, magjaiban felismerték azoknak nemeit : 
a fenyőkkel vegyest álltak ott a mérsékelt égalj tölgyei, 
szilfái, sőt a déliebb platán, magnólia, hárs ; még a babér 
is otthon volt közöttük. 

Es most erre a tájra csak az északfény kisértetvilága süt 
alá ; az pedig nem melegit. 

Tatrangi Dávid a gáztelephonnal mértföldekre hangzó 
jelt adott szétszórt hajócsoportjának s aztán kiválasztott 
egyet a kerek szigetek közül, mely körül legsűrűbb .volt a 
halotterdő s azon megszállt az aérodromonnal. A többi 
légjárók is siettek utána. 

A hogy előre megmondá Dávid, a hajókból kiszállók a 
helyütt nem találták a hideget erősebbnek, mint a minő 
egy téli est szokott lenni deczemberben az angol partokon, 
friss, csipős lég, szeliditve a tenger páráitól. 

Tatrangi társai midőn megérkeztek, már rákot tűzet ta- 
láltak a sziget parton. A magnóliákból rakott máglya vér- 
vörös világot vetett a tengerre, mely aczélkék volt most, 
az aurora borealis sötét udvarát tükrözve vissza. 

A bámuló elragadtatás sok ideig szótlanná bűvölt min- 
denkit. Az a tudat, hogy most egy olyan pontján állnak a 
földtejiének, melyet a mostani emberiség lába nem tapo- 
dott soha : de mely egy kihalt emberiségnek ős hazája volt 
valaha, mikor más csillagok jártak az égen. 

Minő nagy kérdések szólalnak meg e zajgó tengerben s 
e hallgató halott erdőben ! 

8 az ember oly vakmerő, hogy e kérdésekre feleletet 
keres. 

Mi idézi elő ez átmelegült szabad tengert az északi 
gönczöl alatt, holott két szélességi fokkal alább egy egész 
tiltó jégvilág veszi azt körül ; mely nem nyit ajtót sehol, 
mely harminezhat fokú hidegével embert és állatot megöl, 
ki rajta keresztül akar törni. 

A felelet ez. 

A gönczölöknél a föld be van horpadva; öntengelye kö- 
rüli forgása a kérgét a mily vastagra tömöríté az egyen- 
lítőnél, oly vékonyra hagyta a tengelyeknél. S a vékony 
legalsó sziklaréteg — a föld meztelen csontja maga, — a 
belső horpadásain semmi új réteggel nem lett befödve ; 
azt nem takarta el se a kőszénkor, se a jurakorszak, se a 
plyocsene, se az özönvíz. Ott a legalsó gránitréteg látszik, 
s a míg mi alattunk mértföldnyi vastagsága van a földré- 
tegnek, a pólusok alatt alig több az ötszáz lábnyinál : a 
föld belső tüze annyival közelebb van. Ezért a mérsékelt 
lég, a langy tenger a pólus közelében. 

De most jön a nagyobbik kérdés. 

Jó ; a körhegyek belseje a legalsó ősgránit, a földi tűz 
legalsó burkolatja ; de minek kellett történni a szigetek 
külsején, miket már a miocsen és plyocaen földalakulás is 
új rétegekkel takart ? Az özönvizek egyike sem volt képes 
túlömölni a körhegyek óriási védbástyáin, de külsejüket át- 

alakítá. Tanuja a holt erdő. De hogy nőtt fel itt ez az erdő? 
hogy lehetett az éj sark alatt délszaki növénytenyészet, mi- 
kor az éj sark a földtengely vége volt mindig, azt bizo- 
nyítja a föld behorpadása, s a|^ a mi napunk felé fordulva 
nem lehetett soha ? Ez az embert lezúzó kérdés, a mire 
csaknem oly nehéz megfelelni, mint arra, hogy van-e a 
világnak vége ? 

Azt nem tudjuk, hogy van-e vége, de azt tudjuk, hogy 
közepe van. S egy központi nagy világtest körül forog a 
mi napunk maga is, hurczolva magával szolga plané- 
táit; maga is csak egy nagyobb úr szolgája; s bár e 
haladása a világűrben alig észrevehető a mi idő- és tér- 
fogalmaink szerint, de lehetett kor az ember emlékezetét 
megelőző távol milló évnyi időknek előtte, a mikor ván- 
dorútjában a mi napunk egy olyan csillagcsoport között 
haladt el, a minők a tejút, a ködfoltok, vagy tán a még 
most is közel plejadok előtt. Azok megannyi napok. És 
akkor százezernyi éveken át az egy központi napon kívül 
ii^ég egy másik távolabb nap süthetett a mi földünkre, s 
életet, tenyészetet idézhetett elő olyan részén is a földnek, 
melyet a saját napjának csak néha ér egy bágyadt sugara; 
a hol féléves az éjszaka most, s a moha sem él meg többé. 
És az óriási erdők tanúskodnak róla, hogy ott világ volt 
valaha ! S aztán ismét jött egy másik százezer év ; a nap 
eltávozott a csillagcsoport közeléből, a földre sütő idegen 
napok mind távolabb vesztek a világűrben, a saját napjá- 
tól tovahurczolt föld ismét belejutott a fagyos világátherbe. 
A gönczölök alatt sötét lett és hideg, s lassanként elmúlt 
ott minden élet. 

De hát lakói nem voltak-e az ősvilágnak? 

Kellett lenniök. A föld, mely a fát fölneveli, az állatokat 
is megteremti. Tatrangi Dávid és tudós kísérete össze- 
kutatták nagy területeit a holt erdőnek, megtalálták a fák 
alatt az elhullott tobozokat, maghüvelyeket, páfránokat 
egész levéllombozattal; egyszer aztán egy kutató tudós 
rátalált egy ösállat excrementumaira. Soha hasonló tárgy 

ekkora örömet nem idézett elő feltalálójában. A szakis- 
merők megvizsgálása folytán az a feltalált hagyaték egé- 
szen hasonlít az őslajhár ásatag coprolithjaihoz. 

Akkor ő neki magának is itt kell lenni valahol. 

Tovább kutattak. 

A holt erdőben ráakadtak egy törésre, mely nagy álla- 
tok ősapájának ismertetett fel. Ez a törés, mint egy széles 
ösvény vezetett fel a hegyoldalnak, hanem később azután 
úgy be volt temetve düledezett fákkal, hogy nem lehetett 
rajta előbbre hatolni. Egyik ezredév eltakarta a másik 
nyomát, a legelső cultura nyomát a földön : a tört utat. 
A természetbúvároknak vissza kellett térniök léghajóikhoz. 

Az órák reggeli négyet mutattak. «Most kel fel hazánk- 
ban a nap ! » Itt csak a folytonos északfény világít ; le-le- 
lohad és újra kitör, de el üem alszik soha. Örökké égő 
lángja a földnek, melylyel önmagának világít, ott a hol 
nem láthatja a nap. 

— Eeggel van, szólt Dávid, induljunk a temetésre. 

Mindenki üveghajójába sietett; a vezér aérodromon 
fölemelkedett, szokottnál lassúbb szárnyveréssel s ismét 
az addig követett müvelet szerint csigatekeredésben igye- 
kezett a sziget fölé emelkedni, s mikor annak legmagasabb 
bérczeit túlhaladta, belsejébe alászállani. 

A figyelmes szemlélőnek felséges látványt nyújtott az 
északfénytől megvilágított tájkép. 

A sziklafal, mely a szigetet mint egy körbástya övezte, 
a külső meredélyeit benőtt erdők közül még több ezer 
lábnyi magasra kiemelkedett kopáran, meztelenen ; rette- 
netes bazaltfalak, mint félredült orgonasípok szakíták ke- 
resztül harántban e gránitfalazatot, s lefutottak a mély 
üstalaku völgybe. 

S ez egész üstvölgy a kövek, kristályok országa csupán. 
Még a kövek közt is a legrégiebbeké, kik születésüket nem 
az ezredévek, hanem a milliók után számítják. A válto- 
zatlan, örökkön örökké tartó kövek : gránit, bazalt, kovarcz. 
A mértföldnyi átmérőjű sziklatölcsér bűbájosán ragyog a 

fényes sziklaoldalak, a roppant tömegű hegykristályok s 
a kovarczok minden nemeinek összesített csillámától. 

Néhol szabályos képleteket mutat, mintha egy csoda- 
építész gondolt volna ki titáni palotahomlokzatokat, mikbe 
kolosszokra számított kapuk vezetnek, két egymásra dűlő 
sziklatömb alatt pyramid alakú sötét nyilas. S a széles, holt 
sziklaöbölben semmi nyoma növényzetnek. Csupán a kö- 
zepe táján, hol legszélesebb az egymásra düledező kőszá- 
lak, kristályok torlasza, emelkedik ki még a kőtorlaszok 
közül egy fényes fekete — katafalk. Valódi halotti ravatal. 
Keresztül kasul egymásba rótt hatszegű fényes kristály- 
oszlopok emelnek egy mohazöld ágyat, mely bársonyszínű 
zöld burkolat néhol még füzér alakban is végigfut a fekete 
oszlopokon. 

Dávid e zöldhátu emelvényre bocsátkozok le gépével. 

Az pedig egy pistacit kristálytömb volt, melynek gyö- 
nyörű kristályoszlopai a pálmasugár vastagságától kezdve 
a selyemszál finomságáig együtt találhatók, a tükörfényes 
fekete hexaederek lapjain a finom kristálypelyhek, selyem- 
szálak tömege, pisztáczzöld bolyhos gubanczot képez, 
mintha mohával lennének bevonva. Ez az igazi örökzöld. 

Ezt a helyet választotta ki Dávid atyja számára örök 
ravatalul. 

— Meg vagy-e elégedve helyeddel? 

És íme a halott szemöldei már nem voltak összevonva. 
Homloka kisimult. Otthon volt már. 

Pedig hiszen nem az történt, a mit ő óhajtott, hogy itt 
egy örök temető alakuljon az utána jövő emberiség szá- 
mára. 

Más hely ez itt. Az előtte elment emberiség temetője 
ez már! 

A mint a többi léghajósok a sziget különböző pontjain 
alászálltak, ott találták minden sziklaodúban, bérczszaka- 
dékban az elmúlt ősvilág lakóinak maradványait. Előbb 
csak csontvázakat a régibb fénykorból, a mikor még ide- 
gen nap világa forralta fel az éj sark levegőjét, később már 

Jókai: A }őr6 század regénye. II. ^ 

épen megmaradt állatokat, mikor a fagy örökkétartó lett 
8 az elkésett őslakóra nem vártak többé az eltemető fér- 
gek. Egész csoportokban hevertek ott a sziklák zugaiban 
a tertiser kor csodaszömyei, vastag bőrük, iszonyii agya- 
raik, faőrlő zápfogaik, pikkelyeik és sertéik, épen meg- 
tartva a nedvtelen örök tél e szörnyű múzeumában, mely 
fölül a villanydelej fuvallata még a tenger párázatait is el- 
veri, hogy hóalakban le nem hullhatnak rá. 

Minő kincshalmaz ez a természetbúvárokra nézve ! 
Mindazon állatfajokat, a miknek eddig csak kövesült 
csontvázait ásták ki a krétarétegek alul, itt a földszínen 
egész természeti mivoltukban együtt találhatni, úgy a hogy 
a századok ezrei előtt itt jártak és éltek, s köztük felfede- 
zetlen iJs^jokat, miknek lételéről eddig csak egy lábnyom, 
végy egy állkapocs tanúskodott. Az ősvilág egyik myriád- 
jának katakombája van itt. 

Még ezzel sem érték be. A tudós telhetetlen. A tudvágy 
szomját nem csillapítja még a felfedezett titkokban való 
dobzódás sem. Tovább kutattak. « Embert » kerestek. Az 
ásatag embert. 

És arra is rátaláltak. 

Ott azon pistacit katafalk körül, hol a sziklaoszlopok 
egymásra düledezve száz meg száz üreget képeznek, fe- 
küdtek az ős ember maradványai. 

A vad állat, mikor halálát érzi, elrejti magát. 

A ((tekefejüek)) népe volt ez. Már a XIX. században 
feltalálták ennek ásatag koponyáit a Berlin melletti 
((Borostyánkő)) tárnában s a Schevenlache tőzegbányái- 
ban. A tertieer kék márgában a laktalan mocsár alatt égy 
egész temető volt együtt. E tekekoponyák élve sehol nem 
léteznek többé; a mostani emberiség minden fajának 
hosszúkás koponyája van. Az ős faj, mely az állatvilágot 
áthidalta, kihalt. Most megtalálták ez ősöket. Az örök tél 
múmiákat csinált belőlük. Le hag}^^ták magukat írni, leraj- 
zolni. Fejeik teke alakúak, orruk pisze, álluk hátranyo- 
mott, fogaik előre állnak ; a férfiak arcza, koponyája sző- 

rös, a nők arcza homlokon alul sírna; bal szemöldökükön 
egy jellemzően kiemelkedő púp; karjaik hosszúk, de 
lábaikon nincsenek kézújjak. Testük színe mahagonibama, 
csontjaik is épen ilyen színűek. Semmi fegyvert nem le- 
hetett mellettük találni. A kőfejsze még nem volt felta- 
lálva. A tekefejű nem tudta még, hogy a hús is ízlik, mint 
nem tudják a majmok; ő még nem tanult testvért ölni. 
Pák gyümölcseivel élt, mint állattársai : az őstapir, ősele- 
fánt, őslajhár. Az egész paleontológiái csoport közt nem 
volt egy húsevő sem. 

És így Tatrangi Mózes nem lett legelső temetkezője az 
éj sark világának. Előtte ezerén meg ezerén fölfedezték 
már azt a nagy sírt, a kiknek nem volt sejtelmük arról, 
hogy e szigeten túl van egy külvilág, és a csillagokon túl 
van egy más világ. 

Tatrangi Dávid az ősemberek katakombája fölé helyezve 
hagyta ott azt az alakot, ki az emberi szellem legnagyobb 
diadalát kivívta, s ott hagyta őt abban a repülőgépben, 
melyet alkotott az évezredek tanújául. Tatrangi Mózes ott 
fekszik most a repülő-villanygépben a tüzet nem ismert 
ősemberek közepett : örök időkre változatlanok: ő is, azok 
is. Es minő végtelen távol van közöttük ! 

A köröskörül lobogó északfény túlvilági derengéssel 
sugárzá be az őshalottak temetőjét, a titani kristály amphi- 
theatrumot. A távol idők rémledező emlékei, mint eleven 
álmok keltek fel kősírjaikból. A ki élt is, kívül érezte ma- 
gát a világon és a jelen időn. 

Bozáli az egész úton az éj sarkig és vissza nem hallatta 
szavát. A gyermek nem értett még ebből semmit. Hét esz- 
' tendős volt. 

Mikor aztán visszaértek Otthonba, hol a nevezetes föl- 
fedezések híre egész forradalmat idézett elő, Dávidot úgy 
üdvözölték, mint egy új messiást; aztán már most azt 
várta, hogy diadalát Eozálinak elragadtatása fogja meg- 
koronázni ; aztán csalatkozott várakozásában. 

Eozáli azt monda neki : 

4* 

— Kérlek szépen, jó Dávidom, engem többé ez útra ne 
vigy. Nem tudom, miért ; de én ott végtelenül szenvedek. 
Nem is szenvedés : kimondhatatlan az az érzés, a mi en- 
gem elfog. Olyan nagy foka a gyönyörnek, mely kínoz. 
Valami édes szédülés az, mikor a mélyből kiemelkedő 
földet látom ; valami földfeletti vágy, ha az égre nézek ; 
úgy hogy tűnni érzem testemből a lelket. Álmodom és 
hallom, mit beszélnek körülöttem. Látok, és azt hiszem, 
hogy álmodom. Egyszerre két helyen vagyok. Látom az 
északfénytől megvilágított sziklatemetőt ősvilági hulláival, 
és kis kertemet itthon, és magamat benne és kis gyerme- 
kemet ölemben. Ne vigy te engemet magaddal oda. Az 
nem női idegeknek való légkör. Hagyj te engemet az én 
kis kertemben, kis fiammal fecsegni semmiségekről, és 
játszani hiábavalóságokkal. Ez az én világom. 

Dávid megcsókolta e szóért Eozálit ; hanem aztán nem 
gondolkozott róla többé. 

Pedig abban a véghagyományban, a mit apjától hallott, 
s a Rozáli által mondott felfedezésben egy valódi Pandora- 
szelenczét bírt Dávid, a mit ha kinyitott, egész csoportját 
az új bajoknak szabadította rá a világra. 

Mikor az aérodromon feltalálása a hetedik évét járta, 
igaz, hogy a testi betegségek nagyon megfogyatkoztak a 
légjárók befolyása által; hanem egy más kór lett átalá- 
nossá, a mit azelőtt csak kivételes tüneményként ismertek 
s hajdanában (delki betegségnek)) hittak. A légjárók be- 
folyása túlérzékenyíté azoknak az idegeit, kik legfogéko- 
nyabbak ; főleg a nőkét és serdülő ifjakét (szőrtelen arczok). 

A tudomány fejlődése is nagyban segített ezen. 

A természettudomány mámorító hatással van, elnyel, 
magába sülyeszt, vége nincs. 

Fel volt találva már a mód nem csak a holdat, de a 
szomszéd bolygókat is oly közelről szemlélhetni, hogy a 
világbuvár meghatározhatta, melyik a eonját éli most az a 
planéta alakulásának ? s e szerint minő lények laknak 
rajta? A Mars a kőszénkorban van, a Venus a myoccen- 

ban, a Saturnus épen olvadt állapotban van még, de a 
Jupiterben már tökéletes lényeknek kell lakni. Ezt pedig 
ilyen combinált művelettel derítek ki : Egy hártyavékony 
ichor-üveglapra levették a Mars ezerszer nagyobbított 
fényképmását. Akkor e képnek egy századrésznyi darabját 
újra lefényképezték ezerszer nagyobbítva, az már akkor 
százezerszer volt nagyobbítva. Folytatták e műveletet, míg 
egy darab tájképet bírtak belőle. 

Erre aztán támadt azoknak az idegeseknek az osztálya, 
a kik azt hitték, hogy egyik csillagból a másikba átjárnak 
s tudósításokat, tájak leírását, lények ismertetését, sőt 
egész világtörténeti szakaszokat hordtak át a szomszéd 
csillagokból. Lapjuk is volt, mely azokat közölte. 

A nap fényburkának, a nap foltjainak közel megisme- 
rése a heliodsemon betegeit szaporítá ; kik örülnek, vigad- 
nak szertelenül, míg a nap fenn van, s ok nélkül szomo- 
rúak, szenvednek, ha a nap lemegy, egész éjjel. Nap- 
kórosak. — A vitai magnetismust használták mint gyógy- 
erőt, s minden városnak volt már orvosa, ki a villanyos 
«baquét»-val gyógyított: rendszeres tudománynyá vált a 
perychismus, hypnotismus, electrobiologia, s az ózon 
rendelvényképen lett osztogatva. 

Philosophia, vallás kezdett a tudomány positiv adatai- 
ban épületéhez való alapot keresni. A spiritismus hivei 
száz milliót számítottak már s egy alapra tereltek keresz- 
tyént, zsidót, mahomedánt, buddhistát. 

Támadtak a sötétben látók, kik földalatti pinczében mély 
éjszaka megkülönböztetik a színeket, a megütött harang 
fénylik előttük, a míg zúg ; kik a mágnes hegyéből kisu- 
gárzó fényt észreveszik,"^' kik behunyt szemmel czérnát 
húznak a tűbe; nők, kik férjeiket mindenütt látják, 
bárhol járnak-kelnek azok (a férjeknek nem tökéletes 
örömére), kik ujjaik hegyével látnak, a gyomrukra tett 
levelet elolvassák, s tenyereikkel hallanak. 

* Azóta lettek feltalálva a Röntgen -féle X sugarak. J. M. 

Egyszer támadt egy ihlett osztály, mely a « keresztül- 
látást » annyira vitte, hogy átlátott minden öltözeten, ki- 
véve a vörös színűn. Ez a secta valóságos páni rémülést 
idézett elő a szépnem között, mely ettől fogva kénytelen 
volt vörös corsettet és alsó-szoknyát viselni, különben e 
látnokok előtt Éva anyánk teljes ártatlan alakjában tűnt 
volna fel minden öltözete daczára. 

A légjárókkal utazás még magasabbra fokozta ez ide- 
gességet. A gyors változatok az északi jeges vidékről fél 
nap alatt le az sequator pálmaerdejéig összezavarták az 
agyban a tér és idő felőli fogalmakat. Szaporodtak vele a 
kettős életű emberek, kik egy időben két helyen hisznek 
élni ; a távolba látók, kik messzeeső helyen történteket itt 
történőkként látnak. A pólusok alatti ősvilág szemlélete 
felköltötte a múltba visszalátást ; a légmagasban uralgó 
csend az idegeket túlvilági zene hallására csábítá. A sok 
futó idegen arcz között egy-egy ember saját magát vélte 
megismerni ; vagy elhunyt kedvesével találkozott össze s 
idegei tovább fejtették e gyötrő gondolatot. Az ideges em- 
berre a legkisebb szeszes ital élvezése oly hatással volt a 
légjáróban, hogy prometheusi álmokat és csába viziókat 
látott tőle : olyan volt az rá nézve, mint a hasis, mint a 
mákony. Szenvedést és gyönyört egyesitett magában. 
S e mámorittasságot odafenn a léghajóban ép oly szen- 
vedélylyel keresték, a kik egyszer belekóstoltak, mint a 
hasis és mákonyevők a kéj és kín álmaiba kábító mérgei- 
ket. Nők, kiket e szenvedély megragadt, nem voltak semmi 
emberi hivatás teljesítésére alkalmasak többé ; nem anyá- 
nak, nem feleségnek valók : azok túlvilági fényben úsztak, 
kéjálomban reszkettek, a mikor szemeik feketéje gyönyör- 
teljesen kitágult és fénylett a sötétben; mikor aztán 
leszálltak a földié, ki voltak merülve és minden idegük 
szenvedett, le volt lankadva. Egy nap alatt egy évet 
vénültek. 

Annál inkább keresték az aérodromonban talált gyö- 
nyöröket. 



~)igitized by 



Google 



55 

A színész, a színésznő, mikor mesterszerepben akart 
föllépni, á légjáróban előbb egy utat tett, s így jött a szín- 
padra: felmagasztalt idegzettel. Némelyik nagy drámai 
szerepében a közönség helyett csupa halálfejes csontvá- 
zakat látott maga előtt a padokon ülni, azoknak játszott 
rettentő lázlelkesedéssel. Maga a színpad állandó magiai 
mutatványoknak lett színhelye, lélékjelenésekkel, változó 
tájakkal, csodatüneményekkel; úgy hogy templom és 
színház szerepet cseréltek már. A templom lett az iskola, 
meíyben a közönséget józan philosophiára oktatják s a 
színpad a mysteriumok kápolnája, hol a földfelettít, a 
megfoghatatlant állítják eléje. 

S az álomjárás ragálya nem csak a magasabb, mível- 
tebb körök hölgyeit lepte meg, elhatott az a legszegényebb 
osztályokra is. A gyümölcsért járó kofa boszorkánynak 
képzelte magát, ki a (fszombatot* ünnepelve a Gellértre 
jár, s a gyárak asszonylakói a lidércznyomástól nem bír- 
tak szabadulni. A melyik közülök az aérodromonban uta- 
zott, magával hozta az <(incubust» s arról azután elragadt 
a többire. 

Legáltalánosabban meglepte a nőket, kik a légjáróban 
utaztak, az a sajátszerű kór, a mit a Saharában utazó 
arabok «Ragleh» név alatt ismernek: a meglepett ébren 
van, tesz, vesz : de egészen más tájakat lát, mint a mik 
előtte vannak : városokat, a hol pusztaság van, kerteket, 
a hol egy fűszál sincs, közeledő sziklákat, elnyeléssel 
fenyegető tengert ; omló hógörgeteget. A lélek délibábjá- 
nak lehetne azt nevezni. 

Az emberiség egész gyengébb idegzetű fele rabja lett 
egy betegségnek, mely pusztítóbb, emészfcőbb, kínzóbb 
minden eddigi ragálynál, járványnál, pestisnél. 

S a hol rabszolgák vannak, ott hamar megteremnek az 
urak is, kik őket befogják. 

A tudós kutatók, fölfedezők, természetbúvárok barázdá- 
jában úgy nőtt a charlatán, a szemfényvesztő, mint a 
vadócz a búza között. 

Csodalények, a kik a földalatti forrásokat megérzik, 
kikre a rejtett nemes érezek mágneses befolyással van- 
nak ; orvosi tünemények, kik minden emberen keresztül 
látnak, mint az üvegen, s megmondják az egész társaság- 
ban, kinek mi baja ? a kik delejezett poharakkal betege- 
ket gyógyítanak, ficzamokat helyrevillanyoznak, szemeik 
tekintetével elaltatnak; bűvészek, kik nevük elé a «doc- 
tor divinitatis)) czímet írják, kik magnetizált zongorán 
játszanak, úgy, hogy a hallgatóság mindegyike más 
dalt kivan, egyszerre mindannyi azt a dalt hallja, a me- 
lyet kívánt; kik láthatatlan kezekkel ismeretes nevek 
fascimileit íratják le; segítség nélkül a légbe emelked- 
nek, kezük felé tartásával nem hivő embereket hátra gör- 
nyedni, önmaguk körül forogni kényszerítenek ; halotta- 
kat felidéznek, a nyitott ablakon át rézsút ki és berepül- 
nek; hírhedett médiumok, kik a spirit rapping, kno- 
cking, tipping segélyével multat ós jövőt felfedeznek, kik 
Socratest francziáúl beszélni kényszerítik, s kivallatják 
vele, hogy a spiritisták istensége hermaphrodit lény; 
kik szellemeket idéznek föl s azoknak arczképeit lefoto- 
grafiázzák, profécziákat mondanak, a túlvilágról hírt 
hoznak, sőt Ageneonokat is állítanak a hivők elé : szelle- 
meket, a kiket látni nem lehet, de megtapintás által győ- 
ződhetni meg jelenlétükről, s mintha nem volna elég a 
czivilizált világnak a saját inventiója a földfeletti tanok- 
ból, még külföldről is importálják a csodákat, az indus 
birkózó leányokat, kik villanydelejes erővel a legerősebb 
férfit földhöz vágják, az arab halva álmodó, magukat el- 
temettető derviseket, a görög hazajáró lelkeket, a bruko- 
lákokat, Chinából a liszttel behintett asztalra rajzoló 
psychographot, a mongoloktól az asztalt elrepítő lámákat, 
a beduinoktól a budákat : a hyénává átalakuló embereket, 
arany függővel a félfülökben, a miről állatkorukban is 
rájuk ismerni, és a barbarismus minden idegháborító bűv 
szemfényvesztéseit. 

Egyike a bűvésznőknek (többnyire nők voltak) arra a 

bizarr ötletre jött, hogy egyszer válogatott spiritista hall- 
gatóság előtt egy roppant nagy csimpánz majmot cziróga- 
tott mágneses álomra, s akkor azt az alvó nógykezűt kény- 
szeritó nmegszólalásra)). Tökéletes jó languedoc franezia 
nyelven beszélt az. És akkor a prestidigitateuse kikérdezé 
ezt a beszélő majmot az emberelőtti idők eseményeiről, 
mikor még Francziaországban a dynotherium volt a leg- 
tovább eltűrt dynastia. A csimpánz csodadolgokat revelált. 
8 a hallgatóság hitt. 

S a villanyos csodákkal, a charlataneriákkal és tünemé- 
nyekkel versenyt futottak a vallásos extasis őrjöngései; 
utoljára nem lehetett már az általánosan elterjedő bajból 
külön választani, mi az ideges bántalom, mi a csalás ? mi 
az öncsalódás, az erős hit, meg az ámítás ? mi a termé- 
szettudományok reális vívmánya, meg a könnyenhivők túl- 
zása? mi az álom és igaz történet ? — és végre mi az em- 
beri fogalmakon túljáró égi titok? 

S mind ebben a nőknek és a meg nem érett fiatal kedé- 
lyeknek volt legnagyobb része. . 

A hetedik évben jött rá Dávid a baj kútf orrására. 

Heroicus cura kellett' hozzá, s ő nem irtózott attól. 
Kiadni a határozatot : hogy ezentúl férfiaknak a huszadik 
éven alul, nőknek pedig sohasem szabad a légjárókban 
utazniok. 

Az igazgatóságban Dárday mellette volt az indítvány- 
nak (neki gyűlt meg legjobban a baja a sok álomjáróval és 
prófétával, a kik államot kezdtek képezni az államban s 
bőven kárpótolták a hajdani csalhatatlan pápát egész 
hierarchiai intézményével együtt), s Severus kisebbségben 
maradt. 

Ez volt az első keserűség a triumvirátus keblében. Seve- 
rus maga is a spiritisták hívei közé tartozott, daczára 
pompás étvágyának ; a nők letiltásában a légi utazásból 
emberi jogokat látott sértve. És mint üzlet embere, a leg- 
buzgóbb utazó közönséget látta kirekesztve, a legbiztosabb 
jövedelmek lajstromzatából. Azért azt mondta e határo- 

zatra, hogy «medicina pejor morbo» (a gyógyszer rosszabb 
a bajnál), — hanem még ez nem zavarta meg az egyet- 
értést. 



A -NAGY LIGA». 

Ez a hét év nem folyt le az ujonkeíetkező államra nézve 
olyan simán. 

Mentül nagyobbra nőtt, mentül tovább terjeszkedett, 
annál több ellenségre talált. 

A mívelt államok nem bocsáthatták meg neki, hogy a 
kultúrában előttük akart járni. A míg ez az ázsiai erede- 
tére büszke nép csak vitézségéről, vendégszeretetéről, szép 
asszonyairól, jó borairól volt nevezetes, addig divatban volt 
őt magasztalni ; még azt is csak elnézték neki, hogy poétái 
támadtak s hires politikusai voltak ; hanem a mint egy- 
szer arra a vakmerőségre vetemedett, hogy az exact tudo- 
mányokban haladjon előre, a midőn találmányaival, fel- 
fedezéseivel az egész világot felrázta: akkor egyszerre 
vetélytársát látta benne mindenki, s a versenynél meg- 
szűnik a rokonszenv. 

Az ázsiai államok viszont az európai társadalmi fogal- 
mak meghonosításáért voltak ellene nehéz szívvel ; bár- 
mennyire hasznát vették is kereskedelmi összeköttetéseik- 
nek és vámszerződéseiknek. Az indus kasztjait, a moha- 
medán vallását féltette terjeszkedésüktől. 

Az észak-amerikai szabad államok épen nem. akartak 
róla tudni. Beviteli vámjaik jövedelmét fenyegette a repülő 
gép. Azok úgy tekintették a léghajósokat, mint flibustiere- 
ket, s ezeknek csak Cuba szigetén volt szabad telepet állí- 
taniok, melyet most már teljesen biztosítottak Spanyolor- 
szág számára. Az egész európai continensen csak a nagy 
német és a spanyol maradt meg jó barátjuknak; az orosz 
csak mutatta, hogy az, de titokban nagy terveket forralt 
ellene, aztán meg a rossz igazságszolgáltatás, zilált hitel 
miatt bajos volt vele üzletet folytatni. Dél-Amerikában 

ellenben jó piaczaik Voltak b Afrikában könyökkel tudtak 
maguknak helyet szorítani. 

A kereskedő, a tengeren uralgó államok a légben szál- 
lító kereskedelem által kezdtek némely árúczikkeket elvesz- 
teni saját üzletágaik közül, áI^bár maradt nekik még azért 
elég. 

A politikai pártok zsibbasztva érezték magukat azon 
tudat által, hogy a fejük fölött jár valaki, a kinek érdeké- 
ben áll minden erőszakos mozgalmat csirájában elfojtani. 
Dühös volt reájuk a tömérdek trónkövetelő, ki a respubli- 
kában császárságot keresett ; de még dühösebbek voltak a 
republikánusok, kik megfordított reményeket tápláltak : az 
erőszakhoz pedig egyiknek sem lehetett nyúlni, a míg a 
fennálló kormányok az Otthon város igazgatóságával jó 
egyetértésben éltek. Hisz így Európából China lesz ! 

Az ultramontánok és mukkörek nem bocsáthatták meg 
nekik azt a vakmerőséget, hogy repülni merészelnek szent 
János « jelenések könyvének)) ellenére s az orthodox 
dogmát és a protestáns kánont egyformán tehetienné 
teszik. 

A katonai eelebritások engesztelhetlenek voltak ellenök, 
hogy a hír, dicsőség, előléptetés útjáról leszorítva látták 
magukat, hogy nem lehettek többé a népeknek urai. 

S a lomha, tunya népfajok irigyek voltak rájuk azért, 
hogy dolgoznak, tanulnak és gyarapodnak. 

És végül a nagy finánczhatalmasságok innen és túl az 
Óceánon előre látták azt a rájuk nézve veszedelmes irány- 
zatot, mely a pénz hatalmát az egyes felvergödöttek kezé- 
ből lassankint ki kezdi venni, s szétosztja az egész tömegre, 
mely minden egyedárúságot megszűntet, a nagy tőkéket 
helyeikből kimozgatja> s az üzlet terén a millió kicsinye- 
ket védelmezi a milliomos óriások ellen, míg a szédelgés- 
nek eleve útját állja. 

Mindannyian összeesküdtek ellene. 

A kis parányi államocska ellen nem szegyeit az egész 
világ minden pénzkirálya egy óriási ligát kötni, oly tervet 

alkotva, mely ezt minden hatalmas találmányai daczára 
képes leendett tönkre juttatni. 

A terv ez volt : 

Legelőször is egy társulatot alakítani, mely három 
milliárdnyi valóságos befizetett érczpénzzel rendelkezik. 

E társulat ügynökeinek azután feladatuk leend a föld 
kerekén mindenütt, a hol az « Otthon* állam kereskedelmi 
telepeket tart, annak a váltóit magukhoz váltani. Egyszer 
aztán egy adott jelszóra minden oldalról meglepni a látra 
szóló váltókkal az « Otthon » állam telepeit, s követelni a 
rögtöni érczfizetést. Ezt a telepek természetesen nem fog- 
ják teljesíthetni; mert annyi érczpénz rendelkezésükre 
nem áll. Akkor az illető kormányok rögtön megvonják az 
<( Otthon* telepeitől a további működés engedélyét; ható- 
ságilag lezárolják vagyonaikat, árúikat és felbontják a vele 
kötött vámszerződést. Az összeműködő európai és ameri- 
kai diplomatia már ennek előre elkészíté az útját, mint a 
hogy két század előtt a németalföldi és osztrák keletind- 
kereskedő telepek elnyomását diplomatiai úton keresztül 
tudta vinni. A siámi és chinai miniszterek (is) megveszte- 
gethetők ! Ha a fanatizált indián, chinai, beduin és hotten- 
totta nép e zavart fel találja használni arra, hogy az 
« Otthon » árúraktárait megrohanja, kifossza és felégesse, 
az szintén a « nyereség* számlára lesz irandó. 

Ugyanakkor, midőn a kerek földtekén ez így fog egy- 
szerre végbemenni, idehaza Európában minden oldalról 
combinált villámkereszt-tűz fogja ellepni az « Otthon o-iak 
fejét. 

Első csapás lesz rájuk nézve a mesterségesen elkészített 
munkászavar. 

« Otthon* város egy milliónyi népe között van száz- 
ezernyi olyan bevándorlott gyármunkás, kiket csupán 
szegődés köt oda : nagyobbrészt idegenek. Az ideiglenes 
munkások szegődése is előnyös ugyan a részvényállamban, 
s azon alapul, hogy a rendes díjon kívül, melyet hetenkint 
kapnak ki, a tiszta nyeremény egy részét is osztalékul 

kapják; de az év végén. Ez osztalékot az egész gyártelep 
munkástársulata együtt kapja, s saját választott juryje 
által osztja fel egyes tagjai között, azoknak szorgalma és 
tehetsége szerint. 

Semmi sem lesz könnyebb már most, mint egy pár száz 
beküldött izgató által felbolygatni a munkásokat, hogy áll- 
janak elő két követeléssel. 

Az egyik az, hogy mikor «félévenkint» az igazgató-tanács 
elkészíti a nyers mérleget, akkor a munkásoknak e nyers 
mérleg szerint adjon ki előleges osztalékot; a mi által a 
gyárosok nagyon meg volnának károsítva, mert akkor a 
nyári hónapokban a munkához, a miért néhány hónapon 
át a gazdaközönség mesésen fizet, a korhelyebb rész 
menne mulatni, míg a pénzében tart. Ezért adják az osz- 
talékot csak azon munkásoknak, a kik az egész esztendőt 
kitöltik egy szakmánál. 

A másik követelés pedig az leend, hogy ne a « munka », 
hanem a «munkás)) részesüljön az osztalékban; mindenki 
egyformán : a rest, az ügyetlen épen úgy, mint a szorgal- 
mas és tehetséges. Ez ismét megrontaná az egész intéz- 
mény czélját, mert az osztalék megszűnnék ösztönzés, 
jutalmazás lenni s soha sem lenne vele senki megelé- 
gedve. 

Ha az igazgatók ráállnak majd a követelésekre, az az 
ő egyenes romlásuk lesz, ha nem állnak rá, jön a strike, 
a munkaszünetelés, a zavargás, a társadalmi bukás, s ez 
jó bénító szer egy gyorsan növekedő társulatra nézve. 

Ezt a zavargást pedig a számításba vett elemmel köny- 
nyen el lehetett rendezni ; hiszen idegenek voltak. 

De következett még a súlyosabb csapás az Otthon népére 
a saját nemzete kezétől. 

Az új állam népszaporodása nem történhetett meg a 
nélkül, hogy az ős állam viszont népszámában ne fogyat- 
kozzék. Magyarországból tömegesen vándoroltak ki az új 
hazába, hol könnyebb és szabadabb volt az élet, új tér a 
munkának, könnyen szerezhető pénz és kényelem, élvezet 

több, mint a tégi országban. És aztán épen a színe-java a 
nemzetnek vándorolt ki, a tanult osztályok. 

Az Otthon államában pedig egy neme a kihívó «prae- 
mium»-nak volt kitűzve különösen a magyar bevándor- 
lókra nézve. 

Ifjú tanárok, iskolai tanítók, írók, betűszedők, azután az 
iparos-osztályból a kovácsok, lakatosok, gépészek, bányá- 
szok, hutások ; végül pedig a kereskedősegédek oly mesés 
évdíjakban részesültek az Otthon államában, ha az igaz- 
gatóság szolgálatába akartak állni, a minőről odahaza 
pályájuk legmagasabb fokán sem álmodhattak volna. Úgy, 
hogy idehaza a papok nem kaptak már káplánt ; mert a 
fiatal theologus a helyett, hogy évi ötven forintért tizenkét 
esztendeig hirdesse az « örege » mellett az igét, inkább 
kiment Otthonba, s ott kapott egyszerre olyan állomást, 
mely fölér egy prépo^tsággal. A Magyarországon hivata- 
laikból kimaradt, kigúnyolt, üldözött szerzetesek sem szo- 
rultak az itthoni «jusculum»-ra; az « Otthon » állam ezer- 
nél több szerzetesnek és egyéb klerikusnak adott becsüle- 
tes életmódot; és nem követelte hitének, elveinek megta- 
gadását. Hogy mit csinált velük? az még a hetedik évben 
is titok, mert azok közül egy sem jött vissza Magyaror- 
szágra soha, s hazaküldött leveleikben csak annyit irtak, 
hogy sorsukkal nagyon meg vannak elégedve, de egyebet 
semmit; még azt sem, hogy hol vannak? 

E tömeges kivándorlást megakadályozni lett a magyar 
kormánynak föladatává téve a «nagy liga» által. Ez meg- 
állítja az « Otthon » államot gyors növekedésében. 

A magyar parlamentben kivándorlás elleni törvények 
hozattak. A férfi államtagoknak megtiltatott harminczhat 
éves korukig, a míg katonakötelezettség alatt állnak, hazá- 
jukat elhagyni ; a kik engedély nélkül eltávoznak, azoknak 
minden meglevő és remélhető vagyona államtulajdonnak 
nyilváníttatott, s hajadonok, kik az ország határát túl 
akarták lépni, erőhatalommal visszahozattak, mint tiltott 
árúczikk, melynek kivitele a közerkölcsiséggel ellenkezik. 

Az Otthon államáról elég volt annyit kihiresztelni, hogy 
az állani törvénytelen szülötteket nem ismer, miszerint 
mindenki átlássa, hogy az oda bevándorló nők az európai 
és keresztyén fogalmak erkölcsi nézpontján alul szállanak. 

Telepet fölállítani a léghajósoknak Magyarország terü- 
letén nem volt szabad ; leszállani is csak egy huszonnégy 
órára, s a gépből kijönni s oda visszamenni a legtekervé- 
nyesebb rendőrségi szabályok megtartása mellett. 

(Magyarország még mindig védbástyáj a volt Európának — 
a keleti dögvész és marhavész ellen. És ezért nála még 
a határvámok, vesztegzár mind fönnálltak, s vele az « Ott- 
hon)) állam nem közlekedhetett.) 

Végül következett azután a legnagyobb, legérzékenyebb 
és legbiztosabban kimért csapás az Otthon építménye 
ellen. 

Ez volt a Gyilkos-völgyi gyártelep országos kisajátítása. 

Ez jó gondolat volt. 

Ha a kormány elveszi Tatrangi és Társától az ichor- 
gyárat, azoknak egész hatalmuk egyszerre megbénul; 
ellenkezőleg az itteni kormánynak jut tulajdonába azon 
anyag, melylyel a gépek előállíthatók, s ő csinálhat ezek- 
kel versenyt az « Otthon » államának. 

S ez nem is nehéz. Columbus tojása ! 

Tatrangi és társai szabadalmat kaptak az államtól arra, 
hogy a Gyilkos tavában létező ichort kibányásszák és fel- 
használják. Ez megtörtént; a tóból már az ichor ki van 
választva. Az engedélyesek ezután soffionekat fúrattak s 
abból vették az ichort. Csak hogy, mint tudjuk, ez már 
nem jött tisztán elő, hanem úgy, hogy két harmadrész- 
ben konyhasóval volt keverve. A konyhasó pedig már 
királyi kizárólagos tulajdon, azt senkinek másnak aknázni, 
főzni, előállítani nem szabad. E törvényen állva a kor- 
mánynak joga, sőt kötelessége a kétharmadrészben kony- 
hasó-termelő gyárat kisajátítani, tulajdonosait becsű sze- 
rint kifizetni s a fejedelmi tulajdont a trón számára 
visszaváltani. 

Ez máx csak igazságos és törvényes követelés. 

S ezzel szemben nem lehet más választása az « Otthon » 
államnak, mint vagy engedni a törvénynek s átadni a 
magyar kormánynak a magyar területen álló ichor-gyár- 
telepet, vagy erőhatalommal akadályozni meg annak elvé- 
telét, s azzal elveszteni eddigi törekvési czélját : a béke 
fentartását a kerek világon s megkezdeni a háborút — tu- 
lajdon nemzetével. 

A «nagy liga» ezt az alternatívát készítette számára. 

De hát Magyarországon semmi szó sem emelkedett az 
új állam mellett ? Nem éreztek itt hálát azok iránt, kik 
országukat a végveszélytől megszabadíták ? Nem éreztek 
büszkeséget, látva egy új növekedő eoloniát, mely nem- 
zetök nevét híressé, hatalmassá tette ? Nem éreztek rokoni 
szerelmet a vérükből való vér iránt ? Nem féltek-e, hogy 
összeütközés esetére ők törnek diribről darabra, mint egy 
drótozás tartotta repedt fazék ? 

Igen is ^nemzet, a nép, a közvélemé ny jó volt, bölcs 
volt, mint mindig. Szerették is a nagjTa nőtt rokont, büsz- 
kék is voltak rá, féltek is tőle ; hanem a magyar parlament 
régen megszűnt a közvélemény, a bölcseség és hazaszere- 
tet propylaeuma lenni : annak a tagjait egy negyedrészben 
a főpapok választották, másik negyedrészben a kormány 
saját teremtményeiből, harmadik negyedrész a bankárok 
választottja, a negyedik azután a közvéleményé. S mit 
kérdik azok, hogy hány darabra törik a haza ? az ő zász- 
lóik nem a haza templomában állnak. 

Azt sem kell számításon kívül hagynunk, hogy az 
osztrák-magyar birodalomnak még száz év múlva is meg 
van a maga sajátszerű kivételes állapotja. 

Mikor már minden ország feloszlatta állandó hadsere- 
geit, mert a külháború lehetetlenné lett, Osztrák-Magyar- 
országnak még akkor is kell tartani félmillió katonát. 
Neki saját magát kell őriztetni. A magyar hadsereg szük- 
séges Ausztriában és Csehországban, s az osztrák hadsereg 
Magyarországban. A nemzetiségiek osztozkodási kedve 

sohasem engedi, hogy az ország megpihenjen, hogy min- 
den ember eldobja a puskát, s lásson az ásó és kalapács 
után. Aztán még minden kisebb nemzetiség irigy szemmel 
nézi, hogy egy új magyar város emelkedik világhatalommá 
a Duna torkolatánál, ismét odaékelve egy várat az álmo- 
dott görög-szláv császárság alkatrészei közé. 

Tehát a nagy hadsereg még meg van. Vele együtt a kato- 
nai hierarchia. Azzal együtt a nagy hadi budget. A szaba- 
dalmazott tábori szállítók. Az állam uzsorásai. A nehéz 
adók. Hivatalnoksereg. Monopóliumok. Új adósságok, ne- 
héz kölcsönök. Gazdaguló pénzügyérek, börzeszédelgés, 
kirabolt közönség. Játékdüh, vesztegetés, corruptió. Ez 
mind együtt jár, ez mind egymásból folyik. 

Hozzájárul a vallási bigottság, a nemesi dölyf, és az ide 
menekült idegen trónkövetelők anyagyilkos, szívtelen 
sehonnai játéka, mely mind útjában találja azt a növekedő 
társadalmi óriást, mely mind ennek a sok féregszömye- 
tegnek a nyakára tapos, s egy új világot emel az ő marad- 
ványuk fölé, melyben ők csak mint petrefactumok marad-' 
nak meg az utókor csodájára ! 

Bizonyosak lehetünk felőle, hogy mind ez a veszély, 
mit a «nagy ligai» előkészít, teljes erejével fog lesújtani az 
új társadalom szívére, központjára. 

De készen fogja azt is találni. 

Tatrangi Dávid tudja jól előre az egész «nagy liga» 
tervét. 

Nem a aspiritus familiáris* súgta ezt meg neki, nem a 
nsecond sight», oh nem. Neki vannak ennél jobb tündérei. 

Mikor a «nagy liga» megalakult, a császári ház tagjai 
is írtak alá nevüknek megfelelő nagy összeget az alaptő- 
kéhez s Maria Carola herczegnő által felszólíttatták 
ő felségét Árpád királyt is a hozzájárulásra. A főherczegnő 
elmondá a királynak, hogy saját trónjának létele is forog 
a kérdésben, hogy elnyomassék-e a szomszédban kelet- 
kező « részvényes állam » vagy felül kerüljön ?s megismer- 
te té az egész tervezettel. A király azt felelte rá, hogy a 

Jókai: A j5vd ssázad regénye. H. ^ 

mit mint államfőnek kötelessége lesz megtenni, ha nehe- 
zére esik is, megteendi ; de a mondott czélra egy fillért 
sem ír alá. 

És azután a király elmondta a hallott nagy tervet a 
királynénak. 

Hermione Peleiának volt egy kedvencze a távol keleten, 
kivel postagalambok által szokta közölni üzeneteit. 

Ez a kedvencz volt Rozáli. 

A királyné még akkor sem veté meg bajdani kedvenczét, 
midőn az már egy államfő neje volt, hozzá emelkedve 
rangban. Megírta Rozálinak, a mit a királytól hallott 

Es Rozáli közlötte e terveket Dáviddal. 

Mr. Severus nagyot nevetett rajta, mikor Dávid figyel- 
mezteté a közelgő veszélyre, mely telepüket a pénzügyi 
téren fenyegeti. 

«Ha meg akarják a körmüket égetni, hát jöjj ének ». 

Pedig a veszély nem volt fitymálandó. A «nagy liga» 
bevonta a szövetségbe valamennyi az « Otthon »-nal keres- 
kedelmi összeköttetésben levő államok bankjait, a miknek 
kötelességük volt egymással tudatni érczfedezetük és kibo- 
csátott bankjegyeik mennyiségét s a tárczáikban heverő 
« Otthon » -féle váltók összegét. Egyszer aztán egy adott 
jelszóra valamennyi bank elkezdé bankjegyforgalmát meg- 
szorítani, akkora mennyiségig, mekkora az « Otthon* által 
élvezett hitelnek megfelelt. Ezzel egyidejűleg minden bank- 
os bankárház visszautasítá az « Otthon » új váltóit; s aztán 
legvégül minden piaczon úgy lenyomta mesterséges árcsök- 
kentéssel azoknak a czikkeknek az árát, a mikkel az 
« Otthon » raktárai telve szoktak lenni, hogy az egészen 
elveszítse a saját piaczát mind honn, mind külföldön. 

Veszélyes kísérlet ez, mind a két félre nézve ; mert sok 
« vérbe* kerül, s ha a megtámadott erejét félreismerték, 
a támadók sántán, bénán kerülhetnek haza. 

Az első hadműveletnek nem volt eredménye ; ha a kül- 
bankok bevontak a bankjegyforgalomból egy milliárdot, az 
« Otthon » is bevont annyit a magáéból. Az üzlet, a keres- 

kedelem szenvedett a megszorítás miatt ; de a közhitel 
nem ingott meg ; csak a magányosak bánták meg a nagyok 
közti harczot. Mikor aztán ezen az úton sehogy sem ment 
előre az ostrom, a «nagy ligát kezdte kutatni a baj okát, 
8 nagy hamar rájött. Valamelyik banknak száz millióval 
több papirpénze van a forgalomban, mint a mennyit kimu- 
tatott. Ezen úgy lehet segíteni, hogy minden bank becseréli 
a saját jegyeit bizonyos határidőig újakkal. 

Ekkor aztán kiderült egyike a veszedelmes rejté- 
lyeknek: az, hogy a bécsi nemzeti bank az, melynek 
száz millióval több bankjegye van forgalomban, mint a 
mennyit kibocsátott. 

De a mi növeli a rejtélyt, hogy nem a forgalomból be- 
vont bankjegyek közt van a száz millió hamis jegy : óh 
nem ; azok igaziak, azok a bank saját hitelesített matri- 
ceairól nyomott jegyek, azok a microscop alatt is valódiak ; 
hanem helyettük a tartalékban elhelyezett ugyanazon sor- 
számokkal ellátott bankjegyek tömege a hamisított után- 
nyomat, a górcsövi karczok nélkül. 

Hogy történhetett meg ez a csere ? 

A papírok nyomra vezettek. 

Az ezeres bankjegyeknél ez időben azt a szokást kö- 
vette a közönség, hogy mint a váltó hátuljára, minden új 
birtokos ráírta nevét az ezeres túliapjára, melyen épen e 
czélra volt hagyva egy széles behajtás ; úgy hogy az egész 
lajstromát meg lehetett rajta találni az ezeres egykori 
tulajdonosainak. 

A ki azután legfelül volt írva, annak kellett azt termé- 
szetesen közvetlenül a banktól átvennie. 

Úgy de a bank ezeket a sorszámokat soha sem bocsá- 
totta ki. Olyan nagy volt mindig a pénzbőség, hogy hét 
esztendő alatt egyszer sem került tartalékra a sor. Most 
már kisült, hogy mért nem került rá a sor ? Azért, mert 
az igazi tartalék már szélnek volt eresztve. Ezért volt 
olyan nagy pénzbőség ez idő alatt az országban ! Ezért 
volt minden lehetetlen vállalatra készen álló tőke. 

5* 

De hogy szökhetett ki ez a pénz innen ? 

Hogy cserélhette ki magát utánnyomataival ? 

Oh ! hisz azt mindjárt ki lehet deríteni. Igen egyszerű 
módon. Felszólittatnak azok az urak és úrhölgyek (!), a 
kiknek a nevei a ki nem adott, mégis bejött sorszámú 
ezereseken legfelül állanak, hogy szíveskedjenek megje- 
lenni a bankigazgatóságnál és igazolni, mikor és mi úton 
kapták ezeket a forgalomba bocsátott bankjegyeket. 

A bankigazgatóság sorban mind felszólíttatá azokat, a 
kiknek neveit a lajstromok elején találta. Voltak, a kik- 
nek tíz példányon is fordult elő a nevük, többeké ötven- 
szer, százszor, sőt néhány név ötszázszor előkerült a kri- 
minális jegysorozaton. Fél millióra csak szokott az ember 
visszaemlékezni, hogy mikor és miért kapta ? 

És minő nevek fordultak elő? Magas állású udvari 
hivatalnokok, udvarhölgyek, papok, gyóntatok, hírlapírók, 
országgyűlési képviselők, főurak, még feljebb ! legmaga- 
sabb főpapok, táborna^ok, hadvezérek, miniszterek ! 

A többi áruló hadat az apróbb bankjegyekkel fizették, 
azoknak a nevei nem lettek megörökítve az ezereseken. 

Hah, minő rémület szakadt egyszerre alá a derült ég- 
ből a társadalom magaslataira, midőn e nagynevű urasá- 
gok megkapták a bank felhívását, hogy igazolják, honnan 
jutottak e bankjegyekhez, miket a bank nem bocsátott ki 
soha. 

Mit feleljenek erre? Kire hivatkozzanak? Megnevez- 
zék-e mindannyian Mazrurt és annak czinkosait ? 

Hiszen mikor a pénzt elfogadták ama tisztátlan kézből, 
akkor azt hitték, hogy «csak» árulást követnek el; a felől 
még lehet az ember gavallér, nemes ember, tisztelendő 
úr ; és most megtudják, hogy lopott pénzt fogadtak el ! 
Magukra takarják-e a korábbi bűnt, hogy befödjék az áru- 
lással az orgazdaságot? 

A hatás rettenetes volt ! 

A magasranguak legolvasottabb lapja, a « Keresztes lap)» 
naponkínt új meg új híreit hozta a megdöbbentő öngyil- 

kosöágoknak. Egy nap a király főkomornyikja vetette ma- 
gát le a bástyáról, másnap az udvarmester vágta fel ereit 
a ráczfürdőben, harmadnap egy hirhedett képviselő vágta 
el a torkát borotvával, negyednap a királyné főudvar- 
mesternője fojtotta meg magát kénsetherrel, ötödnap a 
budapesti várparancsnok lőtte magát szivén keresztül; 
hatodnap magára az újságíróra került a sor: az nem 
ölte el magát, csak megszökött. S ez így ment növe- 
kedő arányban előre ; megfoghatlan szökések, kimagya- 
rázhatlan öngyilkosságok hirei rázták fel a kedélyeket. 
Járvány volt az már és sokan, nagyon sokan betegek vol- 
tak már bele ! Míg egyszer aztán betetézte a borzalommal 
vegyült botrányt azon rémeset, hogy egy nagyon magas 
állású főpap az oltár előtt mérgezte meg magát a szentelt 
ostyával. 

S e rettenetes mániának a «nagy liga» vezetői tudták 
az indokát. A végindokát még azok sem. Azt csak a király 
tudta meg. Az öngyilkos nagy emberek között volt egy ka- 
tona is : egy tábornok, kinek legnagyobb része volt abban, 
hogy a nihilisták megalázó békeföltételei elfogadtassanak. 
Ez halála előtt egy levelet írt a királyhoz, melyben föl- 
fedte előtte mind azt, a mi történt. Az egész cselszövényt, 
melylyel őt környezői körülhálózták ; nem kiméit senkit : 
önmagát sem. Akkor aztán megpecsételte vallomását 
egy golyóval. 

Oh! minő ember fölötti fájdalom volt a királynak 
mindezt megtudni ! Hogy az egész társadalom, mely őt 
környezi, a fenekétől a színéig így meg van rothadva ! 
Hogy nem arany semmi, a mi fénylik ! Hogy el van árulva 
mindenkitől, és nem bízhatik azokban, kik ajtaját és koro- 
náját őrzik ! 

Mit tegyen ? A végletig vitt szigort gyakorolja-e a bű- 
nösök ellen, mit azok megérdemelnek? De ki ítélje el 
őket? Mikor a legfőbb bírák maguk is vádlottak. 

Árpád király a queretarói martyr nagybátya kínveríté- 
kót ér ezé homlokán. 

A «nagy liga» kisegíté ő felségét e kellemetlen álla- 
potból. 

Mikor a véres, kísértetes botrány nagyra kezdett nőni, 
a liga fejedelmei azt mondták a bécsi nemzeti banknak : 
«ne bolygassátok fel ezt az ügyet, mely bűzével meg- 
rontja az egész levegőt ; temessétek -el a titkot ; égessétek 
el a vétkes bankjegyeket a nevekkel együtt, a száz milliót 
írjátok veszteségül a liga eontójára». 

S ezzel el lett hantolva a borzadalmas rémper. 

A megidézettek tudósíttattak, hogy megjelenésük nem 
kívántatik többé : a bűn tanújeleit elnyelték s eltörlek a 
bank kemenczéi ; a vádlottakat nem zaklatta többé senki, 
az öngyilkosok halálának okait kiadta a búskomorság, 
megcsalt szerelem, családi viszontagságok, idült nyava- 
lyák, rögtöni őrültség rohama ; s a szökevényekről kide- 
rült, hogy csak kéjutazásra mentek. 

Csak a király tudott mindent. 

És a királynak még azután is össze kellett ülni ugyan- 
azon államférfiakkal, tanácskozni az ország jóvolta 
felett. 

És a királynak még azután is össze kellett hívni ugyan- 
azon törvényhozókat és trónbeszédében « híveinek, neme- 
seknek, nagyságosoknak és tisztelendőknek» nevezni 
őket, és kérni tőlük hazájuk ügyének előmozdítását, 
igazságos törvények hozatalát. 

És a királynak még azután is kellett katonásdit játszani 
ugyanazon tábornokokkal és feldíszíteni őket a vitézség, 
hűség rendjeleivel. 

És a királynak még azután is kellett udvari estélyein 
meghallgatni ugyanazon udvaronczok émelyítő hizelkedé- 
seit és kegyes szavakat intézni ugyanazon brillíántokban 
ragyogó udvarhölgyekhez. 

És a királynak még azután is el kellett járni a tem- 
plomba és térdepelve fogadni a megváltó Krisztus szen- 
telt testét ugyanazon pontifikáló főpapok kezeiből . . . 

... a kikről az elsőtől az utolsóig tudta mind, hogy 

együtt és összesen a legmélyebb gályafenékben volna a 
helyük! .... 

Ez a kis intermezzo azért nem zavarta meg a «nagy 
liga» terveit; a veszteséget fölvették a mancorovatba s 
most azután a bécsi bank erkölcsileg is, anyagilag is 
kényszerítve lett elől menni az ütközetbe s az első rést 
törni az Otthon pénzügyein. 

Az « Otthon » társulatának igen élénk kereskedelme 
volt — közvetítés útján, mivel telepeket nem volt szabad 
fölállítani Magyarországon, — a magyar király államai- 
ban, a mi ezeknek csak javukra vált, mert gabonájukat, 
borukat Dél-Amerika számára ez vásárolta fel, s építke- 
zései miatt száz milliókat adott Magyarországnak kőért, 
épületfáért ; viszont az itteni kereskedők egész készletü- 
ket a coloniál-árúkból az Otthon raktáraiból látták el, a 
honnan Budapestig szállítva is tíz százalékkal jutányo- 
sabban kapták a czikkeket, mint Triesztből. E viszonyból 
természetesen az következett, hogy egy pár száz milliónyi 
bankjegye az Otthonnak az osztrák-magyar birodalmak 
területén volt közforgalomban, s viszont a bécsi osztrák 
nemzeti banknak s a pesti magyar nemzeti banknak szin- 
tén annyi pénzjegye volt az « Otthon » városiak kezei kö^t 
s a barátságos kölcsönösség a pénzvilágban mindkét fél- 
nek előnyére szolgált. 

Egyszer aztán a bécsi és pesti nemzeti bankok azzal a 
hírdetménynyel lepték meg a világot, hogy egy rövid 
határidőn túl az « Otthon ») bank pénzjegyei az ő pénz- 
táraiknál nem fogadtatnak el. 

Hogy e támadásban a pesti magyar nemzeti bank is 
részt vett, azt szükséges megmagyaráznunk. A pesti ma- 
gyar nemzeti bank igaz, hogy magyar tpkepénzek, segé- 
lyével, magyar törvényhozás hozzájárultával alakult, ma- 
gyar kormány felügyelete alatt állt; azonban az az em- 
beri dolog történt vele, hogy a keletkezése első tíz évében 
furfangosan előidézett pénzválságok által egy versenyző 

pénzpiacz a magyar bank részvényeinek árfolyamát le- 
nyomta. A víz alá nyomott magyar részvényesek aztán 
megijedtek, hogy oda fulladnak, igyekeztek lerúgni ma- 
gukról a siUyedő részvényeiket; akkor azután a ver- 
senyző pénzpiacz azokat potomáron összevásárolta; s 
most azután van ugyan magyar bank, s annak a jegyein 
ott a magyar czimer, s a magyar-, horvát-, oláh-, rácz-, 
rusznyák-, bosnyákszöveg; de annak a részvényesei 
Ausztriában vannak, annak az igazgatósága csupán az 
osztrák bank delegatiója. Épen így történt a magyar gőz- 
hajókkal, a magyar vasutakkal, a magyar gyárakkal. 
A nemzeti alapítók az első versenynél meg hagyták ma- 
gukat verni, aztán mint a rák az ollóját, ott hagyták a vál- 
lalataikat; megmaradt rajtuk a nemzeti szín, de idegen 
parancsolt belőlük. 

Tehát a bécsi és pesti nemzeti bankok egyszerre kitil- 
tották rekeszeikből az Otthon pénzjegyeit s az által kény- 
szerítettek mindenkit, a kinek ilyen bankó volt a zsebé- 
ben, a pénzváltókhoz szaladni, a miből azután következett 
egy általános roham az Otthon bankjai ellen, úgy, hogy 
egy napon a nagy hexagon zsúfolva megtelt pénzeért 
rohanó közönséggel, mely mind aranyat követelt a bank- 
jegyéért. 

Az Otthon igazgatói erre azzal válaszoltak, hogy a míg 
eddigelé csak az egyik kapuja volt nyitva a banképület- 
nek a közönség számára, most kinyitották mind a kettőt 
s kihirdették falragaszokban és felbocsátott ballonokon, 
hogy ezentúl az éjjel és nappal minden óráiban folyik a 
pénzbeváltás a bank rekeszeiben ; nagyobb összegek nem 
számlálva, de súlymérték szerint fizettetnek ki. 

Másnap reggel már üres volt a hexagon tere. Az idegen 
bizományosok, kik összebeszélés szerint hetek óta lestek a 
Bécsből jövő jelszót, hogy a beváltandó bankjegy-töme- 
gekkel megostromolják a bankot, a legnagyobb gyorsa- 
sággal lettek kielégítve s a tervezett sensatiónak nagyon 
hamar vége lett egy körülménynél fogva. Az Otthon 

bankja nem adott ki kisebb jegyeket 50 frtosoknál, azokat 
is csak két millió erejéig; csupán a város piaczi forgal- 
mára tekintve. A kisebb pénz mind arany volt. Ez a két 
millió egy nap alatt be lett váltva, s akkor aztán elcsen- 
desült a népcsődület ; hiányzott hozzá az a felbőszített 
mob, mely az osztrák pénzválságok lázadási jellemét fenn 
szokta tartani ; azok a nyelves kofák, kik tíz frtjukért, a 
mi markukban maradt, szidják a császárt, a pápát, JRoth- 
schildot és Jézust; azok a felpálinkázott napszámosok, 
kik a zsíros egyforintossal a markukban a bank ablakán 
akarnak betörni, azok az ácsingózó utczakölykek, kik a 
fertály bankóval élczeket csinálnak, s azok a kopott ruhás 
özvegyasszonyok, kik publikumot sírnak maguk körül, 
harisnyaszárban élére rakott tíz krajczárosaik nagy vesze- 
delmén óbégatva. Az Otthon városában nincsenek papi- 
ros apró pénzek. A szegény ember kezébe csak arany ke- 
rül és ezüst. 

Az Otthonnál mind ez az elem hiányzott; másnap már 
a piaczon egy bankjegye sem forgott. Most már csak olyan 
emberek mentek a bankba, a kik szekérrel vitték el az 
érczpénzt; tizenkét helyen váltottak nekik, nem volt 
alkalmuk a piaczon összecsődülhetni. 

Minden üzlet maradt a maga rendes kerékvágásában. 
A külföldi commanditok épen úgy folytatták működései- 
ket, mint eddig; azzal a (nagy) különbséggel, hogy e vál- 
ságos idő alatt kész fizetés mellett történt minden adás- 
vevés. 

Dárday, mikor azt megtudta, hogy bankjegyeiket kitil- 
tották az osztrák-magyar pénzpiaczokról s azután a többi 
európai s észak-amerikai piaczokról is (másutt nem vol- 
tak forgalomban) első dühében repressáliákhoz akart 
nyúlni ; hanem aztán Severus és Tatrangi lecsillapították : 
üzleti dolgokban nem szabad indulatba jönni. A finan- 
cziákhoz nagyobb nyugalom kell, mint a theologiához. Ki 
állna boszut a «jó adósain)), azért mert rossz hitelezői 
bántják? Hisz akkor maga buknék meg. Ellenkezőleg az 

Otthon államának szépen kiméivé kell bánni azokkal az 
államokkal, a hol sok adósa van, és elvárni, míg azok 
kötelezettségeiket lerótták, és azután csendesen gombo- 
lyítani le a kölcsönös üzleteket, minden erőszakos rázkó- 
dás nélkül. 

Úgy történt. A részvényes állam engedte a bankjegyei- 
ért az aranyát elhurczoltatni ; - az idegen bankjegyeket 
visszaküldte kereskedői számlák útján amagukpiaczaira; 
felhalmozott árúit, ha a nagy liga lenyomta a beszerzési 
áron alul, (saját áldozataival) adta még olcsóbban ; volt 
elég nagy tartaléktőkéje hozzá, hogy a malitiósus versenyt 
évekig kiállhassa, s mikor az ő bankjegyeit nem fogadták 
el a külbankok, ő is érczfizetést követelt, s ennek az lett 
a vége, hogy nem csak az ő aranyát hurczolta ki a közön- 
ség, hanem a külbankokét is. 

Ebből legelőször is az a baj lett, hogy az Otthon bazár- 
jaiban és depotiban is csupa aranynyal kellett számolni, 
mint a hong-kongi, vagy banjer-massingi piaczokon. 
Alkuk köttettek franczia napóleonok, angol fontok, német 
markok, ind lak rupiak, chinai tselek szerint, s azokhoz 
csatlakoztak az otthoni « valódi w-k, a hogy saját ércz- 
pénzeiket nevezték, s minden pénzt súly szerint mértek ; 
a vízmérleg azt is megmondta, melyik nemes fémhez 
mennyi más fém van keverve ? Ezt azért kellett megtar- 
tani, mert az aranyhoz és ezüsthöz hasonló pinchbeak ós 
alfenoide pénz milliárd számra forgott a világban s azzal 
könnyen meg lehetett volna a hozzá nem értőt csalni, ha 
a vízmérleg nem védte volna a csalás ellen a közönséget. 
A kézrekerült ál-arany és ezüst pénzt azonnal keresztül 
lyukasztották s azontúl aztán használták, mint garast és 
tízest, a «billon»-nak nevezett nemessel kevert érczvegyü- 
lékű pénzt leszállították nemes tartalmának értékére. 

A másik baj azután az lett, hogy az aranyban és kész 
fizetés mellett a hitel egészen megsemmisült. A «jó adó- 
sok » nagyrabecsült kategóriája megszűnt lenni s a keres- 
kedelem oly nehézkes mozgást vett fel, mint a phoBniciaiak 

idejében. Az üzlet veszteséggel járt az egész világon s 
azért iparkodott azt minden egyes czég a legszűkebbre 
szorítani, gyárak, malmok fél erővel dolgoztak, bankokban 
kamatozatlan hevert a pénz. 

És mind ez azért, hogy egy keletkező új társulat virág- 
jában elhervasztassék. Ezért kellett a kerek világon min- 
den üzletnek erőszakosan, összefüggőleg visszafojtatni. 

Már pedig ha az egész üzletvilág összefog egy ellen, 
annak az egynek, akármilyen hatalmas, el kell buknia. 

Az Otthon államnak készen kellett arra lennie, hogy a 
hetedik üzletévét nyeremény nélkül fogja végezni. Eész- 
vényesei ezért nem nyugtalankodtak. Erőssé volt fejlődve 
közöttük a testületi szellem, s készek voltak mindenüket 
áldozni azért az államért, melytől mindenüket nyerték. 

Tatranginak egy ötlete némileg segített azon a bajon, 
hogy a készfizetési kötelezettség az üzletváltók által hor- 
dozott hitelt egy időre megsemmisíté ; ez ötlet az volt, 
hogy ő az arany és ezüst értéken kívül még egy harma- 
dik valódi nemes értéket is bevont a közforgalomba : ez 
a « gyémánt érték ». Hiszen milliárdok hevernek gyémán- 
tokban. Most elkezdett a gyémánt szerepelni, mint pénz, 
s pótolta egy részben a váltókat. A papirosnál minden- 
esetre megbízhatóbb érték volt. Három aláírás sem kellett 
hozzá. Lejárat napján beváltható volt és kis helyen elfért 
belőle nagy összeg. Az üzletvilág kezdett hozzászokni a 
gyémántpénzhez. 

Ekkor történt egy — az egész világra nézve meglepő — 
esemény; melyet azonban mi clairvoyante-ok, kik a 
pinczefalakon s a bekötött zsákokon keresztül látunk, rég 
előre sejtettünk. 

Ez azon eset volt, hogy egyszer egy bécsi nagykeres- 
kedő, kinek erős üzlete volt coloniálczikkekbenj kész 
érczben fizetés levén a jelszó, a bécsi nemzeti banktól 
százezer forint árú érczpénzt váltott be. Már ekkor a bank 
tartalékérczkészlete elfogyott s a pinczék trésorjaira ke- 
rült a sor; Onnan megküldték neki a százezer forintot 

ezüstben. (Az ezüst valutától akart szabadulni mindenki, 
a minek az volt az indoka, hogy az ezüst becse az ara- 
nyéhoz mérve századról századra folyvást hanyatlik, még 
a XVI. században úgy állt az ezüst az aranyhoz, mint 
10: l-hez, a XVIII-ban már mint 14: 1 ; a múlt század- 
ban mint 15Va:l; a XX-ban ISVa:!.) A kereskedő le- 
küldte a pénzt Otthonba. Ott mérlegre tették a pénzét, s 
a vízmérleg rögtön elárulá a különböző fajsúlyt : az ezüst 
fajsúlya 11, ezé pedig 7^/2. Egy zacskót felbontottak. 
Annak a pénzei már meg is voltak sárgulva az időtől, 
elárulva nickel tartalmukat. Erre aztán tudatták a nagy- 
kereskedővel, hogy a pénze nem «argentum)) ; hanem csak 
«argentan)), most azt darabonkint keresztül fogják lyu- 
kasztani, hogy ha őtet megcsalták, ö ne csalhasson meg 
vele mást. 

De bizony a kereskedő magát sem engedte csalottnak 
maradni; futott vissza Bécsbe s nagy lármát csapott a 
bankigazgatóságnál, hogy ő neki argentánt adtak a kincs- 
tárból. 

Ezt mindenki lehetetlennek tartá; az igazgatóság 
szakértő bizottság kíséretében szállt alá a kincstárába, 
felnyitogattatva minden trésorját, s a legbiztosabb önér- 
zettel vágatta fel a pénzes zsákokat, hogy vizsgálják meg 
azoknak tartalmát. 

És ekkor tudták meg csak, hogy összes háromszáz 
millió forintnyi érczfedezetük mind hamis pénz. Hogy 
mind az öt, jól őrzött, hármas zár alatt tartott trésorjuk- 
ban egyetlen egy darab igazi arany és ezüst, de csak irma- 
gul sincsen ! 

A VILÁGEOMLÁS. 

Sok romláson ment már keresztül a világ a pénz miatt. 
Az évkönyvek feljegyezték azok közé Law bank generaléja 
bukását, a Missisippi részvényszédelgést, az osztrák 
fldevalvatiót)), az amerikai bankok pusztulását; de oly 

csapás még nem érte, mint mikor azt fölfedezték, hogy 
az osztrák nemzeti bank trésorjaiban a kincs: hamis 
pénz. 

Megfoghatatlan, elhihetetlen szörnyesemény volt az! 
Hogyan történhetett meg az, hogy háromszáz milliónyi 
vert arany, ezüst, — megpróbált érczrudhalmaz — átvál- 
tozzék similorrá, argentánná. Minden egyes zacskón rajta 
a pénzt megszámláló hivatalnok neve, odapecsételve a 
bank billogával ; és azok mind egytől egyig derék, fedd- 
hetlen életű becsületes emberek ... És a pecsétjük alatt 
levő pénz még sem ezüst, sem arany. 

A bank összes igazgatósága mind köztiszteletben álló 
«úr», gazdag ember; maga is egész vagyonával ez inté- 
zethez kötve ; és azok annyira ellenőrizve vannak egy- 
más által, hogy nem is követhetnének el csempészetet ; és 
még ily óriási csempészetet : a minek keresztülvitele ter- 
mészeti lehetetlenség ! 

... És az általuk jól őrzött kincs még sem arany és 
nem ezüst . . . 

Az állam összes nemzetgazdasága e bankra van épitve. 
Jól monda ama dsemon, ki a munkát véghezvitte, hogy 
mikor az ki fog derülni, egyszerre koldussá lesz minden 
ember: palotában, kunyhóban nem lesz más, csak kol- 
dusok : kétségbeesett, sárba esett koldusok. 

Az állampapirok, a légjobb iparvállalatok részvényei, a 
kölcsön bankok pénztári jegyei, mind kivétel nélkül, nem 
hogy « estek », de megszűntek lenni, a nullára szálltak. 

S minő irtóztató kép a közéletben ! 

A piaczok telve gyármunkásokkal, kiket munkaadóik 
ezerével eresztettek szélnek. A bezárt pékboltok, mészár- 
székek előtt éhes néptömeg, mely értéktelenné lett pénz- 
jegyeiért kenyeret, húst követel. A fővárosoknak minden 
utczáin egész sorszámra bezárt boltok; mintha örök 
nagypéntek volna. A vasutakon semmi közlekedés, a föld 
terményeire semmi vevő. Nincsen min vásároljanak, ha 
már az arany sem arany ? 

Nem hisznek már az emberek a csengő éreznek sem. 
Minden ember hamis pénzverőnek nézi azt, ki ezüsttel- 
aranynyal kinálja, s ez a veszteség súlyosabb fele, hogy 
nem csak a vert aranyban nem hisznek már többé, de a 
jellemek nemes érczében sem. Tolvajnak hiszi minden em- 
ber egymást, s a közvélemény egy őrült gondolatban mint- 
egy összebeszélve, egy emberre mutat fölfelé. 

Az a király. 

Ha elvehette valaki a bank kincseit, az csak a király 
lehetett. 

S mit tett a király a végromlás napjaiban? 

Azt mondta: nem szabad volt annak a kincsnek el- 
veszni! íme én odaadom összes magán vagyonomat, az 
ősök által gyűjtött családi kincstárt, feleségem gyémánt- 
jait ; pénzt veszek fel a külföldön összes birtokaimra s 
azt teszem le a megrabolt bank kincstárába ; de a romlást 
meg fogom akadályozni ! 

Szegény jószívű király ! 

Nagyobb mérvet öltött már akkor a világromlás, mint 
hogy azt egy koronával el lehetett volna takarni. Bele lett 
abba vonva mind az öt része a földnek. 

Az osztrák bank kincseiben nem csak az osztrákok vol- 
tak meglopva, hanem ki volt lopva a föld minden színű 
embereinek kebléből a szív, fejéből az ész. Megbódult 
minden ember és szaladt a saját házát felgyújtani. Minden 
országban megrohanta a közönség a bankokat, a takarék- 
pénztárakat, a bankárokat, követelte betéteit vissza, egy- 
szerre és viharosan s ez őrjöngő boszorkányszombatban 
tánczra kellett kerekedni a becsületesnek a gazemberrel, 
szilárdnak a szédelgővel, a hitelező is repült, az adós 
is repült a forgószélben s nem volt senki alatt többé 
föld! 

A brassói utczaszegletek «padjain» aranyat beváltó 
kupecztől elkezdve fel a Eothschild-házak világhatalmú 
főnökeiig minden pénzügyér egy színvonalra jutott : egyik 
sem tudta, hogy pénz-e az, a mit még a fiókjában őriz. 

vagy szemét ? Az angol bankok « folyószámla* (contocor- 
rent) üzletei kibonyolíthatlan chaossá zürodtek össze : a 
tengernyi checkeket egyszerre minden ember be akarta 
váltani, a letétek, ha értékpapir, kidobattak a piaczra ; ha 
tőkepénz, tömegesen visszavonattak ; ki mit megmenthe- 
tett a pénzéből, arra ráült, tovább nem adta; a földbirtok, 
aiakházak értéke a nevetségig alásülyedt; nagy birtokok, 
paloták kerültek a kalapács alá s tizedrésznyi adósságért 
negyedrész áron árvereztettek el, s három nap múlva 
már a vevő is bankrott volt, mert a megvásárolt birtok 
még felével alászállt ; Amerikából ezerhatszáz bank fizetés- 
felfüggesztéséről értesített a távirda és a légjárók; a nagy 
liga roppant tőkepénze egyszerre szétfoszlott, mint a köd ; 
nem gondolt már senki arra, hogy az Otthon társaságot 
megbuktassa; bukik az már, ha bukandó, magától is; 
sietett minden pénzkirály a saját magánvagyonát védel- 
mezni ; megszűnt a pénzpiaczon minden érdekközösség, 
minden tájékozás. Világromlás volt ez ! 

Hogy szerezhetett volna érvényt a magyar király ily 
helyzetben nagylelkű elhatározásának? Nem volt most 
senkinek kölcsön adni való pénze. Nem volt most senki- 
nek kölcsönkötéshez való hitele, még ha két országa van 
is. (Épen azért nem.) 

S a romlást nem csak a pénzvilág érezte teljes mérté- 
kében : eleintén csak azok az emberek, a kik kereskednek, 
a kik koczkáztatnak, tőkepénz, pénzforgatás után élnek ; 
eleinte még a népesség egyes osztályai bizonyos nemével 
a kárörömnek szemlélték az olymp bukását, azt mondták : 
•Minket nem ér ez el! Urakat és szegény embereket, 
kik eszszük azt, a mit a föld adott ; tenyerünkben van az 
igazi arany, a munkaerő ; ez soha nem veszti értékét I » 
De nagyon csalatkoztak, mikor ezt mondták, a vihar nem 
hagyta még a fűszálat sem összetöretlen : a földmivesnek 
elvették a szájába tevő falatot adóhátralékban s lefoglalták 
lábán a gabonáját potom tartozásokért; a kézműves üres 
piaczon ütötte fel sátorát, senki sem jött vásárolni; sok 

helyütt meg kellett ismerkedni a cserekereskedéssel és 
fizetni terményekkel, mint a hogy fizetnek Mexicóban 
cacao-pénzzel, Szibériában nyestbőr-pénzzel, Abyssiniában 
sópénzzel, Virginiában dohánj^énzzel. A hol rossz termés 
volt, ott megismerkedett a nép az éhinséggel, s a minden- 
napi kenyér szomorú pótszerei jelentek meg a piaczokon. 
Braziliában a magyar liszt helyett elővették a «guarana 
kenyeret)), mely vadon termő pauUiniamagokból készül, 
hasonló a kenyérhez, mikor megsavanyodott, s a csoko- 
ládhoz, mikor keserű, a norvég fürészpor-kenyeret, a 
gyárhulladékokból készült creoson-kenyeret ; s a vendég- 
lőkben elkezdtek előtünedezni a « pásztorfillérek », a mi 
olyan váltópénz, a mit minden vendéglős a saját nevével 
és pecsétjével ellátott papirszeletből készít, vált vele, s a 
visszahozónak ételt ad érte. A kormányok nem birták 
fizetni közigazgatási közegeiket, nem volt törvény, nem 
rendőrség; rablókkal telt meg egyszerre minden mező, 
erdő, város, s nem volt, a ki a békés polgárt megvédel- 
mezze tőlük. 

Ilyen a világ képe, mikor egyszerre eltűnik minden- 
ünnen a pénz ! 

ügy kaczagott a világromláson a Newa melletti dcemon : 
nála már nem lett e vihar által rosszabbá semmi . . . 

E királyi fájdalmak közepett egy meglepő hír látszott 
segítségére jönni a lesújtott uralkodónak. 

A bécsi nemzeti bank igazgatósága tudósítá ő felségét, 
hogy jelentkezett nála egy ember levél útján, a ki azt 
állítja, hogy ő tudja, hogyan tűntek el, hogyan lettek ki- 
cserélve a bank kincsei ? Még többet is tud. Rá tud ve- 
zetni, hogy hol vannak ? És pedig olyan helyre, a hol csak 
le kell értük hajolni és fölvenni. Nem kér e titok fölfede- 
zésért mást, mint egy száztólít a megtalált kincsből, és 
teljes bűnbocsánatot. 

Hát az Istenért, meg kell neki adni mindent, a mit 
követel ! Ki kell nevezni nemes embernek ! 

De azonfelül a jelentkező azt is kikötötte, hogy ő egye- 

dül a királynak személyesen akarja elmondani a titköt, 
és senki másnak. És . azon ember személyisége a király 
előtt méltán gyűlöletes. 

Hát legyen bár az ördög ! 

No, annál is kellemetlenebb egyéniség volt. Mazrur 
volt. 

A király összeborzadt ettől a névtől. 

Ugyanattól, ki országát megrontotta, ki a nép fejét 
meggyalázta, ki a nemzet előkelőit megvesztegette ; a tol- 
vajtól magától fogadja most el a szabadító kezet ! 

Meg kell lenni ! Ha az orgazdáknak amnestíát adtunk, 
miért ne a tolvajnak is ? A király beletörte magát, hogy 
még egyszer elfogadja Mazrurt. Hiszen ezúttal az egészen 
kezébe adja magát. Nem védi többé követi jog, mint ma- 
gánember jön s oly bizton szól, hogy a fejét teszi fel rá, 
ha nem mond igazat. 

A király elfogadja Mazrurt. 

De hát Mazrur hogy jutott e titokhoz, s ha hozzá jutott, 
miért árulja el ? 

Ennek rövid magyarázata van ; Mazrurt a szeszélyes 
asszony sok ideig kegyenczének tartá. Egy önfeledt percz- 
ben azzal bizonyítá be az asszony szenvedélye nagyságát, 
hogy elmondta kegyenczének azt a titkot, a mi a halott 
wladi kaukáziak sírjában oly jól volt eltemetve : a jégten- 
gerszem titkát. Egyszer ^ztán az elbízott kegyenez túl- 
ment a határon, melyet számára vontak, s bátorkodott 
arra a gondolatra vetemedni, hogy a büszke, szabad úr- 
nőt magához lánczolja. Férje akart lenni. Akkor aztán 
kikorbáesolták. 

A boszu, a sértett nagyravágyás sugallta neki, hogy a 
megnyert titkot fölfedezze : de meg az érdek is ; nem tette 
ingyen. Neki is csinos összeg fog abból jutni. 

A király tehát maga elé bocsáttatá Mazrurt s négy óra 
hosszat tartott a kihallgatás ; mialatt Mazrur a legapróbb 
részletekig elmondá a királynak, hogyan ment végbe a 
bank kincseinek elorzása, kicserélése, egész a vég catas- 

trópháig, a midőn a sarokba szorult nihilisták az igyn- 
csöveknek öntött kincseket a mély tengerszem jégburka 
alá sülyeszték. 

Most is ott vannak ; mert arra, hogy valaki értük men- 
jen, sem hely, sem idö nem volt alkalmas. 

A király rögtön parancsot adott ki, hogy a jégtenger- 
szemet ki kell szivattyuztatni. (Az ismét megtelt azóta 
vízzel, jéggel.) 

A tény nem maradt titokban. A közönség megtudta, 
hogy a bank kincsei fel vannak fedezve. Tehát nem a 
bankigazgatók, nem a király tudtával lettek azok felcse- 
rélve, hanem ellenség által. 

E hírre az őrületes boszorkányszombat a börzén el- 
csendesült. Még ugyan nem keltek fel az emberek, de~ 
legalább csendesen feküdtek s nem bukfenczeztek egy- 
máson keresztül-kasul; nem ették meg egymást. A kik 
kétségbe voltak esve, most keletkező reménynyel lestek, 
mit hoz a következő nap ? 

A szivattyúzok napról-napra értesítek a világot az 
eredményről. 

Már fölfedezték a szíklalapokon a csalhatatlan siker 
jeleit. 

A gránitfalakon itt-amott egy-egy hosszú arany vonal 
látszott, melyet az idő nem törülhetett le onnan ; azt a 
magasból lehajított arany ágyúcsövek rajzolták oda. 

Ezek a felkiáltó jelek, melyek azt hirdetik, hogy «itt 
vannak !» 

Egyszer aztán ki lett merítve az egész tó ; a fenekén 
nem volt más, mint szikla . . . 

Nem felkiáltójelek voltak azok az aranyvonalak ott a 
gránitfalon ; hiszen nem a leeső, hanem a fellökött arany- 
csövek írták e jeleket oda. <(Kérdőjelek» azok . . . Azt 
kérdik: «hová lettek ?» 

A visszahatás most már irtózatosabb volt a megelőzött 
bajnál. A megcsalatkozott reményre még lázasabb paroxis- 
musa következett a kétségbeesésnek. A nép háborút ordí- 

tott Oros25ország ellen s Mazrurt akasztófára kövételte. 
Hanem a háborúhoz pénz kell, meg katona; ez a kettő 
most épen hiányzik ; Mazrur pedig a mint megtudta, hogy 
fölfedezése kudarczot vallott, gondoskodott róla, hogy 
elmeneküljön olyan országba, a hol rá nem akadnak. 
. Most azután a király a pusztulás tetejébe megkapta 
még azt a megaláztatást is, hogy hitt annak, a ki már oly 
nagyon megcsalta s még egyszer megcsalatott keservesen ! 
De pedig ezúttal nem csalta őt meg ez ember. Hiszen 
tény, az arany vonalak mutatják, hogy igazat mondott. 
A kincsek itt voltak : de hová lehettek ? Ki mondja most 
meg azt ? 

EGY DBÁGA SZÓ. 

Ki mondja meg azt, hová lettek ? 

Ez volt a kérdés, a min millió ember törte a fejét, és 
törte a megtébolyódásig, és nem talált rá megközelítő 
feleletet. 

Egy napon midőn a király, gondterhelte fejét tenyerébe 
hajtva ült szobájában s lelke távol kalandozott, egy hom- 
lokára ejtett csók visszaidézte azt. 

Hermione Peleia állt előtte. 

És azt sugá neki: 

«Én tudok még egy embert a világon, a ki e kérdésedre 
megfelelhet. » 

«Ki az?» 

«Tatrangi Dávid ...» 

A király felszökött helyéből. 

— Igazad van ! monda. Van egy ember, a kit lenéztünk, 
eltaszítottunk, a kinek híveit száműztük, nemzetünk tes- 
téből kivetettük. A ki ellen határt húztunk, törvényt hoz- 
tunk; a kit idegennek, jogtalannak elneveztünk. A kinek 
törekvéseit minden módon akadályoztuk, kinek létjogát 
mégtagadjuk; a ki ellen az egész világgal egyetértve 
összeesküdtünk; ezt az embert még megkérdezhetjük. 

6* 

Ezzel az emberrel én egyszer jót tettem; akkor így szólt 
hozzám: « Nekem most semmim sincs, magam is semmi 
vagyok. De a mi vagyok és leszek még valaha, az mindig 
a tied lesz. Mondom ». Azóta ez ember száz súlyos csapást 
kapott az én kezemtől. És ón tudom jól, hogy ö e száz 
csapást elfelejtette ; de arra az egy jó tettre emlékezik. 
Én meg fogom öt kérdeni. 

— De ki által ? Minisztereink bármelyikét küldjük 
hozzá, hidegen fogja neki felelni: « pénzügy : ez a pénzügyi 
igazgató szakához tartozik; forduljon ön Severus úrhoz ». 
S ott hideg szívre találunk. 

— Nem küldök hozzá se minisztert, se nagy követet ; 
hanem mást. 

Másnap az esti órákban Tatrangi Dávid Moishe szigeti 
nyaralójában vizsgálta sorra azokat az új vívmányait a 
kertészetnek, miszerint a közönséges makktermő fák, a 
bükk, a tölgy nemesítés által emberi táplálékul szolgáló 
ízes gyümölcsöket hoznak, mialatt Eozáli egy vörös han- 
gyaboly népe közé hintett tört czukrot, mely Braziliából 
behozott hangyáknak az a jó tulajdonságuk van, hogy a 
fákról a hernyók petéit leszedik, bábjait kiszívják ; a ker- 
tésznek a hernyózást fölöslegessé teszik ; a midőn horti- 
culturai szórakozásából Dávidot egy rég hallott, de isme- 
retes hang verte fel. 

— Jó munkát, uram. 

Dávid az alkonynap verőfényében egy alakot látott 
állani, kiről az első perczben azt hitte, hogy az csak fel- 
izgatott képzeletének teremtménye : mert hiszen ő róla 
gondolkozott most is. 

Ez alak a magyar király volt. 

Ö maga, a két ország uralkodója. 

Nem bízta másra e nehéz küldetést ; maga kelt útra, 
titokban, ismeretlenül, senkitől nem kisérve, s nem szállt 
le a vasútról, csupán az Otthon városában. 

Dávid még mindig álmodozva bámult az előtte álló 
alakra, s kezével Eozáli vállát érintve, susogá : 

«Nézz oda, Bozáli!» 

<íA mi királyunk . . .» rebegó a nő. 

Dávid odasietett a király elé, ki egy sétány lúgos fala 
alatt állt. 
. « Felséges uram!» 

— Ön rám emlékezik még? 

Valóban, a lejárt hét év s azoknak végén e mostani 
rémnapok nagyon megváltoztatták a király arczát. Meg- 
vénült. 

— A jóltevöt mindig megismerem ! felelt Dávid. 

— De én rosszat is tettem. 

— A jók nem tesznek rosszat soha. A rossz is jóra 
fordul, a mit ők tesznek. 

— Ön meg van lepve, hogy engem itt lát. 

— Nem, felség, szólt közbe Eozáli, ki ezalatt odasi- 
mult férjéhez ; az én uram ma réggel megmondá nekem : 
«ma tartsd elfogadásra készen nyári lakunkat; a király 
itt* lesz ». 

A király megdöbbenve tekinte Dávidra. 

— A spiritus familiáris súgta ezt meg önnek ? 

— Nem, felség, felelt Dávid, nekem, mint apám monda, 
rhinoceros-idegeim vannak ; engem a table movingok és 
az astralszellemek nem szolgálnak; hanem szolgál az 
ismeret és a logika. Én tudtam a kutatás eredményét, 
melyet felséged a Tátra hegyei közt tétetett, ismertem 
két lelkületet, a királyét és a királynéét, s e tudatokra 
alapitám azon jóslatomat, hogy a király ma itt lesz az én 
házamban. 

A király arczát a szokott tűzláng borítá el e pilla- 
natban. 

Versenytársával állt szemközt. 

Egy király egy száműzött telepítvényesfőnökkel. A régi 
monarchiái elv személyesítője a szabad republikánus kor- 
eszmék képviselőjével. 

És miben versenyeztek? 

Abban, hogy melyik a nemesebb? 

Melyik szereti jobban hazáját? Háládatlan, keserűség- 
termő, de mégis örökké imádott hazáját? 

A király leszállt trónjáról, hogy a száműzöttnél országa 
számára kolduljon. 

Vájjon a száműzött engedni fogja-e neki, hogy kol-- 
dúljon? 

A király, midőn úgy kigyuladt az arcza, rögtön, hevesen, 
odalépett Dávidhoz s megragadá annak jobbját, egyenesen 
e kérdést intézve hozzá : 

— Tudja ön, hová lettek a bank kincsei ? 

A két férfi egymás szemébe nézett egészen közelről ; 
egy arkangyal villámló szemsugárzatával a király, egy 
férfi nyugodt tekintetével a száműzöttek főnöke. 

Eozáli sejtő ámulattal veszté el lelkét mindkettő nézé- 
sében. Vájjon nut fog mondani férje? Ha azt találja e 
kérdésre felelni: «mi közöm nekem az osztrák bank kin- 
cseihez?)) hogy fog a nő leesni abból a magas égből, a hová 
őt Dávid egykor felvitte, mielőtt csókjával érintette volna I 

Dávid nyugodt hangon, mint a konduló harang, feleié 
e szót : 

« Tudom. » 

A király erre mindkét kezével megszorítá a száműzött 
kezét. Arcza csaknem fehér lett egyszerre. 

— Akkor én visszatérek rögtön országomba, s «e szórás 
lefekve nyugodtan alszom ; mert akkor tudom, hogy meg 
vagyunk szabadítva. 

A király átvetve vállán köpenyét, mint jött, úgy eltűnt, 
oly hirtelen, mint egy vizió. Csak a keblére borult nő biz- 
tosítá Dávidot, hogy e jelenet nem volt álomkép, nem volt 
káprázat. A nő zokogott és férje keblére szórta csókjait. 

«Igy, így, ilyennek hittelek, ilyennek láttalak mindig: 
bálványom, szellemem ! » 

Ugyanazon túlvilági arcz volt előtte ismét, a mely egy- 
kor a villámló felhők közepette úgy megigézte. 

Es valóban az a szó : «tudom», nem kevésbbé volt me- 
részebben égnek dobott csoda, mint ama repülő gép, s a 
ki azt lába alá teve, épen úgy tudhatta előre, hogy ezzel 
sok zivataros égen kell majd keresztülrepülnie, s össze- 
zúzhatja vele magát, ha röptét kormányozni nem tudja. 

Dávid készen volt rá. 

Bögtön sietett fel az igazgatósági palotába s hivatta két 
igazgatótársát tanácskozásra. 

Elmondá előttük az eddigi eseményeket s a királylyal 
történt találkozását a Moishe szigeti kertjében, a párbe- 
szédet és az utolsó szót. 

« Tudom. » 

Mr. Severus ajkai pedig még fehérebbek lettek, mint 
egyébkor. 

— Uram, szólt Dávidhoz, azt jól tette ön, hogy meg- 
mondá. Bár, ha egészen correcte akart volt eljárni, azt 
felelhette volna a királynak, hogy ez nem tartozik az én 
ressortomba : a bankügy Severus igazgatótársamé. No de 
jól van. A királ3rt még mai nap is vannak, a kik nem 
olyan embernek tartják, mint mást. Annak több tisztelet 
kell, mint más halandónak. És aztán én sem felelhettem 
volna neki egyebet mint azt, hogy « tudom ». Mert a ha- 
zugság a gyöngék fegyvere. De már most mi lesz tovább ? 
Ennek a szónak: « tudom !» folytatása is van. Ez a szó : 
« tudom* háromszáz milliót nyom aranyban, ezüstben. 

.— Úgy van. 

— Tehát ha én rám van bízva a szónak folytatása,' én 
így fogok szólani: « tudom », hogy az osztrák bank kincseit 
a nihilistáknak sikerült elfoglalni. Mi elvettük azt a nihi- 
listáktól akkor, midőn az már az övék volt. Ez ránk nézve 
hadi zsákmány, elfoglalva velünk harczban álló ellenség- 
től. Az osztrák banknak lehet keresete a Nihil ország 
hadseregétől fegyveres kézzel, az minden népjog szerint 
a mi sajátunk és azt nem adjuk vissza sem a második, 
sem a harmadik tulajdonosnak. Ugyan mit mondanának 
a hatalmasságok, ha most a bécsi, párisi, londoni, stam- 

buli fejedelmi kincstárakból minden nemzet vissza akarná 
követelni az ő hadjáratban prédára jutott kincseit, a mit 
az elvevők közlátványra állitának ki ? A Zürichben, min- 
den európai hatalom által aláirt nemzetközi egyezmény- 
ben egy pont így szól : «a hadi zsákmány 24 órai birtok- 
lás után az elfoglaló jogos tulajdonát képezi ». A keresett 
háromszáz millió ránk nézve hadi zsákmány ; és hetedik 
éve, hogy birtokunkban van. Az a mienk. Ez az én szavam 
ama szó után: « Tudom !» 

Dái'day arczárói azt lehetett olvasni, hogy égészen Se- 
verus nézetét osztja. 

Most Tatrangi Dávid szólt 

— Nem tagadom, hogy* a jog és a hatalom két erős úr 
a földön, de én azoknál még erősebb két urat ismerek ; 
ezek az erkölcs és az ész. A jog azt mondja, hogy tartsuk 
meg a hadi zsákmányul elfoglalt kincseket ; a hatalom 
biztat, hogy megtarthatjuk; hanem az erkölcs és az ész 
azt parancsolja, hogy vissza kell azt adnunk jogszerű 
tulajdonosának. S én magamra vállalom, hogy igazgató- 
ságunk egyhangúlag fogja azt határozni, hogy adjuk a 
kincseket vissza. 

— No arra kiváncsi vagyok, szólt Severus, hogyan nyeri 
ön meg az én szavazatomat? 

— Nekünk először is hasznunkra volt az, hogy a kin- 
cseknek ez ideig birtokában voltunk. A véletlen adta ke- 
zünkbe. 

— És önnek a leleményessége. 

— A szerencse megsokszorozta azt kezeink kÖzt. 

— És az én fáradságom. 

— Elismerem. De ez volt minden alapitásunk talpköve 
s birtuk azt ez ideig jóhiszeműleg, mint ellenségtől elfog- 
lalt hadi zsákmányt. A mint azonban megtudtuk, hogy az 
nem az ellenség, hanem egy magántársulat vagyona 
volt : nem zsákmány ez, hanem kölcsön, melyet köszönet- 
tel visszaadunk. És ha ellenségünk lett volna is Ausztria, 
s mi magunk foglaltuk volna el a bank kincseit, mint 

hadi zsákmányt, még akkor is vissza kellene azt adnunk, 
a mi egy magántársulat vBgyona volt, mint a hogy 
visszafizette Prancziaország azt a nyolczadfél millió 
maro-bankó ezüstöt, a mit Davoust tábornok a hamburgi 
bankból elszállított. 

— S még tán kamatot is fizetünk tőle ? 

■ — Valóban négy százalékot hét év folytán. 

— Tehát még egy árva száz milliót fölébe I De hisz ez, 
ha nem tréfa, akkor őrültség! ügy mint jól bezárt kincs- 
tárunkból négyszáz millió érczpénzt kihajigáljunk, mint 
a megrohadt burgonyát ! Hiszi ön, hogy azért fáradtam én 
hét éven át, a világ öt részében mindenütt, hol nyereség 
kinálkozik, aranyat ezüstöt gyűjtve államunknak ; azért 
töltöttem meg bankunk hat pinczeboltozatát comptanteok- 
kal, hogy azt most megoszszuk azokkal, kik az idő alatt 
zsebükbe dugták kezeiket s úgy bámultak a világba, vagy 
börzeszédelgéssel lopták a pénzt a hiszékeny néptől ? 

Tatrangi nem hátrált meg. 

— Ha ön megtöltött hat pinczeboltot aranynyal, ezüst- 
tel, én megtöltöttem hetet. Ön a kereskedelem útján, én a 
találmányok által. Ezüstelválasztó gépem, melyhez a haj- 
dani emberölő gépek rezét használtam fel, a Mael örvény 
szélében felállítva, a tenger vizéből naponkint háromszáz 
font ezüstöt termel ; ez senki vagyona : én foglalom azt el 
az emberiség számára. Hetven napot töltöttem az Atlanti 
ocean fenekén, az aérodromon által vezetett búvár hajóban, 
hogy felfedezzem a hírhedett arany flottát, mely négyszáz 
ötven év óta fekszik e tenger fenekén elsülyedve, másfél 
százmilliót érő kincseivel. Feltaláltam azt; magammal 
hoztam. Készítettem egy búvár-harangot kettős falazattal, 
melynek hézagát jégtermelő készlet tölti be. E búvár-ha- 
ranggal leszálltam a caxamarkai forróvíz -okádó volkán 
fenekére, a melybe az inkák kincseit négyszáz év előtt a 
mexikóiak belevetek. Megleltem Atahualpa aranytrónját, 
s a hírhedett arany kertet, melyben pálmák, délszaki nö- 
vények voltak vert aranyból utánozva. Az ind mesét én 

valóvá tettem. Es mind ezen kincseket ón a találmányok 
pinczéibe rakattam le és most sincs rajtam egyéb arany, 
mint feleségem jegygyűrűje az njjamon. 

A két igazgató nem állbatt# meg, hogy Tatrangi felmu- 
tatott kezét n^^eg ne szorítsa. 

— Meghajlok előtted, szólalt meg most Dárday. Te ma- 
gad annyit szereztél államunknak, mint a többi egy millió. 
És ha azt mondod, vissza akarom adni az osztrák bank 
kincseit, mert azt is én szereztem, az is az enyém, azt 
mondom: « teheted ». De hát ne akarj te Krisztus lenni: 
légy egy kicsit ember is. Gondold meg, hogy az iienyim» 
és a «tied» közötti különbség soha sem fog megszűnni a 
világon. Harczban állunk az egész világgal, s tudod, hogy 

' az egész világ ellenségünk. Mentől több a pénzünk, annál 
több a hatalmunk, annál erősebb az államunk. Ellensé- 
geink most a hátukon feküsznek, el vannak gázolva. Mi 
állunk. Hát te most oda akarsz sietni, hogy még egyszer 
talpra állítsd őket, hogy ők fektessenek le aztán minket. 
Most van hatalmunkban ezeket a pénzszultánokat egész 
fel a nagymogul Eotschildekig mind összetömi, kiszalasz- 
szuk-e ezt a kezünkből ? Ennél a szónál megszűnik a phi- 
losophia ! 

— Nem, bajtársam, a phílosophia soha nem szűnik 
meg. Még az aranynyal szemközt sem. Mi tartja összo a 
mi államunkat ? A hatalom ? Nem ; hisz még csak fegy- 
veres rendőrségünk sincsen. A jog ? Nem. Hisz még csak 
codexre szedett törvénykönyveink sincsenek. A szokássá 
vált becsületérzés az, mely államunk egész alkotmányát 
képezi. Az a szokás, hogy elég a kötelességét annak tudni, 
akinek terhe, hogy teljesítse azt, mielőtt az sürgetné 
a teljesítésre, a kinek az ő kötelességéből haszna van. Ez 
a mi kormányzásunk titka, ez a társadalmi együttlétünk 
életereje. Törjük meg ezt — mi magunk ide fenn — s az 
egész alkotmány alattunk fog összetörni. Ha az állam 
fejei kimondják azt, hogy idegen vagyont, ha kezünk eléri, 
más romlásával elvenni jó : — példánkat fogja követni az 

egész ország. A mely országban az államfők hadi kárpót- 
lások megtartásával, bankódevalvatiókkal maguknak kin- 
cseket szereztek: az az ország tele lett hamis biikott keres- 
kedővel, zsiványnyal és orgazdával. A hol az államfő mil- 
liókat suvaszt el : ott a « félkézkalmár » garasokat csal, s a 
pásztor csikót, tinót lop s egyforma joga van hozzá. 
A kormány meglopja a népet, s a nép meglopja az álla- 
mot. Ez a szövetség. Ott az «én, te, ö» egy circulus vitio- 
sus; «te meglopsz engem; én meglopom őtet; ő aztán 
lopjon meg téged !» Ez azon államokban a jelszó, a hol 
mindent el lehet venni, ha egy furfangos paragrafus és a 
hatalom megvan hozzá. Nálunk nem az volt eddig a szo- 
kás. Mi eddig azt kérdeztük: vájjon az, a mit megszerzünk, 
nekünk hasznunkra lesz-e, s nem lesz kárára másnak? — 
Egy világvárost épitettünk ez anyagból ! De ha mi az osz- 
trák bank tulajdonául felismert kincseket megtartjuk pin- 
czéinkben : ez szétveti a mi államunkat, ettől megrohad a 
fenekéig egész társadalmunk ; ki lesz mondva a törvény, 
hogy vagyont szaporítani minden úton és eszközzel jó; 
nem azért, mert szükséges, de csak azért, mert a mienk 
több legyen, a másé kevesüljön. S ezzel a törvénynyel 
lesz városunkból egy ((Sybaris» ; de nem lesz « Otthon !» — 
És ellenben mi lesz akkor, ha azt határozzuk el, a mit én 
óhajtok ? Gondoljatok e tényre s a világ mostani helyze- 
tére. Fenekestül fel van fordulva minden. ínség, kétségbe- 
esés, pangás ; munkahiány, nyomor mindenütt. Haszon ez 
mi ránk nézve ? Haszon- e az nekünk, ha milliárdjaink van- 
nak elzárva pinczeboltjainkban : de elátkozva, mozdulat- 
lanul, mintha most is a caxamarkai geizer fenekén feküd- 
nének. Kereskedő ország vagyunk és minden piaczunk 
üres; vagy nem is üres, hanem átalakult temetővé. — 
8 ha most az örvénylő vihar közepett mi egy szót elkiál- 
tunk: « becsület, állj helyt !» s a min keletkezett a világ- 
romlás, a bécsi bank kincseinek eltűntén, megoldjuk a 
titkot, visszaadva becsületesen a megtalált kincset : akkor 
én azt mondom tinektek, hogy magunkat odaállítottuk a 

világ közepére. Mi szegényebbek leszünk négyszáz 
millióval : de gazdagabbak leszünk az egész világ bizodal- 
mával. Mi ez által nem osak az osztrák bankot segítjük ki 
nagy veszedelméből; nem csak hajdani hazánk népének 
adjuk vissza a jólétet; az egész világon egyszerre újra 
felélesztjük vele a tetszhalott hitelt. S erre nem rész- 
vét vezet bennünket, hanem önérdek. Az újra éledt hitel- 
ben a mi államunké lesz az oroszlánrész. Le fog előttünk 
hullani minden sorompó, tilalom, féltékenység, a hol eddig 
fennállt. Elég lesz azontúl polgáraink bármelyikének csak 
annyit mondani: «én az Otthon lakosa vagyok» ; — e szó 
aranyzálog lesz ránézve mindenütt. Százszorosan fogja 
nekünk e kerek föld visszafizetni. S ha megmaradnak még 
azután is ellenségeinknek azok, kiket most semmivé tehet- 
nénk, de a szövetkezés közöttük lehetetlenné lesz téve. 
Elmondtam indokaimat. Nem nagylelkűségből, de előre- 
látásból kell visszaadnunk a bécsi bank kincseit. Ha meg- 
tartjuk azokat, ez romlása lesz államunknak; ha vissza- 
adjuk, diadalunk lesz és az örökké megtartja építmé- 
nyeinket ! 

Dárday tapsolt. 

Mr. Severus érezte, hogy kisebbségben marad. Egy új 
eszméje támadt. Úgy tett, mint a ki megingatva érzi véle- 
ményét. 

— Kérek meggondolási határidőt éjfélig. 

— Jól van, monda Tatrangi. 

— Pontban tizenkét órakor ismét összejövünk. 
Azzal széjjel mentek. 

Mr. Severus sietett a távírda palotájába, mely szakmá- 
jához tartozólag rendelkezésére állt, s éjfélig nem volt 
található ; maguk a távírdák is el voltak zárva, a most kü- 
lönben sem tolakodó közönség előtt. 

Ugyanezen időt Tatrangi az aérodromonok indóházában 
tölte. 

Éjfélkor ismét összejött a három igazgató. 

Mr. Severus kezdé az értekezletet 

— Tatrangi úr indokai meggyőztek. Én is arra szavazok, 
hogy az osztrák bank érczkincseit vissza kell szolgáltat- 
nnnk. 

És így egyhangulag lett az megszavazva, a hogy Dávid 
megjósolá. 

— Most még egyet kérdek: szólt Severus; tehát az 
fl Otthon » állama épen semmi hasznot sem akar a mostani 
világpénzválságból a maga részére kiaknázni ? 

— De igen, felelt Tatrangi ; jövendőbeli megdönthetlen 
praBstigejét. 

— Egyebet semmit? Tehát még egy kérdést. Ha tár- 
sulatunk ma liquidálni akarna, mennyire számítja ön 
azt a magánvagyont, melyhez énnekem a társulat alap- 
tőkéjéből igényem lenne? 

— Huszonöt milliót adott ön rendelkezésemre, midőn 
a hyalichor gyárat alapítottuk ezelőtt hét évvel. Én akkor 
világos ígéretet tettem önnek, hogy az alaptőkéje, mely 
tervemet kivihetővé tette, s a mit örökké hálásan ismerek 
el, évenkint negyven százalékot fog önnek hajtani. 

— Hagyjuk ki a hálát a számításból, maradjunk az 
üzletnél. 

— Tehát ha az üzletet tekintjük, akkor ötven százalékot 
veszek fel, s ez az alaptőkével együtt kétszáz millió ; a mi, 
ha ön kívánja, rendelkezésére áll. 

— Eögtön ? 

— Azonnal. 

— Kérni fogom az utalványoztatását. 

Tatrangi arezán egy vonás nem változott. Nem azért, 
mintha közönyös dolog volna rá nézve az, hogy kétszáz 
milliót visszavonnak az állampénztárból, még kevésbbé, 
mintha Severus iránt hidegült volna meg; szerette öt, 
mint jó barátot, s nagyrabecsülte, mint tehetséget; de 
előre látta, hogy a mit ma elveszít, jön idő, melyben 
ismét visszanyeri. 

A helyzet titka pedig ez volt. 

Az akkori világpénzválságban minden bank részvényei 

leszálltak értéküknek egyötödrészére. A porosz bank, mely 
egy év előtt 1300 talléron állt, most 200-zal volt jegyezve. 
A bajor bank részvényei 500 frt helyett 100-ért kináltat- 
tak ; a hamburgi, frankfurti, brémai bankok részvényeinek 
csak színleges jegyzéke volt; vevőjük nem akadt; a belga 
nemzeti bank felfüggesztette bankjegyei beváltását. Anglia 
bankja, melyből az osztrák főherczegek elhelyezett tőkéi- 
ket legelsők voltak visszavonni, oly zavarba jött, a minőt 
csak 1797-ben tapasztalt; mindenki tudta felőle, hogy ha . 
még öt napig tart a panique : érczpénzládái üresen fognak 
állani. A franczia bank részvénye 1200 frankról 250- re, 
az olasz nemzeti banké 280 ducatiról 50-re, a hollandié 
1000 tallérról 200-ra esett alá. Még roszabbul álltak a 
keletindiai bankok, a hol a kalkuttai bank részvény enkint 
3500 rúpiát veszített névértékéből, s a bombayi bank 1000 
rúpia helyett csak 150-el szerepelt: legroszabbul álltak 
pedig az osztrák nemzeti bank részvényei, a mik névérté- 
kük egy tizedrészére sülyedtek s úgy sem voltak eladha- 
tók; s ha az amerikai 1750 bankról nem mondjuk azt, 
hogy még annál is roszabbul álltak, ez csak úgy értel- 
mezendő, hogy azok már feküdtek: már azoknak (2000 
millió dollárig menő alaptőke mellett) épen semmi árke- 
letük nem volt. 

És hogy mindennek a vésznek hol a gócza ? azt vilá- 
gosan lehetett tudni. Az osztrák nemzeti bank kincseinek 
eltűnése idézte fel az egész világon a vak rémületet a többi 
bankok irányában is ; s az a néhány napig tartó szélcsend, 
mely az üzletvilágban támadt, a mi alatt Mazrur felfede- 
zése nyomán az eltűnt bankalapot keresték, még jobban 
bizonyítá a diagnosist ; e néhány nap alatt az egész föld- 
tekén ájuláshoz hasonló várakozás nyomott el minden iz- 
galmat, az őrültség szelleme szünetelt : megállt lesni, mit 
fed el a tátrai tófenék? sőt a kárpáti sziklákon fölfedezett 
aranyvonalak hirére minden ország bankpapírjai elkezdtek 
négy-öt százalékkal felmászni, hogy azután a csalódás tu- 
domásra jöttével még mélyebbre nyekkenjenek alá. 

Mr. Severus számítása tehát a legcorrectebb volt, a mit 
az üzletvilágban producálni lehet ; méltó társa Eotschild 
azon műveletének, midőn a Waterlooi ütközet után posta- 
galambok által utasitá londoni ügynökeit, hogy az állam- 
papirokat gyorsan vásárolják össze. 

De mi volt Eotschild egész dicsősége (30 millió tallér), 
a mit e fogásával kivívott, Severus tervéhez képesti 

Mr. Severus azon idő alatt, a míg a távirdahivatalban 
el volt zárkózva, minden világrészben létező ügynökeinek 
e táviratot küldé : 

•Bankrészvényeket 10<yo-al árfolyamon felül összevá- 
sárolni*. 

Ha tehát ő most kétszáz millió forintig összevásárolja 
az idegen bankok részvényeit, a miknek egyedüli vesze- 
delme csupán e bizalomhiány ; a mint a hitel megerősödött, 
egy hét alatt nyerhet fél milliárdot, sőt lehet oly rohama 
a biztosan bekövetkezendő «hausse»-nak, hogy egész ezer 
milliót besöpör ; s azzal egyúttal leveri lábáról eddigi gyű- 
lölt versenytársait, a yankee és sémita vérből eredt ban 
károkat, ő a megátkozott cham-ivadék ! a fekete arczú ! 

Csak egyet felejtett ki a számításból Severus : Tatrangi 
Dávid igazságérzetét. 

Dávid azalatt, míg Severus táviratait szétküldé a szél- 
rózsa minden irányában, ugyanazon válságos helyekre 
útnak indítá repülőgépeit a most már két szavazattal biz- 
tosított kincsszolgáltatás hírével. 

S az aérodromon előbb járt mindenütt, mint a távirdai 
sürgöny. 

És midőn mr. Severus ügynökei megjelentek a börzé- 
ken, ott már a bachanált lelték maguk előtt : a « boszor- 
kány tánczra», a «halottánczra» rögtön következett az 
« aranyborjú körüli táncz» ; ki volt hirdetve, hogy az « Ott- 
hona állam lelte meg az osztrák bank kincseit s azokat a 
tudomásvétel napján visszaszolgáltatja. 

Van hát még becsület a világon ! Nagy tömegben, óriási 
mérvekben, kapható még. . . Becsület «en gros!» — 

Californiája a becsületnek ! Egy ország, melyben le egész 
a föld olvadt közepéig tart a becsületesség. 

Ez a hir egyszerre megfordított mindent. 

A tegnapi kétségbeesésre rögtön következett a mai nap 
örömujjongása. A kik két nap előtt koldusoknak hitték 
magukat, holnap újra tehetős emberek lettek ; a visszatar- 
tott üzletek megindultak ; az eldugott pénz sietett megint 
világkörutjára; a hitel megszilárdult: a munkás kéznek 
becse lett; apiaczok megélénkültek ; s a ki mindennek leg- 
több hasznát vette, az volt az « Otthon » állam maga. 

Ez igazságos elhatározása által három nagy előnyt vívott 
ki magának az első pillanatban is. 

Az egyik az volt, hogy az ószakamerikai Egyesült-Álla- 
mok elismerték az « Otthont » önálló, constituált államnak* 
s megnyitották előtte a nemzetközi és kereskedelmi össze- 
köttetés útját; — a másik az volt, hogy saját hazájában 
felhagytak irányában minden ellenséges rendszabályokkal : 
az ottani gyanuskezű ministeriumokat Magyarországon, 
úgy mint Ausztriában felváltották i gazi szabadelvű és 
tiszta^ kezü^ kormányok ; — a magyar kormány Bárány 

Pál elnöksége alatt ; és harmadszor a közös nagy 

veszély s a közös szabadulás kitölté valahára azt a nagy 
ürt, mely az egy uralkodó alatti két ország között táton- 
gott ; Bécs megszűnt Pestet a maga Carthagójának tekin- 
teni ; a minek legelső tanújelét abban mutatta be, hogy az 
« Otthon* állam által megajánlott száz milliónyi kama- 
tot nem fogadta el; hiszen ha saját kincstárában hevert 
volna is az érczalapja, ott sem kamatozott volna az. Az 
Otthon kormánya viszont nem akarta azt visszavenni; 
végre az senkinek sem kellő száz millión úgy egyeztek 
meg, hogy legyen az felében Bécs, felében Pest városáé s 
fordíttassék a két város által arra, a mindkettőnek leg- 
szükségesebb, a közegészségi állapotokat gyökeresen meg- 
javítandó nagyszerű csatornázásra. E nagylelkűséget azon- 
ban a bank nem terjeszlé ki Mazrurra, úgy érvelve, hogy 
Mazrurnak csak azon esetben volt egy százalék megígérve 



Digitized by 



Google 



97 

a kincsekből, ha azoknak hollótét felfedezi. azonban 
csak azt tudta megmutatni, hogy hol « voltak » s annak 
felfedezése, hogy hol « vannak » másnak az érdeme. Az el- 
utasított Mazrur fogadást tett, hogy e megtagadást drágán 
fogja megfizettetni az egész országgal. 

Végül pedig mr. Severus sem nyerte meg a maga se fél 
se egész milliárdját. 

S hogy ezt megbocsássa valaki Tatrangi Dávidnak, az 
nem születhetett Cham megátkozott ivadékából. . . . ! 



A LEG VÁNDORA 

És mégis. . . 

Minden siker, minden diadal, a mit eddig Tatrangi 
Dávid találmánya kivívott, két fennálló tény miatt az 
enyészetnek volt odaítélve. Ki volt rá mondva a végzet, 
hogy az egész alkotás, a mit ő létrehozott, mint egy fél- 
százados álom, eltűnjék ismét. 

Az egyik tény az, hogy az a népfaj, a melyből a feltaláló 
származott, oly csekély számú. Még ez időben is alig megy 
tizedrét millióra. Ez a szám olyan missióhoz, a minőt az 
örök béke apostola vállalt el, kevés. Diadalmas háborúra 
talán elég volna. Az ozmánok kevesebben tudtak három 
világrészben birodalmakat hódítani. — De meghódítani 
az egész emberiséget a világbéke számára tizedrét milliónyi 
néppel: ez utópiái álom. Ha ez mind missionarius, 
népoktató, utazó, kereskedő, gépvezető lesz, ki marad ott- 
hon a hazai földet mívelni ? az ipar városait tovább építeni ? 

Ha az Otthon állam a maga telepe számára kivonja 
Magyarországból az értelmiséget, akkor magát az ős álla- 
mot korhasztja el; ha idegen elemeket vesz fel nagy mér- 
tékben, azokban lassankint felolvad az alapító elem, mely 
ügy sem volt tisztán magyar ajkú már alakulásakor, s 
akkor benn a gépezet központjában kezdődik újra a sur- 

Jókai: A jSyő azÜzad regénye, ü. 

lódás a nemzetiségi eleinek között, mely aztán elkoptatja 
az egész művet magái 

Lett volna egy nagy nemzet : német, angol, franczia, 
orosz, vagy akár a chinai, a légjárók feltalálója: hatalmá- 
val diktálhatná a békét a világnak ; úr lenne égen és föl- 
dön ; de ez a kis magyar faj, mikor a találmány által szét 
lesz szórva a kerek világba, ott elporlik, itthon elolvad, 
belevész a népek tengerébe,*mint el van enyészve a héber 
faj, arra nézve, hogy nemzet legyen valaha." 

És ha egy nagy catastropha talál kiütni a világban, a 
béke forradalma, aá a Magyarország, melyet eddig fiainak 
hősi erélye tartott fenn államul, a midőn majd a vitézség 
nem tartozik többé az erények közé, meg nem menekülhet 
attól a sorstól, hogy mindenütt leszavazva, szétoszoljon 
cantonokra, s legyen egy névtelen ország belőle, annyi 
felé irányult czéllal, a hány nyelven beszélnek benne. Egy 
Polynesia a száraz földön. 

S nincs sehol egy rokon faj, egy hozzá távolról is ha- 
sonlító nép, melyhez csatlakozhatnék, melylyel missióját 
megoszthatná ; melyet magába fölvehetne. 

A másik fenyegető tény az, hogy az ichorbánya kezd 
kifogjmi. 

S ez a két veszély oly nemű, hogy ellenük sem hatalom, 
sem tudomány nem segít. 

Hiszen Bonnenfels óta elég módszert találtak ki arra, 
hogyan szaporítható egyátalában a nép ; hanem hogy kü- 
lönösen «egy» faj létszámának aránya hogyan emelhető a 
többi együttlakó fajokéhoz képest? arra módszert keresni 
tüt a morál, találni a physiologia. Iskolai nevelés, ösztön- 
díjak, litteratura, kormányzat által mehet végbe némi át- 
alakulás ; de ez lassú processus ; s a világtörténet nem 
vár. . . . 

A másik baj elhárítására megszüntetett az ichorgyár 
minden más czélra való üvegkészítést: csupán a légjárók 
alkatrészeit állítá elő, de a fogyatkozás oly mérvben mu- 
tatkozott, hogy a soffionék néhány év múlva már előre ki- 

számíthatólag a gép készletéhez sem fognak elég ichort 
felszívattyúzni, s ekkor mi lesz az egész találmányból? 

Egyszer meg fog állani fejlődésében, azon túl nem lesz 
képes a megkezdett terjeszkedésre, lassankint összébb 
megy ! régi gépei elkopnak, s az egész találmány a hozzá- 
kötött új élettel együtt elmúlik, mint az egyptomi cultura, 
az örökön égő lámpa titkával, a bebalzsamozott múmiák- 
kal, mint az astek civilisatio, melynek palotáit benőtte az 
őserdő. A háború újra felszabadul, megújult dühvel s az 
új kor Dzsingiszkánjai és Tamerlánjai majd tudnak olyan 
pusztaságot csinálni Európából is, a milyent csináltak a 
múlt kor emberirtó királyai, 9.z emberiség virágzó bölcső- 
jéből, Közép-Ázsiából. Hiszen már a múlt században nem 
messze út hiányzott tőle, hogy Paris neve egy sorba jöj- 
jön Nininével és Palmyrával. 

E nehéz gondok népesítek meg Tatrangi Dávid álmait 
azokkal az örökkön örökké visszatérő látásokkal, a mik 
lassankint az embernek egy második életévé válnak ; min- 
dig újra meg újra ismételve, folytatva ugyanazon álom, 
vizio, jóskép. 

Pedig volt szép neje és kedves gyermekei. Nem tudott 
örülni mellettük. 

Ágyából kiűzte, asztalától elverte az a gondolat, hogy 
van valami a földön, a mi feltalálhatatlan. 

Ilyenkor aztán ment fel a légbe : keresni a nem-létező- 
ket. 

Ment kérdezősködni attól a nagy elementumtól, a lég- 
től, melynek súlya ezerszerte több, mint az egész föld- 
kéregé, minden szikláival és tengereivel egyben. 

S a lég országa egy bűbájos tündérvilág. A szárny, mit 
az ember megszerzett magának, még nem elég arra, ho^ 
benne otthon legyen. Ahhoz az emberi idegeken túljáró erő 
is kell. És új érzékek, álmaikból felköltöttek, sejtelem, 
mely látássá magasul, és számító tudomány, mely a lát- 
nók phantasiájával szövetkezik, hogy megértse azt a titok- 
teljes beszédet, a miben az ég csodái nyilatkoznak. 

7* 

((Ember nem tudja, honnan jőn a szél és hová megy?» 
így zeng a királyi zsoltárénekes. 

Ez az ember meg akarta azt tudni. 

Honnan jön a Monsun, és hol támadnak a Passatok 
szelei? Meddig mennek, hol pihennek el ? Hol a Samum 
izzó bölcsője? honnan szabadul ki az adriai Bora? mint 
támad a Mistrál? mi költi fel tavaszszal a jégmezőket fel- 
olvasztó havasi <(Főn»-t, miért zúdul fel a nyári havas 
fergeteget hordó székely Nemere ? 

Ez az ember sokszor odaveté magát legjáró gépével a 
chinai Tyfoonok szélörvényeibe ; kísérte vakmerően a me- 
xikói Tornádót, mely városokat dönt halomra, a kelet- 
indiai Cyclonokat, miknek forgatagai egyúttal körben fut- 
nak, mintha planétái volnának egy láthatlan központi erő- 
nek. Átadta magát néha a villanyos Hurrikának, melynek 
szélrohama úgy világít, mintha folytonos villám lobogna 
az égen : s együtt tánczolta az őrjöngő menyasszonytán- 
czot a Buránával, az oroszországi hóyihaítölcsórrel. Kö- 
zelről tanulta megismerni a középafrikai villanyos forgó- 
szelet, a Chamzint, mely tűzveres fénybe borítja az eget 
és földet, villámokat szór orsója derekából, s mikor szét- 
foszlik, tűzgolyót vet föl az égre s nehéz kénszaggal tölti el 
az egész levegőt. Naphosszant elküzdött a tengeri vihar- 
ral, mely porfelleget ver föl a tenger vizéből, hogy a párti 
erdők fehérré őszülnek a rájuk tapadt sótól. 

Minő felséges beszédeket mondtak neki e szörnyű szel- 
lemek ! 

A legtitokteljesebb hang az, mikor ott a magasban a 
repülő gép két egymás alatt szemközt elrohanó légáramlat 
közé jut : az a kísértetes nyögés, mintha egy csillag sírna 
és panaszolna valami fájdalmat, a mit embernek nem 
lehet megérteni I 

A vakmerő égi vándor járt egyik földsarktól a másikig, 
a tropikusok zónájától az antarcticusokéig. 

Minden rejtekhelyet megkérdezett, a hol az örök tudás 
lakik. 

Körtilkeringte a Dhawalagiri, Csimboraszó és Mount 
Everest fellegekben lakó jégcsúcsait, s leszállt kitudni a 
Tőkehal- szigetek örök ködéinek titkát. Néha az egész ath- 
mosphsera egy sűrű ködtömeggé vált előtte, mely félho- 
mályba burkolta a földet, elsápasztá a csillagokat. Köd 
volt körüle, mely nappal szürkít, éjjel világít. 

S még a tompa, néma, nappalt és éjszakát kiegyenlítő 
homály is szavakat beszélt hozzá. Az Európa közepén 
terjengő sárga köd hirdeté a németországi roppant tőzeg- 
égéseket, a délamerikai viola barnás borulat a prairiek 
hamvasztását, vegyülve az Amazon, Szent-Lőrincz és 
Laplata folyamok mocsárgözeivel. Egyszer a légjáró tizen- 
két napig úszott egy sűrű, opálszürke ködben, mely szá- 
raz, semmi nedvet nem mutató lomha tömegével egyfor- 
mán belepte mind az öt világrészt, s az egyenlítő alatt 
épen olyan sűrű volt, mint az éj sark alatt : és a mellett 
oly magasra terjedt, hogy Dávid repülőgépével harmincz- 
kétezer lábnyi magasban sem érte szélét, még ott is oly 
tömött volt az, hogy rajta keresztül a nap csak egy fehér 
tányérnak látszott ; míg éjszaka oly világosságot vetett a 
földre, mint a hold és feküdt az emberi idegzeten és foj- 
totta a mellet, mint egy idegen világ atmosphserája. Az egy 
vándorló égi test volt. Köd csupán, megméyhetlen anyag, 
a távolban láthatlan, de mégis tömeg, minta gáz. Vándora 
a nagy világűrnek, melylyel földünk minden százhatvan- 
hat évben összetalálkozik (1793), s hetekig tart, míg e lát- 
hatlan tömegen keresztültör, egy részét magával ra- 
gadva. 

És épen e ködök, felhők voltak, a miktől meg kellett 
tudnia Dávidnak azt, a mit keresett. 

Vannak, a kik a felhők titkos írásából olvasni tudnak. 

Gyakorlott tengerészek megismerik a felhőt, mely a 
láthatáron túl levő sziget létezését hirdeti előre. Termé- 
szettudósok kiismerik a felhők közül azt, melyet egy füs- 
tölgő volcán támasztott ; a Jóreményfok sziklafennsíkján 
a megjelenő « felhőabrosz)) hirdeti a keleti mousson köze- 

iét s a Eio Bamba fellegpalástja az esőszak megérke- 
zt . A felhőkből megtanulja a figyelő, hogy hol van egy 
ztaság közepett egy sziklasivatag tömkelegében ember- 
elte, embert tápláló föld ? 

lz ég vándora naphosszant, ójhosszant elkerengett az 
Kirau-Ea voleán látványa felett, és a Tsián-shán sol- 
bráinak füstölgő kürtői körül ; vakmerően letekintve az 
földi tűz titkos műhelyébe, s míg fényképészei a ten- 
ből folyvást magasabbra emelkedő Aphröessa volcán- 
[et változó rajzait vették fel, ő a Bunsenspectrál készü- 
iel a föld mélyében elégő érczeket elemezé. 
íem találta, a mit keresett : azt az ultramarin vonalat 
raunhoffer csíkok között. 

íorra járta a görög archipelagus «Majonesi» szigetvol- 
csoportját ; a Navadas és Andes örök vülanyzivatar- 
környezett tűzhányóit, Lipári és Sandvich szigetek kén- 
katlanait, a tizenöt élő és harmincz kihamvadt volcánt 
ordillerák gerinczein ; leszállt egy pihenő órájában a 
bányók óriásának, a Cotopaxinak pokoltorkába, vegyele- 
ste a tamáni sókutakat és a csokrai öröktűz kútjait, a 
liai Macalubát, a chinai iszapvolcánokat, s a turbacoi 
isi forró vízkatlant. A javai Semeru voleán egy rögtöni 
irése perczében találta ott a kráterébe leszálló aéro- 
mont, s Dávid együtt repült a felrohanó ftistgömbök- 
miknek mindegyike, mint egy önténgelye körül szél- 
esen pergő csiga lövell fel a magasba száz meg száz 
abölő füstbombát egyetlen oszloppá magasítva. Ez osz- 
ezerkétszáz lábnyira veté fel a gépet négy perez alatt. 
Seelandban huszonöt, Ausztráliában nyolczvanhét új 
iiányót fedezett föl. Felkereste a déli jeges tengerben a 
és Iá ezer láb magas Erebust és Terrort, s megint visz- 
tért Ázsiába, az Ararát hegy csoportja között háborgó 
navendet megvizsgálni ; onnan fel északra az izlandi 
íz-okádó volcánok, a gőzfuvó fumarolokig; egyetlen 
: a Trolladgynjur mutatta nyomait a kutatott hatvan- 
iik elemnek a fenekét ellepő forróvíz tóban ; de ez oly 

csekély mennyiségben jött elő, hogy nem jutalmarf;a volna 
meg a fáradságot. 

Csak egy hírhedett volcáncsoport maradt még megvizs- 
gálatlan, az aleuti szigeteké. — Ezt legutoljára hagyta. — 
Eettegett attól a gondolattól, hogy ha itt találja felfedezni 
az ichor új bányáit ! Ez a gondolat olyan volt rá nézve, 
mint egy átokteljes jóslat; mely azért teljesül, mert foly- 
vást kerülik. 

Elébb föltette magában, hogy az egész földet felkutatja 
az ég magasából. 

E vakmerő vándorlásában aztán önmagán észlelheté, 
hogy válik az élő ember lassankint tulföldi lénynyé ? 

A cosmicus tünetek egymást váltogató csodái egészen 
elszoktatják a földtől s annak egyhangú mindennapi örö- 
meitől. 

A föld maga csak mint egy festett abrosz repül el alatta, 
csak mint egy földtani, földrajzi tantárgy; hanem a föld- 
szellem rendkivüli tüneményeivel ragadja egyszerre fel 
az égbe s le magához a repülő halandót. Mikor éjjel visz- 
szatér Ausztráliából, egy tenger felett repül el, mely vilá- 
gít ; a phosphorescens habok mint egy átlátszó olvadt 
üvegtömeg torlódnak egymásra s a habtajték megannyi 
szikra, a végigvonuló hajók hosszú tűzvonalakat hagynak 
hátra magok után a^nger színe felett ; fenn pedig be van 
borulva az ég; egy csillag sem ragyog: a tenger világít fel 
az égre. 

Majd elsötétül a tenger, a légjáró nyugatnak repül; kö- 
veti az éjszaka, a hajnal nem éri utói. 

E hosszúra nyújtott éjszakában elhagyja a szélváltók 
vidékét s lerepül a déli égsarkig, hol a fekete tengertükör- 
ből aKerguelen és Donald szigetek jönnek eléje. Egyszerre 
elkezd előtte világosulni az ég. Mi ez ? Nem hajnal. Nem 
délsark fény. Fehér, kísértetes derengés az ; a jégcsülám 
(Eisblink)a déli pólus víUanyszerű fehér tündöklése, a 
kristálylyá vált tenger villogása az ; fény a halálból. Mély- 
kóros melancholia lepi meg a kedélyt e siri önvilágítása 

alatt egy laktalan földrésznek, a légben utazó magát is a 
kisértő szellemek egyikének képzeli már e jéghajnal de- 
rengésében. 

Azután fel a mérsékelt égövek felé ismét. Az éjszaka 
véget ér, a sötétkék tengerből, mint egy csonka rubin 
pyramid emelkedik ki a hajnalsugártól megvilágított 
Jóreményfok. A légjáró két egymásra fordított üvegharang 
között repül, egyik a tenger, a másik az ég. A mousson kor- 
bácsolja a tengert; sa mint feljön a nap, egyszerre egy 
megragadó új látvány lepi meg az alátekintőt. A tengert 
egy szivárvány öleli körül. Egy rettenetes kerületű fény- 
koszorú, a vihartól légbeszórt vízcseppek megtört sugár 
bűvköre. A mit más halandó az égen szokott látni, a hét- 
színű tündéri ívbolt most a smaragdszín tenger fölé van 
kifeszítve. Amint a nap fcljebb-feljebb jön, a bűbájos ív 
szűkebbre szorul, a szél alábbhagy : akkor a mosolygó kí- 
sértet eltűnik. 

A légjáró röpte Afrika száraz földe fölött vonul végig. 
Ismeretlen hegylánczok, végtelen erdők, láthatártalan 
puszták, névtelen országok, szétágazó folyamok húzódnak 
el alatta. Idegen, kietlen világrész, semmi emberi pompa 
rajta. Palotás városok, csinált utak, hajózható folyamok 
nem hirdetik benne az ejnberi szellem alkotását. Gunyhó- 
csoport az erdőben, vándorkaraván «* pusztán, a tágas 
mezőkön dúvadak elől futó csordák. 

Az átfült levegő csoda-phoenomenonokat mutogat a 
légben. A napnak fényes kerek udvara támad, átszelve a 
központba futó félkörökkel, miknek találkozó pontjain 
melléknapok ragyognak. Egyszerre négy nap kisért az 
égen ; s az igazi nap maga is oly sápadt, mint képmásai : 
az égi rémek. A középafrikai félember fajoknak gyakran 
világít e rémtünemény, mintha négy napnak kellene ösz- 
szefogni, hogy a sötétséget elűzze róluk. 

A légjáró észak felé repül. A folyók, erdők, hegylánczok 
eltűnnek. Egy vakító sárga lepel kezd egész világgá ki- 
bontakozni ; oly véghetetlen, mint a tenger. Valóban teo- 

ger ; zöld apró szigetekkel. A Zabára az. A láthatár széle 
köröskörül úgy hullámzik, mint egy háborgó óceán. A vil- 
lanyos aérodmonnak nem jó a puszta felett járni. A lég- 
ben semmi nedv, kevés a villanyosság ; haladni a villany- 
géppel nehéz. Azon földkör az, a hol soha egy esőcsepp 
le nem hull. Mikor a nap a délpontra hág, a láthatárt kö- 
rülfogja a Zabára délibábja ; az arab «Bacher-el-Alfrid», 
az « ördög tengere » ; a láthatár hullámzó óceánjából pál- 
ma-erdős szigetek emelkednek elő, roppant városok, ku- 
polás tornyokkal ; háztetők és toronykupolák lefelé for- 
dítva. E tündéri szemfényvesztés egész naplementig káp- 
ráztatja a légben utazót, ki épen úgy küzd a száraz lég- 
gel, mint az alatta elvonuló karaván a száraz homokkal. 
Végre alásülyed a nap izzó gömbje a réz-veres ködöktől 
fedett kopár hegylánczok mögé s akkor egyszerre sötét 
lesz s a rögtön áthült levegőben, mint a szellemek áriája 
hangzik fel a porphirsziklák túlvilági zengése. 

A vándor átrepül a Gibraltár fölött, gépe szárnyai ismét 
teljes erővel hasítják a levegőt, elhagyja az azori szigete- 
ket: belekerül az északnyugati passat szél huzamába, 
kettős erővel repül; még tart az éj, mikor a láthatáron 
egy hosszú sor tűzfény tűnik fel. Az a Cordillerak tizenöt 
égő volcánja, mely most épen egyszerre kitörése pompá- 
jában hirdeti, hogy odalenn a föld mélyében ünnepnap 
van. A tizenöt tűzhányó mintegy karbunkulus nyakláncz 
övezi át az újvilág isthmusát : a kiokádott füst, mint egy 
rojtos felleg vonul el nagy feketén nyugot felé, hullatva 
öléből azokat a sajátszerű villámokat, miknek alakja nem 
zigzúg, hanem gömb, esése nem korbácsütés, hanem 
• golyóhullás ; a földre esve visszapattannak, tovább ugranak 
és hangtalanok, 

A repülő gép átrepül a délamerikai pampa sokon, az 
óriás folyamok mentén végig, miket tavak lánczolatának 
lehet inkább nevezni, bevárja a reggelt Peru zivatart 
soha nem látott ege alatt, s midőn a lég vándora a libegő 
^érodrojnon tetején állva szürcsöli a gyönyörű éghajlat 

életadó levegőjét, a távol Pambamarka hegyei mögül meg- 
jelenik előtte átellenben a feljövő nappal a « perui rém- 
látvány » : saját alakjának óriási nagyságú árnyképe a fel- 
hőtlen égen, feje körül hétszinű dicskörrel. A látnók 
arczához kap kezével, az óriási fantom utánozza őt ; kezét 
iiyújtja felé, az még messzebbre mutat kezével, el a vég- 
telenbe, mintha azt mondaná neki : «még is tovább » és 
aztán elenyészik. Az égen pehelylyé tépett cirrhus-felhők 
lebegnek. 

Mikor a Parana mentén végig suhan Brazília fölött, vilá- 
gító íelhőtömegek állják el útját, az apró jég kopog a hajó 
üvegfalán és minden egyes jégdarab fénylik, mintha phos- 
phor gömb volna. E felhőtömeg közepett villanygépének 
működése megszakad : kénytelen azzal alászállani s mikor 
a felhő alatt van, otlmár nincs sem eső, sem jég: a felhő - 
csepp nem hull le, megolvad, pára lesz, mielőtt a földre 
érne ; idelenn aszály van és 40 fokú hőség. 

Aztán megkerülve a Tűzföld előfokát, visszatér a dél- 
keleti passatszéllel a chilii partok hegylánczai fölött, az 
istmuson, a mexikói savannákon keresztül fel a föld má- 
sik tengelyéhez, a grönlandi jégmezőkhöz. 

Ott most halálcsend van, augusztus elején az északfény 
pihen. A légjárók korlátlanul száguldhatnak el a pólusok 
fölött. De a helyett egy más tünemény fogadja a repülő 
embert. Augusztus 22-én «Szent-Lőrincz égő könyjeinek 
éjszakája)) van. Ünnepnap az égen. Valamikor egy bolygó, 
melynek pályája keresztülszelé a föld körútját, szétpattant 
alkatrészeire. Lehet, hogy összeütközött a földdel ; ez az 
erősebb félrehajlott tengelyével, most is úgy kering, a 
gyöngébb elomlott, gázai szétoszoltak az űrben s járnak, 
mint üstökös, mint ködtömeg rendetlen bujdosásban,mig 
szilárd kérgének darabjai most is egy csoportban kering- 
nek a vezérnap körül ; s e rémtánczot járó cosmicus sötét 
raj minden évben összetalálkozik a földdel ; kilencz mért- 
földnyi sebeséggel repülő érczsziklatömegei a földi légkör 
surlásától meggyuladnak s ismét csillag lesz belőlük egy 

perezre, aztán megint visszaesnek a világűrbe és sötét- 
ségbe. Lőrincz-éjén negyedóránkint hatszáz futó csillagot 
számított Dávid az aérodromonból Grönland előfokánál, 
s az milliókat tesz ki az egész földtekén. Egy perczben 
egész raj indult meg egy központból, mintha egy nagyobb 
tömeg sziporkája volna. — Eendkivüli ünnepélyes pilla- 
natokban maga az óriási tűzgolyó is megjelenik a föld 
gőzkörében, mintha a széthullt planétából egy össze- 
olvadt ország tömege volna az, s szivárványnyal sziporkázó 
lánguszályt vonva maga után, csendesen vonul végig a 
csillagok előtt. 

Egy ilyen fenséges égi vándorral találkozott Dávid a 
spitzbergai jégtenger fölött. A tűzgolyó, mint felkelő pla- 
néta, támadt elő az új siberiai szigetek mögül s útját nyu- 
gatnak véve hetven hosszúságú fokon átrepült, azután 
egyszerre, megkapatva a föld vonzerejétől, sebesen alá- 
hanyatlotfc s a Medve-sziget előtt lecsapott a jéghegyek 
közé. A lángoló ércztömeg tíz mértföldnyi területen has- 
gatá szét az összetömörült jégsziklák tömkelegét s erő- 
szakosan kitaszított egész jégmezőket a szabad tengerre, 
hóf elhőt támasztva a helyen, a hol alámerült, a lég órákig 
zúgott utána fültompító nyomással. A földburok kemény 
pánczélja maga lett megütve egy hozzá méltó ellenséges 
löveg által, mely a jégtengeren keresztül az alap gránitig 
hatolt. 

S a sarkvidék viszhangjai is bámulatosak. A kirenszki 
viszhang ötvenhatszor kiáltja vissza a- feléje küldött em- 
beri szót, mintha az álmából felriasztott szellem a ritkán 
hallott emberi hangot egyre ismételni akarná, hogy el ne 
felejtse, az egész jégsark tartománya ily bűvösen viszhan- 
gos s a halk beszéd is elhangzik benne fél órányira. Tat- 
rangi Dávid gyakran hallja azt a méla, szellemszerű, bú- 
songó hangot, a mit az izlandi hattyúk hallatnak, mikor 
gépével versenyt repülnek, néha eléje vágnak, mintha ve- 
zetni akarnák valahová, miként ősét a fehér sólyom : a 
honkereső Almost. (Az első honkeresés is egy álomlátás 

legendájából indul ki.) S azon a hosszú nyárközópi napon, 
a mit az ójsark alatt nem vált fel az óg, midőn a fény és 
melegség örök csillaga köröskörül futj^ a láthatárt; e sza- 
kadatlan alkonyfényben nemcsak a hattyúk repülnek ver- 
senyt az aérodromonnal, hanem az égi kisértetek is. 
A ((grönlandi fata morgana» az, mely a láthatáron váro- 
sokat épít; kezei alatt a jéghegyekből tündér gyorsasággal 
emelkednek óriási paloták, oszlopzatos templomok, tömör, 
babyloni építmények; a vakmerő tündér majd egy hidat 
kezd meg, melylyel a láthatár két szélét akarja össze- 
kötni. Szinte sikerül neki. Egyik hidjárom a másik fölé 
emelkedik. Egyszerre összeomlik az egész. A tündéri kár- 
tyavár összedőlt. Minő nagy gyermek játszott vele? Aztán 
más játékot vesz elő. Tengert játszik hajókkal, mik oda- 
fenn a légben úsznak, kifeszített vitorlákkal. Behúzott vi- 
torlákkal annál jobban tudnak repülni. Majd megint észre- 
veszi a tündér a birodalmán végig repülő légjárót s azt 
választja ki rejtelmes játéka tárgyául. Az északi égen egy 
másik aerodromon alakja repül százszorta megnagyítva; 
átlátszó falain keresztül meglátszanak a mozgó alakok ; 
szárnyai csapkodják a semmit, az űrt. És a mikor az 
aerodromon a Koczebue Sund felett elsuhan, ott még egy 
harmadik játszótárs szegődik hozzá : egy harmadik aero- 
dromon a feje fölött, de lefelé fordítva ; abban is úgy 
mozognak az élő alakok, de fejjel alá függve s annak a 
szárnyai is úgy verik a — semmit : de fölfelé csapva az 
égbe — az űrbe . . • 

S így halad a lég vándora, kisérve a lég rémeitől, hall- 
gatva a szelek nyögését, a föld visszhangját, a hattyúk jaj- 
szavát, hosszú csillaghullató éjszakákon és alkonyt nem 
érő időtlen napokon keresztül, jéghajnaltól, északfénytől 
kápráztatva, felmagasztalt érzékekkel, a múlt és jövő 
vízióival éber álmaiban, a földfelettiek közellétét érző ösz- 
tönökkel idegeiben, kínzó, gyötrő honszerelemmel minden 
gondolatában s hazafájó családvágy gyal gyöngéd szivé- 
ben: nem ez-e az út arra, hogy a lelkét elveszítse élve? 

S mikor az ember föltette magában azt, hogy erősza- 
kolni fogja a sorsot ; hogy nem hajt sem ösztönre, sem 
sejtelemre, sem viziókra, hanem utat tör a rideg számítá- 
sok szerint ott, a hol nincs út, s aztán felkutatja ember- 
törő fáradsággal még Polynesia valamennyi szigetét, ke- 
resve a Mangareva érczvizű tavaiban, a Maunaloa tenger- 
szemeiben, a GuUsepagos szigetek valamennyi kiégett 
kráterében az új elemet, és nem találja azt sehol. Végre 
i^ég egyszer visszatér az Aleuti szigetekhez, a miknek 
kedvetlen látogatója volt már egyszer. A ködéiről híres 
ünalaska sziget fölött már távolról lát egy felhőt lebegni, 
mely annyira különbözik más mindenféle felhőtől, hogy 
azt a gyakorlott szem rögtön felismeri. Az volcáni felhő. 
Közepe tömött, sötét, szélei pedig fehérek, rongyosak ; az 
egész nem repül, nem változik, nem gomolyog ; csak ter- 
jeng és foszlik. Épen ilyen felhők szoktak lebegni néha a 
Gyilkos havas fölött is. 

Tatrangi Dávid leszállt az ünalaska sziget közepébe s 
ott a hozzájárulhatlan sziklamedencze közepett talált egy 
gőzölgő dágványt. Ez burkolja folytonos ködökbe a szige- 
tet. És az a dágvány, tavaival és gőzfuvó mofifettáival 
együtt tele volt ichorral. A kiszáradt medenczékben vas- 
tagon feküdt az ichorréteg, s a sziklák be voltak vonva 
jegeczeivel. Olyan volt e sziget ichorgazdasága a Gyilkos 
völgyéhez képest, a minő a kaliforniai és ballaráti arany- 
mezők kincsei a selmeczi aranybányák termékéhez. Ama- 
zokért csak le kell hajolni és összesepemi. 

Végre tehát megtalálta Dávid az ichor kifogyhatlan bá- 
nyáját ; de nagyon rossz helyen. 

Az ünalaska sziget orosz területhez tartozik ; az a Nihil 
országának tulajdona. 

CHAM SÖTÉT IVADÉKA. 

Mit csinált ez alatt Eozáli? 

Azt, a mit a többi asszonyok az Otthon államában : lá- 
tott dolgai után. 

S a jövő államának asszonyai valami egyébbel is el 
vannak foglalva, mint a háztartás gondjaival és a pipe- 
rével. 

Ez a két utóbbi is nevezetes feladatuk marad ugyan 
mindenkor. A család otthoni kényelme, a tisztaság a la- 
kásban, az izletesség a konyhában, a gyöngédség az ápo- 
lásban örökké tartó kizárólagos szabadalommal van a 
nőkre bízva ; ők értik a gazdagság gyarapításának micros- 
copicus titkait, a miket a férfi érzékei fel sem tudnak 
fogni ; arról sem szükség lemondaniok soha, hogy a divat 
országában uralkodjanak. Az nagy szerencsétlenség volna 
a világra nézve, ha a nők egyszerre lemondanának arról 
az ösztönről, hogy ők szépek kivannak lenni, hogy tetszeni 
akarnak, s az egész iparvilágra nézve valóságos csapás 
volna, ha a nők a divat ellen puritán hseresist támaszta- 
nának. A leggazdagabb iparágak jutnának tönkre; arany, 
ezüst, drágakő, selyem fele értékére leszállana, millió és 
millió szegény ember maradna kenyér nélkül. 

Sőt nagyon szükséges volt, hogy az Otthon város női la- 
kossága a divatban is kezdeményező legyen, s versenyt 
támaszszon aNewa felől jövő bizarr divathóbortoknak, mik 
a merészben, a kirívóban, az érzék-ingerlőben s néha a 
visszataszítóban, a fertelmesben, az asszonyi alakot elék- 
telenítőben keresték a divat változatait. Ezzel ellentétben 
az Otthoni nők divatja igyekezett egyesíteni a pompát a 
jó ízléssel; megközelíteni az eszményit; szebbé tenni azt, 
a mi szép, emelni a természetes bájt ; az Otthon női divat- 
jában meglátszott a tanulmány a régi korból, eltanulása 
a népviseleteknek s azoknak eszményített átalakítása: 

poesis és festészet volt annak vezére ; s egyike az Otthon 
állam leghíresebb hódításainak az volt, hogy divatját 
Enrópaszerte még jobban viselték, mint a szentpétervári 
divatot, s az a két divat bizonyos rangfokozatot képezett a 
nők világában. 

Azonban mindezeken kívül még sok nevezetes hivatás 
jutott a nőknek osztályrészül az uj államban, a mi nem 
csak társadalmi szokás szerint, de egyenesen közigazga- 
tási utón lett rájuk bízva. 

Női kezekre volt hagyva a gyermeknevelés, közegész- 
ségügy és munkaterjesztés feladata. A női leleményesség 
és gyöngéd tapintat aztán egész új rendszert alakított e 
szakmákban. Ok eltértek a régi eonvictusok, ispotályok és 
fabrikák kaszárnyarendszerétől ; ezélszerű decentralizálás, 
önkereste csoportosítás által a gyermeknevelésnek, egész- 
ségápolásnak, munkaszerzésnek családias összetartást 
szereztek. 

A nők a békebíróságok, esküdtszékek tisztét együtt vi- 
selték a férfiakkal. 

Igaz, hogy ebben a viszonyban sok hajdani költői foga- 
lom erősen színét vesztette. Az « Otthon)) költője nem igen 
válogathatott bálkirálynékban, nem írhatott le hevélyes 
vadászjeleneteket, vágtató delnőkkel, ha otthon és a jelen- 
ben akart maradni : ellenben annál több mondani valója 
volt szemüveges elnöknőkről, betintázott ujjhegyű tollnok- 
nőkről, a mi inkább a satyrikus genrebe vezet ; a miért 
egyébiránt az írónők viszont nem maradtak adósak a 
férfiaknak. 

Ez volt az élete Bozálinak is. 

Férje heteket, havakat töltött felfedező világkutatásai- 
ban, ő maga naphosszant el volt foglalva elnöknői teen- 
dőkkel ,• ha pihenő órája maradt, azt gyermekei körében 
tölte. És mikor haza került is Dávid, rendesen olyan ked- 
vetlen volt, hogy a viszontlátás öröm-perczét már a jövő óra 
elsötétíté. Oly szótlanul tudott maga elébámulni, mintha 
nem látna és nem hallana maga körül semmit. Minden 

mozdulata eláriilta izgatottságát ; feledékeny, szórakozott 
volt. Asztalnál nem evett s este szokatlanul bort ivott, mig 
az álom el nem nyomta, s álmai nyugtalanok voltak; ösz- 
szevissza beszélt. Aztán alig várta, hogy isme', tovább 
mehessen ; s gyakran elfeledte, hogy bucsu fejében nejét 
és gyermekeit megcsókolja; úgy tért vissza a bucsuesókért 
órajárási távolból. 

Pedig az asszonyi szív minden században asszonyi szív 
marad. 

Erre nem gondolt Dávid. 

De gondolt valaki más. 

Chám sötét ivadéka. 

Hogy mi vitte erre a gondolatra mr. Severust ? annak 
többféle okát lehetne találgatni. 

Nagyon indokolt lenne, ha gyűlöletből tette volna Dávid 
iránt, kinek soha sem bocsáthatá meg, hogy nem csak a 
bank háromszáz milliónyi kincseit (az ő nézete szerint 
hiábavaló nagylelkűséggel) visszaadta, hanem hogy még 
azon felül a gyors hirül adással az ő táviratait is meg- 
előzte, s így őt óriási vagyonának megnégyszerezésétől el- 
ütötte. Ez a financier szemében már több volt, mint úagy- 
lelküség. Ez perfidia volt az üzlettárs iránt. Ha ő maga 
nem akart nyerni a világbomlásból, állt volna félre s en- 
gedte volna az üzlettársát működni. Annak a lelke lett 
volna rajta. Egy elvesztett félmilliárdot bizony nem felej- 
tenek el olyan könnyen. 

De talán egy más ok is lehetett, mely Severust e gon- 
dolatra hozta. 

Neki most már a kiadott kétszáz millióját valahová el 
kellett helyeznie. Az ugyan sehol olyan jól nem kamatoz, 
mint ha visszateszi az Otthon bankjába s ossztozik annak 
nyereségében. De meddig tart ez a nyereség? Meddig tart 
az « Otthon » maga ? 

Mint az állam titkaiba mélyebben beavatott, annyit tu- 
dott mr. Severus, hogy a kis államnak két nagy válságot 
kell rövid időn kiállni. 

Az egyik az alapítás utáni tizedik év lejárta. 

E tizedik év után teljes joga van Saszá asszonynak 
igy szólni Magyarország királyához : «a békekötés VII. 
pontja szerint 200 ezer magyar honvédnek a Dunadeltára 
kellett száműzetni tíz évig : ez idő lejárt, most hivd vissza 
onnan az alattvalóidat, mert az a sziget az én területem*. 

Az természetesen nem fog megtörténni; az « Otthon » 
állam nem engedi magát a helyéből kiparagrafusoztatni ; 
hanem ebből azután háború lesz. Még pedig nem olyan 
háború, a melyiknek egy döntő ütközettel végét lehet vetni, 
hanem egy gyilkos, gyújtogató, véghetetlen háborff, ösz- 
szerakva zendülésből, árulásból, fajharczból ; késdöfések- 
kel, üszökkel folytatott mészárlás ; a minőnek programm- 
ját előre is élvezhetik azok, kik Mazrur proklamáczióit 
olvassák, a mikkel az minden idegen fajt a magyar kiirtá- 
sára lázít, ássa előre a tüzaknákat Magyarország minden 
vidéke alá. Egy ilyen irtó harczban aztán a segélyül 
siető « Otthon »-nak magának is el kell pusztulnia, az 
Európa délkeletén összpontosított kereskedelemnek pedig 
okvetlen tönkre jutnia. S hozzá még az ichorbánya is 
fogy : pár év múlva alig lehet uj gépeket kiállítani, a másra 
használt üveget sem lehet átidomítani, mert az egyszer 
kihűlt hyal-ichor semmi tűzben többé meg nem olvad. 

Mindezen bajok megkerülésére vannak Dávidnak tervei ; 
de azokat oly titokban tartja, hogy még két igazgatótársá- 
nak sem fedezte fel egészen. Azok csak annyit tudnak, 
hogy mikor Tatrangi Dávid negyedévenkinti budgetjét 
társainak bemutatja, abban rendesen egy tétel fordul elő, 
a minek ez a czíme: «Kin-Tseu». S e tétel után folyton 
szaporodó összegek, mik milliókra mennek, a nélkül, 
hogy hasonló czím alatt valami fedezettel bírnának. 
Két társának csupán annyit szokott Tatrangi mondani, 
ha e tételnél megállnak, hogy ez « múlhatatlan szük- 
ség)) ; s majd megtudják, hogy mire való a tizedik évben, 
addig nem. 

Hiszen azt, hogy mi az a «Kin-Tseu»? minden ember 

Jókai: ▲ jÖYŐ század regénye. II. *^ 

megtudhatja a földtani kézikönyvből : az a mennyei biro- 
dalomnak, Chinának egy tartománya, négy-ötezer négy- 
szög mértföldnyi terület. Hanem, hogy mi lakik ebben a 
Kin-Tseuban? azt maga China sem tudja; és a mennyei 
birodalom, a mit a chinai faj «Tsung-Kue», a mongol faj 
pedig «Kataj» országnak nevez, négy ezer évig felvitt chro- 
nicáiban nem bír egyéb hiteles tudósítást felmutatni ((Kin- 
Tseu»-ról, mint hogy az a Khu-KJiunoori hegyek közt 
fekszik s onnan ered a birodalom két óriás folyama : a 
Jang-Tse-Kiang és a Hoang-Ho, s hogy oda embernek kö- 
zelíteni nem lehet, s ott semmi császár adót nem szedett 
soha. A mit beszélnek róla, az mind mese. 

Valószínű, hogy a financiér minden áron meg akarta 
tudni, minő kulcsa lehet a jövő aggodalmas titkainak a 
Kin-Tseuban ? És végül a fekete embernek a szive is épen 
olyan vértől hevül, mint a fehéré. 

EozáJi szép volt. 

Egyszer meglátogatta mr. Severus Eozáli mintagazda- 
ságát a Léti szigeten, mely hírhedett volt különösen arról, 
hogy nagyszámú új állatfajok voltak rajta meghonosítva, 
miket azelőtt Európában nem ismertek; félvad állatok 
haszonhajtó jószággá szelídítve. Az afrikai kvagga, a ttibeti 
dzsaggatáj, a kapföldi gnu, a törpe lovacska, a komrak, 
a szilaj musztáng, a himalájai jak, a fehér bivaly, a fé- 
nyes gyapjút hordó alpakka, s a kashmir kecske mind 
csorda számra volt már itt elszaporítva s innen vitték e 
hasznos teherhordó, tejelő, gyapjút, zsírt, húst adó állato- 
kat Európa minden acclimatáló kertéibe és mintagazdá- 
szataiba. 

Eozáli maga egész szenvedélylyel mutogatta és magya- 
rázta meg vendégének gazdasági kincseit. 

— Hát « egyszarvú » nincs-e még itten? kérdezé egyszer 
mr. Severus egész ártatlan arczczal. 

Eozáli nagyot bámult rá e kérdés után s azt monda, 
hogy ez az állat a mesék országába tartozik s Nagy- 
Britannia czimerén kívül sehol sem található. 

— De igen, szólt mr. Severus egészen komolyan, egy 
khinai tudományos könyvben le van írva ez állat: azon- 
ban egyedüli lakhelye a hozzájárulhatlan Ein-Tseu tarto- 
mány. Azt hittem, hogy Dávid barátom hozott önnek ily 
ritka állatot, mert ő sokat jár Kin-Tseuba s sokat költ e 
tartományra. 

— Soha sem hallottam ezt a nevet, szólt Eozáli elmé- 
lázva. Micsoda ország az ? 

— Annyit tudok én is felőle, hogy China szélén van : 
Dávid öt év előtt fedezte azt fel, s innen sokan mennek 
oda; de vissza senki sem jött még onnan Dávidon kívül. 

Ezzel átvitte a beszédet más tárgyra. 

E naptól kezdve nagyon gondolkodó lett Eozáli. Valami 
rejtélyesre talált férje életében, a kinél megszokta, hogy 
minden titkát elmondja előtte, a kinek ha terve, ha új öt- 
lete volt, azt már a keletkezés perezében elmondá Eozáli- 
nak, a kinek buvárlatait hogy megérthesse a nő, egész 
tudományos irodalmakat kellett végig tanulmányoznia, ki 
férje jártát-keltét az általa készített új térképen figyelem- 
mel kisérni megszokta, — és most egyszerre megtudta azt, 
hogy van egy olyan hely a földön, melyet férje gyakran 
fölkeres, s melynek nevét mégsem említé neje előtt soha, 
melynek térképét soha sem mutatta meg neki. 

Mi lehet abban az országban ? 

Van-e asszony a világon, a ki erre a kérdésre választ ne 
akarna találni ? 

S a XX. század asszonyai nem hagyják magukat olyan 
könnyen kizárni a férfiak által a saisi titkok tem- 
plomából. 

Vannak nő tudósok. Hires nyelvészek, orientalista, chi- 
nista hölgyek. A férfiak nem mondhatják többé : «ez diá- 
kul van, nem asszonynak való »; az asszonyok behatoltak 
a tudományok szentélyébe s nem lehet előttük titkot tar- 
tani többé. 

Eozáli védasszonya, elnöknője volt a nők tudós akadé- 
miájának. Egy ülésben felszólítá az akadémia leghíresebb 

chinista tagját, hogy kutassa fel a chinai irodalomban azt 
a könyvet, melyből a Kin-Tseu tatományról lehet valamit 
megtudni. 

A tudós nyelvésznő, kinek az Otthon állam nagyszerű 
könyvtára rendelkezésére állott, addig kutatott annak 
chinai termében, a chinaiak által «She-Khu-sti-shu»-nak 
nevezett irodalmi gyűjteményében, mig rátalált a keresett 
könyvre. 

Ez Sze-ma-tsiang chinai történetíró munkájának egyik 
része, a Szan-hoang-pen-ki. Ebben, jön elő a Kin-Tseu 
tartomány leirása. 

A tudós nő ismerte Sze-ma-tsiang műveit, mikből már 
a «Sze-ki» több európai nyelvre, azok közt magyarra is 
le volt fordítva. Ez a legnevezetesebb történészük a chinai- 
aknak, ki e művében a mennyei birodalom ős történetet 
írta meg, kezdve azt két ezer évvel a keresztyén időszám- 
lálás előtt, s összegyűjtve mindazon krónikákat, a mik a 
Heu-dynastia idejéből fenmaradtak. Mint tudva van, a 
következő dynastia őse az elődei alatt írt könyveket ha- 
jómmal égetteté össze, s hogy valaki azokat újra le ne 
írhassa, négyszázhatvan tudóst elevenen elásatott. Mégis 
maradt még tömérdek régi irat elrejtve a templomokban, 
a nagy « sziklaház i>-ban, az « arany ládában » s különösen 
egy palotában, melynek jáspis táblái, mik föld felé 
voltak fordítva, e takart oldalaikon rejtek az üldözött tu- 
domány betűit bevésve : a chinai hagyomány «ju-pánií 
név alatt örökíté meg e kőtáblák iratait. Ezeket Sze-ma- 
tsiang fedezte föl. 

Sze-ma-tsiang tehát a leghitelesebb történetírójuk a 
chinaiaknak, a ki ha hazudik, azt a legauthenticusabb 
adatok n} omán cselekszi. 

Hanem egy dolgot őszintén meg kell mondanunk. 

A tudós chinista nőnek nem volt türelme a bírálatokat 
is végig tanulmányozni, a miket az európai és chinai tudó- 
sok a bölcs Sze-ma-tsiang műveiről írtak, különben tudta, 
volna, hogy azok régóta különbséget tesznek e nagy író 

históriai munkái és regényes meséi között, s ha ezt tudta 
volna, akkor mindjárt eleve megmondja Bozálinak, hogy 
« asszonyom, ha Sze-ma-tsiangból akarsz valamit olvasni, 
vedd meg a «Sze-ki» utolsó köteteit, azok legkevésbbé 
unalmasak ; de a Szan-hoang-pen-kit ne kivánd olvasni, 
azt még nem fordította le senki, mert tele van olyan me- 
sékkel, a minőknek kinyomtatásaért az ember Európában 
az « erkölcsrendőrséggel » jön összeütközésbe. 

A helyett a tudósnő, a mint megkapta a keresett köny- 
vet, rögtön maga elé csapta a «Nan-po-kaun-hoa-wei-pion» 
czímű szótárt s hozzá fogott a fordításhoz. 

Akkor aztán, mint igazi nyelvtudós, nem látott maga 
előtt se poesist, se morált ; csak szótárt, nyelvtant és szó- 
kötést s fordította a chinai alulról fölfelé írt sorokat egy- 
más után, nem törődve azoknak tartalmával. 

A Szan-hoang-pen-ki az elején leírja a Kin-Tseu tarto- 
mány hozzájárulhatlan határait; azután egész komolyan 
előadja annak természeti sajátságait, lefesti növényeit, 
állatait, a virágokat, miknek kelyhében a virággal együtt 
élő és elhervadó madárka lakik, a gyümölcsöket, miktől 
az ember szerelemittassá lesz; a rózsákat, mik nappal 
illatoznak, éjjel világítanak, a lepkéket, mik mézet gyűj- 
tenek, mint a méhek ; a tyúkokat, a mik igazgyöngyöket 
tojnak, az egyszarvút, mely a lóhoz hasonlít, a kígyókat, 
miknek fejében gyógyerejű drágakő van; a sárkányokat, 
a mik repülnek, a halakat, a mik éjszaka énekelnek; a fá- 
kat, a miknek leveleiről folyvást hull az eső; a majmokat, 
a mik házakat építenek ; a kutakat, a mikből víz helyett 
tüz jön fel, a csigákat, a mik selymet eresztenek, mint a 
selymér s az őzeket, a mik illatszereket hordanak, s a 
roppant koronás sast, mely az embert megbírja a hátán. 

Keverve a mesést az igazival, a mi legveszedelmesebb 
neme a csalásnak. 

Mikor aztán csodahegyekkel, folyamokkal, tavakkal (a 
mik közül a legnagyobb, a Sa-hi tó, azzal a sajátsággal bír, 
hogy ha a hajós «tenger9 -nek nem nevezi, hanem «tó» -nak, 

megharagszik s a parthoz veri a hajóját), azután meg a 
madarakkal és állatokkal elkészült, akkor áttér a chinaí 
író az emberi lakosságra s annak szokásaira. 

A férfiak rútak és rossz termetűek ; hanem a hölgyek 
annál szebbek. 

8ze-ma-tsiang érzéki elragadtatással írja le a Kin-Tseu 
hölgyek bájait, semmit ki nem feledő részletezéssel; az 
egy ország, tele olyan szép asszonyokkal, a minők az 
egész mennyei birodalomban nem találhatók. 

Szól azután szerző a nép szokásairól. 

Az istenséget ember alakban imádják. Épen, mint a 
szomszédországban, a Szi-Tsang-ban (mit az európaiak 
Tübetnek neveztek el). Egy szép ifjú férfi a Kin-Tseuiak 
istene. 

De hol veszik ők a szép férfit, mikor náluk a figyermek- 
nek már születésekor bezúzzák az orrát, hogy rút legyen, 
mint a többi ? 

A koronás sas hozza nekik az istent. Ez, mikor «érzi» 
az idejét, lejön az égő tűz hegyei közül s szerte kóvályog 
a szomszéd országok fölött, mig kiszemeli azt a férfit, a 
ki új istennek alkalmas. Az elé leszáll, azt hátára felveszi, 
átrepül vele a Khu-khu-noor vagy Küen-Lün havasain, s 
leszállítja az égő kutak városába. A Kin-Tseu népe ott 
várja már a nagy templom körül ; a megvénült régi istent 
eltüntetik, az újat diadallal fogadják, s aztán elmondja a 
szerző, hogy hogyan teszik meg istenné? 

A Kin-Tseu tartományban a nők uralkodnak: a férfi 
ott rabszolga, igavonó ; nők a hadserege, udvara, papi 
rendje az ifjú istennek, még pedig csupa ifjú, szép, láng- 
vérű nők. Ebből a constellatióból azután Sze-ma-tsiang 
fantáziája. azzal a szabadsággal alkotott változatos törté- 
UiBteket, a melyet csak a chinai múzsák engednek meg, a 
kiknek kertjében ismeretlen növény a fügefa. 

A tudós nyelvésznő lefordított lelkiismeretesen mindent, 
A régészre nézve nincs semmi, mi botrányos. Sőt szentség- 
törés volna csak egy szót is elhagyni, vagy megváltoztatni 

olyan nagybecsű hagyományokból, a miknek betűi jáspis 
táblákra voltak vésve, papyrus levelekre, aloe rostra, hal- 
hártyára, hattyubőrpergamenre, teakfa deszkára tintahal 
festékkel, czinóberrel, arany mázzal írva, ónirallal róva, 
viaszba karczolva ; templomokban őrizve, arany ládákban 
tartogatva, négy ezer óv penészétől belepve ! 

És elvégre is Eozáli már férjes nő, a kinek mindent le- 
het olvasni, veszedelem nélkül. 

Eozáli tehát megkapta a Szán-hoang-penkit híven le- 
fordítva, s megtudhatta belőle, hogy mi lakik a Kin-Tseu 
tartományban ? 

Hiszen Eozáli okos asszony volt. Ismerete, ítélő tehet- 
sége volt annyi, hogy Sze-ma-tsiang történeteit igaz törté- 
netekül el ne fogadja. Goromba mesékkel őt vízre vinni a 
chinainak sem lehetett. 

Hanem van egy tárgy, a minél megszűnik minden böl- 
eseség. 

Az az egy igaz lehet, hogy a Ean-Tseu asszonyai olyan 
szépek és olyan szerelmesek ! Szebbek és szerelmesebbek, 
mint az európai nők. 

S abból aztán minden egyéb lehetetlen mese igaz tör- 
ténetté lehet. 

Miért titkolja Dávid neje előtt Kin-Tseu létezését? Miért 
nem szólt előtte soha egyedül arról, hogy ha e tarto- 
mányba utazott, holott minden más útját a legapróbb 
részletig el szokta előtte mondani ? 

Miért visz oda sok pénzt, a hogy Severus kibeszélte? 

Miért nem enged onnan senkit idejönni, aki hírt mond- 
hatna arról, hogy mi történik a hozzáj áruihatatlan Khu- 
khu-noor és Küen-Lün bérczei között ? ' 

Ha a kin-tseui asszonyok az égből szokták várni az 
Istent, kit a koronás sas hoz számukra a hátán : nincs-e 
Dávid birtokában ez a koronás sas ? s mikor ő leszáll 
repülő csodagépével a világtól elzárt népek közé, nem 
hihetik-e azok méltán, hogy ő az isten ? 

S Rozálinak nem volt kedve a férjét akármely ország- 
nak is odaengedni istenül. 

Hisz ő is imádta férjét. 

Ez olyan tövis volt most már a szívében, a miből nem 
tudott kigyógyulni. 

Yalahányszor Dávid ezentúl hazatért valami útjából, 
Eozáli folyvást látnoki gyanakodással fürkészte arczvoná- 
sait, feljegyzé szavait és magyarázatokat vont el azokból. 

Kedvetlenségét, izgatottságát hajlandó volt elhidegülés 
jelének venni. 

Dávid idegei túl voltak feszítve a légi utazástól ; a féltő 
nő egészen más okait látta annak. S midőn a férj elmé- 
lázó tekintete előtt a távol tűzokádó hegyek füstbombái 
keringtek, s a forróvíz-lövellő geizerek tündérei járták a 
bűvtánezot : e merev elbámulásban a nő a kin-tseui em- 
beristen ábrándozását vélte látni, ki előtt most tobzódó 
hölgyeinek csábtánezot lejtő tündéralakjai lejtenek, csók- 
szórva, szemvillogva, buján, élvetegen hajlongva, szét- 
szórt fürteiktől csak rosszul takarva : a hogy azt a tudós 
Sze-ma-tsiang leírta. 

Eozáli szerencsétlen volt. 

Ennyit sikerült már Severusnak elérni. 

S a szerencsétlenség már jó kulcs egy szép nő ajta- 
jához. 

Következett a második lépés. 

Severus következetes volt: Dávid pedig gyanútalan. Azt 
hitte, hogy minden embernek csak az ország sorsa fekszik 
a lelkén, mint ő neki. 

Egy napon azt monda Tatrangi az igazgató -tanácsban, 
hogy neki szüksége van teljhatalomra, hogy Sasza asszony- 
tól az aleuti sziget-csoportot megvegye. Előre meg sem 
mondhatja, mennyi pénz kell hozzá; mert bármennyit kér 
is a Nihilország kormánya, azt meg kell neki adni. Azt 
azonban társainak sem mondta meg, hogy miért kell az 
aleuti szigeteket birniok ? 

Severus mosolygott. 

— Akkor legjobb lesz, ha ön maga megy el a Paw- 
lofszky-kastélyba, hol Sasza asszony udvarát tartja. Önnek 
különös szerencséje volt mindig e nővel. 

— Jó : elmegyek, monda Tatrangi. 

Ez volt Severus tervében a második lépés. 

Hanem aztán valaki egészen elrontotta az egész tervét. 

Dávid, mikor családjához visszatért, hideg, száraz han- 
gon tudata Eozálival, hogy holnap hosszabb időre el fog 
távozni. 

Eozáli hallgatott és mint jó házi asszony, maga ren- 
dezé el férje számára az uti készülékeket. 

Mikor aztán sokáig ott látta ülni féijét maga előtt, mé- 
lázva, szótlanul, egyszer odahajolt hozzá gyöngéden, s 
minden idegében reszketve, még reszkető hangon is e kér- 
déssel lepte őt meg : 

— Kedves Dávid, mondd meg nekem, kérlek, mi az a 
Kin-Tseu ország? . . . 

Dávid, mintha villanyütés érte volna, összerezzent. Ed- 
dig mélázva bámuló szemei szikrákat szórtak és arcza 
elveresedett. 

Egy olyan látnoki pillanat támadt e kérdés után lelké- 
ben, mely mint a villám, egész tájékot világít meg egy- 
szerre. 

Ezt a nevet csak hárman ismerik : a három igazgató. 

Kin-Tseuba sokan elmentek már innen ; de onnan ki 
a világba se ember, se levél nem mehetett soha. 

Hogy tudott meg róla valamit Eozáli? Ki árulta el azt 
neki? Mi oka volt rá? Mit hisz most Eozáli? 

Mind e kérdések egy pillanat alatt keletkeztek Dávid 
szívében s abban a pillanatban a válasz is megjött rájuk, 
mintha kérdés s válasz egy villanysugár két átellenes 
szikrája volna. 

Nem felelt Eozálinak semmit; felállt, elhagyta szobá- 
ját s ment Severushoz. 

— Uram, monda neki. Meggondoltam a dolgot. Én 
nem megyek a Pawlofszky kastélyba Sasza asszonyhoz. 

— Ah! szólt Severus iróniával. Talán az úrhölgynek 
vannak kételyei, 

— S ha vannak, azokat tisztelni kell. Én nem ismerek 
olyan magas árt, a miért nőmnek egy keserű órát enged- 
nék szerezni. 

— Ez dicséretes felfogás. Tehát ki fog Sasza asszony- 
nyal alkudni az aleuti szigetekre ? 

— Ön. 

— Én ? Akkor azok sokba fognak kerülni. Alig hiszem, 
hogy Cleopatra az én fekete pofámra azokat öt kopekért 
átengedje, mint a Dunadeltát önnek. 

— Mindegy. Meg kell értük adnunk minden árt. 

— Jó. Én elmehetek, ha szükséges, de mégis jó volna 
tudnom, hogy mi az, a mit megveszek, hogy mit Ígér- 
hetek érte ? Egy, két, vagy tíz milliót. 

— ígérhet ön érte százat, kétszázat. 

— De hát mi van ott? Arany? Platina? Gyémánt? 

— Ma csak én tudom még, hogy mi van ott? Ha önnek 
megmondom, csak ketten fogjuk tudni a világon. De 
őrizze ön magát, hogy egy harmadik meg ne tudja e tit- 
kot, mert attól függ jövendőnk. A világ jövendője. 

— Kezem rá. 

— Tehát megmondom önnek. Az aleuti szigeteken van 
egy kincsbánya, nem aranyból, nem gyémántból, hanem 
ichorból. 

Severus arczán e szóra egy sugara az önkénytelen, 
őszinte örömnek villant keresztül. Jobb szellemének ébre- 
dése volt az. 

— Ez esetben fölösleges volt becsületszavamat leköt- 
nöm, monda meghatottan ; e titkot oly kevéssé árulhat- 
nám el, mint a hogy nem képes valaki megenni — a 
saját fejét. 

— Vigyázzon ön. A világ legravaszabb asszonyával 
lesz önnek dolga. 

— A világ leghidegebb vérű emberének. Az aleuti szi- 
getek nélkül vissza nem jövök. 

Dávid arra a gondolatra jött, hogy Severus árulkodása 
Kozáli előtt a boszú és spekuláczió műve volt. E fontos 
felfedezés mind a kettőt kiengesztelheté, kielégítheté. De 
hátha a harmadik indok is ott volt! ? 

Sietett haza. Kozáli félelemeápasztotta arezczal jött 
eléje. Dávid hevesen ölelte keblére a nőt és csókjaival 
árasztá el. 

— Búcsúzol? kérdezé Eozáli. 

— Nem. Itthon maradok, s aztán mindennap veled 
leszek. Mondom. 

S ismételve, végtelen szerelemmel öleié szivéhez egyet- 
len boldogságát. Csak most vette észre, hogy a mig ő a 
világot megmenteni fárad, itthon közel volt hozzá, hogy 
elveszítse saját egész világát. 



KIN-TSEU. 

Dávid a légjáró segélyével sok világát felfedezte már az 
ismeretlen földnek, de egyet mégsem ismert ki egészen. 

Azon világ az, a melyet hét ezer év óta tanulmányoz- 
nak a történetírók, Mózestől kezdve Gibbonig, és a látno- 
kok, Homértől kezdve Shakespearig, még sem ismerték 
ki: végig: ez az asszonyszív világa. 

Ide nem segít az aérodromon. 

Azt hitte Dávid, mikor Eozálit oly forrón átölelte, s a 
rég elfeledett csókokkal ismét elhalmozá, hogy már most 
abban az ismeretlen világban helyre van állítva a béke. 

Oh be nagyon csalódott. 

Mikor egyszer a féltékenység fantáziája felhevül, an- 
nak a délibábja egész nap dolgozik. Megkap egy kaktusz - 
kórót a láthatáron s csinál belőle egy pálmaerdőt, tükröt 
tart a tiszta égre s mutogat benne városokat, mik sehol 
nem léteznek. 

Eozáli imádta férjét s ez a bálványozásig menő szere- 
lem adta neki azt a rossz tanácsot, hogy Severusnak 

levelet irjon, mikor megtudta, hogy annak Oroszországba 
kell utazni és ott maradni bizonytalan időkig. 

A féltés lelke látnók. Eozálinak megsúgta valami, 
hogy Severusnak azért kell most az « Otthon i»-ból el- 
távozni, mert a Kin-Tseuról fecsegett Rózái i előtt. 

Rozáli tehát ezt írta Severusnak : 

«üram, ha tud ön még valamit Kín-Tseuról, tudassa 
velem. Nekem mindent kell tudnom. Az engem nagy « 
dologra fog elhatározni. » 

Severus lelkületére az a levél nagy hatással volt. 
A féltő nők, a megsebzett szivek bosszúállásai világtör- 
téneti sarkpontok. Severus maga részére magyarázta ked- 
vezően a levél végszavait s jövendő nagy veszélyek 
spóráit fogadta be azzal lelkébe, a mik egy napon rettentő 
termést fognak adni. 

Pedig hát rosszul értelmezte azt. 

A mire a fájó szivű nő készen volt, az nem a boszú- 
állás. Annál magasabb kín az: halálvágy. Rozáli arra 
gondolt, hogy ha Dávid Isten akar lenni, akkor ő se 
legyen ember többé : majd lesz szellem. Meg tud halni. 
Ő is el tudja cserélni férjét egy fekete vőlegénynyel, de 
az nem a néger, hanem a halál. 

És aztán két ilyen egymással összeforrott lélek, mint 
Dávid és Rozáli, annyira együtt él már, hogy egymás 
gondolatait gondolja. Mikor távol vannak, akkor is oly 
közel vannak, hogy egymás kezét megfoghatják. 

Hasztalan a mosoly, a derült kedv Rozáli arczán, 
Dávid csak azt olvassa a mosolygó vonásokból, hogy a nő 
arra gondol : vájjon mit csinálnak Kin-Tseuban ? Haszta- 
lan Dávid visszatért gyöngédsége, atyai örömei : Rozáli 
még akkor is azt olvassa ki szemeiből, midőn nejét, gyer- 
mekeit csókolja : vájjon mit csinálnak Kin-Tseuban ?• 

S jól eltalálják mind a ketten. 

Mind arról gondolkoznak. 

Dávid pedig mindent elkövet, hogy Rozáli nyugalmát 
visszaszerezze. Mellette van éjjel és nappal; csupán a dél- 

előtti órákat tölti — szokás szerint — hivatalában, a nagy 
hexagon igazgatósági palotájában. S ott valószínűleg elég 
komoly dolgai lehetnek, miután Severus távolléte alatt 
annak a szakmáját is ő kormányozza. 

Csak hogy az asszonyok, a kik gyanakodnak, számítani 
is tudnak. 

Dávid azt mondta Eozálinak : « Mindennap itt leszek 
veled, mondom ». 8 nála ez a szó az eskünél erősebb. Meg 
is tartotta azt. De azt nem monda: Kés az alatt sobaKin- 
Tseuba nem megyek ». 

Pedig Kin-Tseu csak 38 hosszúsági foknyi távolban 
fekszik Otthontól, s Dávid repülő gépe 19 fokot halad egy 
óra alatt ; két óra oda, két óra vissza. Mindennap játsz- 
hatja Kin-Tseuban azt az istent, a kit a nők imádnak, s 
itthon nem tudhat felőle senki semmit. 

S a nők sejtelme proféczia ! 

Azon három hónap alatt, mi Severus eltávozása óta 
letelt, Dávid tizenkétszer járta meg az litat Kin-Tseuba ; 
a miről nem szólt senkinek, a mit eltitkolt neje elől ; csak 
pár órai ott időzés végett. Ez időt lopta nejétől, lopta ha- 
zája közügyeitől, lopta erős fogadásától. 

És még sem volt tolvaj, áruló, hitszegő. 

Mert az, a mi Kin-Tseuban van, drágább az élet min- 
den boldogságánál! drágább nőnél és gyermekeknél! 
drágább a becsületnél I 

Hajh, vmi lehet ilyen rettenés kincse az ismeretlen 
földnek ? 

Azt megtudjuk rögtön. 

A chinaiak nevezték azt Kin-Tseunak, atübetiekPamir- 
nak, a mongolok Ladakh országnak és mindannyira nézve 
a mesék birodalma volt az. 

A chinai őstörténetire óta több tudós foglalkozott e 
megközelíthetetlen országról szállongó hagyományok össze- 
szedésével. 

Mindannyi onnan indult ki, hogy egyszer valamikor 
volt az ismeretlen országnak összeköttetése a külvilággal, 



Digitized by 



Google 



126 

hanem egy nagy földindulás eltemette a kijárat völgyeit s 
azóta el van zárva a Kin-Tseu minden világtól. Jobban 
elrejtve, mint volt Amerika az Oczeán által Columbus 
előtt, a mikor létezéséről csak carthagói Hanno regéi, s 
az izlandi czethalászok hagyományai meséltek. Épen így 
mesélnek a Kin-Tseuról, a Pamirról, a Ladakh országról. 
És ezt is egy egész világelem rejti magában, mely jár- 
hatlanabb, mint a tenger: a sziklák világa. 

Harmincz hosszúsági fok és húsz délöv határozza a 
területet, melyet a sziklavilág Ázsia közepén elfoglal. 
Mintha egész Franezia-, Németország, Magyarország és 
Ausztria, az aldunai tartományokkal együtt egyetlen 
bércztömkeleg volna. Nem hegyláncz, de hegylánczok 
torladéka, egyik hegygerincz a másikon keresztül fek- 
tetve ; örökhó fedte csúcsokkal, mik közt a Dhawalagirit 
tartották a föld legmagasabb bérczének, kétszerte nagyobb 
volt a Kárpáthegy lomniczi • csúcsánál. És már a múlt 
században elveszíté a Dhawalagiri királyi rangját. Everest 
a Himmalaya csúcsai között még magasabb hegyet talált ; 
s a Mount-Everest sem volt a legmagasabb hegy a világon ; 
túl rajta, Tübettől északnak még magasabb hegyóriások 
emelkednek, de már azokat nem lehet megközelíteni. 

Egy sziklavilág van ott, mely akkora, mint fél Európa, 
s mi van rajta belül, azt nem tudja ember. 

Ázsia két legnagyobb folyama ez ismeretlen hegyvilág- 
ból ered : a Jan-Tse-Kiang és a Hoang-Ho ; de mikor ezek 
már az emberjárta vidékbe alászakadnak, száz öles zuha- 
tagokban omolva alá egymásra fekvő sziklafalak közül, 
akkor már azok kinőtt nagy folyamok. Mely vidékeket 
jártak be addig, míg így megnőttek? mely mellékfolyamo- 
kat vettek fel magukba a fensíkok völgyeiből? hol pihen- 
tek meg a nagy tavak alakjában? minő partokat mostak 
tán termékenyítő áradással? arról nem tud senki. 

Három hatalmas nagy nemzet hatol előre Ázsia belseje 
felé. Mindegyiknél hatalom és kultúra. 

Délfelől az angol foglal nyomot nyom után, gazdag- 

sága, gépei, szívós erélye meghódítják számára a sivata- 
got; de e hegyek előtt meg kell állania; ezek nem eresz- 
tik odább sem távirdáit, sem vasútait, sem tudós kutatóit. 
Keletről a chinai tartja magát e hegy világ urának, s 
krónikáiban őrzi a hagyományokat, a mik szerint még 
összeköttetése volt annak belsejével, s mutogatja a nagy 
alagutat, melyet Xio császár kezdett el fúratni a Fang 
hegyen keresztül, hogy újra megtalálja az eltakart orszá- 
got, a hol a kutioni szelíd tigrisek laknak, a miket házőrző 
kutyák helyett használnak, a hol a Pe-ci gyümölcs terem, 
áldás az ínség idején ; a hol a Paping hegy éjjel világít, 
mint a hold; s még a rajta lakó pókok és kígyók is fényle- 
nek a sötétben ; hol a Hajang hegy folyamában halak 
teremnek, négy úszszárny helyett négy lábbal ellátva, hol 
a Hoang-Ci-Ja állat lakik, mely télen hal, nyáron madár ; 
hol a vízi tehenek kijönnek a tavakból az igazi tehenek- 
kel tülekedni, hol a Honani repülő tekenős békák a hegyor- 
mokon hallatják zivatarhirdető füttyentéseiket; holaXen- 
Tengi selyembogarak kész kelmévé szövik selyemszálaikat ; 
hol a Huon-Fo Kieni szarvasfemberek földalatti városokat 
építenek, s a Fe-Xe fenevad, melynek emberfeje van, 
emberhúsra vadászik ; hol a tyúkok toll helyett gyapjút 
hordanak, s a L\iva madárral az emberek halakat fogat- 
nak; hol a «vasdisznók» tenyésznek, mik megtámadóik 
ellen hegyes sertéiket fegyver gyanánt felborzolják; a 
hol a «napmadár)) a csodaszép Fung-Hoang, melynek ké- 
pét a chinai császárok czímerükben viselik, élő testben 
található még, fészket rak és költ ; hol a szuchueni páviá- 
nok az erdőkben az asszonyokra leskelődnek, a kik iránt 
emberi vágyakat éreznek (rettentő hybridum, ha sikerre 
vezetne), s ha már a páviánok így, hát még az emberek 
magok ! holott fel van jegyezve, hogy a chinai császárok 
sok száz év előtt a jang-kheu-fui hölgyeket vásárolták 
arany és gyöngy értéken s azokból telt ki környezetük, 
kik közül Ciam-Caják a felolvasó, írástudó hölgyek, a Ta- 
tujánák az énekelők és tánczosnők, a Sia-Aták pedig a 



Digitized by 



Google 



1Í8 

konyha-művészet és csemegetár felügyelői voltak. És 
mindezektől egy nagy földrengés egyszerre elzárta a 
mennyei birodalmat. Kijárás ez országból csak a két 
folyam medrében van ; s zuhatag ellen úszni ki tud ? Még 
a hal sem. 

Észak felöl végre a nagy orosz nemzet fogja körül ércz- 
karjaival a szikla-világot. Századok óta nyomul előre; 
meghódítva mindent a mi pasztaság, sivatag, vadon. Ko- 
zák, kirgiz, baskir, turkoman hordái beszáguldják a haj- 
dani mongol birodalom minden országát, s áldást és czivi- 
lizácziót hordanak magukkal. A kozák portyázok nyomán 
megtelepül az orosz birodalom számüzötteinek népe, s a 
szabad szellem martyrjai új hazát alkotnak a sivatagból, 
s a mint ekevasaikkal előbbre tolják a kenyérteremtő 
világot, szívós jellemük, rideg erkölcseik, keresztyén val- 
lásuk jóltevő világként árad el a letarolt keleten. 

A hódítóknál még egy nyommal előbbre járnak a tudás- 
szomj bajnokai, a felfedező tudósok, angol, chinai, orosz 
egyaránt. A legutolsó teleptől még egy láthatárnyira le 
vannak tűzve a hegytetőkön a tudós hegymászók jel- 
lobogói, 

S még aztán van egy emberosztály, mely előtte jár a 
tudományos utazónak is : a czívihzált népek elátkozottai. 
A rablók, gonosztevők, kiket Anglia az afghanistáni fegy- 
intézetekbe száműzött, kiket Oroszország az uráli bányák, 
a koliváni huták méreg levegője közé elzárt, a fli-pám- 
pámok, kiket China a fanghegjd alagút törésére kény- 
szerít s kik aztán egy-egy zivataros éjjel rekeszeikből ki- 
törnek, őreiket legyilkolják, s aztán menekülnek még mé- 
lyebben a hegyek labyrintja közé ; az angol bagno-rabok 
nehéz vasakkal lábaikon, mik bokáikon örökké gyógyít- 
hatatlan sebeket törnek, az orosz elitéltek felhasított 
orrczimpákkal, s a chinai ílipámpámok levágott fülek- 
kel, 8 ott azután lesznek belőlük gonoszabb rémek, 
mint a rabló turkománi volt, mint az emberevő Fexe 
állat maga. — Némelykor aztán egy-egy ilyen kóbor go- 

nosztevő, kifáradva a természet és emberiség ellen foly- 
tatott küzdelemben, visszatér börtönéhez és könyörög el- 
hagyott lánczaiért. Még az ily visszatérő gonosztevő mar- 
talócz is kincs a tudományra nézve. Tapasztalatai új ada- 
tok, mik a földismét gazdagítják. De még a bagno-rabok, 
a kergetett gyilkosok a hasított orral, s a fülvesztett fli- 
pámpámok sem jutottak el odáig soha, a hol a Kin-Tseu 
országa kezdődik. 

Európai tudósok pedig éghajlati összevetésekből arra a 
megállapodásra jutottak, hogy az egész Kin-Tseu létezése 
alapjában mese ; a Khokonoor, Küen és Himalaya hegyek 
által összeszorított világrész emberi lakhely nem lehet : 
ott örök tél uralkodik, ott minden tenyészet lehetetlen. 

Egyszer aztán jött valami új felfedezés, a mi ezt az 
állítást határozottan megczáfolta. 

A chinai kormány aranymosói a Jan-Tse-Kiang partján 
egy nevezetes találmányra akadtak. 

Az egy vizi építmény roncsa volt. Sajátszerű al- 
kotás. Hasonlít a hajóhoz is, a malomhoz is, alkatrészei 
bambuszból és rotangból vannak, belsejében egy készülék 
fogas kerekekkel, korongokkal, miknek feladata, úgy lát- 
szik, két kemény fatörzset egymáshoz dörzsölni, a mik 
aztán valami közéjük hulló növény magvait őrölik lisztté. 
Ez a mag három szegletű, a tengerinél apróbb, vörös 
színű, egész ép szemeket találtak még a hengerek közé 
szorulva. És különösen a hajó-fenékből haránt lefelé 
menő vékony bambusz-csövek üregeiben. Kétségtelen 
volt, hogy ennek a roncsnak a zuhatagon keresztül kel- 
lett ide jutni; először azért, mert ilyen alkotású malom 
az egész chinai birodalomban nincs; másodszor azért, 
mert a bambusz és rotang tíz napi járásra nem tei'em ; az 
már délchinai növény, s fölfelé a malom nem úszhatott. 
Es végre mivel azt a háromszögű lisztes növénymagot 
senki sem ismeri. 

E lelet nagy zajt ütött a tudományos világban, a talált 
növénymagokat a világ minden kertészei iparkodtak csi- 

Jókai : A jövő század regénye. II. " 

rázásra birni, hogy megtudják, minő növény támad azok- 
ból ; de az a mag, a mint a csiráját levegő érte, egyszerre 
elhalt. Végre egy chinai tudós rájött, hogy hiszen ez az a 
mesés Pecci növény magja, mely csak víz fenekén tenyé- 
szik. Megkisérték azután vízbe elültetni, ott kikelt és ki- 
fejlett növényt tenyésztett. 

Most jöttek azután rá, hogy mi volt az a megtalált 
roncs. Az nemcsak malom volt, hanem egyúttal vető- 
gép is; még pedig sorvető. A hosszú haránt bambusz- 
csövek hivatása volt a vízfenékbe lerakni az új vetés 
magvait. 

De ezzel a felfedezéssel aztán még bonyolódottabbá 
lett a talány. 

Ha ez a roncs a Jan-Tse-Kiang forrásától jött, akkor 
azokon a hegyeken belül valahol olyan égalji viszonyok- 
nak kell lenni, a mik a mellett a bambusz és a rotang 
erdőszámra diszlő növény lehet : talán egy védett mély 
hegy-öbölnek; s ha azon a vidéken már annyira jutottak 
a bennlakó népek, hogy a víz fenekét is bevetik liszt- 
termő növényekkel, az először is igen kifejlődött mívelt- 
ségi állapotokat árul el, másodszor pedig azt, hogy ott a 
népesség annyira túl van már szaporodva, hogy a termő 
szárazföld nem képes eltartani, s minthogy körülzárt 
sziklavilágából semerre ki nem mehet, kénytelen a víz 
fenekét is kenyér alá mívelni s úgy látszik, hogy jó siker- 
rel a Pecci növény magja hasonló lisztet ád a súlyoméhoz 
és gesztenyéhez, ennek nem árt az aszály, fagy és jég- 
eső, mindig terem. A Kin-Tseu tartomány létezése tehát 
nem mese ; ott emberek laknak ; még pedig gondolkodó, 
szorgalmas, munkás emberek. 

Kár, hogy azokat a hetüket, a mik a roncs bejáratának 
küszöbére fel voltak róva, senki sem tudta elolvasni, pe- 
dig az egész világ minden régésze összefutott a találgatá- 
sukra. Nem hasonlítottak azok semmi eddig ismeretes 
írásjegyekhez. 

Egj^szer egy magyar tudós is megtekintette ugj^an e 

betűket a pekingi múzeumban, de az sem mondta, hogy 
értene hozzájuk. 

Az pedig Tatrangi Dávid volt. És ő az első tekintetre 
ráismert e betűjelekre, mik a csik-szeredai templom-fel- 
irattal azonosak. A székely -hun jegyek azok. A küszöb 
egyik fáján ez állt: BÜNGOE. BÁ FOEOGÁ, a másikon 
ez : ISTEN. LÁD. ÁEMÁN. NE BÁND. 

A ki ott eltemetve lakik, az az ős magyar nemzet ! 



És Tatrangi Dávidnak volt elég önuralma, mikor ezt 
felfedezte, komor arczczal fordulni el a drága jelektől s 
azt mondani a körülállóknak : 

«Nem tudtam meg semmit. » 

Tatrangi Dávid e naptól kezdve erős kitartással kez- 
dett hozzá a Kin-Tseu ország felfedezéséhez. 

Az eszme szülemlésekor azt hitte, hogy ez gyors és 
könnyű munka lesz. Megvan az útmutató: a « Sárga 
folyam)), mely a roncsot Kin-Tseuból idáig hozta, s meg- 
van az aérodromon, mely a folyam óriás zuhatagai men- 
tében is megtalálja az utat. És mégis évekig nem boldo- 
gult e vállalatával. Legelső akadálya volt a felkutandó 
tér iszonytató terjedelme ; több mint negyvenezer négy- 
szög mértföldet tesz ki az a hegyvilág, a mit a Himma- 
laya, Khokonoor, Hindukush, Kara-Koram és Küen-Lűn 
hegyei határolnak körül ; e hegytömeg tízezerről huszon- 
nyolcz ezer lábnyi magasra torlaszodik fel, s az serodro- 
mon már e magaslaton felül alig emelkedhetik még pár 
ezer lábnyira, mert ott fenn a légkör nagyon ritka, a lég 
villanyossága enyészőfélben van, ellenben a hegycsúcsok 
crystallodja zavarólag hat a repülő gép villanykészülé- 
kére. E miatt a léghajós nagy látkört nem szerezhet ma- 
gának ; s a mi e látkörbe esik is, annak három negyedét 
a hegyormok takarják ; csak azt veheti ki, a mi épen alatta 
van. És azt sem mindig. Forró napokon a hegygőz (Hö- 
henrauch) fekszik a bérczvilágon, különösen a keletindus 

zeangálok tájékán s ez a mély völgyeket oly tartós ho- 
mályba burkolja, hogy felülről semmit sem lehet bennük 
megkülömböztetni, a léghajós kénytelen leszáUni a 
völgybe, ha meg akarja tudni, mi lakik ott ? S újra fel- 
szállni a hiú kutatás után s más völgyöblöt keresni. Más- 
kor meg öt-hat ezer négyszög mértföldnyi területet hete- 
kig eltakarva tart az alantjáró felhőréteg s a légjáró tehe- 
tetlenné válik a felhőszőnyeg miatt, melybe ha leszáll, 
könnyen összezúzódhatik. Akárhányszor megeshetett a 
kutatón, hogy elrepült a keresett hely felett, a nélkül, 
hogy sejtett volna felőle valamit. Azután a kalauz folyam 
is cserbe hagyta. A Jan-Tse-Kiang e sziklaországban még 
egy oly hosszú tekervényes utat fut meg, minő az egész 
Tisza, eredetétől a torkolatáig. Néhol megáll tónak, má- 
sutt meg két ölre összeszorult szűk hegyszoros medrében 
vágtat viharsebességgel. Egyszer aztán egészen eltűnik. 
A vulkáni rombolás egy hegylánczot döntött föléje s most 
annak a düledékei közül rohan alá a folyam. Mikor aztán 
Dávid az útba álló hegygerinczen túlemelkedik, már nem 
látja a « Sárga folyam » folytatását sehol ; az egy hosszú 
szikla alagútban tűnt el, melynek elég magassággal kell 
birni, hogy padmaiján ez elhozott malomépület össze 
nem morzsolódott. Hanem az aérodromon ez alagúton 
csakugyan nem mehet fölfelé. (A múlt században vállal- 
kozó angol hajósok a chinai kormány segélyével csak a 
Pojang tóig birtak a folyamon előhatolni, s annak tér 
képét fölvenni; Bethun kapitány Wutsangig mehetett 
csak.) 

A nappal nem mutat egyebet Tatrangi előtt mint egy- 
mást váltó bérczeket, havasokat, jéghegyeket, jégmezőket, 
s aztán mély, sötét völgyeket, miknek fenekén hegyfolya- 
mok tajtékzó kígyói tekergőznek alá ; néhol egy-egy folt 
czédrus- erdőt, a völgyekben gyakran rátalál Dávid azokra 
a sajátszerű fákra, miket yabagére név alatt ismerünk ; 
ezek nem fölfelé, hanem földszint nőnek, hosszában a 
földhöz lapulva ; egyedüli lakói a rideg éghajlatnak ; míg 

ugyanazon hegyek túlsó ol^Jalán gyönyörű erdők terülnek 
a Deodora fenyőből, s két ezer lábnyival alantabb fenn- 
síkon már keletindiai növényzet diszlik. 

Tatrangí végre az éjszakához folyamodott. A hol em- 
bereklaknak, ott este tűz szokott égni. Ha nappal eltakarja 
őket a hegygőz, éjjel el fogja árulni a tűzhelyek világa. 
Ezentúl éjjel járt a felfedező útra. 

Egyszer aztán megtalálta, a mit keresett. 
Éjfél után, mikor lassú repüléssel haladt észak felé, 
egy alant széttáruló völgyben egyszerre egy csoport fényt 
pillantott, meg, melyek egymástól látszólag csekély távol- 
ban a lapály ezüst ködéin átviláglottak, távolabb a fény- 
csoportozattól egy magasra fellövelő láng tört elő. 

Az ott egy város! gondola Dávid. Éjfél után a mi 
emberlakta helyen világit, az csak utczai lámpa lehet ; 
tehát előhaladt kultúra városa, a mely már a világított 
utczákat ismeri. Az a magasra lobogó fény pedig valami 
gyár kéménye. Itt civílisatió van honn. 

Dávid hevült agyában tarka képei pezsegtek a feltalált 
ősfaj közé leszállás ábrándjaínak; a hajó üvegfalát 
kalapácscsal döngetve, messze elringó harangszóval adott 
jelt a völgy lakóinak, s hívé már, hogy az álmaikból ébre- 
dezők hogy bámulják az égből alászálló szárnyas gépet, 
mely világit, mint a csillagfény; s hogy borulnak le majd 
arczra a férfi előtt, ki hozzájuk a mennyekből száll alá, 
és minő lesz az imádat örömkitörése majd, midőn ez 
idegen égi vándort tulajdon azon a nyelven hallják 
hozzájuk szólni, melyen Istenükhöz szoktak beszélni ! 

Mámorító gondolat : Istennek lenni. 

Ezért a mámorért meg kellett neki lakolnia. 

A merész tettnek jutalma szokott lenni; de a kevély- 
ségnek büntetése. 

És Dávid szívét e perczben emberen túljáró kevélység 
töltötte el. 

Isten csak «egy)) embert alkotott, s ő azt hitte magáról, 
hogy most egy egész nemzetet teremt. 

Meglett a bűnhődése érte. 

A mint a fény csoporthoz oly közelre szállt, hogy táv- 
csövével kíveheté annak környékét, akkor látta, hogy az 
nem város alatta, hanem egy szikláktól szakgatott hómező 
s azok a fénygóczok ott a hómező közepett nem lámpák, 
hanem tűzkutak. Ott a földből feltörő naphtha ég és 
körüle hóvilág. S az a magasra feltörő lobogvány nem 
gyárkémény tüze, hanem egy naphtha-volcán : süveg 
alakú jégcsúcs közepéből lövell fel magasra a földolaj, az 
világit oly messzire. 

Érdekes tünemény, nevezetes tanulmány a természet- 
búvárra nézve ; de mikor az egészen mást keresett itten ! 
Nem a csodateljes tűzkutakat, nem a mesés naphtha- 
volcánt, hanem mindennapi utczákat, prózai gyár- 
kéményt. 

Dávid odairányzá légjáróját a naphtha-volcán fölé, 
hogy mint szokás, a magasból letekinthessen annak lát- 
ványába. A volcán-tűz nem árt az ő gépének. 

Mikor aztán épen felette libegett a fellövellő naphtha 
lángoszlopnak, egyszerre megszűnt a repülő gépe mű- 
ködni, a szárnyai összecsapódtak felül s többé szét nem 
váltak, a gép a légből alázuhant, mint a lelőtt sas. 

— Ah, fölfedeztem ! kiálta Dávid öntudatlan örömmel. 
A titkot, mely a gép repülését lehetleníti ! A miért apám 
elment a túlvilágra. íme megtaláltam. A gép közé csapódó 
naphtha megszünteti a dörzslapok érintkezését s azzal 
megszakad a vilanyfolyam. 

Hanem e fölfedezésének most már nem sok hasznát 
vette, mert megbénított gépe egyenesen és sebes roham- 
mal csapott alá a volcánra. Még annyi lélekjelenléte volt 
Dávidnak, hogy a kormány felemelésével a függélyes 
esést harántossá változtassa, különben beleesik a volcán 
gyomrába ; így a gép a hegy oldalára esett s aztán a 
czukorsüveg alakú sima meredek jéggulán sebesen szán- 
kázott alá, míg egyszer aztán befúródott egy hómezőbe. 
Dávid csak a hómezőt fedő jégkéreg ropogását hallá, 

s aztán egyszerre körül lett fogva földalatti sötétséggel. 
Ki tudja hány ölnyi mélyen fúrta be magát az izzó kül- 
falu gép a völgyet betöltő hótömegbe ? 

Most azután el volt temetve elevenen. És vele együtt 
titkai, nagy tervei, mind eltemetve egy soha más által 
fel nem fedezendő világ legelhagyottabb sirjába. És 
mindazt, a mit megtudott, soha sem fogja elmondhatni 
senkinek. 

Kiszámithatá, hogy mi vár most itt reá? A hajó ajtaját 
a hótömeg miatt kinyitnia lehetetlen. Az egyik szellentyű, 
mely a hajó fölfelé fordult végén van, nyitva marad 
ugyan, de azon keresztül sem fog több légzésre alkalmas 
levegőt kaphatni, mint mennyivel e hajóásta kút tele van. 
Annak a fenekén ő maga a szénenytermelő tömeg, mely 
fojtó lég súlyánál fogva az üreg fenekét megtölti s neki 
abban pár nap alatt okvetlenül meg kell fuladnia. És ha 
kiszabadithatná is magát a hajóból, hogj'' menekülhetne 
ki az önásta mély sirból ? A hófal enged, abba nem lehet 
megkapaszkodni. De talán az izzógép esésekor képződött 
a hóüreg falain valami jégréteg, abba lyukakat lehetne 
vágni s úgy lassankint felkapaszkodni a felszinig. De hát 
azután ? A gép nélkül, mely a hótömeg alatt fekszik, hogy 
mehet innen tovább ? És hová ? Mi világ van itt ? Van-e 
itt élet? 

És még sem akarta magát elhagyni. Megkisérlett egy 
nehéz munkát. 

Eszközei közt volt egy gyémánthegyű üvegmetsző kés. 
Azzal hozzá fogott a hajó szabadon álló falán egy akkora 
darab kikerekitéséhez, a mekkorán maga kiférhetett. 
Hiszen nyomorultabb eszközzel is ástak már rést mene- 
külni vágyó rabok öles börtönök falán keresztül. Csak- 
hogy neki nem volt elég ideje ezt kivinni. A hajó üveg- 
fala a két végén két ujjnyi vastag, s azt átreszelni egy 
gyémánthegygyei nagyobb küzdelem, mint ha öles trachyt 
falat ásnak ki egy tört patkódarabbal. Hat órai munka 
után annyira kifáradt, hogy nem birt tovább dolgozni. 

S ha lefeküdt a hajó alsó végébe pihenni, ott a romlott 
lég fojtotta mellét. 

Tizenkét óra múlva lemondott a menekülésről. Ereje 
fogytán volt^ feje elkábult; érzé, hogy meg kell fuladnia. 
És még sem akarta magát megadni a csúf halálnak. Érzé, 
hogy azzal, a mi az ő szívében lakik, meghalni nem 
szabad. Nyakkendőjével karjain keresztül odaköté magát 
a felső szellentyűhöz, a hol legtovább érheti ajkát valami 
éltető lég. Azután nem sokára egyik érzéke a másik után 
halt el. Először végtagjai lettek érzéketlenné, de még látta 
maga fölött a halavány világot a mély hótárna kerek 
nyílásán át. Azután a látás is elhagyta ; de még hallott, 
hallott valami olyan hangot, mintha a szíve mázsányi 
erővel dobogna keblében, azután mintha sírban feküdnék 
s a vakandokok kaparnák koporsója födelét. Azután a 
hallását is elveszíté, de még eszmélt. Tudta, hogy hol 
van, mi történt vele ; hogy most meg fog halni. És aztán 
elveszte az eszméletet is, talán ez már az átmenet az 
életből a halálba. Otthon járt, feleségével beszélt, gyer- 
mekeit megcsókolgatta, azután elment a székely földre, 
utasításokat osztogatott a munkásoknak; majd megtalálta 
az atyját s számot adott neki róla, hogy miként végezte 
el azokat, a mik rá voltak bízva. Utoljára úszott valami 
fényben, mintha millió és millió ismerős arcz, ragyogó 
mind, mint a csillag, mosolyogna reá és beszélne hozzá 
és ő azt mind értené és egyszerre látna mély titkokat, 
mik az égi tejutakba, a csillag ködfoltokba vannak rejtve 
s érezne valami megnevezhetlen gyönyört, mely nem 
emberi idegek kéjelgése többé. 

Ez már talán a halál. . . . 

Nagy sokára ismét egy éles sajgás, minő a jéghideg lég 
érintése, visszaidézte a túlvilágon járó lelket. Valami 
tompa fejzugás, fülcsengés után úgy tetszék Dávidnak, 
mintha szavakat hallana, embersusogást. Melle tágulni 
kezdett, nagyot lélekzék s erre egy női hang az öröm 
csengő rezgésével kiálta fel mellette : 

«E1!)) S e szót, mint az erdőben a fuvallatot a fák, 
zúgta odább valami. 

Ekkor fölnyitá szemeit. 

Ugyanaz a hang kiáltá : 

«Lát.)) 

Dávid ajkai megnyíltak, a földi fájdalom egészen elállta 
idegeit; ah az oly fájdalmas lehet, megválni a túlvilágtól 
s visszajönni a földi életre. 

Az a női hang most halkan rebegé : 

« Szól. » 

Tán atyjától vett akkor búcsút Dávid, vagy Istenéhez 
szólt, ajkai ez igét rebegték : 

« Atyám ! » 

8 arra egyszerre megzendült körülötte ezernyi ezer 
ajakról e szó: « Atyám. » Széttekintett. Körüle ifjú hajado- 
nok álltak, fejükön koszorúval, rajtok túl ősz szakállú 
férfiak, fehér subákban, hosszú négyszögű botokkal, 
miken Írásjegyek voltak végig róva. 

De ez a három szó egj^szerre visszaadott életet, eszmé- 
letet a tetszhalottnak, e három rövid, egytagú ige 
« magyarul* volt mondva. 

Ez az ősmagyar nemzet hazája és a kik ott körülállják 
a tetszhalottat, azok az ifjú «alirumuák)), a tűzisten 
szolgálói, és a « sellők)), a vizisten papnéi, és a «firénék)), 
a földisten fehér cselédei s azok a férfiak ott a « táltosok*, 
«gyulák» és «garabonczok)), az ősisten papjai ; s azok a 
tűzkutak, az az öröklángú naphtha volcán az ő oltáraik s 
az a szertartás itt a «Zomotor)), a feltámadó tetszhalott 
tiszteletének ünnepe az, a hogy az ősmagyar hagyomá- 
nyok fentarták emlékeiket, a hogy az divott még a 
keresztyén királyok idejében is, a míg azok a pogány 
emlékeket tűzzel- vassal el nem irtották. 

Itt a keresett ősmagyar nemzet ! 

De hogy «jött» az ide ? hogy «van)) az most itt? 

E nagy kérdésre megfelelnek az ö sok százados krónikái, 

melyek sok ideig együtt folynak az elszakadt magyarokéval. 
Az Attila hagyomány az elvált Nyék, Megyer, Kürt- 
gyarmat, Tarján, Ganács, Csabacsingyula, Borotalma, 
Gézacsopán, Bulcsú, Karabó vezérek története, Béla, Kéve, 
Kadisa, Kádár, Edömér, Bungor, Uzád, Bojta, Eétel, 
Álmos, Előd, Kund, Tas, Huba, Töhötöm vezérek elszaka- 
dása az ösnemzettöl ; az ifjak, kik még akkor deli hősök 
voltak : Árpád, Zabolcs, Gyula, Kund, Lehel, Verbölcs, 
Örs ; és a száznyolcz törzs, mely velük együtt indult el 
Attila örökét elfoglalni. Itt azután különválik az egy nép 
két nemzetének története. Mindig volt ,a magyar népben 
két párt : egyik a béke, másik a harcz pártja. Már Attila 
és Buda története megörökíté a két párt küzdelmét. Attila 
akarata győzött ; lett győzelmének gyümölcse egy fényes 
szakasz a világtörténetben; de azért mégis csak Buda 
neve maradt fenn örökül. A fiú, kit Emős lángszülő 
álmáért Álmosnak neveztek, kivezette a harczvágyó népet 
az őspusztákról, s otthon maradt Rapson vezérrel a béke- 
szerető faj. Ennek az ős-hazának nem voltak földtani 
határai ; nomád nép lakta föld volt az, miként még ma is, 
a Volga és az Ural folyók között. 

A XlII-ik század közepe táján, mikor IV-ik Béla király 
uralkodott Magyarországon, három magyar dominikánus 
szerzetes elindult felkeresni az őshazában hátramaradt 
rokonnemzetet. A három közül csak egy jutott el odáig, 
Julián ; az megtalálta az ős nemzetet, vezéreikkel, azok 
tudaták vele, hogy kelet felől mily óriási vész közeledik 
Európa felé, Dzsingiszkán milliónyi hordái megosztoztak 
a világ fölött s indulnak keletnek, délnek, elpusztítani a 
mivelt népeket. Ok sürgetek Juliánt, hogy sietve térjen 
elszakadt testvéreik országába vissza, s hirdesse közöttük, 
hogy most kell meghordozni a véres kardot, mert nagyobb 
ellenség jő rájuk, mint volt hajdan a kazár, a bessenyő. 
Julián vissza is jött s tudósításának lapjait a magyar tör- 
ténelemben mint hiteles adatokat őrzik. Hogy a mongol 
vérfürdő hogy árasztá el Magyarországot azután Béla 

király alatt, az meg van írva ; hanem hogy az ősmagyar 
nemzetből mi lett? azt nem tudta meg soha senki. Pedig 
hiszen az eltávozott száznyolcz családon túl még ott 
maradt az őshazában kilenczvenkét család; csaknem 
annyi nép, mint az eltávozottaké. S ha annyi népet 
kiirtottak volna, valami nyoma csak maradt volna e nagy 
romlásnak; egy kunhalom, csontokkal, érczemlékekkel 
tömve ; vagy elhurczolta volna őket a győztes magával 
mint rabszolgákat, a hogy elhordta a többit s a kerek 
világon valahol maradt volna fenn egy falu, egy aul, egy 
szállás, mely a magyar nyelvet tartogatta volna, mint a 
hogy fenmaradt az Amur pusztáin nyolczvanhat külön 
nemzet, melynek saját nyelve van, mely mással össze 
nem olvad, s némelyiknek a száma alig megy már át az 
ezeresbe. Ezek közt meg kellene találni a magyar ajk 
népét is, ha azt is magával sodorta volna a mongol áradat, 
mint a többit. 

De azokat nem ragadta magával. 

«Tana» volt az akkori volgavidéki magyar nép vezére. 

Ha Kubláj khán ötszázezer mongol lovasát itt bevárjuk, 
azok bennünket bizony levágnak. Ha futni akarunk 
előlük, mi nekünk kell az előttünk álló népeket meg- 
rohannunk, s akkor vagy mi vágjuk le azokat, vagy azok 
minket. Kubláj khán ötszázezer harczosa pedig még 
mindig a hátunkon lesz. 

Tehát kikerüljük őket. 

Ha ők jönnek keletről nyugatnak, mi megyünk nyugat- 
ról keletnek. 

A bölcs Tana vezér számítása igen egyszerű volt és 
természetes. 

Háta mögött az Arái tó. A nomád törzsek ménesei, 
csordái e tó partjáig szoktak terjeszkedni, s a törzs vezérei 
gyakran hirül hozzák, a mióta a pusztát lakták, hogy az 
Arái tónak szokása némely évben egészen eltűnni. (Hiszen 
Magyarországon is megtörtént az az utóbbi tíz év alatt, 
hogy a Fertő tava egészen kiszáradt, a medrét birtokba 

vették, felszántották, épületekkel, gyárakkal beépítették ; 
az utóbbi években aztán megint előjött a tó, újra megtelt 
s most a gyárak kéményein ungok, békák kuruttyolnak.) 
Hanem az Arái tó a Fertőhöz képest valódi tenger. És 
még is elszokott tűnni egy-egy évben s akkor fű terem a 
helyén. 

Tana vezér messzelátó bölcs volt, nem elégedett meg 
azzal, a mit tudott, az okát kereste, s rájött, hogy az Arái 
tó olyankor szokott kiszáradni, mikor a két nagy tápláló 
folyam, az Oxus és a Karassó medrét megváltoztatva más- 
felé veszi irányát s valamerre a Kisilkumi pusztában 
eltéved. Ha azt a maga bolondságától megteheti az a két 
nagy folyam, akkor még inkább megteheti, ha emberi ész 
segít rajta. Tana vezér nekiállította a népét s a két folyam 
torkolatait kövekkel elrekeszteté, álmedreit kiásatta, for- 
dulóit iránytévesztő sarkantyúkkal megtörette, s azzal 
mind a két folyam a helyett, hogy az Arái -tóba szakadt 
volna, nekizudult a pusztának, melyet hoszszában fog 
körül, mint kettős védsáncz, a harmadik erőd az Arál-tó 
maga. De minden erődnél jobb oltalom a mocsár. Azon 
nem tudnak Kubláj khán lovas hordái keresztültömi. 
Viz-isten védi a maga népét. 

Most aztán mint a két oldalon védett út állt ellőttük ; 
egész fel a Bolor Dagh hegyekig. Ide a hegyországba akarta 
elvezetni népét Tana vezér. Több mint kétszáz mért- 
földnyi út odáig. De ennél hosszabb útja volt Álmos népé- 
nek a Kárpátokig s harczos nemzetekkel is kellett küz- 
deniök útközben. Tana vezér népének pedig az egész 
Kysil-Kumi pusztán senki sem állt ellent, s kétfelől védte 
vonulásukat a két folyam minden mocsara. A mongol 
hordák végigrobogtak az útjokat álló két mocsár mellett 
s az Arál-tó vidékén a Volga és Ural között nem találtak 
már mást, mint a sátorok tüzeinek helyét ; az ősmagyarok 
még az áldozó halmokat is szétbontották, nyomaikat, mint 
egykor az Egyptomból menekvő zsidókét, elfedte az Arlá- 
tó, melynek sekélyein gulyáikkal, méneseikkel átgázoltak. 

A Kysil-Kumi pusztában jól rejtve voltak az alatt, míg 
Kubláj khan mongol hordái Európa belsejében dúltak, 
más táboruk pedig Indiát pusztítá. Ekkor az időt felhasz- 
nálva, egyszerre felkerekedtek s gyors ügetéssel indultak 
meg a Karadagh hegyei felé. Tana vezértől hadvezéri 
remeklés volt e táborjárat. A hol Dzsingiszkán székhelye 
állt, Szamarkánd alatt törni keresztül. És ez is természetes 
észjárás volt. Ha a mongolok két világrészt elárasztottak 
táboraikkal, akkor odahaza nincs hadseregük. És valóban 
úgy volt. Mikor Tana vezér félhold alakban felállított 
táborával megjelent Szamarkánd alatt, az otthon maradt 
Mitraj khán ijedten zárkózott be előle falai közé, s a 
fenyegető magyar vezérnek sarczot fizetett, pénzt, kel- 
méket, élelmiszert, marhát, tevét, s öröme nagy volt, 
mikor a rettentő tábort városa alól elhúzódni látta, mely 
ránézéssel száz ezer lovagra volt becsülhető. Hanem aztán 
az öröme nagy hirtelen haragra változott, a mint meg- 
tudta, hogy a lovagok fele asszony volt ; s a többi része is 
roszul fegyverzett, hadhoz nem szokott nép, hogy ő egy 
menekvö hadnak fizetett most sarczot. Kögtön utánuk 
is indult összegyűjtött harczosaival a szégyent meg- 
torolni. 

Csakhogy mire utóiérte őket, már akkor azok a Kara- 
Dagh hegyek között voltak, s most aztán föld-isten védi 
a maga népét. 

Szoros utakon, hegyszakadékokon átmenekült a béke- 
szerető nép üldözői elől, elrontva az utat, betömve a 
hegyszorost maga mögött, s míg az üldöző az út meg- 
nyitásával vesződött, az alatt a futó nép ismét egy hegy- 
bástyával odább hatolt. így szorították őket az üldözők ; 
mindig odább, mindig feljebb, egyre kietlenebb völgyek 
közé, míg egyszer a vórszomjú ellenség elől egy nap- 
járatig tartó szűk szikla folyosón keresztül menekültek 
át, melynek alig tíz öl széles talapját három ezer lábnyi 
magas sziklafalak szorítják közre s utoljára átalakul a 
nyilt-folyosó egy hosszú hegybontó alagúttá, minő a 

Pausilippo folyosója, vagy az erdélyi római kapu barlangja, 
vagy a hírhedett Caspise portse. 

Itt azután elmaradtak tőlük az üldöző mongolok, a föld 
alá nem volt kedvük ellenségeiket követni. Tana vezér 
népe pedig egy völgykebelt talált maga előtt, melyet 
köröskörül óriási hegyek kerítettek be. 

Ez volt azon rejtélyes ország, a melyből Ázsia óriás 
folyamai erednek. A természet remeklő műhelye. 

A völgyekben, miket a szelektől minden oldalról szirt- 
falak védnek, délszaki növényzet, a thea, czukornád, 
bambusz szabadon terem. Pálma és kenyérfa épen úgy 
díszlik mint Keletindiában, azzal az áldott külömbséggel, 
hogy hiányzanak az erdőkből az indiai zsangálok tengő 
élődi növényei, a liánok nem fonnak szövevényt 
koronáikra és nincsenek benne maró bogarak, nincs 
szúnyog, darázs, méh e hegyek között, annálfogva énekes 
madár sincs, csak magevők; a buja mezőket uratlan 
csordái lepik a kiangoknak (apró, szelídíthető vadlovak) 
s a hosszú gjT^apjat hordó yakoknak, mikben egyesülve 
van a gyapjúadó juh, a teherhordó teve és a tejet, húst 
adó tehén ; a hegyoldalakon elszaporodva a finom szőrű 
láma és teveőz, s egész csordaszámra Marco Polo máshon- 
nan kiveszett vadjuhai. A mellett éktelen mélységektől 
átszaggatott völgyek, mikbe rohanó folyamok szakadnak 
alá, a mik a mélységben eltűnnek s nem jönnek messze 
napi járókig elő, míg alantabb egy-egy nagy örökké 
háborgó tó sejteti, hogy tán ez az eltűnt folyam gyűjtő 
medenczéje, a miből ez újabb száz öles szikla-fokról 
omlik ismét alá. A völgyekben indiai léghőség; a 
magasokban örök hó, jéghegyekkel, melyek költözködnek, 
odább csúsznak, nőnek és roskadnak, volcánokkal, melyek 
folyton élnek és naphtha-forrásokkal, melyek lángoló 
kutakat képeznek. 

És ember nem lakta az egész vidéket. Oly szűz volt az 
minden emberi lénytől, mint a Mosquito sziget. Elzárva 
minden oldalról, a szomszéd országoktól, egyedül a szűk 

hegyszakadékon hozzájárulható, nem csoda, ha az ember 
létezése aeonjain keresztül felfedezetlen maradt. 

Most megkapta ős települőit. Kétszázezer lélek, erő- 
teljes, egészséges férfi, nő, gyermek, béke, szabadság és 
tiszta erkölcsök népe, kik közt nincs se rabszolga, se 
kiváltságos úr, csupán önválasztotta vezérek : « rabom- 
bánok», és ((kádárokö, kik a rendet fentartják s a wperest 
oldok », kik biráskodnak s a pereket elintézik ős szokás, 
nem irott törvény szerint, kiknél nincs papirend, nincs 
positiv vallás; az Istent a nagy természet elemeiben 
tisztelik : a napban és az örök tüzekben, mik hegyeik közt 
égnek ; a földben, mely szikláival védi, gyümölcseivel táp- 
lálja az ő népét ; a vízben, mely örök zúgásával hirdeti az 
örökkévaló hatalmát, s a légben, mely mindennek éltet 
ad. Alirumnáik a szüzek, kik az örök tüzeket őrzik ; 
táltosaik, gyuláik a vének, kik a tűzáldozatot, a fehér ló 
áldozatot végzik. Mythologiájuk csak a természet jelen- 
ségeiből áll; tündéreik vannak a «bábabukrában» (mit mi 
szivárványnak hivunk), a « Nemerében)), mely a viharon 
nyargal ; rossz szellemeket sejtenek a betegségek alatt, s 
nevezik azokat mirigynek, gutának, csomának; de az 
ördögöt nem tartják nagy tiszteletben, annak a neve csak 
«hopczihér», jót várnak a lidércztől, őrizkednek a meg- 
rontó «kiszétől)) s «vahortól)> ; ereklyéül tartogatják a 
«kádári kardot », mely égből esett, vasból készült; a 
szerződés kelyhét, melybe az esküvő vezérek vérüket csor- 
gatják; tisztán tartják a forrásokat, megcsókolják a földre 
esett kenyeret ; a csillagokat nevezik gönczölnek, cséplő- 
nek, kaszásnak, ökörhajtónak, arany tyúknak, szitás 
lyuknak ; de vallást nem csinálnak belőle. A ki akarja 
hinni, hiszi, a ki nem hiszi, nem égetik meg érte. A ki 
áldozni kivan, oda mehet, a ki nem kivan, otthon marad- 
hat. Az ősökről, viselt dolgaikról, a csodaemberekről 
énekelnek a hegedősök ; azoknak a dalait utána éneklik 
s a hagyomány élő ajkakon száll fiúról-fiúra. 

A letelepedés első századában a Demavend volcán 

utolsó kitörése egész világváltozást okozott a nagy bércz- 
tömeg sziklái között. A messze terjedő földrengés ötven- 
ezer mértföldnyi területet háborgatott fel. Ekkor az a 
sziklafolyosó is összeomlott, a melyen keresztül Tana 
népe új hónába menekült. És azután az ott maradt 
nép számára nem volt több kijárás az emberlakta vi- 
lágba. 

Hétszázad folyt le fölöttük és ők be voltak e helyre 
zárva, mint egy szigetbe. 

Eleinte téjjal-mézzel folyó Éden kertje volt az rá- 
juk nézve, melyben arany időket éltek. Hanem az- 
után, a hogy szaporodott a nép, az éden szűkülni kez- 
dett. 

Pedig az áldás megjött. Minden új század csaknem 
megkétszerezte a népszámot s bár szigorú erkölcseik, 
hitvesi hű családéletük által a túlnépesedésnek korlát volt 
vetve, de másfelöl soha háború nem fogyasztotta a né- 
pet ; egészséges hegyi levegőjét nem kereste fel semmi 
járvány, idegen népekkel érintkezés által nem hurczoltak 
be dögvészt, nem haltak az emberek rakásra ; sőt mivel 
minden ember mértékletesen élt, annál nagyobb vén- 
séget ért, együtt volt az ősapa a háznál a dédunokákkal. 

A hetedik században már hat milliónyi nép élt akkora 
földterületen, a mekkora fél Erdély ; s annak a térnek is 
egy harmada szikla, folyammeder, ós tófenék. 

És annak a hat millió embernek mégis élni kellett 
azon a körülzárt földdarabon; mert ki nem mehetett 
róla, élnie kellett abból, a mit az a darab föld ád, mart 
kivülről nem hozhatott be magának semmit. 

Ez a helyzet próbálta ki aztán, hogy mire képes a szük- 
ségtől kényszerített ember. Egy nomád nép, mely senkitől 
nem tanulhatott semmit, mely senkitől nem kérhetett isme- 
retet, segélyt, tanácsot, magára hagyva, kényszerítve a vas 
szükség által, lassankint átalakult földmívelő, iparűző 
néppé, s a huszadik századában a keresztyén idöszámlá- 
lásnak e kis országnak már nem volt egy foltja, a mely 

mintagazdasággá át ne lett volna alakítva, s nem volt 
egy embere, a gyermektől kezdve az állam vezéréig, a ki 
valami munkával né szolgálta volna meg azt, a mit a föld 
ád neki. 

Egész területük keresztül-kasul volt szeldelve csator- 
nákkal, az volt a közlekedési hálózat s egyúttal öntözésre 
szolgált. A folyamok, csatornák partjain álltak végig 
építve házaik, nem városokká összetömve, s a lépcsőzetes 
háztetőkön is konyhanövény tenyészett. Gyümölcsfa- 
sorok szegélyeztek minden utat. A legmagasabb hegyek, 
minjj egy mexicói teocalli fokozatos escarpeokra vágva, 
rizst termettek, melynek öntözését öntalálmányú vízemelő 
gépek végezek el. Nem volt rossz föld, nem volt futó 
homok az egész országban ; mesterséges trágyával a holt 
agyag és a sívó fövény is televénynyé lett nemesítve. 
A hegyszakadékokat gátakkal elzárták s úgy fogták fel a 
tavaszi vízáradásokat, az elzárt völgyeket pedig lassan- 
kint beiszapolta az ár, s lett a sziklavölgyből gyümölcs- 
termő kert. A dú vadak minden faját kiirtották, fogyott 
vele az együttevő mihaszna csőcselék, hanem egy pár- 
duczfajt megszelídítettek házi állattá, s ez pótolta náluk 
a kutyát; mit nem hozhattak magukkal menekvő útj ok- 
ban, hogy ugatásával el ne árulja a tábor hollétét az 
ellenségnek. A szelíd párduczot használták vadászatra ; 
egy gémfajt (a lúvit) pedig halászatra fogták. 

A szükség élesítette a természetes észt. Elzárva a kül- 
világtól, öntudatlanul is versenyt futottak azzal. Maguk- 
tól kellett mindent feltalálniok : hid- és útépítést, saját 
stylt az architecturában, bányászatot, huta-kezelést, ko- 
hót, embererőt sokszorosító gépeket, saját betűikkel ön- 
találmányuk szerint önkészítette papírra tanultak nyom- 
tatni, s ismereteiket rendes iskolákban közölték az ifjú- 
sággal, szövőszéket alkalmaztak a sebes folyamár által 
hajtott kerék fölé s szőttek géperővel. Volt saját időmérő 
gépük. Eég feltalálták, hogyan kell a naphthát a föld 
mélyéből bambuszcsöveken át elvezetni a lakházakhoz s 

Jókai: A jövő BZftzad regénye. II. lo 

főzéshez, világításhoz használni. Új szövetanyagokat fe- 
deztek fel, megnemesítók a lámát, hogy gyapja finomabb 
lett a merino juhónál s yak-csordáik hosszú szőre selyem- 
kint fonható lett ; csalán és pozsgár fajok rostja termetté 
vászonneműiket ; szabadon tenyésző selymérek adták 
asszonyaikra a selyem köntöst. — Voltak jeladó harang- 
jaik, s azok számára épített magas tornyok. Üveget, por- 
czellánt, kőedényt készítettek, mely versenyzett az európai 
és chinai gyártmányokkal. 

Már a múlt század tudósai Darwin, Olifant, Schlagint- 
weit feljegyezték azt a tényt, hogy — a Himmalaya hegy- 
vidéknek valami sajátszerű szelídítő hatása van az állati 
életműszerekre. 

Tudós Wagner a XVII-ik században, chinai írók után 
8'Zt jegyzé fel, hogy a mely tigrisek a Kin-Tseui hegyek 
között laknak, az embert nem bántják; Schlagintweit 
antilope csordákkal találkozott, melyek az utazókat egész 
közelre bevárták ; Darwin a Himmalaya erdők madarai- 
ról jegyezte fel, hogy azok oly szelídek, mint a háziállatok ; 
mikor az erdőben leült falatozni, a foglyok, fáczányok 
körülsereglették, vállaira szálltak, egy fenyőmadár épen 
a csészéje szélére szállt le, s engedte magát a csészével 
együtt a földre letenni ; minden utazó természettudós azt 
tapasztala, hogy e hegyvilágban a tyúkok, pulykák, pávák 
épen úgy tenyésznek még vadon az erdőkben, mint a 
hogy házi baromfinak szelídültek a fáczányok, túzokok és 
reznekek, pompás válfajokat szaporítva. 

Minő varázs ez ? A geodsemon ? A légnek, földnek, 
napnak, víznek összehatása mindenre a minek kedélye 
van? az állatra úgy mint az emberre? 

Mert az ember is oly békeszerető e vidéken. Nem visel- 
nek itt háborút ; még önmaguk közt sem verekesznek a 
népek, a mi még nagyobb csoda. A Himmalaya és Kara- 
korumhegyek minden nemzete egy embert választ meg 
Istenének s azt imádja. S e kultusznak mély értelme 
van. Az embertársban tisztelni az Isten képét. A Láma- 

imádók nem ölnek embert. Az nekik annyi, mint Istent 
ölni. 

A Kint-Tseut lakó magyar faj is ily békeszerető. Már 
eredetileg azon ősöktől örökölte e hajlamát, a kik kerül- 
ték a hadakozást. A hegyvilág elandalító varázsa meg- 
örökítette ezt bennük. A természet bubája, a felséges 
ellentét a völgyek pálmavirányos öröktavasz látképe, s a 
rögtön előmeredő óriási havasok bálványai között minden- 
kire ellenállhatlan bűverővel hat ; ez lefegyverzi a nehéz 
indulatokat s szeretni tanít. 

Aztán a Kin-Tseu népének nincs szeszes itala. Szőlő 
nem honos ott, s vándor madara a hegy világnak nincs, 
mely annak magját ott elhullatta volna; a szesz-gyár- 
tást nem találták föl; a savanyú lótejtől, a kumisztól 
undorodnak, a gabnaféle kell náluk kenyérnek, serkészí- 
tésre nem vesztegetik; s a pálmaborkészítést erkölcsi 
fogalmaik tiltják, a lecsapolt levű pálma kivész, s a gyü- 
mölcstermő fát elpusztítani náluk a földisten ellen való 
vétek. 

A hegyvilág lakói vízimádók. És az a víz meg is 
érdemli, hogy imádják. Olyan a Himmalaya és Khu- 
kunoor forrás vize, mintha a föld anyateje volna; tiszta, 
üdítő, lélekébresztő ital. Nem lehet vele betelni. A kik 
ezt iszszák, részegei a józanságnak. Azokra nézve undo- 
rító azon túl minden ital. 

Nemes érczekben, különösen aranyban gazdagok vol- 
tak az ország bérczei ; a chinai kormány maga is arany- 
mosó telepeket tart a két nagy folyam zátonyain, pedig 
azok csak a morzsákat iszapoljak odáig; itt kifogyhaílan 
erekben van még a világkormányzó érez, s darabokban 
elszórva is található, mint Ausztráliában. S a mi aranyat, 
ezüstöt kétszáz év óta kibányásztak ez országban, azt 
nem vihették ki sehová, az bennrekedt. Milliárdokra kell 
menni e nép kincsének. Úgy is van. A nép minden osz- 
tálya pompát űz, gombok, csattok, lánczok dolgában, 
a mik mind ezüstből, aranyból vannak; leányok pártáján, 

nők fökötőin, nyaklánczain, kösöiitytiín hirdeti tulszapo- 
rodását a nemes érez; a gazdagok asztalain tányérok, 
billikomok, kulacsok tömör drága érczből, s az ország 
fővárosában a nap templomának kupolája tiszta vert 
aranyból készült. 

Dávid felületes felszámítás szerint két ezer millióra 
becsülte az arany- ezüst készletet, mely a kin-tseui rokon 
nép birtokában van. (Hiszen nyolcz század alatt Magyar- 
ország arany- ezüst termelése ezt meg is haladja — hol 
van hát ?) 

De a mi Dávidra nézve becsesebb volt a felfedett or- 
szág minden kincseinél, az a nép nyelve. 

Tiszta, vegyületlen magyar nyelv az. Nem válfaj, nem 
rokon idioma, de azonos az európai magyarral, mint a 
hogy azonos a székely, a csángó ; csupán a kiejtésben 
van valami idegenszerű. Hiányoznak belőle az európai 
magyar nyelvben meghonosult idegen szavak, a tudo- 
mányosan képzett és bevett műszavak, azok helyett sok 
ős szó él benne, tárgynevek, igék, mik a magyarban mint 
helységek nevei fordulnak elő. A két nemzet különben 
tökéletesen megértheti egymást, mint a hogy megértették 
az ősök Dávid szavait az első találkozáskor és Dávid az ő 
beszédüket. 

Azok elmondák neki, hogy épen hajnali áldozatot tar- 
tottak a tüzkutaknál, midőn megjelent az a fénylő égi 
csoda hegyeik felett, hangos döngésével zengve le a ma- 
gasságból. Mythoszi lény volt az előttük: Csaba vezér 
szárnyas táltosa. Mikor aztán a fényes alak a tüzbálvány 
által lesújtva aláhullott, a hóhegyben mély aknát fúrva 
esésével, a « gyulák* jós szavára a nép hozzáfogott az 
akna irányában egy tárnát ásni a hótömeg alá, hogy a 
leesett tündért kiszabadítsa. így találtak rá a légjáró 
gépre s kivontatták azt a szabadba, s miután nyitjára 
találtak, a benne aléltan fekvő férfit így hozták életre s 
most imádattal várják szavait. 

És Dávid beszélt nekik röviden, velősen. 

Elmondá, hogy ö nem Isten ; hanem rokon. Pia annak 
a testvér nemzetnek, mely Álmos alatt messze földre 
kivándorolt. Elmondá e nép történetét, nehéz küzdel- 
meit, mostani sorsát. Felfedezé előttük, hogy künn a 
nagy világban mennyi új találmánya az emberi észnek 
segíté az embert a világ urává lenni. Azok hallgatták 
áhitattal, a tudvágy szomjával. Mikor Dávid végül a 
találmányok koronáját, a légjárót mutatta be nekik, sze- 
mük láttára emelkedve fel ázzál a magasba, s ismét le- 
szállva közéjük és aztán megmagyarázta nekik, hogy ez 
nem földön túli csoda műve, hanem a természeti erők 
gépmozditó hatalma, s hogy ilyen hatalom tömérdek van, 
és az mind az emberi ész alattvalója, akkor az ősz táltosok 
nyakába borultak és könyezve kérték : « tanítsd meg hát 
ezekre a mi népünket. » 

Épen ez volt Dávid kívánsága. 

Megköszönte a rokonoknak a szabadítást, azok ős szo- 
kás szerint megcsókolák, a férfiak homlokát, szakállát, 
az áldozó szüzek, az alirumnák, sellők, a firének arczát 
és ajkait. Ah, de ezek szűz szent csókok voltak; s nem a 
chinai tudós által leirt «Anaitis bálványozás » sokszoro- 
zott kéjmámora, a mi többféle név alatt és névtelenül 
ismeretes volt Babylonban, Eómában, Parisban, Szent- 
Pétervárott s a kelet minden városában, csak a magyar és 
a germán fajoknál nem volt otthon soha. 

Tizenkét táltos és gyula vállalkozott rá, hogy Dáviddal 
együtt a repülőgépben utazza végig az országot. Ez 
ország neve volt a bennlakóknál « Kincső. » Egyszerű, 
természetes elnevezés, « Kincs ő»; — aki hazát, kenyeret, 
aranyat, békességet, egészséget ád fogadott fiainak. 
A chinai tudósok, a míg a közlekedés fennállt ez ország- 
gal, valószínűleg e szóból csinálták a chinai Kin-Tseut, 
mely náluk ismét « hegy országot)) jelent. Megfordítva is 
történhetett. Mi nevezzük ezentúl Kincsőnek. 

Dávidot, a hol csak megjelent, mindenütt az imádat 
hódolatával fogadták. Nem voltak nekik villanytávirdáik. 

a népajk adta tovább a hirt, s az még is megelőzte jöve- 
telét. Dávid egy egész hónapot időzött Kincsőben, s az 
alatt tanulmányozta a népet és országot. A nép valóban 
túl volt szaporodva s a föld a legjobb mivelés mellett is 
csak szűken táplálhatta már lakosait. A hegylakók azon- 
ban semmi kecsegtetéssel nem voltak rábirhatók, hogy 
valaha más hazát keressenek. Oly tiszta lég, oly tiszta 
víz, oly szép havasok, oly zöld erdők nincsenek a világon 
sehol. Ellenben a rónák lakóinál rögtön gyújtott az 
eszme, más hazát keresni, hol van sok föld, olcsó föld, 
láthatártalan puszták ; azokon megtelepülni. Mikor Dávid 
elmondta nekik, hogy hasonló légjáró, a minőn idejött, 
sok ezerével van még odahaza, a rónák lakói százezeré- 
vel gyűltek hozzá, felajánlani magukat, hogy rögtön vele 
mennek. 

— Lassan a testtel ; monda nekik Dávid. A honfog- 
lalás nem megy most olyan könnyen, mint ezer év előtt. 
Minden darab földnek ura van most, s fegyverrel nem 
foglalnak többé földeket. A birtokot meg kell szerezni, a 
polgárjogot meg kell szolgálni. Elébb tanulni kell min- 
dent, a mi a külvilágban életadó tudomány. Ha akartok 
tanulni, én adok nektek tanítókat. 

Az ősnép örömmel kapta fel ez ajánlatot. Az első 
felszólításra kétszázezer i^'ú tizenkét évestől tizennyol- 
czig, jegyeztette fel nevét azok sorába, kik a világ tudo- 
mányát tanulni akarják. Ez bezárt országuk kulcsa. 

És akkor kezdte el Dávid Magyarországról a néptaní- 
tókat egy mindenki előtt titokban tartott czélra magához 
gyűjteni. Iskolamesterek és tanárok eddig hallatlan fize- 
tések mellett szerződtettek, a feloszlatott szerzetek tagjai 
meghivattak egy magas missióra ; s azok mind átköltöz- 
tek Kincsőbe az új nemzedéket oktatni. Azután a tech- 
nikai ismeretek gyakorlati tanítói vándoroltak oda ; kik a 
bányászat, kőszén-aknászat terén új kincsforrásokat nyi- 
tottak az országban, kik a gépekkel, gőz- és hőléghajók- 
kal ismertetek meg a népet s megtaníták azt saját bá- 

nyászta, -olvasztotta érczböl az újkor leviathanjain ak 
alkotására, kik megtaníták neki a papírkészítést, és a 
nyomdászatot; kik megismertetek azt a mindennapi élet 
vegytanával, és végül megtaníták neki az emberi talál- 
mányok legrettenetesebbikének, a lőfegyvernek kezelését 
is. Az új nemzedéknek arra is készen kellett lenni, hogy 
fogadott hazáját keble tüzével és fegyvere tüzével védel- 
mezze, mert annak ellensége köröskörül sok! azt nem 
védi áthághatlan Ijérczfal. 

Az új nemzedék tanult és dolgozott szorgalmasan, az 
új hazába vágyók serege az évek folytán felszaporodott 
fél millióra; ezeknek az oktatása eleinte sok pénzbe ke- 
rült, később a költséget megtéríté a jövedelem. Kincső- 
ország az új nemzedék gyárainak termékeit arannyal 
fizette. De jöttek ismét új kiadások. Az egész nemzedé- 
ket fel kellett fegyverezni és pánczélozni. Mindezen ki- 
adások névtelenül, egyedül e czím alatt «Kin-Tseu» lettek 
beigtatva az Otthon állam számadásaiba, s az igaz- 
gatóság és az országgyűlés megnyugodott beníie évekig, 
hogy azok Tatrangi által jó helyre fordított beruhá- 
zások. 

Ö pedig hermetiee elzárva tartá a titkot, a mi a hegy- 
országon belül történik. A ki egyszer innen odahagyta 
magát vitetni, az kötelezve volt bizonyos ideig ott ma- 
radni, vissza nem jöhetett onnan, s tudósítást itthon ' 
maradt rokonainak csak hírlapi úton küldhetett, s a tudó- 
sítások egyedül az Otthon világjegyekkel nyomott lapjá- 
ban jelentek meg. 

Mikor fognak visszatérhetni mindezek? Mikor jöhet 
ki az egész átköltözésre kész nemzedék ? erre bizonyos 
választ adott a vele szerződteknek Dávid. Abban az év- 
ben, mely az Otthon város alapításától tizedik. 

Tudta jól, hogy ez lesz a válságos év, melyben az 
ármány még egyszer megkísérti majd felfordítani fej- 
tetőre a világot, s felülkerekiteni a bűnt, butaságot, erő- 
szakot. 



Digitized by 



Google 



152 

Az Otthon alapításának tizedik éve nyitja meg Kincső 
érczfalait. 

Az alatt az új nemzedék tanul, gyakorolja magát, mive- 
lődik, dolgozik, pénzt gyűjt, azt gyümölcsözteti, állami 
rendhez szokik ; egy társasággá tömörül össze, hogy mi- 
kor a hivó óra üt, mint egy óriás léphessen a világ 
közepébe, tetőtől talpig felkészülten, betanultan, gaz- 
dagon. 

Az új nemzedék az észszerű hitet is felveszi az alatt, 
szabadon, a hierarchia rendszerétől menten, a hogy azt 
a szeretet istene magyarázta meg az emberi szívnek, s 
vallása egységes : se nem kathohkus, se nem protes- 
táns, se nem zsidó : a szeretet vallása az. Nincs hitvil- 
longás. 

Es míg ezek lassan végbemennek, mint a korall szige- 
tek emelkedése ; az alatt künn a nagy világban nem sejti 
a mozgalmat senki. A légjárók hajósait Tatranginak adott 
eskü kötelezi nem szólni semmit Kincső titkairól senki- 
nek; még a feleségnek sem. Ugyanezen fogadás köti vi- 
szont Dávidot is velők szemben. S Dávid meg szokta 
tartani fogadását. Pedig Eozáli szemei nedvesek voltak, 
Eozáli arczai hervadtak , Kincső titka miatt, hanem azért 
Dávid még e drága könyekért sem árulta el Kincső 
titkát. 

Hiszen csak két év van már hátra. 

Mintegy öt millióra mehetett a nép száma, melyet 
Dávid a Kincső sziklaországban bezárva tart. Épen elég 
— nyereménynek és nem túlságosan sok. Nagy küzde- 
lem lett volna a meghódításával, ha akár egy hosszúsági 
fokkal odább, akár egy szélességi fokkal lejebb telepedik 
le a vándor törzs. Amott a chinai, emitt a keletindiai 
nép közé kerül. Akár egyik, akár másik szokásait vette 
volna fel, képtelen erőfeszítésbe került volna az európai 
míveltség számára való visszahódítása ; a budhismus, 
lamaismus, a shamán és brahmin hitágazatok, a dervisek, 
kanféta papok, bonczok és lámák fanatismusa kiirthatat- 

lan ; a vallásos fogalmakon alapult kasztrendszer az új 
kor uralkodó democrata irányzatának úgy áll ellent, mint 
az indus dzsangalok folyondár szövevénye az utazónak. 
Jó szerencse, hogy el volt zárva e nópfaj minden chinai, 
mandzsu és indus befolyástól. Megmaradt ős eredeti- 
ségében. A magyar ősnép napimádó, elemeket tisztelő 
volt. Bálványai nem voltak. Az elemimádástól az ész- 
szerű valláshoz könnyen átvezethető egy nép. Isten neve 
náluk is Isten volt. Régi hagyományok emlegettek egy 
hadistent is, «Damasek» isten név alatt : annak már 
oltára sem volt sehol. De égtek a «tűzhalmok» a «Runa)) 
tiszteletére, kit a «Béke» istennőjének tartottak. Rossz 
szellemeiket nevezték « Ármánynak, Manónak, Mirigy- 
nek, Nemerének, » de nem féltek tőlük, a viharnak lisztet 
szórtak a szemébe engesztelésül, s ha nem szűnt dühön- 
geni, kést hajigáltak belé, hogy elvágják a szárnyát ; nem 
nagyon féltek az ördögöktől. Voltak hagyományaik a 
«vizi hüvelvény»-ről, a fanyövő, vasgyúró óriásokról, a 
hüvelyknyi Pilinkóról ; de azok nem emelkedtek a nép- 
mesék mondakörén túl a mythosz magaslatáig. Áldoz- 
tak a kutaknál, forrásoknál, a tüzkutaknál, tűzhányóknál 
s áldozattevő papjaikat nevezték Gyuláknak, Táltosok- 
nak: de ezek nem emelkedtek a közönséges emberek 
rangján túl, s az ünnepnapokon kívül csak úgy folytat- 
ták a szántás- vetést, kézimunkát, mint más halandó. Az 
elemek papnéi, az alirumnák, sellők, firénék, ha férjhez 
mentek, megszűntek a szertartásokban részt venni, s csak 
vénségükre, mikor arczuk összetöpörödött, szemeik meg- 
veresedtek, emelkedtek ismét a «kisze» — «kokós)) bűbá- 
jos hirébe : az is inkább tréfás elnevezés volt, mint 
komoly. A magyar faj nem volt a fanatismus betege 
soha. 

Társadalmi rendjükben nem volt sem úr, sem rab- 
szolga : egyenlő volt minden ember s szabad ura tetteinek. 
Minden elöljárójukat szabadon választották; a rabonbá- 
nokat, kik a székek rendjét fentarták, a perestoldókat. 

kik igazságot szolgáltattak, a Kádárokat, kik a belbékét 
fentartották s a Horkászokat, kik a közadót beszedték s a 
közszükségletre feloszták ; végre a hét vezért magát, s a 
hét vezér a Tana- családból eredő fejedelmet, ki válasz- 
tása napján megtette a « napvágást » az « égből esett kard- 
dal.)) Vezérválasztáskor még divott a szokás, hogy a ve- 
zérek karjaikat megszúrva, vérüket egy közös áldozó 
kehelybe csorgatták s ez volt az eskü pecsétje. 

Mikor egy fejedelem elvénült, elméjében meggyengült, 
s látta azt, hogy népének nem használhat többé: ön- 
akaratából leszállt a trónját képező paizsról, elbujdosott 
a Khokonoor hegy örökzöld erdejei közé, nem jött többé 
vissza : a táltosok hirül adák a népnek, hogy Damasek 
isten magához szólítá a fejedelmet, s a vezérek válasz- 
tottak a Tana törzsből új, fiatal, életerős fejedelmet. 

Ez egyszerű szokások mellett könnyű volt az új kor 
civilisáló fogalmait meghonosítani. Nem volt ellenállás 
sehol. A gőzgép, a villany, a távirda, a nyomda, a repülő 
gép ellenállhatlan apostolai az új evangéliumnak. 

Előre látható volt, hogy két évtized, minden erőszakos 
parancsszó nélkül, átidomítja az egész ősnemzetet, s ha 
az idő haladtával a két különszakadt testvérnemzet egy- 
mással újra elegyülni fog, mind a kettő kölcsön adandja 
egymásnak jó tulajdonait, lesz belőle egy érczkolossz, 
iiiöly egyik lábával Európa, másikkal Ázsia közepén fog- 
lalva állást, fejével a mulandóság gőzkörén túl emel- 
kedik. 

Ez érczkolosszt látta maga előtt Dávid, valahányszor 
az Otthon és Kincső közötti légi utat végig mérte lég- 
járója szárnyaival ; nem csoda, ha a fényes bálványkép- 
től nem látta a magában epedő asszony egyre halaványuló 
képét. 

A BABYLONI HÖLGY. 

Mr. Severust ez alatt észak felé szállítá a repülő gép. 

Szentpétervárott előre hírül volt adva az Otthon állam 
egyik igazgató elnökének megérkezése. 

Gond volt ra, hogy fogadtatása oly. fényes legyen, minő 
szokott lenni hajdanában a koronás uralkodóké, midőn 
rangegyenlő fejedelmet látogattak meg. 

Sasza asszony személyesen várt az érkezőre az aéro- 
dromon pálya főpalotájánál. 

Mr. Severust meglepte az a bizarr ötlet, hogy tisztele- 
tére a pályafőtől egész a hajdani czárok téli palotájáig két 
sorban a tisztelgő sorfalat csupa fegyveres nők képezték. 
Sasza asszonynak voltak nőezredei, nőtisztekkel, nő- 
tábornokokkal. 

Severusnak mindenütt, a merre tekintett, föltűnt a 
kiáltó ellentét azon két város között, a melyből jött s a 
hová érkezett. 

Amott rend, munkás sürgés-forgás, egészséges élet; itt 
keverve a pompa a rommal; mámoros zaj, libertin kedv- 
csapongás, úrtalan mozgalom, mely tömeges bacchanal- 
ból véres dulakodássá alakult át. 

Míg az indóháztól a téli palotáig vonult nyolcz lovas 
hintájával, egy pár ezer embert agyonnyomtak a tolakodó 
tömegben s három néző állvány leszakadt a sokaság alatt, 
a nép gúnykaczaja elfojtá a halálra sebesültek ordítását."^ 

Severus Sasza asszony jobbján ült a hintóban. Meg- 
bámulni való jelenet. Egy feketeképű szerecsen, oly sza- 
bályos, szoborszerű szép vonásokkal, mintha csak egy 
patrícius mintaképe volna — vasból öntve. És ez az em- 
ber az, ki rangjára nézve egyenlő a hatvan millió orosz 

* Az 1896-iki moszkvai koronázási ünnepélyek nagy katasz- 
trófája! J. M. 

elnök-uralkodónéjával s hatalma mérkőzik vele ; ki látta 
maga előtt futni a nihilista seregek százezreit, s űzte őket 
egy szál vesszővel, igaz, hogy ez a vessző a varázsbot 
(Wünschelruthe), mely felfedezi a föld alatt rejlő kincse- 
ket. Ez az ember az, aki a hová pálczájá végével lemutat, 
aranynyal telt kádak emelkednek ki a földből. S ez idejött 
most szövetséget ajánlani, s azt nehéz pénzen megvenni. 

Sasza asszony uralkodói vendége mellett ül ; hódító je- 
lenség. Az évek még szebbé tették ; alakja megtelt, idomai 
kidomborodtak ; az uralkodás megszokása valami hódító 
varázst öntött el vonásain. Szemeinek villanása minden 
istennő szemsugarait egyesíti: Venustól kezdve Junóig. 
' Ez idő szerint a hellén divat uralkodik Szentpéter- 
várott a női viseletben : spártai, doriai és athenei vegyest. 
A chitont viseli minden nő, a kettős övvel, melyeknek 
egyike a kebel alatt, másika a csípőn alul szedi redőkbe 
a testhez tapadó öltönyt. A legelőkelőbb világ az athéni 
chitont viseli, melynek hosszú ujjai vannak, apróra sze- 
dett, festői redőzete ; a szabadabb nők utánozzák a spártai 
divatot, melynél a chitonnak nincsen ujja, se varrás 
nincs rajta, a lenge szövet boglárokkal, szalagcsokrokkal 
van összecsatolva a vállon, és alább — és nem is nagyon 
titoktartón. Sasza asszony, mint úrhölgyhöz illő, az athéni 
chitont viselte; de az oly finom csalánszövetből volt, 
hogy a hol a redő a testhez simult, a bőr keresztül rózsa- 
szinlett rajta. 

S minthogy a kérlelhetlen égalj nem kedvezett a divat 
philhellenismusának az év három negyedében : a hölgyek 
felvették rá a bundát. Antik szobrok nyusztprémes pelisse- 
burkolattal. Sasza asszony hermelin palástot viselt, fél 
termetét takaratlan hagyva. 

Az egész nép jellege volt ez : chiton a bunda alatt. 
A mi a déli égalj népeinél a napsugártól és virágpárázat- 
tól ápolt szenvedély : itt erőszakosan felszítva a zúzmarás 
fen3rvek gyantabűze által, a meleg utczakövön heverő 
lazzaroni édes semmit nem tevése itt átalakítva a pálinka- 

kábulat állati döglésévé ; a franczía pezsdülő néplelkesü- 
lés socialis kitörései itt elfajulva féktelen tömegek rabló- 
gyujtogató zendüléseivé ; s a mi a forró égövek népeinél 
csáb, kaczérság, érzékkábitó szenvedély, az itt egész mez- 
telenségében, mely nem csábít többé, de megdöbbent, oda- 
dobva a közlátványnak : megfosztva költői varázskörétől ; 
és a mi nyomában jár a túllakott érzéki dobzódásnak, az 
undor, a tehetetlen vágy, a kegyetlen önzés, a bizarr ter- 
mészetellenesség. 

Severus nem érezte magát különösen elragadtatva a 
nihilismus székhelyének tömeges benyomása által. A téli 
palotába megérkezve ugyan szelídült ez a hatás. Sasza 
asszonynak ízlése volt, s republicánus elnöknő létére so- 
kat eltanult XIV. Lajos udvarától. Kivéve a hajdani 
etiquettet, mindenben a franczia szokások voltak utá- 
nozva; a külső máz pedig Eómától volt kölcsönözve, egy 
LoUia Paulina mintaképe szerint. 

Mr. Severust az lepte meg legjobban, hogy a téli palo- 
tában, hol római szokás szerint csupa ifjú leányok és vá- 
logatott szép gyermekek végezték a szolgálatot, nemcsak 
e lenge öltönyű canephorák, hanem Sasza asszony belső 
udvarhölgyei között is találkozott több ifjú hölgygyei, a 
kik megszólítására magyarul feleltek. Ezek többnyire vá- 
logatott szépségek voltak, finom társalgók, és ügyesen 
kaczérok. 

Mr. Severus éles eszű ember volt, s így fejtette meg a 
talányt. 

Ezek a Magyarországon települt Sabina növendékei. 
A Sabina Sasza asszony által rendezett intézmény. Mi 
hivatásuk lehet ezeknek a nőknek ? Csupán azért, hogy 
' Sasza asszony udvarát ékesítsék, hogy az ő híveinek gyö- 
nyörül szolgáljanak, ez ötlet nem támadhatott. Annak 
messzebb ható czélja lehet. Tán arra használja Sasza asz- 
szony e minden női csáb bűvészetében kitanult hölgye- 
ket, hogy azok titkos rendőrségét képezzék ? Talán uta- 
sítva vannak azok, hogy majd egy, majd más kijelölt férfit 

csábjaik hálójába kerítsenek, s mikor meghódították, tit- 
kait kicsalják s azokat úrnőjüknek besúgják? Talán ezen 
az úton tud meg Sasza asszony minden alattomos össze- 
esküvést távol és közel ; a felvergődött hatalmasok ellen- 
szenveiről általuk értesül, lázadásra kész ezredek vezé- 
reit ezek árulják el neki ; mikor a nagy pénzemberek va- 
lami nagy csínyre készülnek, ezek a kegyencznők kiveszik 
belőlük egy gyenge pillanatban a terv titkát, s az elnöknő 
a börzén mindig felfedett kártyájú ellenfelekkel játszik ? 
Talán ezek még a küldiplomatia legbelsőbb szobáiban is 
szabadon kutatnak ; s rejtett jegyzékek, titkos írások 
kulcsa, bizalmas utasítások e szép szemek révén jutnak 
Sasza asszony tudomására? A választ saját tapasztalatá- 
ból kapta meg e föltevésekre Severus. 

Sasza asszonynak, uralkodónőként, arra volt legfőbb 
gondja, hogy vendégét meg ne engedje pihenni az élve- 
zetektől. Minden napra új meg új mulatság volt rendezve 
és minden mulatságon átérzett az a fenyőgyanta ébresz- 
tette inger, a mi az orosz nihilisjnust úgy jellemzi. Az 
opera zenéje vagy lázító zajos volt, vagy buja melódiák- 
kal lankasztó ; a vígjáték közel járt a római fescenninák- 
hoz, s a ballet nagyon hasonlított a babyloni Astarte-ün- 
nepekhez. A vendégeskedés elkezdődött a fölkelésnél s 
folyt késő éjszakáig, a mi félbeszakítá, csak látványos 
mulatság volt, az érzékiség kifinomított leleményességé- 
vel s a reggeli napsugár rendesen egy bacchanál csopor- 
tozatait világítá meg a téli palota üvegfestményein ke- 
resztül. 

Mr. Severus inyencz volt és szeretett is mulatni. Igaz 
ugyan, hogy a nagy mulatság közben nem jutott hozzá, 
hogy Sasza asszonynyal idejövetele czéljáról beszéljen; 
de hiszen van még idő rá. 

Mikor aztán már Szentpétervárott minden élvezet ki 
volt merítve, Sasza asszony meghívá mr. Severust vadá- 
szatra a Pawlofszky-kastélyba. 

Ez a hajdani czári mulató kastély, négy mértföldnyire 

Szentpétervártól, Czarszkoje Zelo közelében, melynek leg- 
nagyobb nevezetessége az, hogy egy dísztermének minden 
bútorzata, szőnyegei a hajdani czárnők és czárleányok 
kezeivel van hímezve. Most e himzeteken Sasza asszony 
vendégei hevernek. És a gyönyörű külhoni vadakat, mi- 
ket a ezárok acclimatáltak a Pawlofszky Vauxhall nagy 
vadas kertjében, most a parvenuk lövöldözik rakásra. 

Sasza asszony e vadászaton kitűnő lövósznőnek mu- 
tatta be magát, s este a lakománál mint Diána jelent meg, 
udvarhölgyeivel együtt, térdig felkötött görög jelmezben. 

Mr. Severus a nap fáradalmai után is versenyt ivott a 
társasággal, s nem volt férfi, a ki jobban győzte volna; 
de még asszony sem. 

Éjfélen túl Sasza asszony canephorái egy sajátszerű 
italt hordtak körül, a miről a ház úrnője azt monda Seve- 
rusnak, hogy ez a római «cinnus» ital, melynek készítése 
titkát egy Pompejiben felfedezett viaszlapról olvasták le : 
ettől legédesebb álmokat lát az ember. 

Severus megitta azt is. 

Éjfél után két órakor a vendégeket, kit vezetve, kit 
emelve, lakosztályaikba szállíták : mr. Severus számára a 
félkörben épült mulató vár első emeleti balszámyának 
három terme volt berendezve. Sasza asszony maga fog- 
lalta el a középosztályt. 

Severus, lefekvés előtt már úgy érezte, mintha a cin- 
nus működnék; szemei előtt sajátszerű fényes ködben 
úszott a vüág. 

Severus hálóterme valódi múzeuma volt a művészi 
remekléseknek. A falak táblázata, a boltozat függő csapjai 
vésnöki díszművek, a szőnyegzet legdrágább persagimians 
kézmű, az alacsony széles nyugágy a legsimulékonyabb 
casses szövetű párnáival, keletindiai minta, karcsú, kigyó- 
tekervényű mennyezet oszlopaival, a földtekét emelő 
Atlas, mint óramű, genfi remekmunka. És szemben a 
íiy^gágygyal, egy egész oszlopközt és annak boltozatát 
betölt egy művészi alkotású anaglyph : szobrász és festesz 

pályakoszorús műve : emelkedett dombormű márványból, 
melynek szobrai egyúttal ki is vannak festve, a háttér 
szintén egy festett tájkép. Az anaglyph tárgya az a sok- 
szor felhasznált mythoszi jelenet, amidőn Paris, a juhász, 
válogat három istennő között, hogy melyiknek adja az 
aranyalmát ? A mit a szobrász vésője hidegen hagyott a 
szobrokon, azt a festő ecsetje átmelegité, még az öltönyö- 
ket is átlátszóvá tette. Paris maga háttal fordulva ül az 
előtérben s egészen sötétre van színezve a három ragyogó 
istennő alakjához kellő ellentétben. A pásztor lábánál 
egy fehér macska fekszik, abból a szép hosszú selyem- 
szőrű fajból, mely Chinában otthonos. 

Severust valami édes bágyadás vonzotta a nyugágy 
felé ; két gyermekapród segített neki földi hüvelyeitől meg- 
szabadulni. Azt hitte, hogy amint befekszik, rögtön el 
fog aludni. 

A hálóterem valami édes, mámorító illattal volt el- 
telve, minők az indus nábobok alvószobáit árasztják el ; 
az «utturkhena)) és a ceranna tömjénszaga az, mely bű- 
vösen izgatólag hat az idegekre. 

S a mint a fejét a párnára letette Severus, elkezdettek 
körülötte, alatta, vagy fölötte andalító accordok zendülni, 
zenehang, mely az emberénekhez hasonlít, vízbehulló 
cseppek dallama, minőt a melodion érez hangorája ad, 
átváltozva szellemszerű, szélzúgású melódiákká, minőket 
az Aeolodicon üvegfuvolái dalolnak, közbe az üveg- 
harangjátéktemplomi kondulásai; czitera-pengés és távoli 
czimbalomverés méla kíséretében, s mikor egyszer-egy- 
szer elhalt a rejtélyes hangszerek danája, a távolból hang- 
zott egy szerelmes fülemüle szívcsiklandó édes csattogása. 

S míg e tündéri hangverseny minden idegét édes má- 
morral lankasztá, az ébren alvó szemei előtt egyszerre 
csak megelevenült a szemközti anaglyph. 

A három istennő-szobor elevenné vált, tagjaik meg- 
mozdultak, kebleik pihegtek, szemeik ragyogtak és arczuk 
mosolygott. 

És Severusnak úgy tetszett, mintha mind a három ala- 
kot jól ismerné. 

A bal felöl álló, a büszke Minerva: az Hermione Peleia, 
a jobbfelőli Bozáli, a Juno ; a középső, a Vénus, Alexandra. 

Hiszen még álomnak sem igaz ; de a kik személyesitik 
őket, annyira hasonlítanak hozzájuk. 

És az élő szobrok elkezdenek mozogni ; minden moz- 
dulatuk szoborszerű, csábító, lélekvesztő jelenet. Verse- 
nyeznek bájaikkal. S a biró, a pásztor, nem tud közöttük 
Ítéletet tenni : melyik a szebbik ? Severus sem. 

A fehér chinai macska felkel a pásztor lábaitól, s oda- 
sunynyogva a hármas csoport közé, az istennői szobrok 
fehér lábszáraihoz törleszkedik. 

Most a mozdulatlan ülő pásztor egyszerre hátra for- 
dítja a fejét s Severus saját magára ismer benne. Paris, 
mint néger, fekete arczczal. 

Képmása kérdőleg tekint rá, mintha válaszát várná: 
•melyiknek adod a szépség diját ?» 

És Severus azt érzi, mintha csakugyan ott ülne a 
repkény-övezte mohos kövön a három istennő lábainál, s 
mondhatatlan édes kín gyilkolná szivét, hogy nem tudja 
megmondani, melyik a szebbik ? A kínzó gyönyört érzi 
minden tagja ; lelkét csiklandozza az, és lázt gyújt min- 
den erébe. 

Közelítene a csábító csoporthoz, odavetné magát eléjük 
a földre, csókolná lábaik ujjait; de a szobrász márvány- 
tagokat adott égő szíve fölé ; nem mozdulhat ; a három 
istennő-szobor lassankint ismét márványnyá hidegül, a 
fehér macska visszafekszik a pásztor lábaihoz, a túlvilági 
melódiák elhalnak s Severus mély narcoticus álomba 
merül, melyet a hashis-evők gyönyörlátványai nyugtala- 
nítanak. 

Mikor felébred, már a napvilág koczkákat rajzol az 
ablakok nehéz damaszt függönyeire. 

A mint kábult fejét fölemeli, a legelső tárgy, a mit 
megpillant, egy fehér chinai macska, mely lábainál alszik. 

Jókai: A j5t5 század rog^nye. II. H 

Az ébredő heves mozdulatára a szép állat is felriad, 
nagyot nyújtózik, hátát felgörbítve, s a míg ásít, piros 
nyelvét s hófehér fogait mutatja s aztán leszökik az ágy- 
ról, 8 Severus akkor veszi észre, hogy még egy harmadik 
élő lény is van a teremben. 

Juno* 

Az éjjeli tünemény egyik alakja. Ugyanazon hajfona- 
dékkal, melyben Eozáli viselete van utánozva, ugyanazon 
ó-görög öltözetben. 

Juno az uralkodónő canephoráinak egyike. Ezüst táb- 
lájú asztalkán reggelijét hozta el a magas vendégnek: 
chocoladeot, főtt tojást és finom hevítő gowril-szeszt. És 
most rózsa-ajkát félig mosolyra nyitva, hogy hófehér fog- 
sora kicsillámlik a bibor kígyó vonal közül, várja a ma- 
gas vendég parancsát. A fehér macska oda törleszkedik 
fehér lábszáraihoz. 

— Ah, szól Severus, égő homlokára téve hideg kezét. 
Te vagy itt ? 

— Szolgálatodra uram. 

— Mi neved ? 

— Eozáli. 

— Még Eozáli is hozzá. — No hát Száli, eredj, és hozz 
nekem egy olyan nagy kancsó tiszta vizet, a mekkorát 
elbírsz. 

Mire a Canephora visszaérkezett, Severus már fel 
öltözött, nem kellett neki segítség. 

A hölgy egy kristály vedret emelt a vállán, mint egy 
antik etruszk szobor; az tele volt friss vízzel. Aztán a 
vedret meztelen karjára fekteté, úgy nyujtá Severusnak. 

Severus felhajtotta az egész veder vizet. 

— Köszönöm. Már most arra kérlek, Száli, hogy ezt a 
reggelit a hogy idehoztad, vidd vissza. Mátúl fogva, a míg 
úrnőd kastélyában leszek, nem kérek egyebet, mint tiszta 
vizet. Úti bőröndömben van száz darab húskétszersült; 
az nekem száz napra elég lesz. Mondd meg ezt úrnődnek 
és köszönd meg nevemben ez eddigi gazdag ellátást. És 

aztán arra kérlek, hogy végy magadra valami melegebb 
öltönyt, mert náthát kapsz s veres lesz az orrod. Elme- 
hetsz. 

A szép nympha a bámulat zavarával sietett ki a háló- 
teremből. 

Severus boszus volt. Dühössé tette az a gondolat, hogy 
ilyen együgyű, otromba szemfényvesztéssel akarták meg- 
fogni, mint valami sült parasztot, a kit nagy szája, vagy 
vad vitézsége, miniszteri és tábornoki méltóságra emelt, 
s a kit aztán Sasza asszony egy szép kegyencznő segélyé- 
vel olyan puhára gyúrhatott, a minőre akart. 

« Átkozott Circe! dörmögé magában Severus ; philtrát 
itat a vendégével, s ilyen régimódi boszorkányságokat 
vesz elő. Graham mennyei nyoszolyája, — lady Hamilton 
eleven szobrai idestova kétszáz esztendős régiségek, s 
most rajtam akarja ezeket kipróbálni. — Hát csak eny- 
nyit tud ? » 

. . . Tudott Sasza asszony többet is. 

Még azon délelőtt meglátogatta mr. Severust Bez- 
nichoff úr. 

Beznichoff köztudomás szerint ez időbeli kegyencze 
volt Sasza asszonynak : osinos termetű fiatal ember ; kü- 
•lönben egy orenburgi parasztnak (most már citoyennek) 
a fia. A Fáma igen bizalmas viszonyról beszélt, a mit 
Beznichoff maga is igyekezett kitűntetni ; a többek közt 
elmondta azt is Severusnak, hogy magas úrnője mily na- 
gyon érdeklődik magas vendége iránt, a múlt éjjel sze- 
mélyesen átjött e lakosztályba, két udvarhölgye kiséreté- 
ben, meggyőződni felőle, ha gondoskodva van-e minden 
kényelemről ? Most pedig óhajtana vele állami ügyekről 
értekezni. 

Mr. Severus átengedé magát vezettetni a fecsegő ke- 
gyencz által az uralkodónő palota-osztályába, melynek 
minden terme kalifái fényűzéssel volt túldiszítve. 

Sasza asszony nyers selyem chitont viselt, zafir bog- 
lárokkal, és kék övvel, haja, mely nyolcz év előtt 

11* 

rövidre volt vágva, most hosszúra növelve, mesterséges 
fonadékokban köríté fejét, homlokán átszorítva kék zo- 
mánczú feroniéreel. Állva fogadá az érkező vendéget. 

Félig házi asszonyi bízalmassággal,félig a sértett államfő 
neheztelésével szólt hozzá. 

— Ön nincs megelégedve az ellátással, melylyel palo- 
tánkban fogadtatik ? 

— Túlságosan meg vagyok elégedve asszonyom, azon- 
ban küldetésem czélját elvesztem szem elől az élvezetek 
halmaza miatt, a mikért fölöttébb háládatos lennék, ha a 
rám bízott kötelesség nem figyelmeztetne a haladó időre. 
Ide jöttömnek komoly czéljai vannak. 

— Már említette ön : beszéljünk róluk. 

Sasza asszony egy kerevetre veté le magát, félkönyö- 
kére dűlve, s inte Severusnak, liogy foglaljon helyet egy . 
átelleni elefántcsont faragványú karszékben. BeznichofiF 
az úrnő háta mögött, a kerevet támlájára könyökölve, 
helyezkedett el. 

Mr. Severus szokásos s neki jól illő kíméletlenséggel 
kezdé : 

— Beznichoff úr távollétében beszélhetek csak. 

— Beznichoff I szólt Sasza asszony, hátra sem for- 
dulva a megszólítotthoz. Eredj, és készülj útra rögtön^ 
Még ma indulsz — Kamcsatkába. Utasításaidat meg- 
kapod két óra múlva a kanczellártól, zárt levélben s azo- 
kat csak Kamcsatkába megérkeztedkor bontod fel s cse- 
lekszel a szerint. Eredj. 

Szegény Beznichoff hüledezve hallá a váratlan paran- 
csot, mely a Pawlofszky kastély gyönyörei közül egy- 
szerre egy tízezer werstnyi útra küldé a jeges tenger part- 
jára. Engedelmeskedni kellett. 

Mikor Beznichoff eltávozott, Sasza asszony utána 
sem nézett, hanem Severus szemeibe mélyeszté tekintetét 
s azt kérdezé. 

— Elég távolba küldtem Beznichoffot? 
Severus meglepetten viszonzá : 



Digitized by 



Google 



165 

— Valóban nein volt szándékom a tisztelt urnák ilyen 
hosszú kéjutazást szerezni. 

— És már most ne beszéljen ön többet tiszta vízről és 
hus-kétszerstiltről ; ha megunta ön a lakomázást, ezentúl 
étkezzék velem, a hogy én szoktam; hárman leszünk 
hozzá : ön, én és udvarhölgyem. Előttünk készítik el ezüst 
bográcsban az egyféle nemzeti eledelt. Ez. az én szoká- 
som, mikor magamra vagyok; osztozzunk benne. Jól 
van-e ? 

Mr. Severus mindenkép ki akart térni a gyöngédség 
hangulata elől. 

— Minden úgy van jól, a hogy ön intézkedni fog, asz- 
szonyom. Eólam ne vesztegessünk több szót ; de beszél- 
jünk az államügyekről, a mikért ide küldettem. 

— Szívesen. Ön és elnöktársai, a hogy megértettem, 
először is azt kívánják tőlünk, hogy a Dunadeltát, mely- 
nek földét tőlünk megvették, mint « közvetlen államot » 
szakítsuk ki Oroszország birtokából s ismerjük el azt, 
mint önálló szabadköztársaságot « Otthon » elnevezés alatt; 
másodszor, hogy adjunk el egyet az aleuti szigetek közül 
az Otthon kereskedelmi társaságnak, névszerint az Una- 
laska szigetet. 

— Az árra nézve teljhatalommal vagyok felruházva. 

— Még nem jutottunk odáig. Önök kívánságai igen ne- 
hezek. A mi az elsőt illeti : a Dunadeltát az európai con- 
gressus szakította ki Törökország területéből s csatolta 
azt Oroszországéhoz. 

— A mi dolgunk lesz, egy újabb európai congressus 
jóváhagyását megnyerni az Otthonnak közvetlen állammá 
alakítására. Az önök beleegyezése az első. 

— Ezt legalább értem. Önök tartanak tőle, hogy ne- 
kem, vagy másnak eszünkbe juthat a tiz év lefolyása után 
azt a választást tenni az Otthon telepítvényesei elé, hogy 
vagy menjetek haza oda, a hol hazátok van; vagy marad- 
jatok, a hol vagytok ; de akkor orosz alattvalók vagytok, 
orosz föld birtokosai, orosz törvények, közigazgatás alá 

tartoztok ; OroBzország adófizetői, katonái lesztek. Elhi- 
szem, hogy ettől a választástól szívesen megváltanák önök 
magukat. Pénzük van elég. 

— S ha pénzünk nem lenne elég, van fegyverünk is 
asszonyom. 

— Hagyjuk a fenyegetőzést; hiszen jó barátok vagyunk. 
Önökre nézve a háború rossz üzlet. Hanem a második 
kívánságukat nem értem. Mit keresnek önök az aleuti 
szigeteken ? Mi van az ünalashka szigeten, hogy önök azt 
megakarják venni? Ez vakmerő ajánlat. Oroszország 
pénzért nem adogatja el területének egyes darabjait. 

— Csak úgy, a hogy a múlt században eladta, az észak- 
amerikai Egyesült Államoknak egész amerikai területét. 

— Azt a czárok tették ! De most szabad ország vagyunk. 
Azonfelül is az aleuti szigetcsoport igen fontos arehipe- 
lagusa az orosz kereskedelemnek; ott van az orosz- 
amerikai társulatnak több százados telepe a szőrmeáruk 
és czethalászat összpontosítására. 

— Mi a sziget becsének megfelelő árt kínálunk. 

— De minek önöknek épen az ünalashka sziget ? Mi 
van ott? Én úgy tudom, hogy tudós kutatóink az újabb 
időkben nagyszerű aranymezőket fedeztek fel e szigeten. 
Es azt is tudom, hogy gazdag kőszénrétegek vannak 
rajta. 

— Akkor az a felfedezés roppant zajt fog ütni az egész 
tudományos világban, mely eddig azt hitte, hogy volcánok 
közelében sem arany, sem kőszén nem terem s az Aleutok 
minden szigete egy volcán maradványa. 

Sasza asszony kedélyesen fölnevetett, olyan önkény- 
telenül jött ez a nevetés, mintha véletlen csíklandás érte 
volna. 

— Igaza van önnek. A geológia megczáfol. De hát 
mondja meg ön, mi szüksége van önöknek az Ünalashka 
szigetre? Miért nem választották a Tanagát? az lakályo- 
sabb ; vagy az Usímákot ? az sokkal nagyobb. Miért épen 
az Unalashkát? 

— Azt ón nem tudom asszonyom. Ez elnöktársam Tat- 
rangi Dávid szakmájába tartozik. 

— Tehát miért nem jött Tatrangi Dávid maga ide 
egyezkedni ? 

Mi". Severus furcsául mosolygott. 

— Hogy a világos igazságot megmondjam; — ennek 
az oka azon uralkodónői bűbáj, melyről önnek asszonyom 
a kerek világon hire van, s melyhez halandó büntetlenül 
nem közelíthet. Elnöktársamat, Tatrangi Dávidot egy pár 
figyelmes szem őrzi ez elysiumi veszélytől s huszonöt 
éven túl a nők clairvoyanteok. 

— Ah ! szólt boszús ajkpitiyesztéssel az elnöknő ; s 
aztán vállvonva veté utána : szegény asszony. 

— Épen azért lettem én küldve, a ki koromszín arczom- 
mal bizonyosan nem nyerek pályadíjt sehol ; hanem hi- 
degvérrel tudok számítani. 

— Ön tehát azt hiszi, hogy arczának éjszakája bizto- 
sítja önt a felől, hogy a nap nem süti el? szólt Sasza asz- 
szony, összevont szemöldei alól lángsugarakat küldve a 
néger aczél arcza felé. Jól van. Beszéljünk tehát az 
üzletről. Tegyük föl, hogy önök ajánlatai jók, elfogadha- 
tók. De azt tudnia kell önnek, hogy én nem vagyok ön- 
uralkodónő. 

— Valóban szükséges, hogy erre többször figyelmez- 
tetve legyek, mert én többször látom magam előtt a hó- 
dító czárnőt, mint Nihilország köztársasági elnöknőjét. 
A nők homloka körül önkényt támad a korona. 

— Hízelgés ez ? 

— Nem : — kritika. Nekem mindannyiszor, midőn önt 
megszólítom, erőmbe kerül visszafojtani e szót « felség » s 
ráerőltetni nyelvemre az « asszonyom » czímzést. 

— Azt azonban tudja ön, hogy én nekem országgyűlé- 
sem is van. 

— De azt is tudom, hogy a hol csak a világon parla- 
ment van, az mind arra való, és úgy van már a tojásból 
kiköltve, hogy a mit az uralkodó tenni akar, azt a parla- 

ment akarata szentesítse ; ha pedig az uralkodó valamit 
nem akar megtenni, azt a parlament megbuktassa. 

— Csakhogy ön nem ismeri még az orosz parlamen- 
teket. Azoknak egészen más arczuk van, mint egyéb kép- 
viselő gyűlésnek. Ezekkel valaki más is parancsol, mint 
az államfő. Ismeri ön a « poklot)) ? 

Severus visszahökkent. öMég nem volt szerencsém 
hozzá. » 

— No, nem azt a poklot értem, a melyikkel a papok 
ijeszgetik a szegény bűnösöket ; azt nálunk már ezelőtt 
nyolcz évvel eltörölte egy parlamenti akta, a mennyor- 
szággal együtt. 

— Ah ! s mi lett az idvezültekből és elkárhozottakból ? 

— Az elsőbbekből oxygén, az utóbbiakból hy drogén. 

— A mi valószínű. 

— Az a pokol, a melyikről én beszélek, egy nihi- 
lista páholynak a czíme, mely már másfél század óta 
fennáll s krónikáiban negyvenhárom királygyilkolási 
merényletet számol, a mik közül öt sikerűit; melynek 
munkája volt az orosz államforma megváltoztatása, mely 
hadat visel minden korona és templom ellen, mely ellen- 
sége mindenkinek, a ki gazdag, mely a vagyonbirtoklást 
rablásnak tekinti ; mely a nők közösségét hirdeti ; — ez a 
pokol a maga földalatti aknáival elágazik Szentpétervár- 
tól Kamcsatkáig és Sebastopolig, — s czéljainak kivitelé- 
ben minden eszközzel rendelkezik : néplázadással, orgyi- 
lokkal, méreggel, gyujtogatással ; szövetségében tart mi- 
nisztereket és bagnóbul megszökött rabokat, költőket és 
korcsmárosokat, színészeket és örömleányokat ; az ország- 
gyűlési képviselők nagy részét ez választatja meg, az 
ülések jeleneteit ez idézi elő, s ha szükségét látja, a nép- 
tüntetést kiviszi a piaczra s a kit útjában talál, azt nagy- 
hamar elitéli s ítéletei végrehajtására szolgálatában áll 
minden lámpásfa. Ez a « Pokol ». Tagjai nevezik ma- 
gukat ((ördögöknek)) s ilyen ördög (bejegyzett működő tag) 
van Szentpétervárott húszezer. 

— Ez fölöttébb biztató tudat. Jegyzé meg mr. Severus. 

Sasza asszony ez elszámlálása alatt a pokol dicsőségei- 
nek öntudatlanul azzal foglalkozott, hogy egyik mestersé- 
gesen befont haj tekercséből egy tincset valamennyi teker- 
vényes fonatból erőszakosan kihúzzon, s azt azután két 
mutató ujjával felgombolyítsa. 

— Már most elgondolhatja ön, f oly tata az úrnő, hogy 
az Otthon állam mennyire ellentéte mind annak, a mi a 
Pokolban ideál ? Egy óriási növekedésben levő város, mely 
oda ékelte magát abba az útba, a melyen keresztül a Po- 
kol nagy missióját végrehajtani készül. Egy nemzet, mely 
a minden szlávok egyesítését akadályozza. Egy telep, mely 
halomra gyűjtött kincseivel mindenki irigységét költi fel ; 
a ti ragyogó kirakataitoknál még a filiszter is és a jámbor 
cokney rablói vágyakat érez magában ébredezni. Es a 
mellett birtok oly hatalommal, a repülő gépekkel, melyek 
a nyilt támadást ellenetek lehetetlenné tennék. Mit gondol 
ön, mit érezhetnek önök iránt a pokolban ? 

— Azt az ördögök tudják. 

— Tehát én tudom. Azon a napon, a melyen ön Szent- 
Pétervárra megérkezett, a midőn köztudomásúvá lett,, hogy 
ön minő szándékkal jött ide, hogy az Otthon állam diplo- 
matiai elismertetését tőlünk megvegye, hogy az Unalashka 
szigetet megvásárolja : ki lett adva a parancs a Pokol min- 
den működő tagjainak, hogy önt meg kell ölni minden 
gyilkoló eszközzel, tőrrel, lőfegyverrel, pokolgéppel, tűzzel 
és méreggel, lőporos aknával, vagy összedöntött házzal, 
az nem jön kérdésbe, hány száz vagy ezer ember lesz ko- 
rommá égetve, tésztává gyúrva önnel együtt. Vannak 
nő-ördögök, kik képesek együtt meghalni önnel, a Pokol 
rendeletéből. 

Mr. Severus nem hagyta magát megrémíteni. 

— Tisztelem a Pokolnak minden rendeleteit, de nem 
félek tőlük. Ha félnék, elzárkóznám az aérodromonba, 
mely idáig hozott ; ott nem férhet senki a testemhez. De 
mikor egy magas czélt látok magam előtt, akkor nekem 

nem jut eszembe, hogy a kadaveremet őrizzem. Tegyen a 
Pokol, a mit akar : nekem önnel van dolgom és a mi- 
nisztereivel ; s nem bánom, ha minden pamlag lőporral 
van is megtöltve, a melyen értekezünk, én csak az érte- 
kezés tárgyát látom magam előtt. Azért asszonyom, hagy- 
juk az ördögöket a pokolban. A múlt éjjel az elysiumban 
álmodtam magamat, a jövő éjjel az Orcusban fogom ál- 
modni. Hanem mikor ébren vagyunk, beszéljünk az álla- 
maink ügyéről s nem az én fekete bőrömről. 

— Legyen ön nyugodt. Szólt Sasza asszony magicus 
fenköltséggel. Az egész kerek földön egyetlen egy lény 
van, a kinek közelében önt nem éri semmi vész. Az én 
vagyok I Az én háztetőm alatt nyugton alhatik ön, azt nem 
gyújtják az ön fejére ; én mellettem bátran bejárhatja ön 
a várost nyitott hintóban, nem fognak rálőni, ha velem 
fog egy tálból enni, egy pohárból inni, senki meg nem 
mérgezi önt, mert én vagyok a Pokol-páholy legfelső fő- 
nöknője. 

Mr. Severusnak tiszteletteljes borzongás futott végig az 
egész testén. 

— Ez a felfedezés rám nézve legkevésbbé megnyugtató. 
Ha ön parancsol a Pokol-páholynak, a Pokol-páholy is pa- 
rancsol önnek. Ön megvéd engem tagtársaitól, kik nem 
riadnak vissza méregtől, orgyiloktól, asszonyi cselszövény- 
től, hitszegéstől, vendégjog megsértésétől ; de ki véd meg 
ön ellen, ha önben összpontosulnak e nemes szövetség 
minden elvei? 

Sasza asszony e kérdésre azzal a tekintettel válaszolt, 
mely az áruló elpirulással, s a sóvár vágytól égő szemek- 
kel mindent elmond, a mit férfinak meg kell érteni, és a 
közben, női hevességgel tekerte azt az elszabadult hajtin- 
cset balkeze hüvelykujja körül, mindig szorosabban, min- 
dig erősebben, s mikor egészen pirosra volt duzzadva, 
akkor kirántotta öltönyéből a zafiros melltűt, mely annak 
redőit összetartá, s mig az elszabadult görög lebernyeg 
pongyolán lecsúszott vállairól — a tű hegyével beleszúrt 

a megduzzadt hüvelykujjba, hogy a vér kibuggyant be- 
lőle. Akkor felkapott íróasztaláról egy tollat s azt a vérbe 
mártva, egy papírlapra e szavakat irta : 

«Én, Alexandra, Nihilország elnöknője, Severust, Ott- 
hon állam elnökét, testemmel, véremmel, ébren és álmá- 
ban meg fogom minden és mindenki ellen védelmezni. 

Alexandra.* 

A vérével írt sorokat átnyujtá Severusnak. 

Severust annyira kihozta sodrából ez az asszonyi ötlet, 
hogy önkénytelenül lehajolt azt a miatta vérező kezet 
megcsókolni. 

És abban a pillanatban, a midőn a nőnek a keze az 
övét visszaszorítá, érezni kezdé azt a bűvhatást, a mivel 
ez asszony rabjává ejti a hozzá közelítőt. Valami nyug- 
talan, palpitáló vonaglása e villanyos ujjbegyeknek értet- 
lenül érzett szavakat beszélt hozzá. És a közben a nő el- 
nevette magát, mintha csak tréfa volna az egész, hófehér 
vállai úgy lejtettek a nevetés közben s csak azután jutott 
eszébe, hogy a zafiros tűvel ismét összetűzze a chiton szét- 
nyíló redőit keblén. 

Mr. Severus eltette keblébe az asszonyvérrel írt lapocs- 
kát s attól fogva úgy tetszék neki, mintha valami jobban 
melegítené ott belül, mint eddig, s mikor reá gondol, min- 
dig nagyot dobbanna rá a szíve. 

— Azonban beszéljünk hát államaink ügyeiről ; szólt a 
hölgy egyszerre elkomolyodva. Mi még folyvást egymás- 
nak a torkán tartjuk kezeinket. 

— Az úgy van. 

— Tegyük fel, hogy én nekem kedvem volna önökkel 
őszinte, igazán megtartott szövetségre lépni. 

— Erre nemcsak a kedv lehet meg ; de megvan a kény- 
szerűség is, asszonyom. Az Otthon állam jó szövetsége 
önöknek állandó jólét forrása. A mit a két alkutárgyért 
ajánlunk, az oly nagy összeg, mely az ön kormányát je- 
lenlegi pénzzavarából egyszerre kisegítené. S ezzel sok van 
mondva. Önök tudtak egy régi államot szétbontani, de 

nem tudták a25t még újra alkotni. Van most íb nagy had- 
seregük ; de azt nem fizeti senki, az a nép sarczolásából 
él. Hivatalnokaik nem tartanak rendet, nem szolgáltatnak 
igazságot ; ezért minden üzlet és kereskedés a földön fek- 
szik. Nyolcz év óta moratórium védi az adóst. Adót nem 
fizetnek az ország hat tizedrészében. A köznép imádja 
önt, mert a főurak vagyonát megosztá vele, s a papi jó- 
szágokat prédára ereszté ; hanem a confiscatióknak már 
vége ; elvenni nincs mit többé ; a pénzügyminiszter egész 
tudománya az assignaták nyomatása. Önök országa egy 
óriás, mely mozdulni nem képes. Önöknek szükségük van 
rá, hogy ajánlatunkat elfogadják. 

— Nem jól tudja ön uram. Oroszország még most is a 
«római)) birod-alom : és az Otthon állam csak Carthago 
vele szemközt. Igen is : Otthon város a mi Carthagónk. 
De mi Száz millió orosz nép vagyunk, melyet az özön- 
víz sem törölhet le a földről : önök pedig csak egy város a 
«Budzsák» vidék szigetein. Mi egy birodalom vagyunk, 
mely két világtengerig és az ázsiai hegyvilágig terjed, s 
ha ma elveszítünk mindent, a mink a föld felett van, 
megmarad alattunk a föld s még akkor is gazdagabbak 
vagyunk, mint akármely országa a világnak. Hogy lehet 
önnek, a magas látkörű férfinak, a hideg számító főnek 
Carthago ügyét képviselni Eóma ellen ! 

— Asszonyom I viszonzá Severus ; minden hasonlatok 
között a históriából vettek biczczentenek legerősebben. 
Az, a ki Carthagót romba döntötte, a Scipiók és Catók 
Eómája volt ; az, a ki Oroszországot nagygyá, hatalmassá 
tette, az egy vaskezű czár és két gyakorlati eszű 
czárnő volt. 

— Nem pedig a Pokol-páholy főnöknője, mint én, 
ugy-e bár ? 

— Ön monda. Ettől a Eómától a mi Carthagónk 
nem fél. 

Sasza asszony fölkelt helyéről s odalépve Severushoz, 
félkezével annak vállára támaszkodott s oly dsemoni 

arczkifejezéssel, melynek baljóslatától a néger maga is 
zsibbadást érzett idegeiben, csaknem súgva monda neki e 
szavakat : 

— Jls hátha a Pokol páholy főnöknőjének egy gon- 
dolatja támadna, mely magukat az ördögöket is meg- 
lepné ? . . . 

Az az elsötétülése a szemeknek, követve a hirtelen ki- 
törő villámoktól, valami bűvös hatással volt e férfira, 
ki önkénytelenül érzé e hölgy hatalmát lelke körül fo- 
nódni. 

— Hátha lenne egy kéz, szólt a hölgy, szép, meztelen 
márvány karját összeszorított öklével kinyújtva, mely 
mind azt, a mit eddig összerombolt, újra fel tudná épí- 
teni ; a félben maradt babyloni tornyot, fel az égig ! Min- 
ket nem akadályozhat benne még az Isten sem, ki össze- 
zavarta a népek nyelveit, hogy egymást ne értsék. Száz 
millió egy nyelvű nép^ vagyunk. Száz millió erőteljes, 
munkabíró, hadedzett, egy akaratú nép. Alattunk két fél 
világrész ! S mi az a másik, a mi Otthon államnak nevezi 
magát? Egy górcsövi parány. Egy háromszögű ázalag. Mi 
adja neki az életet? Egy gondolat csak. Egy titok. Legyen 
kimondva ez a titok s a parány állam megszűnt lenni. Le- 
gyen ez a titok az enyim s egy év múlva enyim lesz az egész 
világ. Az szép volna: egy egész világnak parancsolni. 
Minden nemzetnek, az angoltól a hottentottáig. De ne be- 
széljünk erről. Ön azt hihetné még, hogy ki akarom öntől 
csalni ezt a titkot. Ez a gondolat önt sérti. Ön hálával 
tartozik az Otthon államának. Ön Tatranginak köszönheti 
roppant vagyonát : az ő felfedezései segítettek önnek min- 
den pénzhatalmat maga alá tiporni. Azt se tagadja, hogy 
gyöngédebb selyemszálak is fűzik az Otthon államá- 
hoz. Én mindent tudok. Az arany almát ezúttal «Juno» 
nyerte el. 

Severus, mint a viperacsípte, szökött fel helyéről. Ez 
érzékeny része volt, melynek érintése indulatba hozta. 
Sasza asszony pedig erre a legkedélyesebb kaczagásba 

tört ki ; oly szeretetreméltó volt, mikor így bebalzsamozta 
nevetésével a gúny fulánk daganatát : igazi nő volt. Seve- 
rus le volt fegyverezve. 

— De hát beszéljünk igazán, komolyan a fenforgó 
államügyről ; szólt a höjgy, hanyagul ledőlve kerevetére. 
Önök a flBudzsák vidék» Mkeblezését kivánják, és az üna- 
lashka szigetet. Mi a viszonszolgálat érte ? 

— Az Otthon állam területeért (a mit ön Budzsák vi- 
déknek kegyeskedik czímezni), száz millió forint ; az üna- 
lashka szigetért ötven millió. 

— Tehát száz millió rubel kerek számban. Mondok 
önnek egy eszmét. Adjanak önök nekem a száz millió 
rubellel egyenértékű aérodromonokat, adjanak tizezer re- 
pülő gépet s áll köztünk az alku. 

— Asszonyom ; egy aérodromont, vagy tizet az ön ma- 
gán mulatságára adhatunk önnek ajándékba ; de tizezeret 
semmi pénzért és semmi földért. 

— Miért nem ? 

— Azért, mert mi a légjárókat csak kereskedelmi czé- 
lokra készíttettük ; de ha egy ilyen nagy tömeg jutna az 
ön birtokába, ön azokat mindjárt hadviselésre használná 
fel, s akkor aztán verekedhetnénk a Pokollal odafenn az 
égben. 

— Indokolt gyanú. Hát erről ne beszéljünk többet. Te- 
hát száz millió rubelt akar ön adni államunknak a kívánt 
átengedésekért : akkor, hogy azt kerek számban megkapja 
a kincstár, kell önnek ígérni száztizenegy milliót. 

— Ezt a disagiót nem értem. 

— Dehogy nem. Minisztertanácsom kilencz emberből 
áll. Legalább ötnek a szavazatát kell bírnom. Országgyű- 
lésemnek kétezer tagja van. Ezeregy szavazatot kell biz- 
tosítanom. 8 úgy hiszem : tizezer rubel egy szavazatért 
nem sok. 

— Ah ! kíálta fel Severus némi méltatlankodással. 

— No azt persze Magyarországon máskép csinálják : 
ott a tizerer rubelt a választó-közönségre adják ki, hogy 

a fizavazatok többségét biztosítsák : de az én módom eg\*- 
szerűbb. Én nem bánom, a közönség akárkit választ, i^az 
általános szayazatjog mellett ki győzné őt pálinkával :^^ én 
a kész képviselőt veszem meg. Nem jobb így? 

— Ha másként nincs, hát igy jó : ráállok a száztizen- 
egy millióra. 

— Akkor én összehivatom országgyfilésemet ; a mihez 
kell két hónap, míg a meghivás az x\miirig, meg a Caii- 
casusig lemegy ; míg a képviselők Chivából, Kamcsatká- 
ból Szentpétervárra felérnek : ez legrövidebb határidő. Az 
alatt lesz gondom rá, hogy a várakozás unalmait önre 
nézve lehetőleg elviselhetővé tegyem. 

Mr. Severus a légjárótól megizené Dávidnak, hogj' min- 
den jól megy, hanem két hónapig keU az országgyűlés 
összejöttére várakozni. 

Dávid visszaizent neki, hogy addig csak maradjon 
Szentpétervárott. 

És Sasza asszony gondoskodott róla, hogy magas ven- 
dégének unalmas ne legyen az ott időzés. 

Mindennapra gondolt ki számára valami új, meglepő 
mulatságot. 

Sasza asszony művésznő volt ebben. 

Népmulatságok rendezése, bálok, színház, hangverse- 
nyek kitelnek egy udvarmester eszétől is ; de Sasza asz- 
szony egyebet is tudott : élvezeteket, a mikhez nem kell 
sem diszitmény, sem comparseria ; miknek csak a magá- 
nyos boudoir a színhelye. 

Asztalát már állandóul megosztá Severussal. Azon ok 
miatt, hogy a magas vendég óva legyen minden megmér- 
gezési kísérlettől, még poharat is csak egyet tartott mind- 
kettőjük számára, Severus ugyanazon bor maradványait 
hörpölé, a miből Sasza asszony ajkai szürcsöltek, s midőn 
az ízletes lakoma után Sasza asszony a kandalló előtti 
kerevetére ledtilt, ugyanazon legyező- csapással magát és 
Severust hűsítve, akkor rákezdődött a finom emberszó- 
lás, a mihez Sasza asszony egy franczia nő elméssér'^^^'^i 

s egy angol nő humorával bírt. Kijutott belőle minden 
európai udvarnak. Minden pletykát ismert és ragyogó ke- 
délylyel tudott előadni, a mi a királjd házak közelében 
történik. Hanem aztán nem kimélte a saját népét sem. 
Az orosz sajátságokat, a nihilisták bohóságait ép oly maró 
élczekkel tudta ostorozni. Nem volt kegyelet semmi 
iránt. Kigúnyolta a kicsinyt úgy, mint a nagyot ; nevet- 
séggé tette a királyok pompáját s a proletárok rongyát, 
szennyét. A szemérmes, erényes nők nem szenvedtek több 
gúnyt tőle, mint a kicsapongó világhölgyek. Kigúnyolt 
mindenkit. S ez a modpr elvarázsol. 

Néha meg kártyázni hitta fel Severust, kinek szenvedé- 
lye volt a játék, mit az Otthon rideg köreiben ki nem elé- 
gíthetett s olyankor, ha belemelegedtek a « királyi játék»- 
nak nevezett «rhombre»-be, néha a megvirradó nap is ott 
találta őket a kártyaasztalnál. Sasza asszony szeretett 
nagy pénzben játszani, s ha vesztésben volt, duplázta a 
tételt. Néha mesés^ összegeket elvesztett, másszor megint 
visszanyerte. Egy éjjel elvesztette a feje fölül magát a 
Pavlofszky-kastélyt s az utolsó «duplavagy semmi» játsz- 
mára a testén levő chitont tette fel. Annál csakugyan meg- 
fordult a szerencséje s Severus visszavesztett mindent : a 
chitont is. 

Mikor nagyon jó kedvében volt Sasza asszony, magán- 
termeiben hangversenyt rendezett udvarhölgyeivel s ő 
maga is részt vett azokban. Gyönyörű csengő alt-hangja 
volt és szokatlan hévvel tudott énekelni. Severus elragad- 
tatva tapsolt neki. 

Sőt azt is megtette, hogy a szentpétervári énekes kávé- 
házakból felhozatta a leghírhedettebb chansonette-énekes- 
nőt, s versenyt énekelt vele azokból a sikamlós, érzék- 
ingerlő, útféli dalokból, s Severusnak kellett ítéletet hozni, 
hogy melyikük előadása volt tökéletesebb ? a chansonette- 
dalnoknőé, vagy az uralkodónőé ? 

Majd meg a jövendő nagyság és hatalom ábrándképeiről 
suttogott vele egész naphosszant ; elmondva előtte fényes, 

nagyszabású terveit, mámorító végeláthatatlan kifejlődé- 
seikben. Ilyenkor egész lénye átváltozott : látnöknö lett ; 
arcza kigyulladt, és egész teste lázban szenvedett. 

Soha sem volt ugyanaz. Mindennap más-más alakban 
tűnt fel. És az mind megigéző, elbűvölő változata volt egy 
nőnek, a kibe egy daemon szorult. 

Egyszer aztán rátalált egy oly mulatságra, mely élvezet 
volt rá nézve is, Severusra nézve is, és egyúttal kín egy 
harmadikra nézve, tehát háromszoros gyönyör. 

Egy Otthonból érkezett aérodromon levelet hozott Se- 
verusnak. Kozáli írta azt neki, azzal a rövid kérdéssel, 
hogy mit tudott meg Kin-Tseuról? 

Severus megmutatta a levelet Sasza asszonynak s fel- 
világosítá őt annak előzményei felől. 

Ah ez kapóra került gyönyörűség volt Sasza asszonyra 
jQézve. 

Tehát Tatrangi Dávid felesége féltékeny ! Ezt jó tudni 
egy másik asszonynak. 

Kozáli meg akarja tudni, mit beszélnek az orosz tudó- 
sok Kin-Tseuról, melynek hegyei az ő előretolt országaik- 
kal is határosak. Ennek a kíváncsiságnak szolgálni lehet. 

Sasza asszony összegyüjteté az adatokat, a miket orosz 
kútfők jegyeztek fel Kin-Tseuról. Ugyanazon érzékiséget 
ingerlő képek, minők a ehinai íróktól rajzolVák : a gyö- 
nyör kultuszszá emelve ; a nő, mint a finomított kéj esz- 
köze ; a zárt hegyeken belül túlhevített képzelem-alkotta 
kicsapongás, a maga délszaki meztelenségében. 

És mindezen tudós és költött leírásokat Sasza asszony 
maga is Severus jelenlétében olvastatá fel titkárnője által, 
ki fiatal, ártatlan tizenhat éves leány volt, egy kivégzett 
berezegi család utolsó leánya, s mikor a szemérmes haja- 
don arcza kigyuladt a szégyentől az adatok olvasása alatt, 
mikor hangja elcsuklott és mikor arczát elrejtve sírva fa- 
kadt, akkor úgy kaczagott rajta az úrnő I 

És aztán mindezen adatokat megkűldé Bozálinak. 

Hát van-e annál nagyobb gyönyör egy asszonyra nézve, 

Jókai : A jövő század regénye. II. 12 



Digitized by 



Google 



178 

mint egy másik asszonyt, ki eddig boldog volt, hitt, bízott : 
egyszerre a féltékenység mérgével torkig tölteni ! 

Severus sejtette azt, hogy az a játék, a mit most Eozáli- 
val űz, nagyon veszélyes mulatság. Ha a férj megtudja e 
fondorlatot, ez árulkodást, akkor megszűnnek egymással 
szemben államfők, triumvirek lenni, akkor csak a férfi és 
férfi állnak szemközt. Azonban sokkal jobban el volt már 
szédítve e csáberejü asszony bűvköre által, mint hogy egy 
okos gondolatnak ura tudott volna lenni. 

Örült már neki, hogy az idő ily hosszúra húzódik s vesz- 
tett pillanatok voltak, a miket nem ez asszony körében 
töltött. 

Kezdett elveszni benne egész lelkével. 

A sokszor ismételt találkozások alatt az éles eszű nő 
egyenkint ismeré fel a férfi gyöngéit. Eájött, hogy Severus 
spiritista. Sasza asszony is az volt. Istent nem hitt, d^ 
astral szellemeket igen. A mint egymásban a hívőt fel- 
ismerték, volt egy közös varázskörűk, melyen belül egy 
bűvlánczczal összekapcsolt párt képeztek. S a médiumok 
nagy kerítőnők. 

Sasza asszony udvarhölgyei közt volt egy ilyen hírhe- 
dett médium, egy csontos alkatú amerikai hölgy : miss 
Braddon. 

Miss Braddonnak oly mértékben jutott ki a delejes flui- 
dumból, hogy ennek erejével a legizmosabb férfit földhöz 
tudta ütni. (Skeptikusok azt állíták felőle, hogy valamikor 
acrobata nő volt egy erőművész-társulatnál.) 

Hanem hát csodadolgokat tudott véghezvinni s ismere- 
tes tekintély volt a spiritisták minden nyelven irott hír- 
lapjai előtt. 

Mikor Sasza asszony megtudta Severusról, hogy flhivői», 
beavatta őt a mysteriumokba. 

Miss Braddon a háromlábú asztalkával legelőször is a 
kérdező védszellemének nevét irattá le. Hogy Sasza asz- 
szony védszelleme «Semiramis» volt, az régi dolog és igen 
természetes. A felhívott szellem, ki Severusnak megjelent, 

e névvel mutatá be magát: «Ar8eus». Az udvari cercleben 
mindjárt készen állt egy tudós historicus nő, ki magyará- 
zatot adotib felőle, hogy ki volt az az Arseus ? Kortársa voít 
Semiramisnak és Armenia királya. Assyria királynője olt- 
hatlan szerelmet érzett Arapus iránt, melyet az visszauta- 
sított ; ezért Semiramis hadat izent neki ; megütköztek s 
a harczban a szeretni nem akaró Araeus elesett. Semiramis 
aztán, kit élve nem bírhatott, elnyerve holtan, bebalzsa- 
moztatá s pompás mauzóleumot építtetett sírlakául, hol 
örökké övé maradt a kegyetlen. 

Severus férfi-hiuságának hízelgett az, hogy védszelleme 
ily ellenálló jellem volt, Sasza asszony pedig hatalmasabb- 
nak érezte már magát — Semíramisnál. 

A spiritista hókuszpókuszszal aztán igen érdekes mu- 
latság mellett telt el az idő. 

Sasza asszony és Severus sok olyan kényes kérdést ol- 
dattak meg a spirit rappinggel, a melyet egyenesen egy- 
máshoz nem intézhettek volna. 

Sasza asszony egyszer ezt a furfangos kérdést intézte a 
szellemhez, hogy «mi van az ünalashka szigetén ». 

Severus megszeppent. Hejh, ha kitalálja mondani. 

A szellem nem sokat gondolkozott, leírta e szót : 
«Paco»). 

Mi az a Paco ? 

Egy mineralog tudósa a cerclenek megmagyarázá, hogy 
a gazdag aranytartalmu érczeket nevezik így. 

Sasza asszony vállat vont. Ez nem elégítette őt ki. Se- 
verus pedig könnyebbült kebellel gondola, hogy mégis van 
a szellemekben discretio. 

Hátra volt Severusnak még azt is megtudni, hogy ő 
nemcsak proselyta, de maga is inspirált próféta és doctor. 

Egy délelőtt, mikor Sasza asszonyhoz a szokott látoga- 
tásra sietett, az elnöknőt nyugágyán fekve találta. Nem 
fekve, de hánykolódva, mint egy ördögtől megszállt ala- 
kot, ki haját tépi, fejét az ágy oszlopaihoz veri, átkozza 
környezetét, asszonyait, orvosnőit, s minden pillanatban 

1«* 

más kínaiakra facsarodik hajlékony alakja, míg szemei . 
lázas tűzben égnek. Alkalmasint heves fejgörcsök kínozzák. 

— Jöjjön ön ! lihegi a kínlódó a megpillantott férfihoz, 
s midőn ez odalép njoigágyához, megragadja két kezével 
annak jobbját és nyögve szól : «tegye ön homlokomra ke- 
zét, talán meggyógyít az . . .» 

Severus betakarta tenyerével a hölgy égő homlokát, lük- 
tető halántékait s íme az rögtön elcsendesült, megszűnt 
kínosan vonaglani ; néhány perez múlva szempillái be- 
csukódtak, B nemsokára keblének csendes pihegése, s félig 
nyílt ajkainak halk lélekzetvétele tanusítá, hogy elaludt. 

Severus le nem vette a kezét a homlokról addig, míg 
aludt a nő, az pedig egész óráig tartott. Mikor ismét fel- 
nyitá szemeit, mondhatlan bűbáj jal tekinte föl rá hála- 
telten ; s mielőtt az kezét visszavonhatta volna, megragadta 
és ajkaihoz szorítá azt, halkan rebegve: « köszönöm, kö- 
szönöm, ez meggyógyított ». 

És aztán semmi baja sem volt. 

És Severus ettől még bolondabbá lett. 

Ettől a naptól kezdve Sasza asszony magaviselete Se- 
verus irányában az eddigivel egészen ellentétessé válto- 
zott. A szabad, zabolátlan modort felválta nála a hajadoni 
szemérem. Oly tartózkodó lett irányában, mint egy leány, 
kinek titka el van árulva. 

Ez mind játék volt-e? Szerep volt-e? 

A szemérmes menyasszonyi comoedia tartott az ország- 
gyűlés előtti hétig. Sasza asszony el tudott pirulni, mikor 
Severust közelíteni látta, és el tudott halavánjoilni, ha tá- 
vozott. A férfi-hiuságot így fogják meg. 

Azon a héten aztán, a melyre a képviselők a nagy világ- 
birodalom minden részéből gjrülekezni kezdtek a fővárosba, 
egyszerre eltűnt a szemérmes hajadon képe Severus elől. 
Egy reggel férfi-öltönyben találta Sasza asszonyt. Tábor- 
noki egyenruhát viselt. 

— Nagy napok kezdődnek, szólt a hölgy komoran Se- 
verushoz. Rám nézve s tán az egész világra nézve döntő 

korszak közeledik. A mit ön kívánt tőlem, az indítja meg 
a hógöigeteget ; kit tipor az majd el ? még nem tudom. 
Lehet, hogy engem. Lehet, hogy fölemel. A ki mellettem 
marad, lehet, hogy elvész, lehet, hogy megdicsőül. 

— Én itt maradok ; monda Severus, nem várva be a 
kérdést. 

— Köszönöm ; szólt Sasza asszony, megszorítva keztyűs 
kezével a férfi jobbját s azzal felkérte, hogy csatolja olda- 
lára a kardot, mit Severus szívesen megtett. 

E naptól kezdve minden óra abban telt el, hogy Sasza 
asszony érkező hadcsapatokat mustrált ; lovon nyargalva 
előttük, és rövid buzdító szónoklatokat tartva hozzájuk. 
Nappal a hadcsapatok zsoldját fizették, őket gazdagon 
megvendégelték és késő este, mikor már besötétedett, szál- 
lították a vasúton Szentpétervárra. 

Az országgyűlés megnyitásának napján Sasza asszony 
kisérő hölgyeivel, asszonyokból álló válogatott testőr- 
seregével maga is átköltözött Szentpétervárra, Severus 
egy kocsiosztályban ült vele. 

Az első harmincz nap parlamentaris bagatellákkal telt 
el. A tisztelt ház elnököt, jegyzőket, bizottságokat válasz- 
tott, szakosztályokra oszolt, házszabályok felett disputált, 
új képviselőket igazolt, válaszfeliratot készített, egyszóval 
ölte az időt. 

S e közben átment az idő az utolsó végzetes évbe. 
A Dunadeltára belzettek száműzetésének válságos tizedik 
éve volt ez. Sürgetős volt a kérdés megoldása, hogy ma- 
guk állama maradnak-e, vagy Nihil ország telepe ? 

Dávidtól egyik sürgöny a másikat érte Severushoz, hogy 
mi történik már ? Mindig holnapra lett biztatva. 

Egyszer aztán ez az üzenet jött Dávidtól Severushoz : 

« Hagyjon ön ott mindent és jöjjön vissza rögtön. » 

Ez a parancsként hangzó üzenet háromféle rossz hatást 
tett Severusra. Először megdöbbenté : azt hihette, hogy 
Dávid megtudott valamit Rozálitól. Féltékeny nők hamar 
elárulják magukat. S lehet hogy most szörnyű számadást 

készül vele tenni. Másodszor megsérté hiúságát, hogy 
egyenrangú triumvir társa neki ily röviden parancsokat 
osztogat. És harmadszor a számító diplomata eszélyessége 
volt megtámadva, kiről felteszik azt, hogy mikor már min- 
dent legjobban elintézett, az utolsó órában saját művét 
félbehagyja és megszökjék tőle. 

Mind a három hatás együtt indok volt arra, hogy Seve- 
rus daczoljon Dáviddal és üzenetét félredobja. Itt kezdő- 
dött rá nézve a lejtő, melyen aztán nem lehet többé meg- 
állni. 

Pedig Dávid se nem férji haragból, se nem fensőbbségi 
vágyból, se nem romboló daczból intézte hozzá ezt az üze- 
netet, hanem azért, mert jól volt értesülve arról, hogy mi 
fog történni Szentpétervárott azon a napon, a melyen a 
nemzetgyűlés az Otthon állam ügyét érdemleg tárgyalni 
fogja? Ezt olyan jól tudta Dávid, mint maga Sasza asz- 
szony s óhajtotta a catastrophából kivonni triumvir társát. 

Severus azonban ott maradt. 

A harminczegyedik napon került tanácskozás alá a mi- 
niszterek törvényjavaslata, melyben az Otthon várost ál- 
lamnak elismerni s az Unalashka-szigetet örökáron eladni, 
. száz millió rubel kárpótlás mellett indítványozzák. Az in- 
dítvány mellett elég indok szól, politikai, stratégiai és 
financiális. 

Hanem a Nihilország nemzetgyűlései kissé furcsa ábrá- 
zattal bírnak. 

Először is a képviselők száma megy kétezerre. Ez nép- 
gyűlésnek is elég. Azután a ház a legkülönbözőbb elemek- 
ből van összealkotva. Ó-oroszok és panszlávok, roskolni- 
kok, skopcsik és nihilisták, parasztok, katonatisztek, hiva- 
talnokok és csizmadiák; tunguzok, jakutok, burjátek, 
szamojédek; baskír és cserkesz nevezetességek; salvus 
conductussal visszatérő siberiai deportáltak ; lengyel ne- 
mesek, német iparosok és kereskedők ; asszonyok és fér- 
fiak. Kétezerén ! 

Maga az ülés folyama egy folytonos zsibongás. Egyik 

oldal csak azért zajong, hogy a másik párt szónokát ne 
lehessen érteni, míg egyszer aztán felkerül a szónokszékre 
egy hatalmas hyppopotamus-hangu szónok, a ki érvényt 
tud szerezni a nézeteinek hangja mennydörgésével. Annak 
a beszéde aztán valóságos vihart kelt föl ; ez a Pokol szó- 
noka: a törvényjavaslat ellen expectorál. Mikor nem hasz- 
nál a tömeges « rendre » -kiáltás (az elnök csengetyüjére 
senki sem ügyel, pedig már harmadszor vonta el a szót a 
szónoktól, de az csak beszél azért), akkor tettlegességekre 
kerül a dolog, öten-hatan odarohannak a szószékhez, a 
szónokot mégragadják lábánál fogva; az visszarúg, to- 
vább rángatják, a csizma lemarad a lábáról az ellenfél ke- 
zében, de a szónok megáll, végre valaki elkapja hátulról 
hosszú kabátja szárnyát s annálfogva hanyatt bukfenczezik, 
leiéhe harapva a nyelvén lévő szót, mely alkalmat siet meg- 
ragadni a következő szónok, ki a törvényjavaslat védelmére 
állt fel s felkapaszkodik a lerántott « tisztelt előttem szóló* 
helyére. Ennek éles hangja van, mint a trombita; keresz- 
tül recseg az ellenfél zsibaj án. Gorombáskodik. Van ha- 
talmas hangja hozzá. És nem zavarja ki szónoklata con- 
textusából, hogy odalent « kutyának » kiabálják. Ez még 
parlamentaris kifejezés. Hanem aztán, mikor a szép szó 
nem használ, következnek a kevésbé parlamentáris közbe- 
szólások. Gyorsírói parenthesis (szónok képén egy záp- 
tojás locscsan szét). Egyéb ellenészrevételek is érik pro- 
jectile alakban : burgonya és vöröshagyma. Végre egy re- 
pülő czékla minőségében oly nyomatékos ellenvetés éri 
a priori, hogy elered az orra vére s kénytelen a szót át- 
engedni másnak. 

S ez így megy kifogyhatatlan czifrázatokban reggeltől 
késő estig, estefelé még a mennyire lehet, fokozott érde- 
keltséggel. Az alant folyó vitában élénk részt vesznek a 
karzatok is, s az országház körül álló tömegek folytatják 
a tanácskozást kint az utczán, ha nem is egészen annyira 
a házszabályok szerint, mint odabent a teremben, de épen 
olyan üdvös eredménynyel. 

Sasza asszony és mr. Severus ez olympi mulatságot az 
elnöki páholyból élvezték. 

Az elnöknő páholya egy előteremből állt, mely minden 
comforttal volt lakályossá téve, és az ebből nyiló páholy- 
ból, mely szemben a házelnöki és szónoki székkel az egész 
gyülésterem fölött legkedvezőbb áttekintést nyújtott. E pá- 
holynak arabeszk modorú ráesozata van, mely egy egy- 
szerű gépezettel egyszerre kétfelé nyitható. Néha az elnöknő 
a szokott rácsozat mögül hallgatta végig az ülések vitáit ; 
talán azért, hogy megjelenésével meg ne oszlassa a ház 
figyelmét. Ez a rácsozat most is zárva van s az elnöknő 
és Severus a redőny mögött látatlanul figyeltek a vita fo- 
lyamára. 

A délesti órákban kezdtek azok nagyon is viharos jel- 
lemet ölteni, a szónokok alig juthattak már a szószék- 
hez ; kettő-három beszélt egyszerre a padok tetejére fel- 
ugorva, s egyik tömeg a másikra a leggyalázatosabb gúny- 
neveket ordította. Néha csend lett, mikor egy miniszter 
felállt beszélni, de ez a csend is csak arra volt jó, hogy 
egyes gúnyos közbekiáltások annál érthetőbbek legyenek. 
Az egész gyülekezetben senki sem tisztelt senkit. A be- 
széde végét mindenkinek abba kellett hagyni. Utóbb már 
csak egy általános bőgés kezdett minden zaj felett ural- 
kodni, melynek az volt az értelme, hogy «le a miniszte- 
rekkel !» Később az is kezdett hangzani, hogy «le az elnök- 
nővel!* 

A ház elnökének pedig az volt az utasítása, hogy addig 
fel ne oszlassa az ülést, akármi történik is, ha három nap, 
három éjjel folyvást tart is, míg szavazás alá nem bocsát- 
tatik a kérdés. Eégi praktika ez, kiéheztetni az ellenséget. 
Ez pedig sejtette a fogást, s előjött ellene a maga tromf- 
jaival. Hajigálni kezdte az elnöki széket burgonyával. 

Sasza asszony a szégyen és düh sápadt tekintetével ült 
a rácsozat mögött. Keze öntudatlanul szorítá Severus ke- 
zét, s míg az ő ujjai egyre nyugtalanul vonaglottak, addig 
Severus keze hideg volt, mint a márvány. 

Sasza asszony egyszer észrevette, hogy érczszobor kezét 
tartja kezében. 

— Önt nem izgatják e jelenetek? kérdé bámulva. 

— Nem, felelt Severus. Ellenkezőleg. 

— Untatják:, nemde? Igaza van. Ez unalmas látvány. 
Nem mennénk tán az előterembe addig, míg a szavazásra 
kerül a sor, Thombret játszani. 

— Nem bánom. 

S a két államfő átment a szomszéd benyílóba, az alatt, 
míg egyiknek a képviselői a másik államának lét és nem 
lét kérdése fölött dühösen vitatkoznak, Thombret ját- 
szani. 

A Thombre a legnehezebb játék a világon. A kártyáknak 
egymáshoz kombinált különnemű értéke van, a mi vál- 
tozik : mely mellett a játszónak éles észre, mathematikai 
pontos összevetésre és nagy figyelemre van szüksége ; s 
még nehezebbé válik a játék, ha kettősben játszák, a mi- 
kor egy színből csak a «matadorok» tartatnak meg. A ma- 
tadoroknak megannyi külön neve és rangfokozata van. 
Első a «Spadille» a pique-ass; második a «Manille» a 
coeur hetes, harmadik a «Baste» a trefle-ass; negyedik a 
« Ponté » a cceur-ass, a veres színekben a kisebb kártya 
üti a nagyobbat, a feketében a nagyobb a kisebbet. Az 
egész játék csupa diplomaticai cselfogásból áll, s még 
maga a szerencsétlenség is egy esély a diadalra. Például : 
az előjátékos neve a Thombre : ez nyilatkozik elébb, hogy 
felveszi-e a talont ? Legnagyobb játék a « gr andissimo», mi- 
kor a másodjátékosnak olyan jó kártya van a kezében, 
hogy a másik nem üthet belőle egyet sem. De ha akkor a 
Thombre azt mondja «nullissimo)) s neki meg olyan rossz 
kártyája van, hogy egyet sem üthet vele, akkor ő nyerte 
meg a játékot. 

És Sasza asszony Severussal nyugodtan hívogatta a 
spadillet, manillet és mondogatta egymásnak az «obscure», 
«joumée» jelszavakat az alatt, míg tíz lépésnyi távolban 
a viharkeverte tenger tombolt alattuk. 

— Miben játszunk? kérdezé Severns. 

— Én felteszem az Otthon állam átengedését öt kopek 
ellenében. 

(A másik öt kopek 1) 

— És Sasza asszony feltette egy játszma Thombre-re 
öt kopek ellenében azt a tárgyat, a mi fölött képviselőháza 
oda alant vitatkozott, hogy átengedje-e azt száz millió 
forintért ? 

És a néger nagy figyelemmel tudott játszani ; nem za- 
varta meg a teremből feltörő ádáz zaj, nyugodtan scartolt, 
kiszámítóan hivott. Kártyaemelés szerint Severus volt a 
Thombre és Sasza asszony nem tudott többet csinálni négy 
ütésnél. 

— Az ördögbe ! kiálta fel a hölgy a vesztő játékos he- 
vélyével. Az Otthon állam már az öné ! 

Ez komolyan volt játszva. 

— Dupla vagy semmi ! kiálta az elnöknő hevesen. 

— Hogyan, asszonyom ? kérdé Severus elcsodálkozva. 

— Hát tíz kopek, vagy az Otthon állam és az ünalashka 
sziget I 

Ezúttal Sasza asszony volt a Thombre. 

Severus most is oly nyugodtan játszott, mint eddig, a 
hölgy kezében pedig reszketett minden kártya, keble nyug- 
talanul zihált, arcza kigyulladt minden elvesztett ütésnél. 
Severus ezt a játékot is megnyerte. 

— Az Unalaska sziget is az öné I hebegé indulattól elful- 
ladtan az elnöknő ; odakünn a teremben épen akkor eskü- 
dött a harminczharmadik szónok, hogy az orosz terület 
legkopárabb szikláját is minden becsületes orosz az utolsó 
csepp vérével s az utolsó rubelével is meg fogja védel- 
mezni. 

— Még egyszer dupla vagy semmi, szólt rohamos siet- 
séggel a hölgy, odatolva a kártyákat Severus elé. 

Annak egy kérdező mosoly támadt az arczán. 

— Majd megtudod, hogy mi van feltéve. Csak osszad. 
Severus folyvást e nyugodt mosolygással arczán fogta 

a játszmát, összekeverte, odanyujtá Sasza asszonynak, 
megcsókolta a kezét emelés közben és fölszedte kártyáiti 

Sasza asszony arcza égett, mint a szélhirdető alkony 
ég, midőn kártyáit sorba szedte. Vékony ruháján keresz- 
tül látszott szivének heves dobogása, midőn elkiáltá dia- 
dalmas hangon : «Grandissimo !» 

És eközben szikrázó szemekkel tekinte a férfi arczába. 

Az pedig fejedelmi nyugalommal tekinte fel rá s csen- 
des, felindulás nélküli hangon monda: «nullÍ8simo» . . . 

Egy ütése sem lehetett ; — ő volt a nyertes. 

E szónál az úrhölgy felugrott székéről, a kezében levő 
kártyákat széthajitá a szobában ; egész alakja felmagasult : 
csupa ideg volt, csupa érzék. 

— Tehát tudd meg, hogy mire játszottál most ? ... Én 
magam voltam föltéve a kártyára. . . . Engem nyertél 
el. . . . Tied vagyok. . . . Imádlak. . . . 

S azzal odaveté magát a férfi keblére, s elkezdve annak 
homlokán a csókot, végig csókolá őt egész a lábahegyéig, 
s azután az ölébe veté magát a szenvedély minden láz- 
hevével s ajkait annak ajkaihoz forrasztá. 

... A páholy arabeszk rácsozata egyszerre nagyot 
zörrent. . . . 

A burgonyák kezdtek az elnöknői páholynak is be- 
szélni. 

A hölgy e zörrenésre felugrott a férfi öléből, s gyorsan 
mint a párducz odaszökött a páholy rácsozatához, a gép 
egy ujjnyomásra két felé csapta az aranyozott redőny- 
táblákéit s az elnöknő ott állt a képviselőház előtt, mely- 
ben minden rend fel volt már bomolva. 

A rács csattanására, az uralkodói alak megjelenésére 
egyszerre csend támadt oda alant, mindenki elhallgatott. 

S e rögtön beállt csendben Sasza asszony indulattól 
reszkető hang.]' a zengett végig. 

«Ti csőcselék szemétnép I Én titeket eltiporlak és ki- 
söpörlek innen ! » 

S azzal leköpött a gyülekezetre. 

A meglepetés első pillanatában senki sem talált szava- 
kat a meggyalázásra. A következő pillanatban pedig a 
páholyból kihajló hölgy egy kézmozdulatára megnyíltak 
a gyűlésterem oldalajtajai s azokon át egy szuronyáradat 
tört be a gyülekezetbe. Fegyveres molodczik rohantak a 
képviselői padok közé. 

E támadás után két pisztoly-lövés hangzott a teremből 
s két golyó süvöltött el az elnöknő feje mellett. 

Ö pedig kaczagott és összefonta kaqait, meg nem moz- 
dulva helyéről. 

A két pisztoly-lövésre aztán a betörő katonák részéről 
egy peloton tűz volt a viszonzás a tömeg közé. Erre ádáz, 
eszeveszett bomlás következett. A megriadt képviselő 
tömeg egjmást gázolva rohant a kijárások felé ; néhány 
dühös férfi tusába elegyedett a katonákkal, s szétszedett 
padokkal, lámpákkal védte magát ; a sebesültek jajgatása, 
a harczosok káromkodása egy zűrzavaros pokoli kar- 
énekké vegyült s a kinek dicsőségére ez történt, a nő, úgy 
találta, hogy ez egy kaczagni való végjelenete egy komé- 
diának. 

Még akkor is kaczagott, midőn Severushoz a külső 
terembe visszatért. 

— Mit tett ön ? szólt Severus rémülettől elhalaványult 
ajkkal. 

— Megtettem magamat czámőnek, hogy tégedet czárrá 
tegyelek ! 



A SZÉP LÓTUSZ VIRÁGOK. 

E naptól fogva megszűnt «Sasza asszony* lenni. 

Lett belőle « Alexandra czárnő*. 

Amaz emlékezetes országgyűlési nap egész éjszakáján 
folyt a harcz Szentpétervár minden utczáján, minden 
terein s a befagyott Newa jegén. 

A hű hadsereg éjfélben fáklyafény mellett kitiltá ki az 

állam eddigi főnöknőjét czárnőnek a Szent- Péter és Pál 
vár esplanadeján, s onnan indult ki az ellenállás rend- 
szeres leküzdésére, mely már akkor utczai harczból va- 
lódi ütközetté fejlődött ki. 

A ((Pokol)) nem adja meg magát oly könnyen ! Ha úr- 
nője elárulta valamennyi ördögét, az ördögök is meg- 
mutatták neki, hogy ők is megcsalták öt. Az ftmőnek 
tudomása volt az ő gyülhelyeikről, titkos fegyvertáraik- 
ról; de az mind hamis adat volt; az ördög urak és asz- 
szonyságok ravaszok ! A hü katonák úgy jártak, hogy a 
hol ellenfeleiket biztosan meglepni vélték, ott üres fala- 
kat találtak, s a hol maguk akarták megvetni a lábukat, 
ott tüzaknák lobbantak fel alattuk. 

Az is megtörtént, hogy a hü ezredek némelyike zász- 
lóstul trombitástul átment a lázadókhoz. A paraszt ördö- 
gök is tudnak hamisan esküdni ; nem csak az uralkodóik. 

A harcz másnap már óriási mérveket öltött. 

Az első meglepetésben nagy veszedelmére volt a Pokol- 
nak, hogy — tél van. Az utczákövezet nem volt feltép- 
hető torlasznak. Hanem azután, hogy magukhoz tértek, 
észrevették előnyeiket. A Newán jég van. Kivonultak a 
befagyott folyam hátára s ott emeltek torlaszokat jég- 
ből: jégbástyákat, jégredánokat raktak dsemoni gyorsa- 
sággal s azokból ágyúztak támadóikra. 

A nagy világvárosnak két milliót meghaladó lakosa 
volt, s kiterjedése három akkora, mint Bécsnek. A két 
Newa négy folyamán kívül még tizennégy folyamág szeli 
a várost keresztül-kasul, megannyi szigetekre osztva azt 
szét. S e szigetrészek utczái és lakosai oly külömbözők. 
Az egyik a fény, gazdagság, jóllét városrésze, a másik a 
nyomor, piszok, elégedetlenség gunyhótábora. 

A fellángoló polgárharcz szintere e külömböző város- 
negyedek szerint váltakozik. Ha egy helyen elfojtották, 
kitör a másikon. Míg egy helyütt az államcsíny seregei 
győznek, az alatt a másik városrészben á Pokol légiói 
ujjongnak diadalt s vonulnak terv szerint előre. Eettene- 

tes sakkjáték, melynek hatvannégy koczkáját vér s korom 
festi. Az ágyúzás, a puskatűz sem éjjel, sem nappal egy 
perczig el nem pihen, egy-egy robbanás jelenti néha, hogy 
vitlamit fölvettettek : tán egy kőhidat, vagy egy aláakná- 
zott védművet, mely tele volt emberekkel ; kinek az em- 
bereivel ? Nem tudni. Sűrű köd fekszik a rémséges csata- 
téren. S e ködöt csak lángszinüre festi, de szét nem osztja 
az égő városnegyedek lángja. Mindenki arra gondol csak, 
hogy gyújtogasson ; oltásra senki. Az első éjjel a czárnő 
maga gyújtatta fel a vár közelében levő «pétervárí)) szi- 
get negyedét, s a «patikárus» sziget gyönyörű füvészkert- 
jét, hogy ez oldalról meg ne támadhassák; erre aztán 
másnap viszonzásul a Pokolbeliek felgyújtották a Litej- 
nája negyedet, s minthogy annak az utczaburkolata is 
kátránynyal degesztett fakoczkákból áll, egy bevehetlen 
égő torlaszt állítottak vele maguk és ellenfeleik közé. 

A folytonos vésztűz miatt a léggömböknek a czárnő 
nem vehette semmi hasznát ; azokban meggyuladt a gáz, 
ha a harcz szintere fölé értek. 

De bámulni való volt a rettenetes napokban e csodanö 
erélye. Szüntelen ébren volt: rendelkezett, parancsokat 
osztott; a balhíreket fogadta hidegvérrel; a hol vezérei 
elvesztettek egy tért, összeült velük, más tervet alkotni a 
visszafoglalásra. A harczba indulókat buzdította láng- 
szavakkal ; a harczból megfutókat irgalom nélkül meg- 
tizedelteté. Nem rettegett magát minden órában kitenni 
az orgyilkosok golyóinak, s a feje felett elpattogó gránát- 
daraboknak ; vesztes vezéreket elcsapott, bottal megvert, 
s helyükbe másokat rakott. S mikor néha erőfogyottan, 
kifáradva, álomittasan betántorgott abba a terembe, a hol 
Severus lakott, odaroskadt annak a lábaihoz, s fejét annak 
térdeire nyugtatva, rebegé: « őrködjél fölöttem* s azzal 
elaludt. De álma nem tartott egy óráig soha. A legelső 
ágyuszóra felriadt s rohant ismét a vár bástyáira. 

Legnagyobb bajuk volt hadvezéreinek a Newa ágain 
felállított jégváracsokkal. Azok bevehetetlenek voltak. 

Három oldalukon a kivágott jég egyúttal árkot képezett, 
melynek új jege az ostromlók alatt mindig beszakadt. 

Már tíz napja, hogy tart az ádáz utczai harcz ; várak 
csatájának lehetne azt nevezni, s a jégvárakat még min- 
dig nem birják bevenni. 

Ekkor a Pokol főnöknőjének egy hivatásához méltó 
ötlete támadt. Az admiralitási Ill-ik városnegyedben vol- 
tak az amerikai társulatok nagy petróleum raktárai, azok- 
ban több millió púdra menő kőolaj hordókban felhal- 
mozva. E gyúanyagot ezernyi meg ezernyi tonna számra 
önteté ki Alexandra a befagyott Newa jegére s mikor az 
végig terjedt a két nagy Newaágon egy felől a golidai 
szigetig, másfelől a fagygyú-magazinig, akkor üszköt do- 
batott bele. Egy pillanat alatt, siketítő pukkanással lob- 
bant lángra az egész kőolaj folyam, s a pokolbeli tűzláng- 
ban recsegve, ropogva, volcánsüstörgéssel szakadozott 
szét a folyam jégburkolata, zajló árjával lassankint ma- 
gával ragadva a jégváracsokat, melyeknek fényes bástyáin 
a bennsülő « ördögök)) százai ordítottak odaszorulva a 
jégszigetekre a tűzfolyam közé. 

Ez rettenetes megtorlás volt. Az égő folyamtól felszak- 
gatott Newa sodorta magával alá a jégvárakat a finn öböl 
felé. A finn öböl azonban szintén be volt fagyva s ott 
feküdtek egész Kronstadtig az állam hadihajói. A melyik 
vasból volt, az jól járt. De a fából épült három árboczo- 
sak, a mint a rájuk hajtott kőolajár utolérte, egymásután 
borultak lángba s a Szentpéter és Pál tornyaiból lehetett 
látni, hogy repül egyik kolossz a másik után a levegőbe ! 

S e vad diadallal még nem volt eldöntve a harcz. 

A Szentpéterpál erődön felül is van még világ s fölfelé 
a petróleum nem folyik ! 

A Pokol harczosainak háromnegyede a Szentpéterpál 
erődön felül levő városnegyedekben harczolt. A szörnyű 
pusztítás, mely társaikat érte, új erőt adott a dühnek, 
melylyel eddig harczqltak ; a Mars mezőn nyilt ütközet- 
ben támadták meg Alexandra ezredeit s azokat, egész a 

késharczig kűzdve> kiverték állásaikból, s innen berontot- 
tak a belváros legpompásabb negyedébe, melyet « paloták 
városának » nevez a néphizelgés. Igazán paloták városa, 
minőt csak orosz czárok és czárnők építtethettek, nép- 
verítékből, kegyenczek számára. 

És a Pétérpál várad templomtornyaiból lehetett látni, 
hogy gyuládnak ki egymás után a fénylakok, miket még 
a Eomanow czárok elüzetésekori lázadás megkímélt, csak 
kincseikből rabolt ki ; a mostani aztán hamuvá és rommá 
dönt össze, legelébb a Michailow palota, hol Pál czár szo- 
morú véget ére ; utána az Anítskow-palota, hajdan Erzsé- 
bet czárnö gyöngédségének márvány tanújele Eazu- 
mowszky iránt, majd a Glawnioa Schtab, a táborkar pa- 
lotája, egyszerre a tauriai kastélylyal, melyet II. Katalin 
építtetett Potemkin berezegnek; utoljára maga a világ- 
csudának épült Szimnicz Dwor, a czári téli palota, hírhe- 
dett eremitage-ával együtt, egy remekművek múzeuma. 

Mind egyszerre égnek ; a Pokol gyújtogatja fel. 

És az új czámőnek azt látni kell a Péterpál tornyaii- 
ból ! És nem akadályozhatja meg. 

A Pokol felülkerül! 

Az új czárnő mind e balsorsban nem vesztette el a 
fejét. 

Ez őrületes harcz volt : az ördögök harcza saját király- 
néjuk ellen. — Az ördögök nem akarnak tűrni király- 
nét. — A Pokol respublica akar lenni. 

Mikor már a téli palotát is elfoglalták, akkor Alexandra 
czárné elhagyta a Szentpéterpál erődöt; de nem azért, 
hogy fusson, hanem, hogy szemközt menjen a megtáma- 
dóira. 

Most az admiralitás palotájára került a sor. E nagy 
tömör négyszögű épület a Newa partján egy tágas tér 
felett uralg; minden fala gránit. Negyven ölnyi magas 
tornyának keleties csúcskupolája a gazdag aranyozástól 
ragyog, de még jobban ragyog a paloták vésztüzeitől. 

Ide ebbe a paloiába vonult Alexandra czárnő össze- 

gyűjtött hadaival, kiket a Pokol seregei mindenünnen 
visszaszorítottak már. 

Az admiralitás ópalotáját az újjal egy földalatti folyosó 
köti össze. Itt vannak öszpontosítva a birodalom fegyver- 
tára, ágyúöntödéje, fedett hajóműhelyei, a hajdani világ- 
harczokból elfoglalt troféumok, a török ós persa ágyúk, a 
legújabb kor szörnyetegéig. 

E várerősségű épület két szegletének két hosszú egye- 
nes sugárút irányul, széles, tágas, utczák : egyik a Newszki 
prospect, a másik a Woszneszenszkoi prospect. 

Ha az arsenálból a partvédő leviathanokat, a szörnye- 
teg aczélágyukat a két szögleten felállítják, azokkal, 
amilyen hosszú a két sugárút, olyan hosszan tisztára pusz- 
tára seperhetik az utat. 

De hátha még sem ? 

Hátha a Pokol sem marad hátra az emberi találmá- 
nyok mögött ? 

Micsoda fekete tömegek mozdulnak előre e két hosszú 
sugárúton a tengernagyi palota felé ? 

A nihilisták kivontatták a folyamjáró vas monitorokat 
a partra, azoknak lapos fenekei alá vashengereken nyugvó 
tológépeket alkalmaztak. Szárazföldi támadó sánczot csi- 
náltak a vashajóból s most azokat tolják előre a hosszú 
sugárúton végig. S a mozgó ércztorlasz, mely keresztben 
állva elfoglalja széltében az utczát, forgó tornyaiból 
visszafelelget a partütegek üdvözleteinek ; száz fontost 
száz fontosért ! Míg mögötte, s vaspánczéltól védve nyo- 
mul előre az ostromló sereg, s tolja maga előtt a mozgó 
érczkolosszt. Mikor néha egy-egy robbanó teke megüti a 
monitor oldalát, belefúrja magát pánczéljába s szétpuk- 
kan bordái között, olyankor négy-öt ölnyire visszahöm- 
pölyödik a monitor, maga alá gázolva érczhengereivel, 
akik előre tolták. Aztán fennakad a hullatömegben, s jön- 
nek új csoportok, kik ismét előbbre taszítják. Ezek a ször- 
nyek be fogják törni az admirál palota falait I 

Senki sem imádkozik ebben a harczban ! 



Jókai : A jövő század regénye II. 

Nem kéri az Isten segítségét senki. 

Az admirál palotával szemben álló Isák-templom ha- 
rangjai rég pénznek vannak kiverve : sok volt bennük az 
ezüst. A toronyba ágyúk vannak felvontatva, azok haran- 
goznak most. 

Alexandra czárnő az admirál palota tornyában állva, 
intézi az ellenállás harczát : onnan nézi az ostrom folya- 
mát ; látja, mint közelítenek lökésenkint az ostromló ten- 
geri szörnyek a hosszú utczákon, látja, hogy verik vissza 
kirohanó ezredeit a támadók, kik egyszerre ellepik a mo- 
nitorok födélzetét s onnan tüzelnek fegyvereikből és haji- 
gálnak robbanó gránátokat. 

Az admirál palotától nyugatnak áll nagy Péter czár 
lovag szobra érczből öntve, azon a tízezer mázsás szik- 
lán, melyet a kareliai mocsárból hoztak ide, másfél mért- 
földnyi messzeségből. Az első forradalom nem döntötte 
le ezt a szobrot, nem juttatta a Vendome oszlop sorsára ; 
a czár most is ott ül ágaskodó érczlován, s patkói alá 
gázolja az óriáskígyót; — csak épen, hogy feje nincsen. 
A fejét lefűrészelték, s oda tették a lova lábaihoz, s most 
ott áll a fő nélküli czár, kezével parancsolólag mutatva a 
Newa felé. De ki érti meg, mit parancsol? hiszen nincsen 
feje ! 

Az ostromló Pokolnak már sikerült a téli palota udva- 
rán állítani fel ütegeket s azokból ágyúzni az admirál-pa- 
lotára. Az ágyutekéktő) már a nagy torony remeg, s on- 
nan menekül mindenki rémülten. 

Csak ketten állják meg helyüket: a czárnő és Severus. 

A torony körülfutó folyosóján ott áll készen az aérod- 
romon : az utolsó mentő eszköz. 

Alexandra merev tekintettel néz a lángoló paloták 
tüzébe 8 nem ügyel a repkedő bombák süvöltésére ; nem 
az ádáz harczi zajra oda alant. Azután ismét a torony 
túlsó oldalára siet át, honnan a Newára látni ... A Nagy 
Newa a vár fölötti részén egész tömör jégburkolatában áll. 
A Pokolnak az az ötlete jött, hogy a czárnő vörös testőr 

ezredét, melyet az utolsó emberig leöltek, idehordja s e 
jéglapon a skarlát egyenruhás hullákból óriási betűket 
rakjon össze, miknek összesége e szavakat alkotja: « halál 
az árulóra ». A czámő nézi, hogy rakják ki egyenkint a 
fehér jéglapon a vörös betűket — hullákból. . . . 

Egyszer oda fordul Severushoz s így szól : 

«Mi lenne szebb ? Bevárni, míg a palotát megostro- 
molják, s akkor velünk együtt, s ellenfeleinkkel légbe 
röpíteni azt? vagy beleülni a repülő gépbe s vele együtt 
elrepülni innen és eltűnni a világban, hogy soha hírün- 
ket se hallja senki ? 

Severus a torony karzatára kihajolva, nézett távcsövé- 
vel nyugat felé. 

E megszólításra visszafordult s nyugodt hangon így 
szólt : 

— Egyiket sem tesszük fölség. Nézzen ön oda. Látja 
azt a fénytengert ott nyugoton. Ez az égő petróleum ár, 
melyet a Newa levitt magával a finn öbölbe s ott most is 
ég az ; s égni fog még napokig. Már hat óra óta észlelem 
e fényözönt, s úgy látom, hogy az egyre sebesebben köze- 
lít erre felénk. A Newa visszafelé folyik. Egyre erősbödő 
északnyugoti szél támad. Segítségünkre jön a tenger ! 

A czárnő hevesen kapta ki Severus kezéből a távcsövet 
s oda nézett a közeledő lángfolyamra. 

Néhány perez múlva aztán, mint egy őrült rohant a 
torony nyílt folyosójára s kihajolva annak mellvédén, 
rikácsoló hangon ordítá alá : 

« Fiaim ! Ne féljetek ! A tenger van velünk ! 

Szavait elkapta a vihar, elnyelte a lárma, elfojtá az 
ágyúdörgés. Nem tudott kiáltani már ; ha Severus meg 
nem kapja vállszalagjánál fogva, alárohan fejtetőre a 
toronyból. 

De íme, egyszerre elcsendesül a harczi lárma, mintha 
ketté vágták volna ; helyette zűrzavaros vészriadal támad, 
egészen más hangok, mint a küzdelem vihara : az utczák 
rögtön tisztulni kezdenek, az ostromlók futnak. Ki űzi őket ? 

18* 

Ah, a tenger, a tenger I 

Az északnyugoti vihar korbácsolta jeges tengerár nyo- 
mul előre s áttörve a Galenga szigetnél a védgátakat, a 
Manka folyó mentében megkerüli az ostromló seregeket s 
míg azok a paloták romjai közül ágyúzzák a tengernagyi 
palotát, hátulról rohan be a woszneszenszkoi prospect 
sikátoraiból. 

Tíz perez múlva ölnyi magas víz alatt állt az egész 
csatatér; a tenger felől rohanó árvíz a téli palota lépcső- 
jéig tolta jégtorlaszait s elárasztá egy óra alatt Pétervár 
nyolcztized részét. 

S nem volt elég az egyik vész ; annak ellentéte is együtt 
jött vele: az égő petroleumár ; a moslékos zuhatagnak 
fénye is volt ; tűz és víz omlott alá egyszerre, egymással 
ádáz szövetséget kötve ; az áradat horda hátán a kanó- 
czot s a hol elönté az utczát, egyúttal felgyujtá a faháza- 
kat. Egész városnegyedek úsztak és égtek. És az emberek 
százezrei úsztak és égtek. S az a daemon ott a torony ma- 
gas ablakában tapsolt két kezével ez apocalyptikus rom- 
lás rémei közepett. 

És a férfi, a ki őt ekkor látta, megtanulta őt bámulni 
és imádni. 

Szentpétervárnak ez a pokolbeli átka, a kiöntő tenger- 
áradat, ezúttal nagyon rossz szolgálatokat tett a Pokol- 
nak. — A tengervíz hét lábnyi magaságban állt a véd- 
gátak fölött, s minden utczát átváltoztatott lagunákká. 

Ekkor következett azután a czárnő hadainak viszon- 
torlása. 

Az admiral palota roppant hajóműhelyeiből előhozták 
a vas ágyunaszádokat s azokra szállva indultak meg a 
folyammá lett sugárutakon az ellenfél letiprására. A Pokol 
seregei el voltak szigetelve az áradat által : a fából épült 
házak tömkelegéből, a város népkertjeiből kiűzték őket a 
lángok, a téglaépületekből az áradattól düledező falak. 
Összeszorultak egy-egy tömör építményű közpalotába; 
csoportonkint, mint egy folt darázs, átázott töltényekkel, 

kenyér nélkül, víz nélkül. (A tengervíz nem szomjról 
való.) A külön szakadt csapatok egymással nem közle- 
kedhettek, egymásnak nem segíthettek : nem voltak vas- 
hajóik, mik az égő özönvíz színén járni tudjanak. A ezárnö 
vas naszádai pedig uralkodtak a lángoló lagúnák vizei 
fölött is. Egyenkint vették ostrom alá az ellenfeleiktől 
megszállt épületeket. Azoknak nem maradt más válasz- 
tásuk, mint vagy eltemettetni élve, vagy megadni magu- 
kat annak, a ki elébb megöl s azután temettet el. 

A nagyobb rész az elsőt választá. Magára hagyta dön- 
tetni a védett falakat. Csupán azok a tömegek adták meg 
magukat, melyek egy-egy szárazon maradt szigetre szo- 
rultak össze, a hol nem védte őket semmi fal, semmi 
erdő. Azokat a katonák lefegyverezték s háttal egymáshoz 
kötözve hármasával, ott hagyták őket őrizet alatt. 

Egy rész a templomokba menekült. Nem ! Nem imád- 
kozni. Egy szó sem igaz abból, hogy az ördög halála órá- 
ján baráttá lesz. Azért menekültek a templomokba, hogy 
azoknak a tetőzetét, gerendáit, a kripták kőkoporsóit s a 
halottak koponyáit az ostromlók fejére hajigálják. Hanem 
a templom rossz hely volt rájuk nézve. A kripták megtel- 
tek az égő petróleummal, s az légberöpíté a boltozatokat 
a védőkkel együtt. 

Három napig tartott az áradat ; akkor visszatért a ten- 
ger a maga kagylóihoz. 

A tengerfenék, mely utána maradt, az utcza, a piacz 
fedve volt hullákkal, üszkökkel, romokkal ; egyes tócsák- 
ban még akkor is égett a petróleum. A köd a város felett 
most már fekete volt a füsttől ; és nehéz a bűztől. 

Hanem a lázadás le volt verve, a társadalmi rend 
helyreállítva, s Alexandra czárnő bizton táviratozhatá 
Európa minden udvarához : 

«L*ordre regne a St. Petersbourg !» 

Mikor fővezére, Schertsinszkoi jött hozzá jelenteni, hogy 
az utolsó rebellis csapat is megadta magát kényre kegyre: 
akkor Alexandra czárnő felállíttatá a Nagy Péter czár 



Digitized by 



Google 



198 

terén tizennyolcz ezred zenekarát s rázendítteté velük az 
ősi orosz néphymnuszt, az igazi régi néphymnuszt, az 
ünnepelt nagy költő Szulykovszky szerzeményét s a négy- 
o-'^^be felállított sorgyalogság énekelte hozzá : a «Bozse 
Qja chrani»-t. 

3ozse?)> — « Isten ?» — Hát már van Isten? 
« Nihil)) a « semmi » megszűnik ott, a hol kezdődik a 
ami» és a czári korona már valami, 
azon a ponton, a hol a semmi megszűnik, s a valami 
iődik, a rablóvezérből rendőrfőnök lesz, a commnnis- 
1 uzsorás, a vándorczigányból bankdirektor, a szabad- 
üvesből praelatus, a népszónokból minister — s a 
is respublica elnökéből császár. 

árom hónap múlva tavasz lesz ; három hónap alatt el 
aek takarítva az utczákról a pusztítás emlékei, a pa- 
k befedelezve, a leégett házak újra felépítve ; a hiányzó 
ezer ember helyett jön kétszázezer; a templomokba 
zarakják az oltárokat, a tornyokba a harangokat, 
ipapok is előkerülnek, s a fűvel és lombokkal hintett 
iákon végig fog vonulni a koronázási menet a czári 
►tától az Izsák templomig három sor posztóval bevont 
3zaton, 8 a nép ujjongása fogja hirdetni minden ház- 
ről, hogy Oroszországnak ismét czárnéja van. 
az európai diplomatia gratulálni fog hozzá s őszinte 
nmei űdvözlendi azt a nagy szellemet, a ki a társa- 
QÍ rendet megmenté Európában, 
[ikor a katonaság a néphymnuszt énekelte, Alexandra 
•nő a palota erkélyén állt; tábornokai tiszteletteljes 
>lban, Severus bizalmas közelben, 
z új czárnő tekintete Nagy Péter czár érczalakjától 
leigézve : oda bámult elválhatlanul. 
. feje vesztett nagy ember keze most is parancsolóan 
előrenyújtva. 

- A czár szobrának nincsen feje. Suttogá Alexandra 
•nő Severushoz. 

— Pedig megérdemelné e szép szobor, hogy levágott 
fejét visszahelyezzék. 

Alexandra gyűlöletbe vegyült dölyffel monda : 

— Azt nem ! Az jó helyen van ott a földön : oda más 
fej jön. Azé, ki e nagy művet véghez vitte . . . 

Severus meghajtá magát. 

— A czámőé. 

— Nem az enyim. Hisz férfi ^szobor az. E fő a te kép- 
másod lesz ... Ez a te műved volt. 

Severus e szavaknál a vért érzé agyának tódulni.; meg- 
rettent : mintha igazi élő fejét kellene kölcsön adni Nagy 
Péter czárnak; s aztán, ha jól meggondolta a dolgot, a 
czárnőnek igaza volt. indította meg ázt a művet, mikor 
alkudozásai által felébreszté a nő uralkodásvágyát, talán 
szerelmét is, s ő fejezte azt be, midőn közié vele észre- 
vételét a felfelé folyó Newa árjáról. E szó nélkül Alexandra 
czárnő vagy palotája romjai közé volna most temetve, 
vagy elrepült volna szégyenletesen, megbukottan, eltemet- 
kezve az ember-zajos nagy világba. 

Severus kezdett mámorosodni a dicsőségtől, melybe 
akarata, hajlamai ellenére jutott s melytől most már nem 
menekülhetett. 

A nagy mű azonban még nem volt egészen befe- 
jezve. 

A Pokolnak sok földalatti útja van, s azt jól tudhatta 
Alexandra czárnő, hogy ha csak irmagját meghagyja is 
annak a szövevénynek, mely elődjei trónját porba rántá, 
az újra kinő a földből s őt is lerántja onnan. Gyökerestül 
kell kitépni a megsértett ellenséget. Nem békül az ki soha. 
Kivált ha az ellenség elébb jó barát volt . . . 

Alexandra czárnő, mint a nihilisták egykori főnöknője, 
legjobban ismerte azoknak búvhelyeit, a kerületeket, a vá- 
rosokat, a mikben leginkább otthon voltak. Értesülve volt 
székhelyeikről, fiókpáholyaikról, jelszavaikról; nyomukra 
talált a társadalom mélységeiben és magaslatain és nem 
ismert kíméletet. 

Három hónap alatt húsz ezer tagja a Pokol-páholynak 
volt bebörtönözve. 

Az üldözéshez maga a nép nyújtott segédkezet. Ez ter- 
mészetes. A kiirtott aristoeraták vagyonát elragadozták a 
nihilista főnökök, s most már ők voltak az «urak)). Úr 
mindig volt valaki s lesz valaki, s a « pálinka és a rongy » 
azt mindig üldözi, akár berezegi korona van a fején, akár 
phrygiai sipka, akár hűbéri ajándékba kapta a vagyonát 
császáraitól, akár szerezte észszel, fáradsággal, akár kapta 
osztályba a nagy forradalmi ragadozásnál. Úr csak úr. 
Most a « Nihil)) az úr, most az ő nyakára megy a kötél. 
A « Nihilnek)) comparativnsa is akadt: Nihil vagy Te, a 
kinek semmi «úr)) sem kell; — «Nihilior)) is v^n, a kinek 
«Te)) sem kellesz. 

S mind ezek felett tökéletes volt a diadala a katonai 
pártnak, a midőn a katonai uralom jutott teljes érvényre. 
Alexandra czárnő visszaállítá a szurony alkotmányát. Ez 
is népszerű rendszer. Két millió katonának tetszik. A zász- 
lók, a vállrózsák, a kardbojtok alkotmánya. A hadi tör- 
vényszékek, a káplárbot, a kancsuka, a nehéz vas, az ólom 
és lőpor alkotmánya. Az ilyen alkotmány erős ! Vasból 
van. Csak meg ne egye a rozsda. Hogy meg ne egye a 
rozsda, mindig fényesíteni kell — « dicsőséggel)). 

« Dicsőség!)) ez volt Alexandra álma. 

Hanem az álomnak egy ember, egy találmány állt útjá- 
ban : az Otthon állam elnöke és harcztiltó gépei. 

Ha ez nem volna . . . 

A szép május hónap is eljött. Szentpétervár körül ekkor 
nyílnak a legelső ibolyák, miket nálunk márcziusi ibo- 
lyáknak neveznek. 

Alexandra czárnő május első napját a Pawlovszky kas- 
télyban tölte. 

Severus is vele volt. 

A néger még mindig nem volt áruló. 

A tündéri bűvhatalmu asszony keresztülvitte őt a sze- 

relém minden kínjain és gyönyörein ; de titkát még nem 
vehette ki belőle. 

Megmutatta magát előtte a czárnői pompa kábító fényé- 
ben 8 az istennői szépség szobormintájában ; hizelgésé- 
vel, odaadásával elmámorítá ; a féltékenység felszításával 
dühöngővé tette; rögtöni elhidegülése szeszélyévei kín- 
padra feszíté ; — de a néger sem a rózsaágyon, sem a 
kínpadon nem vallott. Mikor már kilenczvenkilencz szá- 
zadrésze egész lényének őrült szerelmes volt : a századik 
rész még megmaradt hideg számítónak. 

És «Sasza asszony » ezt a századik részt is ismerte jól. 
Ezt a megfordított Achilles-sarkat. S a mit «Sasza asz- 
szony » meg nem tudott hódítani, azt megkísérté « Alexandra 
ezárnő». 

Ez a századrész józan ész azt kérdezé : 

— De meddig maradsz te czárnőnek ? 

A férfi dicsvágya fel volt már ingerelve : társa lehetni 
a világ legnagyobb birodalmán uralkodó nőnek; saját 
fejét látni érczbe öntve Nagy Péter czár lovagszobrának 
vállain ! A kincsszomj is beszélt : «a mit most az Otthon 
állam magának gyűjt, az mind a tiéd lehetne akkor », ha az 
a századrésznyi hideg ész azt nem kérdené : «de meddig?)) 

A Pawlovszky kastély félkör alakú oszlopzatos peri- 
styllel pompázó épület. 

Előtte van egy nagy kerek tó, fenyőkkel, borókabozót- 
tal körülszegélyezve. Tíz lépcső vezet le a tó felszínéig. 
A lépcsők fehér márványból vannak s köröskörül futnak. 
Olyan e tó a kastély homlokzatáról nézve, mint egy óriási 
aczéltükör fehér zománcz-keretben. 

A kék alapon úszó hattyúpárok vonnak hosszú ezüst 
vonalakat. 

Egy dúsan aranyozott gondola sikamlik tova sirály 
könnyűséggel a hattyúk között ; az evezők pihennek, csak 
a bíbor selyem vitorla, a szellőtől dagasztva, viszi előre 
a karcsú jármüvet. E gondolában ülnek Alexandra és Se- 
verus. 

— Gyönyörű tó ! mond a néger ; szebbet csak egyet lát- 
tam: az egyptomi szultán (!) várkertjében. 

— Mi szebb rajta ? szólt az asszony, a férfi vállára 
dűlve. Kedvedórt előteremtem. 

— Ah fölség, ahhoz minden hatalmad sem elég ; a kairói 
tó szépsége abból áll, hogy köröskörül ellepik a tó felszi- 
nét a lótusz virágok ; ezeréi a piros vizi rózsáknak him- 
bálják kelyheiket a rengő hullám tetején; nagy széles 
leveleik is sötét pirosak; egy új válfaja ez az indiai ne- 
lumbiumnak. Azután a tó sekélyén egész csoporttal állnak 
a flamingók, karmazsin piros tollazataikkal. S mikor az 
egyptomi alkonyég bibor vörösre festi azt a tavat, úgy 
tetszik, mintha egy tündérvilági tó állna előttünk, mely- 
nek hulláma, virágai, madarai mind skarláttal, karminnal 
vannak ittasitva. — Te fölséges asszonyom, se a piros 
lótusz virágokat, se a karmazsin flamingókat, se Egyptom 
bibor egét ide nem hozhatod, 

Alexandra vérig harapta az ajkát és nem szólt semmit ; 
de jobb keze, melynek ujjai vas erőszakkal szoriták össze 
Severus kezét, egy rettenetes fogadást látszott tenni, a 
mitől a néger bőre tetőtől talpig végig borzongott, mintha 
ilyenkor, midőn az ujj -hegyei úgy szorítják kezét, valami 
közös gondolatfolyam járna keresztül galvani befolyással 
mindkettőjük idegein. 

Másnap május másodika volt. Ez egész napon siket- 
fajdra vadászott az udvar. Férfi mulatság, asszony nem 
vehet benne részt : Alexandra czárnö honn maradt a nyári 
palotában. Severus késő este érkezett vissza a fenyőer- 
dökből. Az est eltölt a siketfajd furfangos megejtésének 
érdekes meséivel, miket a czárnő nagy figyelemmel hall- 
gatott. 

Mikor reggel fölébredt Severus s lakosztálya erkélyére 
kilépett, hogy tele tüdővel szíja be a májusi léget, melyet 
illatossá tesz most a fakadó fenyőrügyek ambrája, meg- 
lepetve látta, hogy a palota előtti tó átellenes oldalán egy 
roppant kerületű rotunda van felállítva. Az egész vasból 

van; magassága alig több hat ársinnál; de terjedelme oly 
nagy, mint egy circusé, mely legalább húszezer néző be- 
fogadására van számítva. 

E nagy köröndnek a palota fele néző oldalán van egy 
kirúgó tornya ; olyanforma, mint egy galambdúcz s annak 
a mellső oldalán van négy kerek lyuk, egymással szem- 
közt, mint egy négylevelü lóhere. 

Középen e négy kerek lyuk között pedig van — valami 
olyanforma, mint egy szélmalom kerék, csak hogy annak 
a négy szárnya ragyogó fényes, mint a csiszolt aczél. 
A torony tetejéből egy gőzkürtő mered fel, annak jeléül, 
hogy abban valami gépnek kell lenni. 

Severus bámulva találgatá magában ez építmény hiva- 
tását. 

— Találd ki, mi az ? sugá egy mézédes hang fülébe s a 
nők legcsábítóbbika simult oda, fehér arczát az ő fekete 
ábrázatához fektetve. Alexandra arcza halovány volt: 
fenyegető szín ! 

Severus elkezdett találgatni. 

— Tán egy nagyszerű fontaine, mely szökővíz sugara- 
kat fog e tóból fellövelni. 

— Nem egészen az. Felelt a nő csalfa mosolygással. 

— Hát talán egy óriási zeneműszer, mely ezernyi síppal 
hajt végre monstre áriákat. 

— Olyasmi, de még sem egészen. 

— Vagy talán egy nagy circus húszezer néző számára. 

— Közeljársz hozzá; de még sem találtad el tökéle- 
tesen. 

— Mi ez tehát ? 

E szónál megragadá a czárnő Severus kezét s hevesen 
vitte őt magával a hosszú termeken végig, azután le a 
széles lépcsőkön; mindenütt fegyveres testőrei álltak; 
utoljára a palota homlokcsarnokába ért vele. Ott egy 
hosszú asztalt látott Severus, mely mellett fekete talárba 
öltözött férfiak ültek, kik a czárnő megjelenésére felálltak 
helyeikről. 

Az asztal vörös posztóval volt bevonva. 

A vörös asztal elnöke egy irattekercset nyújta át a 
czárnőnek, térdet hajtva és egy fekete pálezát, s e szókat 
monda : 

« ítélve vannak. Nálad a kegyelem.)) 

Alexandra elvette a tekercset is, a pálezát is s akkor 
sardonicus mosolylyal így szólt Severushoz : 

— Valóban circus az épület ; de nem húszezer nézővel, 
hanem húszezer szereplővel ; zeneműszer is ez épület ; de 
nem ezernyi sipra, hanem ezernyi emberhangra ; — és 
valóban szökőkút ez, de nem víznek, hanem vérnek szö- 
kőkútja : — ez a gőzguillotin ! 

S azzal háta mögé nyújtva az irattekercset, visszaadá 
azt a fekete palástos férfiúnak, s a fekete pálezát két ke- 
zébe fogva, éles, recsegő hangon kiáltá : 

— A ki a « Pokolé)), — legyen a pokolé ! 

A fekete pálcza ketté recscsent, a nő lábaihoz hajítá 
darabjait. 

E jelre oda alant a vár udvarán^ egy ágyú dördülés 
hangzott, azután a másik, azután a harmadik. 

A rejtélyes épület gépe egy hosszú füttyentést halla- 
tott, a minővel tudatják a gőzmozdonyok, hogy a vonat 
« indul!)) 

Azután siri csend támadt ; s az örökkévalóságból orzott 
nehéz perczben megmozdultak a rejtélyes gép szélkelep 
alakú szárnyai s ugyanekkor a négy gömbölyű nyilason 
át négy emberfő nyomult előre. A másik perczben már 
nem voltak ott a fejek ! lenn a tóban úsztak. 

. . . Azt meg kell adni a gőzguillotinnak, hogy az egy 
művészien alkotott gép volt. 

A torony belsejében van egy fogas kerék, az négy hidat 
mozgat előre hátra, minden hidon egy ember fekszik, azt 
a gép a hiddal előre tolja, a lyukon keresztül, a meddig a 
vállai érnek; ugyanezen mozdulattal a korong a négy 
szárny pallosait meglódítja, a rugók visszataszítják a hi- 
dat a rajtuk fekvőkkel együtt — fej nélkül ; a hullák egy 

lökéssel a kész vaskocsikba hullanak ; oly pontossággal, 
mint egy cséplőgépnél. Tizenkét « segédnek* csupán az a 
dolga, hogy a kötözött «kévéket)) a mozgó hidakra rakja. 

A munka rendben foly. — A torony alján van három 
csatorna, az rövid időn tele torokkal okádja a sötét piros 
nedvet a tó vizébe. Eettenetes fontaine ! 

Severus eleinte elzsibbadtan bámulta a rémlátványt, 
izmos alakja bágyadtan támaszkodott a főcsarnok egyik 
jáspis oszlopához : maga is egy jaspisszobor. 

Hanem a vér mámora rettenetes. 

A mint a kábító látványt sokáig nézte : a hogy szab- 
dalja le az a vas szél-kelep az emberfőket motollagyorsa- 
sággal a négy l3aikon keresztül ; — a hogy ugrálnak azok 
egymásután a tó vizébe s aztán úsznak mindig közelebb, 
közelebb, egymást taszítva az utóbb következők : kezdte 
érezni azt a kábító gyönyört, a miről a bűnperek tanús- 
kodnak, mik felfedték s mégis titokban hagyták az emberi 
szívnek azt a borzalmas rejtélyét, miért hogy a vérittasság 
és a kéj egy ágyban születik ? Agyán erőt vett a mámor. 
Eleinte számlálta a lehulló főket, abba belefáradt. Azután 
a lépcsőket számlálta, a mik a tóhoz levezetnek ; eleinte 
tiz lépcső volt, egy óra múlva már csak kilencz. S a po- 
koli gép őrületes egyformasággal kelepelte le szörnyű 
feladatát. A bíbor katarakták zuhogva onták habjaikat. 
A vas rotundából ezer meg ezer ajkról felrivalló ádáz or- 
dítás hangzott, tompán elfojtva a vas fedél által ; az ordí- 
tás óráról órára növekedett, azután óráról órára hanyat- 
lott ; este volt, mikor elcsendesült. 

Az érczmotoUa pallosszárnyai megálltak; a gép gőz- 
kürtője hosszú bömbölő süvöltéssel ereszté szabadon gá- 
zait ; a vonat végállomására megérkezett. A zsilipek zuha- 
tagai elapadtak. A Pokolpáholy szövetségének utolsó vér- 
cseppjei hullottak lassan a tóba. 

És ekkor egy kéz megragadta Severust karjánál fogva, 
s egy forró hang ezt sugá fülébe : 

«Jer !» 

Kábultan engedte magát vezettetni. 

Egy gondolába vitték. — A gondolában sátor volt bro- 
kát függönyökből, damaszt kerevetekkel. 

Severus fejét két gyöngéd kar ölelte át. 

És egy syréni hang rebegé, szemeit csókolva a szó közt 
gyöngéden : 

— Látod-e a lótus virágokat a tavon ? Nézd, hogy libeg- 
nek körülöttünk ! Egyptom biborege festi veresre a tavat. 
Még a flamingók is itt vannak ! 

Igen. A fehér hattyúk a mint megbuktak ebben a tóban, 
pirosak lettek a fördés után. 

Severus veszni érzé lelkét. . 

Ez a nő húsz ezer főt vágatott le a mai napon, a mik- 
nek az a szerencsétlenségük volt, hogy a férfi álmait nyug- 
taianiták. Nem nyugtalanítják többé. Vérükben evez a 
gondola ! 

Severus szenvedélye az őrültség koronáját tette már 
fel. Souverain, korlátlan szenvedély volt az már, melynek 
nem parancsol többé semmi. 

Odaszorítá jobbjával kebléhez a csábító daemont. 

«Semiramis ...» 

«Araeus ...» 

«Most kérdezz akármit Araeus szellemétől !» 

A nő hirtelen keblébe n3ailt s egy tárczát kivonva, azt 
elefántcsont lapjával felfordítva odafekteté saját térdére, 
mig az iralt Severus balkezébe adta. 

Balkéz volt. De a szellemek balkézzel is tudnak írni. 

— Mi van az Unalaska szigetén ? sugá Semiramis. 
Araeus felelt. Az iral betűket alakított : e betűk azt 

mondák : 

«Ichor.» 

És azután csak a csókok hangzottak ! ... az evező la- 
pátok csókjai a vérhullámokkal . . . 

A VIHAE ELŐJELEI. 

Az eseményterhes hónapok, mik fél Európa arezulatát 
egyszerre ismét az ellenkező torzképre változtatták, két 
embernek okoztak legnagyobb kint : ezek voltak Eozáli és 
Dárday. 

Dávid mind neje, mind elnöktársa iránt zárkozottabb 
volt, mint valaha. Távollétét, mi oly gyakori és huzamos 
volt, dolgai sokaságával indokolta. És senki sem tudta, 
hogy mit dolgozik ? 

Dárday sokszor sarokba akarta szorítani, hogy komo- 
lyan megijeszBze a közelgő veszedelmes idők előhirnökei- 
vel ; de Tatrangi soha sem volt kizavarható egyhangú nyu- 
godtságából. 

— Tudod-e azt, kérdezé egyszer Dárday tőle, hogy most 
májusban vagyunk ? Innen oetoberig csak öt hónap. Ez év 
octoberében telik le a tiz év, a meddig szerződésszerű itt 
lakásunk ideje tart. 

— Tudom. 

— S azon túl kezdődnek a napok, a mik, hogy mit hoz- 
nak ? azt nem tudja senki. 

— Én tudom. Mit ? majd megmondom akkor. 

— De az idő rövidsége sürget. 

— Nem tehetünk róla. Az új czámő az Otthon állam 
elismertetését az európai congressushoz utasítja. Egészen 
correct válasz. 

— S miért nem sürgeted a congressus egybehivását ? 

— Azért, mert abban Ausztria császárja s Magyarország 
királya nem vehet részt. 

— Mi ok tiltja ? 

— Tiltja az az ok, hogy Oroszország trónját egy par- 
venü foglalta el ; s annak czári uralmát az a fejedelem 
nem ismerheti el, a kinek neje a Romanowok utódja. 

E megaláztatást nem kívánhatjuk tőle mi. E nélkül pedig 
a congressus létre nem jön. 

— Hát az Unalaska sziget meg^'étele mily stádium- 
ban áll? 

— Azzal Alexandra czárnö nem rendelkezik addig, míg 
a kamcsatkai lázadással rendbe nem jött. Mint tudod, 
egész Síberia ellene nyilatkozott a császárság helyreállí- 
tásának s az Uraitól az Amurig és a jeges tengerig orosz 
respublica áll fenn. 

— Tehát alkudjál a siberiai respublica elnökével. 

— Az a baj, hogy nagyon sokan vannak, s úgy vagyok 
velük, mint a futó csillagokkal : mire a távcsövem elő- 
veszem, már lefutottak az égről. Vámunk kell, míg vagy 
Sasza asszony egyenkint összeszedi őket, vagy jön egy, a 
ki leveri a többit. 

Dárday erre abban a méltánylandó kifakadásban tört 
ki, hogy csak asszonyok ne volnának a világon ! 

— Ne káromold őket; hisz náluk nélkül mi sem vol- 
nánk a világon. 

Ezt persze Dárday nem úgy értette. 

— De hát mit cselekszel te a közelgő veszélylyel szem- 
ben ? 

— Egy új raktárt építtetek a Duna északi oldalán. Ez 
volt Dávid felelete. 

Dárday boszusan vállat vont és odább ment. Sehogy 
sem tudta átlátni, hogy, hogy legyen az Otthon állam biz- 
tosítva egy új raktár által a bessarabiai part felől? 

Alig múlt bele két hét, újra megrohanta elnöktársát. 

— Tudod-e, mi történik Oroszországban ? 

— Tudom. 

— Alexandra férjül választotta Severust. 

— Jó Ízlése volt. 

— Severus elárult bennünket. 

— Tudom. 

— Felfedezte az Unalaska sziget titkát a bitorló nő- 
nek, s az most ugyanott azon a szigeten, a mit nem akaii 

nekünk eladni, azon ürügy alatt, hogy a lázadó kamcsat- 
kaiak nem engedik az eladást, nagyszerű aérodromon 
gyárat állított fel, s ezerével készítteti ott a légjáró- 
kat, a mik gyorsabb repülésre vannak számítva, mint a 
mieink. 

— Tudom. 

— Tudod ! És tűröd, hogy azt tegye ? 

— Tűröm; először azért, mert semmi jogom sincsen 
hozzá, hogy valakitől erővel elvegyek egy szigetet, melyet 
az nem akar nekem eladni, csak azért, mert olyasmi 
terem rajta, a mi eddig az én egyedárum volt. És másod- 
szor azért, mert nekem tetszik az, hogy ők aerodromono- 
kat készítenek ezer számra. Hadd készítsenek. 

— És nem teszesz a magunk védelmére semmit ? 

— De igen. Saját légjáróink tetején egy-egy új szelelő 
lyukat fúrattam. 

Dárday szétnézett a levegőben, de nem találta e válasz 
értelmét sehol. Hogy egy szelelő lyuk mit fog segíteni 
egy új ellenséggel szemben, az nem ment a fejébe sehogy. 

Egy újabb hónap múlva ismét elővette Dávidot. 

— Baj van ! De ezúttal nagyon komoly. Ez a gaz 
Mazrur szerteszét jár a Dunafejedelemségekben, keresztes 
háborúra izgatja a szláv, görög és román népeket a törö- 
kök és magyar barbárok ellen. Bej árja'a Bánátot, Erdélyt, 
s most még csak rablóbandákat szervez; de azoknak 
politikai jelszavaik vannak, a kitörés perczében megannyi 
hadsereg lesz belőlük. 

— Tudom. 

— Ezt is tudod. No áldjon meg az egy igaz Isten ! És 
miben töröd most a fejedet ? 

— Épen most kötöttem szerződést a budapesti, belgrádi 
és bukuresti kormányokkal a Vaskapu szabályozása iránt. 

Dárday cholerikus hahotában tört ki. 
. — A Vaskapu szabályozása iránt? S ez a te antidotu- 
mod egy kitörő nemzetközi lázadás elfojtására ? Ezt nem 
értem. 

Jókai: A jövő Bzázad regénye. IL ^^ 

— De én értem, s majd megtudod te is. 
Dárdaynak meg kellett benne nyugodni. 
Egy újabb hónap morzsolódott le. 
Dárdaynak megint új aggodalmai merültek fel. 

— Bajtárs ! Saját városunk keblében van a vész. Ide- 
gen emissariusoktól nyüzsög minden gyárunk. Munká- 
saink fel vannak bujtogatva. Egy adott jelre minden alsó 
rétege társadalmunknak megmozdul a talpaink alatt s 
megrázza a rá épített várost. 

— Tudom. 

— Mindent tudsz. És hogyan vélsz rajta segíteni ? 

— Nincs-e alkotmányunk a belforradalom ellen ? 

— Igen. Egyike alaptörvényeinknek így szól : ha a 
lakosok a társadalmi rend ellen fellázadnak, ha a ható- 
ságok felhívásának nem engednek, az elnökség felfüg- 
geszti az alkotmányt s kezébe vesz « botot, tüzet, vasat.* 

— Nekem elég lesz a «víz» is. 

Dárday átlátta, hogy itt egy mohamedán fatalistával 
van dolga. Ez a praedestinatiora bízott mindent. 

Egyszer aztán, úgy september elején, nyári múlató laká- 
ban kereste fel Tatrangit. Nem törődött vele, hogy az most 
felesége és gyermekei körében családapai örömeinek él : 
épen ott kereste fel ; Eozáli előtt akarta őt megtámadni. 

— No édes öcsém, most már nyakunkon a veszély. 
A prófétai phlegmának vége. 

— Annak soha sincs vége ; szólt Dávid. 

— Ezúttal, úgy hiszem, vége. Oroszország uralkodója, 
vagy jobban mondva: uralkodói ötszázezer harczképes 
katonát összpontosítottak a Dvina torkolatánál, négyszáz 
ezerét a Visztulánál. Minden katona hyalichor pánczél* 
inggel van vértezve, s ugyanoly sisakkal. 

— Tudom. Barbután mintára készültek a sisakjaik. 

— Ezt is tudod ? Hát lőfegyvereikről tudsz-e ? Minden 
golyó hegye ichorjegeczczel van ellátva, mely kétszáz 
lépésnyiről a mi hajlóüveg pánczéljainkat, mint a kártya- 
papirost fúrja át. 

— Az nagy vesztegetés. 

— Ez megint felelet ? De mit áUitunk velük szemközt 
mi ? Léghajórajunknak az ő részükről is léghajóraj felel 
meg. Annak dolga lesz odafenn a levegőben a maga 
ellenségeivel. Ki harczol ide lenn a földön ? Te persze 
azt hívő vagy, hogy majd kiszáll a sikra megint az a két- 
százezer honvéd, a ki velünk idejött, s a ki tíz év előtt 
hegyeket mozdított el a helyéről, s megette nyersen az 
ördögöt ? De ne felejtsd el, hogy azóta tíz esztendő múlt. . 
Az a kétszázezer honvéd most mind feleséges ember, 
jámbor családapa; házi úr, gazdag filister; «ki» elhízott, 
« kinek » köszvény a lábában ; magam is élő barometrum 
vagyok. Egyikünk sem az, a mi tíz év előtt volt. Akkor 
készek voltunk felmászni az égbe, most az ágyba is más 
visz bennünket. Nem mondom, hogy parádénak ki nem 
rukkoltathatsz bennünket, hanem ha velünk akarsz va- 
lami nyílt ütközetbe menni, akkor már haza is jöttél 
onnan. 

Dávid szelíd iróniával mosolygott. 

— Nem, felebarátom. Azokat, a kik tíz év előtt dicső- 
ségesen bevégezték nagy kötelességüket, én pihenni ha- 
gyom; családjaik körében, gyáraikban, üzletükben, jól 
megszolgált uri kényelmükben ; ők már teljesítek, a mivel 
egy életben tartoztak. 

— Mivel véded meg hát akkor városodat ? Ez nem 
elmosolyogni való kérdés, bajtárs 1 Nekem senkim, agg 
legény vagyok; de te nézz oda könyező nődre, nézz oda 
két kis gyermekedre. Hogyan védelmezed meg őket ? 
Severus, az áruló, érczbe öntött fejét oda tette Nagy Péter 
czár lovagszobrának nyakára; én, a honfi, megalázva 
húzom gallérom közé ősz fejemet, ha az utczán megyek, 
hogy ne lássanak. Sasza asszony, a babyloni hölgy, a vi- 
lág bujálkodója, koronát tesz átkozott fejére, s a te nőd, 
a világ szentje, tövis koszorút visel s azt titkolja. Nem látod 
te eztlü? 

Tatrangi Dávid arcza e pillanatban a megdicsőülés 

14* 

fényében látszott sugárzani. Egyik kezével megfogta 
Bozáli kezét, másikkal Dárdayét. Mind a kettőnek szólt : 
— Ma s holnap készüljetek, házatokat, hazátokat hete- 
kig elhagyni, mindent rendben hagyni. Holnapután el- 
viszlek benneteket magammal Kin-Tseuba s ott megtud- 
játok azt, hogy mi az én válaszom a babyloni hölgynek, 
a pokol királynéjának, és az én martyrkoszorús hölgyem- 
nek, és az én örökké szenvedő édes anyámnak, én magyar 
hazámnak ? . . . 

Harmadnap elvitte magával az aérodromonban Dávid 
Rozálit és Dárdayt Kin-Tseuba. 

Tíz napig maradtak ott. 

És mikor visszatértek, akkor Bozáli arcza ragyogott 
úgy, mintha ő viselné a koronát : nem a babyloni hölgyét, 
hanem az Isten-anya koronáját. És Dárday oly büszkén, 
egyenesen járt azontúl Otthon utczáin, mintha ő adta 
volna kölcsön a fejét annak a nagy szobornak : nem Nagy 
Péter czárénak, hanem I-ső Árpádénak a budai Szent- 
György téren ! . . . 

HAECZ — vízzel. 

Október 30-án telt le a tíz év. 

Az nap megérkezett Alexandra czárnő ultimátuma mind 
Budapestre a magyar királyhoz, mind Otthon városába az 
elnökséghez. 

Az ultimátum semmi választást nem hagyott fenn. 
A Budzsák vidék, mint számüzetési hely, megszűnt az 
oda belebbezett kétszázezer magyar honvédre nézve « ott- 
hon* lenni; ha ott maradnak, a magyar királyság állam- 
polgári kötelékéből végleg ki kell lépniök, s orosz polgá- 
rokká lenniök; ha pedig azzá nem akarnak lenni, akkor 
a 48 óra alatt adandó válaszra, vagy a nélkül is megérke- 
zendő ukáz vétele után nyolcz nap alatt tartoznak el- 
hagyni a « Budzsák- vid éket. » 

Az ultimátum kiszinezését hozta az orosz hivatalos lap ; 
melyben a visztulai hadsereg fővezéréül Jerivánszky Ser- 
gius neveztetett ki, a dvinai hadsereghez pedig Scher- 
tsinszkoj ülysses, testvére a Bjrakkó alatt elesett hős 
vezérnek, maga is hős, a szentpétervári lázadás leve- 
rője. De a mi legjobban meglepte az egész világot, az 
Severus kineveztetése volt az összes orosz aérodromon raj 
admiráljául. Az ünalaska sziget gyáraiban nem keve- 
sebb, mint húszezer aérodromon állt készen. Az egész 
kamcsatkai és Amur vidéki lázadás Alexandra műve volt, 
nagy tervének álczázására. A légjárók kezelését az orosz 
főiskolák tanárai és tanulói vállalták el : az orosz intelli- 
gentia szine-java adta oda magát az új fegyvernem begya- 
korlására. 

S e peremptorius izenetekkel egyidejűleg kitörtek a 
titkon ásott tüzaknák is. Magyarországon a Bánátban, a 
hajdani határőrvidék megyéiben lázadásra tűzték ki a 
zászlót Mazrur csapatjai, rögtön átalakulva « olvasó tár- 
sulatokból, » « dalkörökből, » « tűzoltó egyletekből)) szabad 
csapatokká: az ártatlan «hetairia» név egyszerre tűz- 
betűkben lángolt elé. És Mazrur kiáltványaiban császári 
orosz altábornagynak irta magát. 

Az Otthon államban pedig megindult a munkásmoz- 
galom. A mozgalom űrügye igen alacsony volt ; de azokra 
nézve, kiknek a társadalom alacsonyán van az élet, egé- 
szen igazságos és jogszerű. 

A munkások egyrésze azt követelte a gyárosoktól és az 
igazgatóságtól, hogy a mi osztalék őket szerződés szerint 
megilletné ez évre deczember végével, annak október 
végéig járandó része nekik rögtön kifizettessék, mert ők 
arra nem szegődtek, hogy Oroszország ellen harczol- 
janak ; ha az orosz seregek bevonulnak Otthonba, akkor 
ők követelésüket soha meg nem kapják. Az igazgatóság- 
nak nincs is többé semmi joga tőlük azt követelni, hogy 
ők deczember végéig itt maradjanak ; mert maga az Ott- 
hoji is megszűnik október végével jog szerint létezni^ 

És azoknak, a kik így beszéltek, igazuk volt. Az Ott- 
hon állam munkásai nem tartoznak az ő katonái is lenni ; 
ha az államot veszedelem fenyegeti, a miatt ők nem káro- 
sulhatnak: ők béke idején dolgoztak emberül; most 
háború jön : az embernek ott kezét lábát ellőhetik, okos 
ember jobb ha előre elmegy onnan, a hol ilyen baj ké- 
szül. 

Az igazgatóság és a gyárnok- testület azonban e követe- 
lésre azt felelték, hogy ne legyen a munkásoknak az 
állam külügyeire semmi gondjuk ; az nincs rájuk bízva : 
senki sem kivan ja, hogy fegyvert fogjanak ; arról is gon- 
doskodik más ; ha nem akarnak a műhelyekben maradni, 
arra sem kényszeríti őket senki erővel ; akkor mehetnek 
el, a mikor akarnak, akár féltükben, akár jó kedvükben ; 
hanem a szerződés szerinti osztalékot csak azok kapják, 
a kik deczember utolsó napjáig itt maradtak. Ez a szer- 
ződésük, s azt semmi háború és czári ukáz meg nem vál- 
toztatja. 

Nem minden munkás osztályt rántott magával ez 3, 
mozgalom. A régiebbek, kik sok éven át idetelepültek, 
kik háztüzet, telket szereztek, felgyarapodtak, aztán a fel- 
világosodottabb, értelmesebb osztályok, a kik meg tudták 
becsülni az állami független lét becsét, nem csak rosszal- 
ták társaik zajos forrongását, sőt kinyilatkoztatták, hogy 
mesterségük szerszámait csak akkor fogják kezükből 
ledobni, a mikor kis államuk azt fogja mondani, hogy 
« fegyverre!)) akkor felváltják azokat a puskával. 

De mégis nagy tömeg volt a lázongóké. Az utóbbi 
években, az üzletek óriási növekedése miatt az Otthon 
állam kénytelen volt befogadni a világ minden részéből 
érkező idegen munkásokat : úgy hogy azoknak a száma 
ötvenezerre ment. Másik ötvenezer aztán könnyen akadt 
a saját népfajából: könnyen hívő, elámítható nép, mely 
beveszi a rossz tanácsot, hevül a merész utczaszónokla- 
tok zajára, kiket magával ragad a tomboló ár, kiket mu- 
lattat a macskazenék, ablakbeverések diadala, hiú, vezér- 

kedni vágyó jellemek ; aztán az a neme az embereknek, 
a mely soha ki nem elégíthető, melynek a jó sem jó, ha 
más is kap belőle, s mind ez elemek összetapadva, keve- 
redve egy sötét, megnevezhetetlen tömeggel, mely a nagy 
városok szemétjében lappang, s csak olyankor jelen meg 
mindenkit fenyegető arczával, mikor a vihar a szemetet 
felkavarja. 

Pár nap alatt óriási mérveket öltött Otthonban a mun- 
kásmozgalom. A gyárakat, műhelyeket ezerével hagyta 
el a munkásnép, s egész utczai menetekben tüntetett, 
meetingeket tartott, s minthogy az Otthon városában 
közönséges csapszékek nem voltak, a köztereken bivoua- 
kozott. Csak az volt a baj, hogy bort, pálinkát az Otthon 
államban csak igen drágán lehetett kapni. Egyszer aztán 
azon is segítettek. Egy vállalkozó csoport éjjel neki ment 
a legnagyobb kormányi szeszraktárnak, azt megostro- 
molta s a hordókat elfoglalta. 

Pálinka tehát már volt. 

De még egyéb is volt. Három halott. Kiket a raktár- 
nak egy leomló fala agyonütött. Azok már most martyrok. 
És velük megnyílik a csataterv. Másnap nagyszerű 
temetés fog rendeztetni. Egy temetési menet a leg- 
jobb alkalom nagy néptömeget gyűjteni össze. Oda- 
csődül sok ember s aztán megy a tömeggel, a merre az 
viszi. A koporsók fölött három helyen fognak lángoló 
szónoklatot tartani. Ez eltart estig. Este aztán a teme- 
tőből az egész tömeg nép a marseilleset énekelve fog be- 
vonulni a városba, fel egész a hexagonig : s ott fogja 
sokaságának egész imposans hatalmával követelni az igaz- 
gatóságtól kivánatainak teljesítését, s ha azt meg nem 
nyeri, ott mindjárt a hexagon közepett assemblée natio- 
nállá alakul át, leteszi az addigi igazgatóságot s meg- 
alakítja saját provisorius kormányát. Ez már így van 
kicsinálva. 

Csakhogy mások is vannak még a világon, a kiket az öt 
érzékük még el nem hagyott. 

Dárday, értesülve a fenyegető veszélyről, összehivatá 
az igazgatótanácsot, s ez éjjeli gyűlésében felhatalmazd 
az elnököket, hogy a lázongók ellen használjanak « botot, 
tüzet, vasat. » És Dárday készen volt mind a hárommal. 
Ámde Tatrangi azt monda neki: « egyre sem lesz szükség 
azokból, várj be engem. » 

Tatrangi azt monda egy alkalommal Dárdaynak, mi- 
dőn a catastropha bekövetkeztére előre figyelmeztetó : 
« nekem nem kell ennek leküzdésére se bot, se vas, se tüz ; 
csak víz. » 

Lássuk, mit értett ez alatt? 

Dávidnak több év óta volt már egy találmánya, melylyel 
ő nem ütött semmi zajt ; magának tartotta. 

Ez az «eső-csináló készülék. » 

Volt a Dobrudzsái rónának egy része, melyet a hajdani 
mocsárföldböl az újabb gazdálkodási rendszer követel- 
ményekép a török kormány gabonatermő földdé alakított 
át. Ez a tér a Dunadeltától a küsztendzsei vasútvonalig 
tart. Sok évi folytonos búzatermelés által az a talaj is 
arra a sorsra jutott, hogy termőerejéből teljesen kizsarolta- 
tott, s következtek rá olyan évtizedek, a mikben hat Ínsé- 
ges év jutott négy középszerű termés esztendejére. Az 
aszály annyira meghonosult e vidéken, mint Köves Ara- 
biában ; ha pedig nedves esztendő volt, akkor felvette a 
vidéket a föld árja, s két évig savanyú maradt a föld ; ter- 
mésre alkalmatlan. 

Az így elértéktelenült földek nagy részét összevásárolta 
Tatrangi az Otthon állam számára. S akkor az aszály- 
látogatta vidék számára feltalált egy készüléket, melyet ő 
«eső csinálónak)) nevezett el. 

Columbus tojása az egész. 

Még a múlt háborúból maradt a győztes sereg birtoká- 
ban az eUenségtől elfoglalt húszezer darab hadi léggömb. 
Teljesen hasznavehetetlen, czéltalan limlom a repülő 
gépek feltalálása óta. Dávid e haszontalan kaczatot érté- 
kesíteni tudta. Két órip.8i vízemelő gépet állított fel, e^et 

a Dunaparton, mást a tengerparton. E húszezer léggömb 
alá húsz hektolitert tartalmazó tömlőket kapcsoltatott, a 
miket a vízgépek megtöltöttek. Akkor minden százra egy 
repülőgépet alkalmazva, azokkal végig röpítteté az egész 
léggömb tömeget a Dunától a tengerig s onnan ismét 
vissza; a felemelt víztömeget a földre alá bocsátva, s 
huszonötször fordulva egy éjjel, tíz millió hektoliter víz- 
zel frisíté fel a vetéseket. Úgy, hogy ezen a darab földön 
a legaszályosabb rekkenő időszakban is minden éjjel meg- 
jelent a jótékony eső. 

Hogy erről a készülékről azoknak, kik e darab földet 
lakták, semmi tudomásuk sem volt, annak igen egyszerű 
oka az, hogy a készülék rendesen éjjel működött. De, ha 
nappal végezte volna is jótékony munkáját, magáról a 
készülékről még akkor sem lett volna a hétköznapi em- 
bernek semmi sejtelme, mert a léggömbökből alábocsátott 
víz egy része a páraszegény légben rögtön felbomolva, a 
léggömb tömeg alatt egy folytonos felhőt képezett ; ez a 
felhő együtt járt az öntöző készülékkel, eltakarta azt a 
földtől, s csak a nagyon figyelmes szemlélő előtt tűnhe- 
tett volna fel, hogy a jóltevő felhőcskének önkénytes 
irányzata, mozgása van, félóráig nyugatról keletnek, 
aztán megint keletről nyugatnak vándorol, s a hol egy- 
szer megöntözte a földet, oda az nap vissza nem tér. 

Ez az öntöző gép tehát Dávid kizárólagos patent talál- 
mánya volt. Dávid azt vélte, hogy ő ezt az egész forra- 
dalmat szétzáporesőzheti vele. 

A népmozgalom tervéhez az idő is kedvezett. Novem- 
ber 2-ika volt ; az egész keresztény világban halottak 
napja. Ilyenkor ünnepel minden ember s látogatja a 
temetőket. Szép derült napfényes idő volt. A forrongok 
arra számítottak, hogy sokaságuk növekedni fog az ünne- 
pelő közönséggel s este aztán a temetőből azzal össze- 
keveredve vonulhatnak be a belvárosba. Az igazgatóság- 
nak bizonyosan nem lesz kedve közékartácsoltatni egy 
néptömegnek, mely felesen asszonyokból, gyermekekből; 

békés polgárokból verődött össze. S aztán, ha egyszer 
benne van a forradalomban, ha látja, hogy minden sike- 
rül, csak lármázni kell: akkor az odakeveredett békés 
polgár is forradalmárrá lesz, az asszony, gyermek pedig 
épen ; s segít még jobban lármázni. 

Délelőtt hemzsegett minden utcza a kiváncsi néptől. 

Hanem délután, mikor épen indulni kellett volna a te- 
mető látogatására, Tultsa felől előkerekedett egy kis hosz- 
szúkás felhő, s jött egyenesen Otthon felé sebesen; pedig 
idelenn alig lengedezett valami szellő. Egyszer csak el- 
kezdtek kövér cseppek hullani az utczákon, köztereken. 
Az ünnepien öltözött nép sikongva menekült födél alá s 
várta, hogy majd odább megy az a kis felhő. De ez nem 
látszott a várakozásnak eleget tenni, mindig újabb jött 
utána, s azok mindenféle változatokban hintek az áldást, 
majd vékonyan szitált, majd kövér cseppekben kopogott 
alá ; egy-egy népkertet, ligetet, melynek fái alá egész cso- 
portok menekültek, kiválasztott, s odaöntötte alá a zá- 
port, míg az utolsó őszi lombokat is leverte vele a fákról, 
s a nép odahagyta a rossz menedéket. 

A csupán ünnepélyhez készült nép, mikor látta, hogy 
a mulatsága már a mai napra egészen el van romolva, 
lassankint, zúgolódva haza oszlott; asszony, gyermek, 
békés polgár ki lett rostálva a lázadó tömeg közül. 

Hanem az helyben maradi A szövetkezettek felölték 
kaucsuk köpenyeiket, kifeszítek esernyőiket s az esernyős 
tömeg, mint a római ostromlók paizs-feltartó testudója 
vonult ki a gyászmenettel a temetőbe. 

Az Otthon sírkertje a városi lakrészeken kivül volt; a 
Kilia-Dunaág legszélsőbb szigetén. E szigetek elválasztó 
vizeit nem járták hajók, sekélységük miatt, azok tehát kő- 
hidakkal voltak összekötve; hanem odáig egy nagy alag- 
úton kellett átmenniök a forrongóknak, mely a széles 
Szulina-ág alá volt építve. Gondjuk volt rá, hogy ez alagút 
bejáratait saját őrcsapatjaik által biztosítsák, nehogy a 
kormány elzárja előlük a visszatérést a városba. 

Eendes temetkezések a földalatti lógnyomatú vasutakon 
végeztettek ; a nyilvános temetkezési pompa, az utcza fel- 
színén, minden közlekedést felfüggesztő kisérettel, ének- 
kel, trombitával, fáklyafénynyel, a legszokatlanabb látvá- 
nyok közé tartozott Otthonban. 

Ezúttal ezt a nagyszerű látványt mind pocsékká verte 
az eső. Az ázott embernek elmegy minden kedve ; a sáros 
láb megakasztja a lelkesedést, s az egyik ember esernyő- 
jéről a másiknak a nyakába folyó víz rontja az érdekek 
Bolidaritását. 

A gynjtó hatású szónoklatok is elvesztek a zuhogó zápor- 
ban ; a legközelebb állók sem hallották, mit beszél a szó- 
nok? az pedig hosszan beszélt; népszónokok nem tudnak 
röviden beszélni ; a hallgatóság pedig ázott és széledezett, 
míg egyszer aztán egy okos ember lerántotta a szónokot 
az emelvényről s maga ugrott fel a helyébe egy égő fák- 
lyával a kezében s elordítá e jelszót: flvége a szónak, kez- 
dődik a tett! fel a hexagonba!)) Ezt azután, a kik nem 
hallották is, megértették a megcsóvált fáklya által a légbe 
irt betűből. Perez múlva minden fáklya utána csinálta 
azt, s a tömeg megindult nagy rohammal a város felé. 
Hanem a mint az alagúthoz közelítettek, egy vert had jött 
rájuk szemközt, az őrcsapat. 

— Hát mi történt ? Elhagytátok magatokat kergetni ? 
Nem volt nálatok revolver, tőr, ólmos bot? 

— Lehet is az ellen tőrrel, ólmos bottal, pisztolylyal 
harczolni ! 

— Hát ki kergetett el ? 

— A víz. Az igazgatóság kinyittatott egy zsilipet, mely 
a Duna fenekéből az alagút boltozatába szolgál, s most 
azon keresztül omlik alá az ár, s dül ki az alagút két szá- 
ján, azon most a czeth^,l sem megy keresztül. 

Nem tesz semmit. A lázadók nem érezték magukat le- 
tromfolva. Ha nem lehet átmenni a víz alatt, át lehet 
menni a víz fölött. Itt van a rakparton a tömérdek von- 
tató hajó : azokból két óra alatt lehet hajóhidat összeütni. 

Az idő épen jó hozzá. A záportól nem látnak ide a hexa- 
gon tornyából. Eajta munkára ! 

Hanem a zápornak van esze. Mikor azt látja, hogy a 
lázadók a vashajókból hidat kezdenek alkotni, abban 
hagyja az esést s. eltisztul az égi'ől. És a hexagon tornyá- 
ból jól láthatják, mi történik a Szulina-ágon. 

— Bajtárs, szólt Dárday Tatrangihoz, nem győzöd ezt 
te le szentelt vizzel. 

— No hát majd legyőzöm szenteletlen vizzel. 

Egy órája folyt már a munka. A nap hanyatlóban volt. 
Ekkor egyszerre két felhőcsoport emelkedett fel a láthatá- 
ron, egyik nyugotról, másik keletről. Mind a két felhő az 
aérodromonok által vezetett léghajócsoport volt, bebur- 
kolva a hulló víz páráitól, mint az Istenalkotta fellegek 
maguk. 

— Ha az a két felhő összetalálkozik itt a fejünk felett, 
mondák a. lázadók egymás közt, abból még zimankós idő 
lehet. 

A tudósabbak aztán megnyugtatták a gyöngébbeket : 
jégeső novemberben soha sem szokott lenni, naplemente 
után pedig természeti képtelenség az. 

Pedig ez a két felhő a rendes felhők minden tulajdon- 
ságával birt, az egyik tagadó villanyossággal közelített a 
másiknak tényező villanyossággal telt oldala felé. 

Az ember villámlást, mennydörgést tudott csinálni. 
A mennykő csak úgy hullott a Dunába, s kereste rajta, hol 
a vas ? 

A munkások siettek a félig elkészített vashidról ki a 
partra. 

És akkor a két összetalálkozott felhőt viharsebességgel 
emelek fel a légjárók tizenkét ezer lábnyi magasba s ott 
ürítek ki egyszerre a léggömbök viztömlőit. 

A mi aztán akkor aláomlott, az ellen nem védett meg 
sem esernyő, sem gummiköpeny. Jéggömbök, jégbuzogá- 
nyok, összeragadt, egymásba tapadt tömegek. 

S a paint a vészterhes felhő alázuhant, rajta túl meg- 

láthatta mindenki a léggömbcsoportot, a mint azt a lég- 
járók kétfelé választva, ismét keletnek, nyugotnak el- 
vitték. 

Ember műve volt az ! 

És nemsokára közelített keletről, nyugotról más két 
felhőtömeg. 

De már ezt nem várta be a lázongó tömeg : menekült a 
Kilia-ág pzigetei felé, s onnan ösztönszerűleg átabessara- 
biai partra. Talán azt hitték, hogy a fergeteg tekint az 
európai egyezményekre s nem meri őket orosz területen 
tovább üldözni. • 

Törődik is azzal a fergeteg ! 

Ott is utolérte őket a jégeső és verte egész éjjel végig a 
bessarabiai fenyéreken: nem hagyta őket sehol meg- 
pihenni; a hátukon Vitték a zivatart: a szenteletlen 
vizet. 

Eeggel egy szétvert tábor volt az. 

S e tábor a szörnyű kudarcz után vallotta meg igazi 
jellemét. A megalázott tömeg közül lassankint összecso- 
portosult egy huszezemyi sereg ; csupa idegenek, kik az 
Otthon városában menekült lengyelek, olasz republicanu- 
sok, üldözött törökországi rájahk czége alatt tanyáztak. 
Azok most elvetének minden álarczot. Alexandra hivei 
voltak mind. 

Most azután a velük futott, idegen földre kicsalt 
negyvenezernyi magyar munkást felszólíták, hogy menje- 
nek velük együtt Odessába, hol tárt karokkal lesznek 
fogadva. 

De ezek nem mentek a kelepczébe. Megfordultak : vissza- 
tértek elhagyott városukba. Küldöttséggel járultak az igaz* 
gatósághoz, kijelentve, hogy ők elismerik, mennyire félre 
voltak vezetve: ismét beállnak az elhagyott gyárakba, 
műhelyekbe, nem követelik osztalékuk időelőtti kiadását, 
s ha ellenség támadja meg a várost, fegyverrel is védeni 
fogják azt. 

Erre azután az igazgatóságtól azt a választ kapták: 

«Nem léptek többé vissza a mi gyárainkba és mű- 
helyeinkbe. Megkapjátok a tiz hóra eső jutalékrészeteket. 
S miután nem tartottátok magatokat kötelezve az Otthon 
államát védelmezni, annálfogva hazamentek Magyar- 
országba, melynek polgárai vagytok, s véditek azt a hazá- 
tokat. Légjáróink elszállítanak Erdélybe. Aztán Isten 
áldjon. » 

Egy szót sem váltottak velük többet. Erdélyben épen 
^gy negyvenezer főnyi honvédhadtest összpontosítását ha- 
tározá el a magyar hadügyminiszter. Tatrangi azt monda 
neki: (íittvan!» 



HADJÁRAT YIZZEL. 

Hátra volt a baj nagyobbik fele : Magyarország belső baja. 

A külellenség a küszöbön volt, ürügye volt a háborúra : 
az orosz új császárság el nem ismertetése s az « Otthon 
állam)) létezése. 

Tatrangi ezt a tervet ajánlá a magyar kormánynak : 
Vigye a honvéd hadosztályait a Kárpátokhoz s helyezze 
magát védelmi állásba. Tatranginak egy kisebb aérodro- 
mon raja meg fog gátolni minden kísérletet az oroszok 
részéről a Kárpátokon való átkelésre ; míg a légjárók na- 
gyobbik tömege az orosz hadi légjárókkal fogadja el az 
újszerű harczot : a harczot az égben. 

Ez utóbbi harczhoz Tatranginak két külön légjáró 
flottát kell összecsoportosítania ; az egyiket a chinai, a 
másikat a californiai vidékek fölött; mert az orosz hadi 
légjárók megtehetik azt a ravasz fogást, hogy nem Ázsián, 
hanem Amerikán keresztül jönnek Európába, smíg ellen- 
feleik keletről várják őket, azok régen leszálltak Buda- 
pesten ; elfogták a királyi családot, a kormányt, a kép- 
viselőházat, s elfoglalták a bankot. Mire amazok észre- 
veszik, akkorra már lángban áll minden oldalán a fővá- 
ros s vége a magyar dicsőségnek. 

Hogy minő lesz e harcz a légjárók között ? arról sen- 
kinek sem tolt fogalma. A légjárók tudnak villámokat 
szórni, de egymásnak nem árthatnak vele, mert üvegből 
van a tömegük ; ágyúgolyókkal hasztalan üdvözlik egy- 
mást, attól oldaluk sem horpad be ; görögtűz meg nem 
olvasztja őket. Egymást neki rohanással keresztül nem 
fúrhatják, mert a repülés alatt az üveglégjáró mindegyi- 
kének orra tevőleges villanyosságot sajátít el s az egynemű 
villanyosság a villám sebességével közeledő légjárókat a 
találkozás perczében hirtelen ellöki egymástól vagy fel, 
vagy alá: a hogy ezt gyakran láthatni, mikor két raj össze- 
találkozik a magasban, a néző azt hiszi, hogy okvetlen 
össze kell ütközniök : azok pedig egyszerre keresztül sik- 
lanak egymás során s a két sor az előbbi rendben megy 
tovább, előbbi irányát követve. Az tehát talány még 
eddig, hogy miként fognak azok egymásnak helyt állani? 
hogyan fognak verekedni, hogy győzik le egymást? hogy 
akadályozzák meg egymást az előrehaladásban ? s elvégre 
is nem lesznek-e kénytelenek az égből leszállani a földre, 
ha verekedni akarnak ? 

Addig, míg ezt a rejtélyt megoldja a legelső összetalál- 
kozás, az ellenséges hadaknak nem lehet egyéb feladatuk, 
mint stratégiai elhelyezéseiket végrehajtani ; kerülni az 
ütközetet, erejüket összpontosítani és taktikai felállítások- 
kal egymás hadvezetői tehetségét próbára tenni. A melyik 
közülök idő előtt előre sietne, koczkáztatná azt, hogy az 
ellenfél légjárói által pocsékká veretik. A tíz év előtti 
hadjárat tanulságaiból mind a két félnek volt módja 
okulni. 

Ámde Alexandra czámő még egyebet is tanulmányozott 
a hadjáratok történetéből. Azt a rendszert, mely szerint 
Magyarországot egy külellenségnek nemcsak külháború- 
val, hanem belháborúval is meg lehet támadni. Mielőtt 
elkezdődnének a döntő hadjáratok, feldúlni a békét az 
országban, önhazáj ok ellen támadó pártokkal; nemzeti 
féltékenységnek, vallásgyülöletjiek kezébe adni a fáklyát 

és a gyilkot, hogy vele egy földet mívelő testvérét ölje, 
hamvaszsza el azzal ; s ez által megoszlatni az ország 
véderejét, mesterséges hareztereket készíteni elő számára, 
a hol seregeinek egy részével kényszerüljön hadakozni, s 
mikor így minden határán vérengző pártharczokba van 
keveredve, akkor csapni rá kívülről egész erővel. 

Mazrur egyenesen a czárnő nevében készíté elő az iz- 
galmakat a magyar alvidéken s harámbandáinak vezetői 
közt nem egy hasított orrú nevezetességet lehetett felta- 
lálni : legalsó fokú gonosztevőket, kik örök időkre az uráli 
bányákba voltak kényszerszolgálatra elitélve. 

E fondorlatok ellenében a magyar kormány megtett 
minden becsületes intézkedést. Józan engedményekkel, a 
szabadság, önkormányzat, nemzeti egyenjogúság legtelje- 
sebb, legtestvériesebb adományaival igyekezett a testvér- 
nemzetiségeket a közös haza szeretetében megtartani ; a 
szerb és román uralkodókkal közérdeken alapuló szövet- 
séget kötött, békíteni, engesztelni igyekezett. A lázító, ide- 
gen küldönczök ellenében bátor, józan eszű nép vezére- 
ket állított, kik a békét, a testvéri egyetértést hirdették. 
A gyújtogató hírlapok, pamphletek, kiáltványok erejét lo- 
hasztá csillapító, szelídítő szózatokkal. És ennek lát- 
ható sikere volt. A béke pártja túlsúlyban volt min- 
denütt. 

Ekkor azonban Mazrur emberei a végső eszközhöz fo- 
lyamodtak.. 

Hat bérgyilkos a belgrádi fejedelmi kertben fényes nap- 
pal a békeszerető uralkodót egész családjával együtt agyon- 
lövöldözte és vagdalta s arra kezébe ragadva az ideiglenes 
kormányzatot, a támadt zűrzavarban saját sötét tervét 
gyorsan végrehajtá. 

Hogy ez újabb szörny tett nem történt az északi Jezabel 
tudta nélkül, ezt bizonyítja az, hogy ugyanezen napon a 
dwinai hadsereg előcsapatjai átléptek a Pruthon s a román 
sereget maguk elől félretolva, bevonultak Komániába, egy 
improvisált vörös párti néplázadás által elűzették a ma- 

gyarszövetséges uralkodót, s azzal egyszerre odaékelték 
magukat Magyarország és az Otthon állam közé. 

Az előre nem sejtett politikai gyilkosság s az orosz se- 
reg szerződésellenes előnyomulása (nem első a történet- 
ben) nagyot változtattak egyszerre a magyarországi viszo- 
nyokon. Ez által a legnagyobb zavarba jött a kormány. 
Egyszerre északról, délről és keletről kellett az ország 
védelméről gondoskodnia. 

E nehéz napokban maga Tatrangi Dávid sietett fel 
Budapestre a királylyal és a magyar miniszterekkel érte- 
kezni. 

Legelső dolga volt a kormányt abból a zavarból kise- 
gíteni, a mit a mindig szűk pénzügyek tartanak fenn a 
számára. Adott nagyszerű kölcsönt a hadi készületekre. 

E nagy szolgálatért viszont azon feltételt tévé, hogy az 
ország védelme egészen az ő tanácsadása szerint intéztes- 
sék. S az ő haditerve ez volt. 

A helyett, hogy a magyar nemzet a Mazrur és hordái 
által megindítandó polgárharczot faluról falura elfogadná, 
adassék ki az utasítás mindenkinek, a ki a magyar dél- 
vidéket lakja, s a magyar koronához hű maradt, hogy két 
hét alatt házát, tűzhelyét elhagyva, családjával és minde- 
nével, a mit magával vihet, költözzék el, s vonuljon fel 
egész addig a határig, melyet a felállítandó déli honvéd- 
sereg stratégiai vonala fog képezni. Az egész azon alul 
eső rész legyen a hűnek maradott lakosság által áten- 
gedve a lázadóknak. A menekülőket a szomszéd megyék 
fogadják vendégszeretettel és oltalommal. Erdélyt az Ott- 
hontól átszállított 40 — 50 ezer ember megvédheti. 

A légjárók harczának el kell dűlni a legrövidebb idő 
alatt. Tatrangi oly önbizalommal beszélt arról, hogy két- 
kedni nem lehetett győzelme felől. A romániai és besszara- 
biai orosz seregnek megfelelő erőt ígért szembeállítani. 
Főszempont az volt hadtervében: hogy Magyarország addig 
bele ne lépjen a hadi actióba, míg az Otthon és légjáró 
hada fel nem szabadul, s ellenségeit egyenkint leveri róla. 

Jókai: A jöVő század regénye. II. *^ 

— Egy csepp vérnek nem szabad többé elfolyni ! monda 
Tatrangi. 

És aztán mikor kérdezték tőle, hogy de hát mivel hisz 
egy háborút befejezhetni, mely két millió katonával indul 
meg, a kiknek mindegjáke száz ember halálát hordja a 
táskájában, arra ő azt felelte : 

— Vizzel, vizzel ! Mindent vizzel ! 

Azt már mindenki régen tudta, hogy Tatrangi őrült bo- 
lond; de egyúttal azt is tudta, hogy a mit őrült fejében 
kigondolt eddig, azt mind végre is hajtotta. Hittek neki és 
követték a tanácsát. 

Néhány nap múlva hosszú kocsisorok, a mik a Bácska 
és Bánát Kanahán vidékéből vonultak fölfelé, hirdették, 
hogy Tatrangi javaslata foganatba lett véve. A hazafi nép 
költözik házaiból s otthagyja beszántott földeit, tele csűrét 
a szomszédnak, az idegennek. Isten oltalmának. 

Tatrangi Dávid pedig ez alatt a Vaskapu-szabályozás 
munkálatait sietteté. Ez volt most az ő legsürgősebb 
dolga. 

A baj soha sem jár egyedül. A külveszély előidézte a 
belső válságokat is. Oroszország nyilt támadása felkölté 
a Lajthán túl is a nemzetiségi aspiratiókat s mind a két 
monarchiában életbeléptetett egy mindaddig csak esz- 
ményben élő pártot : a köztársaságiakét. 

így beszéltek Bécsben és Budapesten az országgyűlé- 
seken. 

« Miért kell nekünk most ezt a nagy háborút kiállanunk ? 
Azért, mert a dynastiánk nem ismerheti el az új orosz 
dynastiát. Tehát egyedül a dynastia érdeke miatt kell mi- 
nekünk millió számra elhagyni tűzhelyeinket, lemészá- 
roltatni magunkat, felégettetni városainkat. Ha nem volna 
semmi dynastiánk, nyugodtan lehetnénk Oroszország felől, 
akár császárság, akár köztársaság a neve; annak min- 
den kormányforma jó. De hát hisz ezen nagyon könnyű 
segíteni. » 

így beszéltek Lajthán innen és Lajthán túl az ország- 

gyűlésekben, így a hírlapokban; s aztán ez áramlattal 
szemközt emelkedett az a másik, mely a királynak a re- 
publicanismus antidotumául az absolutismust tanácsolá. 
Henrik Zsigmond föherczeg és Mária Carlotta főher- 
ezegasszony ismét megjelentek' Budapesten, hova a ki- 
rály a vész közeledtére lakhelyét áttette s rémképekkel 
ijesztgetek őt, ha a végső rendszabályokhoz nem siet 
nyúlni. 

Mikor a Bárány-minisztérium átvette a kormányzást, 
azon kezdte a^azdálkodását, hogy az egész rendes had- 
sereget elbocsátá, negyvenezer ember kivételével, kik má- 
sodszori kapitulansokból, veteránokból összeállítom, a ki- 
rály testörserege czím alatt, a hadsereg magvát képezték. 
Azonkívül volt a hatszázezer főnyi honvédsereg, mely 
csak évenkinti hadgyakorlatokra hivatott össze s csak há- 
ború alkalmával tartozott rendes hadiszolgálatba állni. 
Hanem volt a törvénynek egy záradéka, mely a királyt fel- 
hatalmazza, a végső szükség esetén a testőrseregét, a be- 
hívott tartalékkal négyszázezer főre felemelni, a mi azután 
egyértelmű a rendes hadsereg visszaállításával. 

A hajdani katonai liga most minden erővel azon dolgo- 
zott, hogy a királyt e záradék foganatosítására rá bírja. 

Elmondák neki, hogy a honvédsereg nem alkalmas na- 
gyobbszerű hadműveletek keresztülvitelére ; nem eléggé 
fegyvergyakorlott, nem fegyelmezett ; tisztei közt nincse- 
nek a magasabb hadászatban kitanult tehetségek ; a ka- 
tonai szellem pedig épen nagyon aláhanyatlott közöttük. 
Egy belzavar támadása esetén fele sem lesz kimozdítható 
a honvédeknek saját lakóföldéről. 

A király azonban nem akart e záradékhoz nyúlni. 
Tudta, hogy ez nagy ellenzésre fogna találni az or- 
szágban. 

Meg kell az ellenzés szárnyait nyirbálni, mondák neki. 
Haza kell küldeni az országgyűlést; kihirdetni a martialis 
törvényeket ; katonai biztosokat küldeni a vármegyékre, s 
felfüggeszteni a lapokat. 

15* 

Igenis : ez a reactió. 

Csak az első lépést kell megtenni s a többi következik 
azután szép rendben. 

Csak egy név-aláirás. Egy királyi biztos kiküldése : az- 
tán jön a eonvent, a parlament permanentiája, a torlasz- 
harcz, a polgárháború, aztán az európai interventió, aztán 
a haditörvényszékek, a börtönök, a bitófák. Egész erdő egy 
szem magból : egész tenger egy csepp tintából. 

A király nem mártotta bele tollát. 

Bizott az Otthon állam vezérének tervezetében. Azt 
rajta kivül nem ismerte senki. Nem is volt rá szűkség ; 
olyan haditerv volt az, a minek kiviteléhez elég vollrkét 
ember: a király és a respublica vezére. Nem kellett ahhoz 
sem táborkar, sem hadvezérek, sem taktikai felállítások, 
sem fortificatiók : csak egy intés a királytól s egy jeladás 
Dávidtól, 8 egy hadjárat el van döntve ; meg sem hal benne 
senki. 

Hanem a király ez intést is csak a végső szükség nap- 
jaira tartá fenn, mert nagy fájdalomba került azt meg- 
tenni ; nagy áldozat leendett az részéről. 

Pedig idehaza egyre zavarosabb lett a világ. Az ország- 
gyűlésen a pártok a helyett, hogy a haza közös védelmére 
siettek volna egyesülni, most látták idejét egymást leg- 
jobban marczangolni, a kormány saját pártja hat felé hú- 
zott s valamennyi húzgálta a miniszterek alul a széket. 
A tett emberei kárhoztatták, hogy lanyhán intézkedik, a 
béke emberei azért szidták, hogy provocálja a háborút; a 
nemzetiségi képviselők minden kérdésbe belevegyíték 
országbontó indítványaikat, s a reactio hivei nyíltan hir- 
dették, hogy a parlamenti kormány ideje lejárt ; a republi- 
canusok a dynastia ellen szónokoltak, s a papi párt a 
szabadelvüség zsarnokságát támadta meg. Lázadó volt 
mindenki, mindenki ellen. 

S mindehhez jött még egy nagy baj : az, hogy a honvéd 
hadvezérek egymással versengettek. A bánáti honvéd- 
sereg nem örömest fogadta azt a parancsot, a mit a hon- 

védelmi minisztertől kapott, s az erdélyi honvédsereg fő- 
parancsnoka egészen függetlenné tette a mozdulatait a 
többi magyarországiakétól : egyedül a felvidéki sereg ve- 
zére teljesítette a tervszerinti rendeleteket, ennél volt a 
negyvenezer főnyi gárdasereg is. 

A király s Tatrangi minden emberi segélyt elővettek, 
hogy az aldunai lázadást meggátolják : óda küldték a fe- 
nyegetett vidékekre legbefolyásosabb hiveiket, ügynökei- 
ket, hogy csillapítsák a népet, nyerjék meg a jók sziveit; 
hisz közös érdekünk a béke ; hisz egy habnak gyermekei 
vagyunk ; hisz nem élhetünk meg egymás segítsége nél- 
kül. Sokan voltak, kik megéi-tették őket : sikere volt a bé- 
kítésnek. Mikor Mazrur Orsovánál átkelt, orosz fegyen- 
czekböl és a világ minden nemzetének szedett-vedett ka- 
landoraiból alakított csapatjával, a magyarországi parton 
sok ezernyi szerb és román nép fogadta; de nem harczi, 
hanem templomi zászlókkal, azok nem csatlakozni jöt- 
tek hozzá, hanem könyörögni, hogy ne dúlja fel hazájuk 
békességét. 

A nép szónoka egy ősz főpap volt, övig érő tisztes fehér 
szakállal; kezében az ezüst pásztorbot. Ez Mazrur tulaj- 
don édes apja volt, a verbászi püspök. 

Az apa letérdelt fia előtt. És a szentelt pásztorbotot két 
kézzel keresztbe tartva eléje, kényszeríté őt megállani. 

— Idáig és ne tovább. Térj vissza e földről, vagy halva 
lássalak. Ez a föld hazám nekem, bölcsőd neked, anyánk, 
sírunk mindnyájunknak. Borulj le rá, csókold meg és térj 
vissza. Ha .még egy lépést lépsz előre, légy megátkozott . . . 

Az ősz próféta nem mondhatta rá az áment, mert a ször- 
nyeteg kiragadta reszkető kezeiből az ércz-pásztorbotot s 
olyat sújtott azzal a szentelt főre, hogy az agg püspök halva 
terült el lábainál. 

Azzal megrúgta apja holttestét s azt monda : 

— Eredj, kutya, s ha anyám e föld, mondd el neki, ho- 
gyan bántam az apámmal ! 

S azzal jelt adott a vérszennyezte pásztorbottal hadai- 

nak, hogy legelébb is verjék szét puskaagygyal azit a béke- 
könyörgő hadat; aztán hirdessék az égő falvak, hogy 
Mazrur megérkezett. 

Két nap mulva Mazrur csordái szertedúltak a határőr- 
vidéken s a Bánságban. 

E hírre a bánát-bácskai honvédsereg fővezére, ahelyett, 
hogy mint parancsa volt, seregeivel Temesvárra és a római 
sánczok mögé vonult volna vissza, egész haderejével be- 
rontott a fellázított vármegyékbe s adott ki egy tűzzel- 
vassal szerkesztett kiáltványt, melyben felfogadja, hogy ki 
fogja irtani Magyarország földéről az utolsó ráczot is! 
Ezzel természetesen ő is segített lángba borítani mindazt 
a vidéket, mely még békében meg volt s eizzel a lépésével 
elérte azt, hogy már most százötvenezer honvéd lekötve 
marad a déli csatatéren s nem lehet rá számítani a Kár- 
pátoknál. 

A magyar honvédelmi miniszter rögtön ellenparancsot 
adott ki, a bánáti vezért letette hivatalából s utódjának 
meghagyta, hogy a sereget hozza onnan vissza. Ezért az- 
tán kapott itthon nagyszerű macskazenét, beverték az 
ablakait s országgyűlés és journalistika kimondá rá, hogy 
áruló. A letett hadvezér egyszerre ünnepelt hőssé lett. 
A királyt azzal insultálták, hogy mikor parancsát közölték, 
az ő nevét kis betűkkel, a letett hadvezérét nagyokkal 
nyomatták. Minden ember kedélye lángra volt gyújtva az 
alvidéki lázadás miatt, fedetlenül hagyták inkább az orosz 
ellen az országot, csakhogy a lázadókat összetörjék. 

Es a vérmámorban csak két ember maradt meg józa- 
non : a király és az Otthon állam elnöke. 

Tatrangi Dávid a Vaskapunál várta a király elhatáro- 
zását. E Duna-szoros szabályozása ő rá volt bízva s Or- 
sovától Ogradináig tízezer munkása dolgozott éjjel-nappal 
e nagy munkálaton. 

Ott, hol a Veterani barlangon alul a Vaskapu sziklafalai 
százhatvan lábnyira szorítják össze a Duna medrét, míg 
meredek sziklafalaik háromezer lábnyira emelkednek föl, 

Tatrangi egy sajátszerű munkát végeztetett el, melynek 
czélját senki sem birta kitalálni ; ő pedig nem sejtette azt 
senkivel. 

E meredek sziklafalakba kétfelül, egymásnak átellenben 
egy ölnyi mély rovátkot vésetett végig a tetejétől a talap- 
jáig ; még a vizszínen alól is. E két szemközti rovátka 
egészen megfelelt egymásnak, a Duna medrét derékszög- 
ben vágva keresztül, s a sziklamederben alul szinte ölnyi 
mély folytatásuk összeköté mind a kettőt. Ez a mű mér- 
nöki pontossággal volt keresztülvive, még a rovátkok belső 
oldalain is fényesre volt csiszolva a gránit. 

Dávid naphosszant elnézte e munkálatot a magasból, s 
mikor aztán hazájának messze elterülő rónáira vissza- 
tekintett, a köny kicsordult szeméből. 

És talán ugyanannak a könynek megfelelt épen akkor 
a fájdalom cseppje, melyet a koronás ember hullatott, mi- 
dőn Buda ormáról az alföldi rónára merengett. 

Nem segített itt többé sem ész, sem imádság. Nem volt 
szeretet többé az országban. Az emberek csak gyűlölni 
tudtak, s siettek egymást legyilkolni. Mindenki arra eskü- 
dött, hogy vértengerré változtatja azt az áldott rónát, mely 
mindnyájukat táplálta gazdagon. Magyar, német, szerb, 
horvát, román egyenlő őrült szenvedélylyel tódult a véres 
találkozó ez átkozott színhelyére. Nem hallgatott többé 
senki se királyra, se kormányra, se Istenre ! 

Boszu és rokonvér kellett ! 

A királyt ott lepte az est, a mint a vár ablakából elmé- 
lázott délkelet felé s nézte, hogy a hidakon hogy tódulnak 
át seregei, hogy porzik nyomukban a föld, a mint sietve 
robognak az Alföld felé, parancsa ellenére. 

Mikor nem láthatta többé a ködlepte tájat, bement ma- 
gányos szobájába s a távirdán egyetlen szót küldött Ta- 
tranginak Ogradinára : rövid szót : 

((Tégy ...» 

Dávid szive elfacsorodott a kíntól, mikor ezt a szót meg- 
kapta. Eltakarta arczát kezével, mintha nem akarna látni 

egy szüntelen előtte lebegő délibábot. Ah, ez nem lesz 
délibáb többé ! Ez valóság lesz ezentúl 1 . . . 

Meg kell lenni ! Isten sem segíthet rajtunk másként ! 
A mit teszünk, azt tették a hollandiak is, mikor ellenség 
támadta meg hazájukat. Mindenki akarja : legyen meg hát, 
a mit akartok ! 

Azzal kiadta a parancsot gépészeinek. 

Minden el volt készítve. 

Azt esthomályban a Duna meredek partjai fölött né- 
gyesével egymáshoz csatolt repülőgépek közeledtek, mik- 
nek fogói egy-egy hosszú keskeny tárgyat emeltek lomha 
repüléssel. 

Ez a névtelen tárgy két kovácsolt vaslemez volt egy- 
másba róva, mindkettő ívformára meghajtva, s mint Lawes 
hídgerendái, homorú felével egymásnak fordítva, a leme- 
zek 170 lábnyi hosszuk voltak, és 22 hüvelyk vastagok : a 
kettő együtt a két végén a pántokkal együtt öt láb széles, 
közepén a domborodásnál három öl. 

A repülőgépek leszálltak csendesen a két falba vágott 
rovátkához, a gépészek beleillesztek a vas ívpárok szé- 
leit a rovátkokba s azzal a gépek csendesen alácsusztatták 
azt az ívpárt egész a vízfenékig. Az ívpár magassága tett 
három lábat. 

Azután következett a másik négy gép, a másik ívpár, 
az is az első után bocsáttatott, rovátkáikkal a felsők az 
alsókba illettek. 

Mikor az ötödik ívpár is lebocsáttatott, a vén Duna azt 
monda: «micsoda munka ez itt?)) s dühösen rontott neki 
a medre közepében emelt gátnak, melyen nagyhamar csat- 
togva, zuhogva ömlött keresztül. 

« Csendesen öreg!)) mondának neki az emberek. ((Isten- 
nek tetsző munkát végzünk mi itt. Ne zúgolódjál elle- 
nünk.)) 

És aztán utána ereszték a hatodik, hetedik ívpárt : a 
huszadikig. 

Mikor már hatvan lábnyi magas volt ^z érczgát a Vas- 

kapun keresztül, igazán vas-kapu most, az óriás folyam 
csattogó zuhatagban ömlött rajta keresztül s úgy látszott, 
hogy legyőzi, szétrombolja az emberek daemoni munkáját. 
De éjfél tájon már az ember győzte le az elemet. 

És núkor a vasgát kétszázhatvan lábnyira emelkedett a 
két sziklafal között, akkor alább hagyott az óriás folyam 
rohamos növekedésével ; a míg a légjárók újabb három 
lábnyi pánczélt róttak a lerakott vasfalhoz, azalatt a Duna 
árja nem emelkedett már többet egy lábnyinál ; s midőn 
reggelre hatszáz lábnyi magas volt a gát, abból az ár csak 
négyszáz lábnyit töltött be, és növekedése nem volt na- 
gyobb óránkint fél lábnál. 

Ennek meg voltak az okai és borzasztó következései. 

Eeggel korán, mikor a szemközt álló ellenséges táborok- 
ban az ébredőt harsogták a kürtök, megjelent egyszerre a 
két tábor között az új ellenség, a harmadik harczoló fél. 
Kicsoda? A tenger ! 

A felszorult Duna éjfélkor ádáz rohammal törte keresz- 
tül gátjait Palánkánál s egy óra alatt elárasztá aPancsova 
és Fehértemplom közötti lapályt, feltolta maga előtt a 
Temes vizét, úgy, hogy az reggelre a Berzeva-csatomán 
keresztül tengerré dagasztá az illantsai ingoványt; az 
alibunári mocsár délre Versecz falai alatt volt, s csak a 
hradistyei halmoknál talált partot. 

S a tenger rohant. Egyszerre száz helyütt tört elő : vitte 
visszafelé magával a Tiszát, a Béga folyót, s aztán kicsa- 
pott a jobb partján is a Dunának Belgrád alatt a Száva 
mentében ; estére egy tenger állt azon a téren, a mit a 
Duna és a Ferencz- csatornája s a Béga-csatorna határol- 
nak körül. 

Hajh, hogy menekült előle minden harczoló fél, a sze- 
lek minden irányában ! otthagyva ágyúit, podgyászszeke- 
reit, otthagyva gyűlöletét. 

Most kiáltotta aztán mindenki : édes hazám földe, ol- 
talmazz ! 

Késő már ! A föld nem föld többé. Ti akartátok, hogy 

tengerfenék legyen ; azzá lesz. És az a föld, a min nem 
tudtatok békével meglenni, nem lesz sem egyiké, sem má- 
siké ; a halak országa lesz az. 

Másnap reggelre már az ellepett tér falvainak csak a 
tornyai és kéményei látszanak ki az árból, néhol az sincs, 
már esek a jegenyék hegyei mutatják, hogy ott országút 
volt valaha, meg kastély, vadaskert. 

Az emberek nem gondoltak többé a harczolásra, hanem 
a menekülésre ; a magyar seregek lélekzetvétel nélkül 
menekültek fel a telecskai dombokra, mig az ellenséges 
csapatokat a csajkások és a belgrádi hajósok szedték össze 
egy-egy közreszorult szigetről ; Titel, Pancsova víz alatt 
uszott.már ; azokat is ki kellett üríteni. 

Hanem a mint az első ijedelem le volt győzve, s a szá- 
razra menekült emberek kezdtek tudomására jönni a ve- 
szedelem indokának, a kiállt rémület csak olaj volt a düh 
tüzére. 

A Belgrádra visszamenekült Mazrur elindított hat vas 
vidrahajót a Vaskapuban emelt gát szétrombolására; s 
azoknak védelme alatt egy csajkás flotillával egy kiszálló 
csapatot rendezett össze, mely a Vaskaputól elűzze Ta- 
trangi dandárját, mely munkásokból egy éj alatt had- 
sereggé alakult. 

Mire a vasmonitorok az érczgátig érkeztek, akkorra a 
Duna egészen megtölté már a hatszáz lábnyi magas gát 
és a sziklafal közötti tért, s a mint a hatszáz lábnak meg- 
felelő térséget áradata elfoglalá az alföldi rónán, Szerbiá- 
ban és Horvátországban ; tovább nem terjedt, hanem szé- 
pen omlott alá hatszáz lábnyi magas zuhatagban s foly- 
tatta útját. 

Tatrangi hagyta közelíteni a vidra-hajókat; még csak 
torpedókat sem rakott ellenük. 

«Nem tetszik a kapu : döngessétek ! » 

A vashajók hasztalan ágyúzták a vasgátat naphosszant, 
megtörhetetlen volt az. Nem bonthatja azt más széjjel, 
mint az, a ki lerakta. 

A sikertelen kísérlet fölötti dühében Mazriir kiszálló 
csapataival végig pusztítá a vízmentes határőrvidéket, mig 
Lúgosnál utolérték a temesvári parancsnok csapatjai s 
szétverték az egész seregét ; maga Mazrur szétszórt hor- 
dáival az erdél;yi hegyek közé menekült s ott folytatta az- 
után martalócz portyázását. 

A délmagyarországí hadjáratnak ezzel vége volt vetve. 
Tatrangí ebben elérte a czélt, melyet régóta előre látott. 
Magyarország és Szerbia közé egy tenger lett odatolva, 
melynek egyik partját Ogradinától Zágrábig a szerb hegy- 
lánczolat képezi, mig másik oldalán hullámai bejártak a 
telecskai dombok közé s a baranyai szőlőhegyek lábait 
mossák, nyugatnak korlátlanul kalandozva a vingai hal- 
mokig. E tengerből csak egy hosszú sziget áll ki Slavoniá- 
ban : a szerémi hegyláncz, és Horvátországban a Fekete- 
hegy csoportja, a többi a hullám országa. Ez oldalról 
Magyarország megtámadhatatlan lett már. 

Akatastropha azonban még magasabbra szította benn 
az országban a bellvillongást. Az elárasztott vidékek kép- 
viselői lángoló szónoklatokkal támadták meg a kormányt 
az országgyűlésen, egyenesen a királyt jelölve meg Ta- 
trangi bűntársául, ki ez égrekiáltó pusztítást elkövette. 
Felszámították, mennyi millió nemzeti vagyon ment az 
által tönkre. Nem volt mentség, hogy egykor Holland is 
hasonlóan tenger alá sülyesztéssel védte meg magát a be- 
törő seregek ellen. Azt Holland tehette ; de ez a Kana- 
hán volt ! 

Az alvidékröl Budapestre menekülő honvéd hadak, a 
kik lucskosan, sárosan érkeztek vissza a nyomukban har- 
sogó haboktól kergetve, még segítettek az elkeseredést nö- 
velni. Összefogott a reactio a forradalommal, a papi párt 
a republikánussal, hogy megdöntsék azt a kormányt, azt 
a királyt, a kik az ország védelméhez minden erélylyel 
hozzáfogtak. 

És az ellenséges orosz seregek már Krakkó és Samobor 
alatt álltak ; és a védő sereg vezérei sürgetve küldék egyik 

táviratot a másik után Bécsbe és Budapestre a kiegészítő 
seregekért, a várak felszereléseért, az élelmi szerekért, 
miknek nagy hiánya volt mindenütt. 

Bécsben a cseh-morva liga szövetkezett a feudális és 
ultramontán párttal, s addig nem akart az ellenség ellen 
egy katonát is megszavazni, míg a fehérhegyi csata előtti 
alkotmány vissza nem állíttatik. A határszéli országok 
néptömegei nyíltan barátkoztak az ellenséggel. 

Budapesten pedig az ellenzéket képező legkülönnemübb 
pártok összealakulva, megtagadták az országyülésen a kor- 
mány által az Otthon államtól felveendő hadi kölcsönt. 
A kormány törvényjavaslata e sürgető kölcsön iránt né- 
hány szavazattöbbséggel elvettetett. A trikolor zászlót el- 
vetették már s varrták helyette a vörös lobogókat. 

Ekkor Tatrangi Dávid egy kiáltványt bocsátott ki hiva- 
talos lapjában, mely a magyar országgyűléshez volt czí- 
mezve és így szólt : 

« Honfiak ! Képviselők ! Főrendek ! 

Ti megtagadtátok a segély felvételét országotok védel- 
mére ; mert jobban szeretitek igazságaitokat, mint hazá- 
tokat ; én azonban mégis megadom a segélyt, mert jobban 
szeretem hazámat, mint igazságomat. 

Megadom a kölcsönt, törvény által sem biztosítva, zálog 
által sem fedezve, visszatérítés ígérete nélkül. Megadom 
azt királyotok becsületszavában, kormányotok honszere- 
tetében, nemzetünk jobb jövőjében bízva. 

És most kérlek és kényszerítelek benneteket. 

Állítsátok helyre a polgári békét az országban : békül- 
jetek ki egymással, ne beszéljétek többé a belháborut; 
hanem cselekedjétek a külvédelmet. 

Én a Vaskaput eddigelé még csak hatszáz lábnyi magas 
gáttal zártam el. És tenger támadt belőle Szerbia és Ma- 
gyarország között, tenger, mely benneteket megvéd. Még 
hátra van a két sziklafal háromezer lábnyi magaslata. 
Minden el van készítve hozzá. Három nap elég rá, hogy 
végrehajtsam. 



Digitized by 



Google 



237 

Ha ti három nap alatt ki nem békültök magatokkal és 
önf ej etekkel, ha nem siettek rögtön a határra hazátokat 
védelmezni, ha nem akartok engedelmeskedni se apának, 
se anyának többé : én elzárom a Vaskaput egész három- 
ezer lábnyi magaslatában és tenger alá teszem egész or- 
szágotokat, hogy az ős tengeri kagylók a pozsonyi hegyek 
tetején megszaporodnak az elevenekkel, s az ország, me- 
lyet önfiai megszűntek szeretni, az ország, a melyből ki- 
veszett a honfierény, tengerfenék lesz újra, mint volt aeonok 
előtt. így teszek : Istennek mondom ...» 

E rettenetes megintés összerendité a kedélyeket. Min- 
denki tudta, hogy ez irtóztató hatalom kezébe van adva 
annak az embernek. Birául tette őt Isten egész nemzete 
fölé, és felruházta az Ítélet végrehajtásának rettentő esz- 
közével. 

Tudós mérnökök, geologok kiszámíták, hogy ha még 
hatszáz lábbal magasabbra emeli Tatrangi Dávid az ércz- 
gátat a Vaskapunál, akkor a szerémségi hegyek eltűnnek 
egészen. Pétervárad, Belgrád várai a víz színe alá merül- 
nek ; egész Közép-Magyarország átalakul egy új sziget- 
világgá, melyben a Vértes, a Mátra, a Bakony, a Salgó 
szigetei vitorlákkal közlekedhetnek Buda szigetével. Pest 
palotasorai mélyen pihennek az árban ; az óriási münster- 
torony hegyében megakad majd néha a levetett horgony. 
Az Alföldön nem mutogat több csalóka tengert a délibáb, 
az igazi tenger lesz ott, melynek partja köröskörül nem 
látszik. Akkor Hont, Nógrád és Bars egy félszigetet fog 
képezni, a hogy a Garam- és Ipoly-völgyét elfoglaló ten- 
ger kétfelől körülöleli, hajósokra nézve veszélyes sziklás 
öbleivel ; csupán egy földszoros fogja összekötni Gömör- 
rel ; de Borsod Hevesnek egy részével egy tökéletes szi- 
getté alakul a Sajó és Ipoly összeszakadásával ; Komárom 
a Csallóközzel, Győr, Mosony, Vasmegye egyetlen sík- 
tengert fognak képezni, s abban az almási hegyek szige- 
tecskéje ; e tenger hullámai csak a pozsonyi Kárpátoknál 
találandnak határt. Nyitrán végig, egész Trencsénig egy 

nagy tengemyelv fog benyúlni számtalan apró tavakban 
kiágazva, míg Veszprémmegye ábrázatja hasonlítani fog a 
térképen a mostani adriai partvidék szakadékos félszigetes 
országához. 

El is készültek e térképek, a mik bemutatták a közön- 
ségnek, hogy milyen képe lesz az országnak, ha Tatrangi 
azt az istenitéletet csak félig hajtja végre rajta. 

És ha egészen végrehajtja ? Ha a Vaskapu mind a három- 
ezer lábnyi magaslatát kitölti az érczgáttal ? 

• Akkor nincs többé semmi térkép. Akkor nincsenek senr 
fél, sem egész szigetek többé, akkor a budai Jánoshegy és 
a hevesi Mátra fölött vitorlázhatnak a hajók; akkor a 
horvát Feketehegyen tanyát ütnek a tengeriszap kagylói, 
akkor az egész Kárpát és Beszkid öblében nem egy Poly- 
nésia képe támad, hanem egy sík tengeré, melyből csak a 
kimeredő romkoszorúzta hegycsúcsok, királyi várlakok 
egykor, hajótörések rettegett sziklái ekkor, fogják hirdetni, 
hogy itt ország volt valaha ! 

Ennyi víz talán mégis elég volt eloltani azt a nagy 
tüzet ! 

Az egész országot átfutotta a borzadály e fenyegetés hí- 
rére. 

Magunkra rántsuk-e az új özönvíz kataraktáit? 

A fenyegetés nem proféczia többé. Technikai valóság az. 

Es minden ember tudja azt, hogy nincs olyan magas 
hegytető az országban, a hová menekülhessen ! 

Egyedül egy magaslat van, mely megvéd, a hazaszeretet 
magaslata ! Föl mindenki e menedékre ! 

És oda menekültek. 

A harmadik napon a budapesti országgyűlés elnapolta 
magát önkényt bizonytalan időre, egy nagyszerű jelenet 
után, melyben a ház minden színezetű pártjai egymással 
összeölelkeztek, s egy általános « életünket és vérünket !» 
kiáltás után, teljes hatalmat adtak a kormánynak rendel- 
kezni mindenkinek életével és vagyonával a haza védel- 
mére. 

Még azon éjjel az ország minden vasutai szakadatlan ^f^^ 
szállíták a segédcsapatokat a Kárpátok felé. A csapatok 
énekelve mentek a csatatérre. 

Tatrangi Dávid pedig felült aérodromonába s elrepült 
vele távol keletnek ; ott hagyva a bezárt Vaskaput, vissza 
tértéig. Hadd döngesse addig, a kinek nem tetszik. 

Ö ment a legfélelmesebb ellenséget felkeresni: Alexandra 
czárnőt, és a léghajós admirálját Severust, megharczolni 
velük a magas légben. 



A EEPULO HALOTT. 

Mikor Dávid légjárója a havasalföldi bérczvilágot el- 
hagyta, sűrű köd feküdt az alább elterülő rumániai lapá- 
lyon ; november vége felé járt az idő. 

A ködön keresztül nem láthatott le a földre ; a köd jó 
takaró ; de szintolyan jó hangvezető. A gép hangtölcsérein 
keresztül jól kiveheté azt a robajt, a mit nehéz ágyuk sza- 
kadatlan gördülése okoz. Az orosz sereg zöme vonul Eu- 
mánián és Bessarabián keresztül az Otthon város felé. 
A sűrű ködben a légjárók nem akadályozhatják meg elő- 
nyomulását. 

Dávid megérkezve Otthonba, tudósítá elnöktársát, Dár- 
dayt az ellenséges sereg közeledtéről. Dárday minden in- 
tézkedést megtett, hogy vendégeit illendően fogadhassa. 
A bessarabiai partot védte kétszázötvenezer főnyi polgár- 
sereg; de azok közt a hajdani krakkói honvédek, kikben 
bizony nem aludt ki a régi láng, mint hitte. (Tán ő sem 
hitte, csak Dávidot akarta megmozgatni az ijesztgetéssel.) 
Hogy az ellenség egy ökölcsapással el nem foglalhatja az 
Otthon várost, a felől gondoskodva volt tűzben, vizben, 
levegőben. 

Hanem már most az is bizonyos volt, hogy Alexandra 
czárnő döntő hadjárata megindult s az unalaskai légjáró 
hadiraj nem sokára fennen fog repülni az újszerű csa- 

tába. Ha nem jönnek ők, majd értük megy Dávid s fel- 
keresi őket aleuti zugaikban s kényszeríti a csatára. 

E terve szerint rögtön rendeletet adott több légjáró ra- 
jának, hogy csoportosuljanak a kin^tseui hegyek között 
össze : az aleuti szigetek körül csak czirkáló léghajói ma- 
radtak. 

E közben váratlanul kedvező hír érkezett Magyaror- 
szágról. 

1973. deczember 2-án a magyar-osztrák seregek, nem 
várva be ellenfeleik támadását, II. Árpád király személyes 
vezénylete alatt megtámadták a visztulai orosz sereget b 
egyik éjféltől a másik éjfélig tartó ütközetben kiverték 
azt minden állásából ; elvettek tőle tömérdek ágyút, po- 
kolgépet; magyarok, osztrákok, csehek, lengyelek, tótok 
versenyeztek egymással a vitézségben ; hózivatarban, jég 
hátán, vas-zápor között harczoltak, tűrtek, éheztek, szom- 
jaztak és vérzettek ; de győztek. A király maga egész nap 
nyeregben ült, kivéve azt a perczet, a mikor kilőtték alóla 
a lovat s első volt, a ki egy felgyújtott hídra felnyargalt, 
mikor az ellenség had-derekát keresztültörték testőrezredei. 

Ezt a napot aztán lelkesülten megünnepelte mindenki 
mind a két monarchiában, még a republikánusok is, s 
mindenki sietett hálát adni az Istennek a templomokba, 
még a papok is. 

Tatrangi Dávid jobban örült ennek a győzelemnek, 
mint ha az ő babérai termettek volna azt meg. Sőt annak 
örült épen, hogy azt az első győzelmet nála nélkül vív- 
ták ki. 

Még ugyan korán van diadalt énekelni ! A főproblema 
megoldása ő reá vár. Mert az a kérdés, hogy ki marad úr 
a légben ? Azé a diadal. Az kergetheti aztán ellenségei 
armadiáit a világtalan világig. De ez a technika, a kiszá- 
mítás, a physikai erők harcza. Amott azonban harczolt a 
honszerelem, a hűség, a halálmegvető hős lélek, az egyet- 
értés, a szabad szellem ; azért hadd legyen azé a győzelem 
babérja ! 

Ekkor egy jóslatszerű tudósítást hoztak Dávidhoz min- 
denünnen érkező légjárói. 

Ha csak egy hozta volna a hírt, azt mondta volna rá : 
mese ! de tíz különböző helyről érkező léghajósok tudósí- 
ták ugyanerről. 

Találkoztak a légben Dávid atyjával, az eltemetett Tat- 
rangi Mózessel. 

Az egyik látta őt a Medve- szigetek fölött repülni ezer- 
kétszáz lábnyira a tengerszín felett. Jól ráismert. A tört 
alak ott állt a villanygép előtt, kificzamult könyökű kar- 
jával a gép korongjára támaszkodva s a villám sebességé- 
vel vágtatott el az őt kisérő hajó mellett, mely nem birta 
utóiérni. 

A másik már Canada fölött látta őt elsuhanni, kétezer 
lábnyi magasban ; a harmadik az ausztráliai szigetek fö- 
lött találkozott vele, háromezerkétszáz lábnyi emelkedés- 
ben ; a negyedik a chinai tenger fölött látta őt eltűnni 
ötezer lábnyi magasan járó felhők közt ; mind a tíz ugyan- 
abban az állásban, tört karjával a gép fogantyújára tá- 
maszkodva s azután valamennyinek az adataiból össze- 
állítva ki lehetett czirkalmazni egy spirál kört, mely fél- 
szegen északtól nyugotnak indulva, kelettől északnak 
visszatér és a közben folyton emelkedő haladással egyre 
távolabb tér el a földtől. 

Tatrangi Mózes holtan repüli át az egeket ! 

Egy léghajós az északi gönczöl szigetéről ehhez azt a 
kiegészítő hírt hozta, hogy a légjáró, melyben a halott 
feküdt, eltűnt onnan, s a kristály ravatal össze van 
omolva. 

Ez a körülmény aztán megmagyarázta a kísértetes tü- 
nemény titkát. 

Egy földrengés, a mi a gönczölök alatt oly gyakori, ha- 
lomba döntötte a pistacit kristálytömeg oszlopcsarnokát. 
A légjáró, mely kiterjesztett szárnyakkal feküdt az osz- 
loptömeg tetején, ezáltal leesett onnan ; a két szárny a lég 
ellenállásától összecsapódott s azzal rögtön megkezdődött 

Jókai: A j6vö század regénye. II. lö 

a villanygép működése. A benne fekvő halott álló hely- 
zetét szinte kimagyarázza a zökkenés, mely az élettelen 
testet a gépre veté, s az ennek fogantjnijában fennakadt 
merev karjával, s most úgy tesz, mintha ő indítaná égi 
pályafutásra az örök gépet. 

S minthogy a légjáró harántos esésében egyszerre föl- 
felé és előre mozdító lökést kapott, most az égnek indult 
emberi csoda nemcsak körutat fut a föld körül, hanem 
egyúttal folyvást emelkedik is fölfelé. A legutolsó, ki vele 
találkozott, az Uralhegy legmagasabb csúcsai fölött látta 
őt elrepülni, tizennyolczezer lábnyi magasban. Folyton 
emelkedik az. 

Igen, míg földi légkört talál maga előtt. 

Dávidnak már kellett volna légjáró hadserege élén nagy 
ellenségére indulni. Az egész világ reszkető figyelemmel 
leste, hogyan dül el majd egy ilyen embersohanemlátta 
ütközet : — és nála erősebb volt a fiúi szeretet és a tudás 
szomja, mint a dics vágy. 

— Várjatok rám : monda hajóraj vezéreinek. 

— És az ellenség? Kérdé az északi hajóraj vezére, 
Áron. 

— Az is várni fog rám. Én megyek felkeresni atyámat. 

— S ha feltaláltad? 

— Akkor visszahozom őt a földre. 

— De hogyan ? 

— Megtudjátok. Minden egyes légjáró kormányosa kap 
egy zárt levelet, melyet csak azon pillanatban szabad fel- 
bontania, a mikor parancsot kap, hogy induljon szemközt 
az ellenség légjáró hadával. Abból meg fogja tudni, hogy 
mit tegyen ? Severus barátom megtanulta tőlem, hogyan 
kell a levegőben röpülni ? De azt nem tanulta meg, ho- 
gyan kell a levegőben harczolni ? — Most arra is megta- 
nítom őt. 

Azzal felszállt a magasba légjárójával Dávid, s a mely 
irányt tudósítói leírtak előtte a föld körül, azon a kör- 
vonalon megkezdte a kémszemléjét a repülő halott utáiL 

Más légjáró nem volt most az égen. Parancsára mind 
két csoportba voltak gyűjtve, s a kémlelők a hegytetőkön 
pihentek. Egyedül járta be a firmamentumot. 

Fölemelkedett magasra. Hol soha még a kondor szár- 
nyai sem verték a léget. Nem találkozott senkivel. 

Túlment a Dhawalagiri magaslatán; föl a jég örök 
regióiba, a föld önmozgásának örök hideg áramlatába ; 
harminczhatezer lábnyi távolra az élő földtől. Látta a fel- 
hők minden nemeit maga alatt, de azt a halottat, a ki 
repül, nem látta sehol. 

Egyszer végre feltekintett maga fölé, s ott azután meg- 
látott egy kicsiny fekete pontot repülni maga fölött, még 
egyszer oly magasan, mint a hol ő jár : a föld gőzkörén 
is túl! 

Dávid megkisérté utóiérni azt a fekete pontot. 

És aztán megtudta, hogy olyan feladattal küzd, mely 
csak a halottnak sikerül ; az élőnek nem. 

Negyvenezer lábnyira emelkedve a föld felett, annyira 
megritkultnak találta a levegőt, hogy az már a gép tömö- 
rítő hatalma mellett sem volt elég tápláló a tüdőre nézve. 
A légoszlop nyomásának megszűntével, orrán, ajkain, 
fülein keresztül szivárgott ki a vér. És a mi legkeményebb 
gát az égbemenetel ellen az élőre nézve, az, hogy a ritkult 
lég csekélyebb súrlódása mellett, a hajó oldalai lassan- 
ként áthülnek : a nap csak ragyog, de nem melegít többé ; 
a hévmérőben megfagy a kényeső : minden éltet tagadó 
hideg áll be lassankint. 

És még mindig mérhetetlen magasban repült fölötte az 
a másik aérodromon. Az már ott talán a világaetherben 
repül. Százötven foknyi minus alatt. Oda nem megy 
utána élő. 

És ama repülőgép szárnyai egyre szabályosan vernek : 
repülése hullámzatos kígyóvonal. 

Tehát villanyosság a föld légkörén túl is van. Tehát a 
világűrt betöltő finom aethernek is van annyi ellenállási 
ereje, hogy egy a villanyosság és a géptan szabályai sze- 

rint alkotott repülőgép benne toyább úszhatik; egyre 
táguló csiga-körútat futva meg a föld körül. És ha az 
önmagától mozgó gép sokáig fogja ez útját folytatni, 
egyre fokozódik a villanyerő üvegszárnyaiban, egyre fogy 
a föld vonzereje hozzá, mely röptében fogva tartja; — 
nem lehet-e egy pont, a hol a két erő közül az első túl- 
súlyra jut, s akkor a villanygép önalkotta útján vágtat 
majd a végtelen világűrben előre? És meglehet, hogy 
majd egy más planéta közelébe téved, annak vonzerejétől 
közelebb vonatik s aztán a körül folytatva megfordított 
esigakörfutását, végre leszáll reá. Azon planéta lakói 
mennyi kérdést intéznek majd a leszállt gép néma lakó- 
jához ! . . . 

A felső gép, daczára a sokkal nagyobb ívnek, melyet 
röptében körített, mégis végtelenül gyorsabban repült, 
mint a Dávidé. A természet minden örök szabálya eltiltá 
őt a vele találkozástól. 

«Pare well!» kiáltá utána az utólérhetlennek, s aztán 
visszabocsátva repülőgépét az emberkínzó hetedik égből, 
nem sokára elveszte a repülő fekete pontot szemei 
elől. Talán nem is fogja azt már többé földi szem meg- 
látni. 

HAKCZ A LÉGBEN. 

Az égi találkozás után legfőbb ideje volt a földhöz kö- 
zelebb esőkre gondolni. 

A vezér-légjáró belsejében volt egy készülék alkal- 
mazva, mely állt egy végtelen földabroszból, a mi egy 
henger segélyével körülforgatható volt. E térkép mutatta 
a föld minden tájait, madártávlatból lefényképezve. A ta* 
pasztáit hajós, a mint a mágnestű segélyével meghatározá 
a pontot, melyen hajója repül, ama térképről azt is leol- 
vashatá, hogy mely ország, világ felett jár most? 

Dávid azon perczben, a midőn a légjáró-kisértetét el- 
veszte szemei elől, az Amur vidéke fölött találta magát* 

Épen alkonyodott. 

Az esti ég arany homályában három repülőgépet látott 
maga felé közeledni északkelet felől ; a mikben nem so- 
kára saját kémhajóira ismert. 

Mikor két percznyi közelbe ért hozzájuk, a hangkürtön 
át e parancsot monda : 

« Közép marad; egy, három tovább. » 

Mikor két aérodromon egymással a légben találkozni 
akart, azt így hajtották végre. 

Mindig a keletről vagy északról jövő a felső, a nyugat- 
ról vagy délről jövő az alsó. 

A találkozásra felhívás után az alsó alája repül a fel- 
sőnek 8 azután mindaddig egy irányban repülnek egymás 
fölött, míg függőleges vonalba nem jutnak. Akkor a felső 
egyszerre megszűnteti repülését s leszáll az alsóra. 

A találkozás titka a villanyosság. 

Az üveghajó felső része «plus)), az alsó «minus» villa- 
nyossággal van töltve. A két üveghajó két ellenkező 
oldala egymást vonzza. A felső hajó közeledtére az 
alsó hajó két repülő vitorlája önkénytelen szétterpeszke- 
dik s arra az alsó hajó egyszerre hozzátapad a felsőhöz. 
A felső akkor egyszerre megújítja saját röp vitorláinak 
működését s viszi magával az alsót. A két hajó vezetői 
azután a hangkürtökön keresztül értekezhetnek egymás- 
sal, akár a hajó oldalajtajain át meglátogathatják egy- 
mást s közölhetik tudósításaikat, a mikért összejöttek. 

A villanyerő által hathatósabban egymáshoz van kötve 
a két üveghajó, mint ha köröskörül vaskapcsok csatolnák 
össze. 

S mikor aztán ismét szét akar válni a két hajó, az is a 
legegyszerűbben megy végbe. A felső hajó is megszűnteti 
gépe működését ; röp vitorláit fekmentesen szétterjesztve. 
Ekkor mind a két hajónál félbeszakad a villanyfolyam, 
mely őket egymáshoz csatolta ; s akkor pár perczig száll- 
nak a légben lefelé ; e néhány perez multával az alsó hajó 
egy szárnymozdulata ellöki magától a most már hozzá 

nem tapadó felső hajót: amaz lefelé hull, szárnyai össze- 
csapódnak, emez még libeg, elzárt vitorláival ; a követ- 
kező perczben aztán mind a ketten repülnek ellenkező 
irányban, a merre útjok van. 

Ez a találkozás a légjárók között. 

És egyúttal ez a légjárók közötti harcznak a titka. 

Ha két légjáró közül egyik a másik fölé kerülhet s az 
utóbbi nem tudja azt megakadályozni, hogy az függélye- 
sen lerohanjon rá, akkor fogva van a felül került légjáró 
által, s az őt minden benne levővel együtt odaviheti, a 
hova akarja. 

Dávid léghajója vezérgép volt, messziről megismerhető 
a két háromszögű üvegprizmáról, melyek az elejére és a 
hátuljára voltak alkalmazva s a gép szárnyainak mozgása 
által lassú körforgásban tartva, nappal a verőfényt, éjjel 
a villanyragyogványt szórták mérföldnyi távolba s ez által 
tették a vezérgépet messziről kiismerhetővé. 

E vezérgépekkel szemközt minden más légjárónak az 
alulkerülő szerepét kellett játszani. 

Mikor Dávid megállttá a keletről jövő három aérodro- 
mon középsőjét, az meglassítva repülését, alája libbent a 
vezérgépnek s néhány perez múlva hozzá volt ahhoz ta- 
padva. A másik kettő repült odább. 

Ekkor Dávid és a kémlőgép vezetője között a hangtöl- 
cséreken át e párbeszéd keletkezett: 

— Honnan ? 

— Unalaska sziget felől. 

— Mi hír? 

— Ellenség repülő hadraja felszállt. 

— Merre ? 

— Nyugatnak. 

— Száma? 

— Myriád. 

— Láttad közebői? 

— Mérföldnyiről. 

— Jól repülnek ? 

— Ellhagytuk őket ; de jobban is tudnak. 

— Minő színe van az ellenlégjáróknak ? 

— Világos veres. 

— Felbontottad titkos utasításodat ? 

— Várom rá a parancsot. 

— Menj Kintsőbe s ott bontsd fel. 
Ezzel útjára bocsátá a légjárót Tatrangi. 

Az éj folyama alatt még több kémhajóval találkozott 
Dávid, a mik az ellenséges légjáró-raj mozdulatairól a 
legkülönfélébb tudósításokat hozták. 

Az egyik ezer légjárót talált a jeges tenger felett végig 
vonulóban. A másik a veres légjárók zömét zárt tö- 
megben látta China felett átvonulni ; a harmadik a csen- 
. des tenger színe felett látta libegni Severus új légjáróinak 
ezreit. 

Dávid kitalálta a műveletek tervét. 

Az ellenfél meg akarja oszlatni az Otthon haderejét. 
Ugy tesz, mintha egyfelől a magyar király seregeit fenye- 
getné, a mik Lithvániáig előrenyomultak, másfelől pedig 
magát Otthon várost akarná meglepni. S a légjáró-had 
mozdulata oly gyors, hatása oly romboló, hogy elég az 
ellenféltől egy rövid órai előnyt elnyerni, hogy annak 
seregeit tönkre verje, várait lerombolja, városait porrá 
égesse. 

Severus, a kinek tudomása volt arról, hogy az Otthon 
államnak nég}^szer annyi légjárója van, mint neki, arra 
számított; hogy ellenfele a haderejét kénytelen lesz négy 
felé elosztva tartani, s egyenlő ellenhajórajt tartani a fél- 
tett ország és város védelmére, azonkívül az egész vilá- 
gon elhelyezett telepei közt az összeköttetéseket fen- 
tartani. 

Az első összeütközésnél pedig, ha egyenlő a két tábor, 
csaknem mértani bizonyossággal kiszámítható volt Seve- 
rus hajórajának győzelme Dávidé felett. Severus légjárói- 
nak villanygépezete egy ötödrészszel nagyobb villanyerőt 
volt képes kifejteni, mint a Tatrangi féle villanykészülék, 

''erus Dávidtól is kérdezé azt annak idejében : miért 
fokozza még feljebb a légjárók gyorsaságát, mikor 
le ? és azt a választ kapta tőle, hogy ez fölösleges 
zarlás volna; a légjáró, ha gyakorlati czéljának 
ikar felelni, hogy utazás és szállítás eszköze legyen, 
elén sok közbeeső állomáson leszállani és a túlhaj- 
yorsaság miatt több időt fog elveszteni a megállapo- 
1, mint a mennyit megnyert az útközbeni sietséggel, 
kívül volt még egy körülmény, mely azt tiltotta, 
feszített gyorsaság a rendes páratelt légkörben az 
gépezetben az iridisatiot mozdítja elő, mely időjártá- 
,z üveglapok villanyosságát csökkenti. Ennélfogva 
ngi Dávid megmaradt az atyja által felállított ará- 
aál. 

>st azonban Severusnak az levén az első feladata, 
az Otthon légjáróiból mentül többet elfoghasson, 
[en könnyű szerrel vélte elérhetni, ha újon alkotott 
nek mozderejét fölemeli. Ez által azok képessé lesz- 
éve hasonló erőkifejtés mellett ellenfeleik fölé emel- 
L s a leírt mód szerint azokkal összetapadni ; a midőn 
^n a felülkerült légjáró marad a győztes ; mert az al- 
i a szárnyai le vannak szorítva, a felsőnek az olda- 
z tapadva, s felső röpvitorlái viszik mind a kettőt 
;t oda, hová kormányosuk akarja, 
la azután az első ütközet meg van nyerve, akkor 
az Otthontól elfoglalt légjárók is az orosz czárnő ha- 
lt növelik, a második ütközetnél már csaknem egyenlő 
íl mérkőznek meg ; folyvást fennmaradván az orosz 
róknak erősebb röpereje, mint hadászati túlsúly. 
j győztek a múlt században azok, kik ágyúikat, lő- 
ereiket nagyobb horderővel tudták ellátni, mint 
feleik. Már akkor azt írták a nagy döntő világhar- 
•ól a történészek, hogy nem az emberi vitézség nyerte 
a győzelmet, hanem a gép. 

)st már egészen a gép hatalmába van adva a harcz. 
aiber maga csak meghalni megy már a csatába, nem 

verekedni. Ellenfelét nem is láthatja, nem is érheti el 
többé. Az fenn repül a légben. 

S a harcz koczkája csak azt dönti el még, hogy kinek 
a gépe marad győztes a felhők országában ? Azé aztán 
a föld. 

Tatrangi Dávid gyorsan keresztül látta ellenfele tervét. 

Annak nem lehet czélja aránytalanul kevesebb gépha- 
dait három felé szétosztani ; hanem épen ellenfele figyel- 
mét akarja megoszlatni a három felé vált iránynyal. 

Ennek ellenében az ő terve is gyorsan készen volt. 

Kémhaj óival rögtön izenetet küldött Otthon városába 
és Kintsőbe. 

Az elsőbbi helyre akként szólt parancsa, hogy az összes 
légjáró-tömeg szálljon fel és háromszáz lábnyi magasban 
a tenger színe fölött igyekezzék elérni a Volga és Kaspi 
tenger körüli rónát. Az utóbbi helyen csoportosult légjá- 
róinak pedig azt adta utasításul, hogy a Kliokonoori ma- 
gaslatokon egyesülve, a mint az ellenséges hajóraj a lát- 
határon megjelenik, hagyják azt támadás nélkül elvo- 
nulni, s mikor már eltűnt a láthatáron ismét, akkor kel- 
jenek nyomába és kövessék. 

És egyúttal minden légi ár ó kapitányának meg lett 
hagyva, hogy a mint hajója felszállt, a lepecsételt utasí- 
tást szakítsa fel és cselekedjék majd a szerint a végzetes 
találkozásnál. 

Mert minden légjáróra volt alkalmazva egy idő óta egy 
újdon készülék ; a minek czélját, rendeltetését nem ismerte 
még senki. Egy zárt szekrényből állt az, melynek belsejé- 
ből egy rézcső vezetett ki a hajó födelére, hasonló a tűzi 
fecskendő csövéhez. Mi van a szekrényben ? azt nem tudta 
senki, sem azt, hogy az a cső mire való ? 

Maga Tatrangi Dávid egy gépészt és egy kormányost 
véve át a kémhajókról saját légjárójára, egész éjjel a lég- 
ben czirkált alá s fel, az ellenséget várva, s zeg-zug útban 
hátrálva az ázsiai hegyvilág felé. 

A hosszú éj holdvilágos volt : kedvezőtlen világítás ily 

kémszemlóhez. Sem elég világoB, hogy a léghajókat még 
lehessen körvonalaikról különböztetni az éjszaka ködéi- 
től, sem elég sötét, hogy azokat saját villanyvilágításuk 
elárulja. 

így történt, hogy a mint a hajnal szürkülni kezdett a 
chinai partok felől, Tatrangi alig húsz tengerész mér- 
földnyi távolban pillantá meg maga előtt az egépz orosz 
légjáró tábort. 

Nagyszerű látvány volt ez ! Húszezer repülő csoda egy 
csoportban. 

Jól spjtett. Az egész tábor együtt volt ; a mik északnak, 
délnek látszottak indulni, mind csatlakoztak a hadiraj 
zöméhez, s most annak két szárnyát képezték. 

Az orosz hadiraj egy óriási karajt képezett. A gépek tíz 
sorban egymás mögé rendezve; kétezer gép egy homlok- 
vonal, mely nyolcz mérföldnyi területet ölel körül. 

Az egész tábor teljes géperővel vágtatott előre. 

Dávid távcsöve e távolt egy tizedrész mérföldnyire 
kisebbíté, olyan jól kivehette, mintha nyolczszáz lépés- 
nyiről nézte volna őket. 

Hozzávetőleg mintegy négyezer lábnyi magasban le- 
begtek a föld felett. 

Dávidnak most hirtelen ki kellett számítania a két tá- 
volt az ellenfél és az Otthon közeledő hajóraja között, s 
azután leszállni oly mélyen a róna fölé, hogy a rövidebb 
ív által ki legyen egyenlítve a magasabban járó s ekként 
hosszabb ívet megfutó gépek nagyobb röpereje és az ő 
légjárójának kisebb hatású röpte közötti külömbség. 

Ezzel a másik előny is össze volt kötve, hogy a maga- 
san járó léghajókból nem vehették olyan hamar észre a 
földszínhez közel elsuhanó légjárót. 

Az orosz léghajóraj szép rendes vonalban repül, csak- 
nem egyenlő magaslatot tartva; hanem azután minden 
száz légjáró fölött még ezer lábnyival magasabban repült 
egy-egy vezérhajó, mely a többiek fölött parancsnokolni 
liátszott, s 9, vezérhajóknál még ezer lábnyival magasabban 

repült egy tíz hajóból álló csoport ; — ez a táborkar maga. 
És a csoport közepette kivehette Dávid távcsövével az ad- 
miral hajót magát. Ennek négy vitorlaszárnya volt: nem 
madárhoz, de lepkéhez hasonlított, testre hosszabb volt a 
többinél és a két végén egy-egy korona tündöklött, kris- 
tályprizmáival tüzet szórva minden oldalról. Erről lehetett 
megismerni, hogy ez a czárnői léghajó. 

De nemcsak Dávid vette észre a közeledő ellenséges 
légjáró-rajt: őt is észrevették. 

A messze tündöklő háromszögű prizma elárulá, hogy ez 
a vezérhajó. 

Azzal egyszerre, mintegy parancsszóra száz légjáró ki- 
vált az ellenfél táborának balszárnyából s üldözőbe vette 
Tatrangit. 

Dávid a tunguz hegyek fölött járt, mikor észrevette az 
üldözést. 

Volt ahhoz való készüléke, hogy kiszámíthassa ellenfele 
röptének gyorsaságát a saját légjárójáéval viszonyítva. Ezt 
úgy számíthatá ki, hogy bizonyos pontokat jelölt meg a 
földön, s azt vette föl, hogy hány perez alatt éri el azokat 
saját légjárójának árnyéka, hány alatt az utána jövők. 

Azok egy ötödrésznyivel sebesebben repültek, mint ő, 
és így azt is kiszámíthatá, hogy a tíz mérföldnyi külömb- 
ség, mely most előnyére van, mikorra fogy el ? Másfél 
óra múlva utói fogják érni. Most tehát csak az volt a fel- 
adata, hogy ez idő alatt elhagyhassa a Baikál hegycsoport- 
jait. A hegyek közt könnyen megszoríthatják. 

ö is a végsőig fokozta gépe röperejét, folyvást a magas- 
ban tartva magát. Mégis utolérték, a mint a Semipala- 
tinszki erdőket elhagyta. 

Itt azután előtte állt a nagy Bedpak Dala puszta ; egy 
laktalan, úttalan róna ; a láthatár egyik szélétől a másikig 
hóval födve. 

A száz üldöző aérodromon már csak negyedmérföld- 
nyire volt mögötte. Jól kiveheté, hogy azok közt legelői 
repül az admiral hajó ragj^ogó koronájává.!, 

A mint azután Dávid a rónára kijutott, mutatott valami 
mesterséget az üldözőinek, a mit azok nem tudtak utána 
csinálni. 

A nyolczezer lábnyi magasból, a melyben repült, egy- 
szerre lecsapott a rónára, ugyanazzal a perczenkint öt- 
száz lábnyi gyorsasággal, a melylyel előre suhant. Úgy 
csapott le, a hogy a tengeri keselyű szokott lecsapni a 
hullámok közé, s a kondor a rónára. Maga Dávid irányozta 
a kormányt. 

És azután, midőn csaknem a földet érte, egyszerre víz- 
szintes repülést vett fel megint ; a hogy tesz a prédáját 
elkapó sas. Szárnyainak hegyei barázdát húztak a hóban. 

Ez nagyon meglephette az üldöző aérodromonokat. Az 
ő vezetőik csak arra voltak készen, hogy mikor le akarnak 
szállni a magasból, elébb a repülést meg kell szűntetniök, 
s aztán kiterjesztett szárnyakkal szép lassan aláereszked- 
niök ; de azt a sebes lecsapást egyik sem értette. 

Az alatt aztán, a míg ők hozzá készülődtek a lebocsát- 
kozáshoz, Dávid légjárója ismét elnyert előlük egy mér- 
földnyi egérutat s futhattak utána, míg ismét utóiérték. 

A mint utóiérték, ismét megtette előttük azt a merész 
alácsapást. Ekkor néhány üldöző aérodromon megkisérlé 
e merényletet utána csinálni ; hanem az rájuk nézve siral- 
masan ütött ki ; nem birták a lefelé haladó szárnyas gépet 
megállítani s mindegyik az orrával fúródott bele mélyen 
a földbe, némelyik a félszárnyát elficzamította az esésben, 
s azzal bénultan terült el a földön. A kik benne voltak, az 
ütődéstől elkábultak ; talán halálra zúzódtak. 

A többieket csalogatta maga után Dávid aérodromona a 
nagy kirgiz pusztán végig. Áthurczolta őket magával az 
Argyz Kum, a Kara Kum sivatagokon. Játszott velük. 
Zeg-zúgban futott előttük; majd kigyóvonalt rajzolt a leve- 
gőben repülésével; az egész aérodromon-raj előtte, körülötte 
rajzott már, összecsoportosultak alatta, fölötte, s mikor 
azt hitték, hogy már fogják, akkor egyszerre felvonta 
szárnyaira a tafota borítékot, összecsapta a szárnyait s 

sebesen keresztültört rajtuk, mint első fölrepülésekor a 
villanyos felhőrétegen. Egyszer aztán egészen közel hagji» 
őket magához jönni, mintha ki vohia fáradva. Csak kelep- 
cze volt ez. Körülfogták. Egy helyütt ki akart tömi a haj- 
tók köréből. Ott az üldözők oly közel vonultak egymáshoz, 
hogy szárnyaikkal elérték egymást. A mint azután két 
ilyen viUanyterhes üvegszámy alsó-felső lapja egymáshoz 
ütődött, az abban a perczben úgy egymáshoz tapadt, hogy 
el nem birt válni. Azzal mind a két gép meg volt bénítva 
s mint a lelőtt vadlúd bukdácsolt le együtt a földre ; míg 
Dávid légjárója, gyorsan, mint a fecske suhant ki a szeren- 
csétlenül jártak résén. 

Erre az admiral hajó azt a parancsot adá ki a többi 
légjáróknak, hogy mindannyian maradjanak hátra. 

Ö egyedül vállalta el most Tatrangi üldözését. 

És Dávid tapasztalni kezdé, hogy ezúttal méltó ellen- 
félére talált. 

Az admiral légjáró épen úgy utána tudta csinálni a ke- 
selyű lecsapás merész műveleteit, mint a rögtöni aláliul- 
lást, összecsapott szárnyakkal. Ahhoz is jól értett, hogy 
mint keirhúsz lábnyi magasban a föld színe felett elsu- 
hanni, hogy a szárnyak a homokot horzsolják. 

Hanem ily közel a földhöz egyik léghajó a másikat el 
nem foghatja. Hiányzik számára az esési magaslat. 

A mint a karakymi puszta véget ért, következett egy 
nagy tó : az Arái tava. Itt már Dávid hat lábnyira szállt 
le a víz színe fölé ; a miben az az előnye volt, hogy az ő 
vitorlaszárnyai a jobban ellenálló vízbe csapkodtak le s 
így nagyobb lökést adtak hajójának, mint aminőt a fö- 
lötte repülő ellenfél szárnyai tudtak kifejteni, mik csak a 
légben eveztek. A víz színe fölött úgy repült az aérodro- 
mon, mint egy szellem, s ha testével néha a vízbe le-lecsa- 
pódott, akkor még a ruganyosság is új erőt kölcsönzött 
röptének: négy-ötszáz öles ugrásokkal haladt előre. 

Ezt is utána csinálta az ellenfele. 

Az admiral légjáró szinte leszállt a víz színéig s úszva, 



Digitized by 



Google 



254 

repülve, szökelve odaférkőzött Dávid vezérlégjárója mellé. 
Úgy nyargaltak egymás mellett, mint két versenyparipa a 
czélhoz. 

Az admiral légjáró alig volt száz ölnyi távolra Dávidétól. 

Az átlátszó üvegfalon keresztül Dávid megkülömböztet- 
heté a benne levő alakokat. 

Ott volt a ezárnő maga : Alexandra ; egy olympi istennő 
öltözetében. A kormányrúdat Severus kezelte. Dávid maga 
tanítá őt meg e mesterségre. A tanítvány most leczkét 
adott mesterének. 

A mint így vágtattak egymás mellett, a császári légjáró 
hangkürtjéből áthangzott Dávidhoz «Sasza asszony » isme- 
retes szava : 

— Hahó ! uram ! 

— Hallom : Szüdarinja ! 

— Egyet kifeledett ön a számításaiból : az asszonyt ! 

E szóra Dávid egyszerre felfelé repülő irányt adott gé- 
pezetének, 8 légjárójával egyenesen szállt fel a magasba. 

A kezdeményezéssel elnyert egy másodperczet ellen- 
felétől s ez sokat számít a felfelé szállásnál. Amannak 
nagy erőfeszítésébe kerül az előnyt visszavívni. 

Mintegy ötezer lábnyi magaslaton jutnak végre egyenlő 
színvonalra s ezentúl a czári aérodromon szüntelen fölötte 
marad Dávid hajójának. 

Az pedig magasabbra törekszik, kijátszva ellenfele kí- 
sérleteit a reá lecsaphatásra. 

Mikor aztán tizenkétezer lábnyi magasan libegnek, ak- 
kor megpillantja Dávid azt, a mit keresett. Az Otthoni 
aérodromon tábor kezd fölemelkedni a láthatáron ; a mint 
annak nyugati szélén a Kaspi tenger ezüst vonala felcsil- 
lámlik, mintha abból támadnának elő e repülő alakok. 

Most mind a két légjáró tábor fenn volt az égen és kö- 
zeledett egymás felé. Az egész láthatárt köröskörül elfog- 
lalták. Mindkettő félkör alakban nyomult előre. Közepett 
a két, egymással játszó vezérgép. 

Az orosz légjárók raja közelebb volt a kettőhöz, és gyor- 

sabban repült, daczára a szemköztfúvó szélnek, mely az 
Otthoniaknak előnyére szolgált. 

Különben egyenlő erővel voltak, húszezerén húszezer 
ellen. 

A. negyvenezer gép szárnyverése valami bűbájos égi 
zené^ költött odafenn, melynek hallatára világgá futottak 
a kirgiz csordák, ménesek oda alant. 

Dávid vezérhajójával folyvást nyugotnak tartott, honnan 
saját léghajó-raja közelített felé. 

Nem csupán az a czélja volt, hegy seregével egyesülhes- 
sen. Ennél távolabbra gondolt. 

A Kaspi tenger szine fölé akarta áttenni azt az ütköze- 
tet, a mely első kisérlet lesz, váljon lehet-e embernek har- 
czolni az égben ? 

Még most is emberszeretet volt szivében s azon aggó- 
dott, hogy a légből lehulló ellenfelei össze ne zúzzák 
magukat a földön ; ha a tengerbe hullanak, ott a zárt hajót 
megint felveti felszínre a víz, s a benne levők nem zúzzák 
magukat össze. 

Ellenfele, az orosz admiral hajó folyvást mellette, fö- 
lötte csapongott; mint két héja a légben, enyelegni lát- 
szottak egymással. 

Kitűnt, hogy egy légjárónak a másikat elfogni a felül- 
ről leszállással nem olyan könnyű, mint ha szándékosan 
összebeszéltek a találkozásra. Az alul került légjáró kor- 
mányosának egy kézmozdulata elég rá, hogy hajója a 
rárohanó ellenfél alól kisikamoljék : s ha az üldöző lecsap 
hozzá, az üldözött félreszökell s a másik perczben már ő 
került felül. 

Az orosz légjárók vezetői aggódva nézték e játékot a két 
vezérhajó között. Most már világos volt előttük, hogy azon 
a módon, a hogy ők betanulták, az ellenfél hajóit elfogni 
nem lehet : felülről hozzájuk tapadni és tovább repülni az 
elfogottal; hanem a mi az ütközet módja leend, azt a 
földre hullott néhány légjáró mutatta be : összekeveredni 
az ellenfél hajórajával, s a hogy a zűrzavarban két egymás 

mellé szorult légjáró szárnyai egymáshoz csapódnak, 
együtt a két eUenfélnek lezuhanni a földre. Ott azután, a 
ki életben maradt, az lesz az ura a másiknak. Lehet, 
hogy egyik sem marad élve; de legalább ugyanannyi 
ellenséget lerántott magával. 

Oroszok voltak. Elszántan rohantak az ismeretlen harcz 
nemének. 

S a két vezérhajó már elérte a Kaspi tengert. Az Otthon 
légjárói a Daghestan hegyláncztól a Ghilan Mazenderan 
hegylánczig sorakoztak a magasban, velük szemközt az 
orosz légjáró-tömeg Astrachantól a turkomán sivatagig 
vetette árnyékait a földre: közöttük terült el a hosszú 
Kaspi tenger, mely hétezer négyszög mérföldnyi területet 
takar el : maga egy ország helye. A légjárók vezetői, mikor 
e víztükör felett libegnek, a hat ezer lábnyi magasból sem 
látnak maguk alatt egyebet, mint parttalan zöld viz- 
sivatagot. 

A Kaspi tengernek van egy kis fiacskája, a belőle kisza- 
kadó Adsi Darja. Ez csak száz négyszög mérföldet takar el. 

Mikor a két léghajó az Adsi Darja fölé megérkezett, 
Dávid gépe megszüntette a futást s elkezdett teljes erővel 
fölfelé emelkedni. 

Ellenfele utána repült merészen. 

Azzal megkezdődött közöttük a verseny — fölfelé az 
égbe. 

Dávid gépésze minden fölösleges terhet kihányt a hajó- 
ból, mérlegeket, alhidadeot, barometrumot ; végre a kenye- 
ret és vizes hordót is ; hogy könnyebben repülhessenek. 

Az ellenfél egyenlő magasan maradt vele. Az is kiszórt 
hajójából minden gépet. De fölé kerülni még sem tudott. 

Felemelkedtek már harminczezer lábnyira a tenger 
színe fölött, abba az örök hideg égbe, a hová Dávid atyját 
követte sikertelenül. 

És az alant járó aérodromonok minden látcsöve csak az 
ü repülésüket kisérte. Ez volt a kérdés, hogy vívnak meg 
egyenkint egymással. 

Mikor már harminczkétezer lábnyi magasan jártak, 
akkor Alexandra czárnő felnyítá a hajó ajtaját, s azt 
monda a gépésznek : 

— Most eredj te magad ! 

A gépész orosz volt ; szót fogadott czárnőjének, s a nyitott 
ajtón át aláveté magát a magasból. 

A czári légjáró ezáltal százharmincz fonttal megköny- 
nyebbült. A gépész feláldozása győzelemre segíté hajóját, s 
ez elég jutalom volt ránézve, azért az egy halálért. 

A czarina most már maga állt a géphez, s oly közel repült 
Dávid hajója mellett, hogy ennek látnia lehetett a rózsa- 
színű üvegfalon keresztül a hölgy dsemoni diadalmosolyát. 

Perez múlva feje felett libegett az orosz vezérhajó. 

Ekkor Dávid, mikor épen függélyesen állt fölötte az 
ellenfél légjárója, egy csapot elfordított a zárt szekrény 
oldalán, s arra a hajó orrán levő csőből egy hosszú, fényes, 
gőzburkolató sugár lövellt fel a czári léghajóra. 

Az a naphta-nedv-sugár volt. 

A mint a terjedékeny nedv teljes erővel érinté a felső 
aérodromon üvegszárnyait, egyszerre zavar állt be a hajó 
gépezetében. A naphta a szárnyakon lecsúszva, az érint- 
kező dörzslapok közé került s az által némelyiknél félbe- 
szakitá a vilanyáramlatot. 

Alexandra azt vévé észre, hogy gépe egyszerre alább 
s^áll s ellenfeléé kerül föléje. 

— Mi történt velünk? Gépünk nem repül! kiáltá Seve- 
rushoz ijedten. 

A néger szavát elvette a rémület. 
Alexandra odarohant hozzá s megragadva karját, fel- 
rázta őt kábulatából. 

— Ember! Hát nem vagy-e te Isten, hogy nem tudsz 
rajtunk segíteni ? 

— El vagyunk veszve, hebegé Severus ; látva, hogy a 
gép szárnyai most már csak lankadtan vergődnek. Minden 
számítása hasztalan, a kormánynak sem engedelmeskedik 
már a gép. 

Jókai: A j5yő szácAd regénye. H. '■' 

És Tatrangi Dávid légjárója most már egész szabályo- 
san száll utána a légben kiterjesztett szárnyaival ; tíz 
perez alatt utóiéri a megbénított repülőhajót, s annak 
födele oda tapad az ő hajója fenekéhez. 

Az admiralhajó a czárnővel és Severussal együtt el van 
fogva. 

Ekkor aztán Dávid hangoztatja alá a választ a hang- 
kürtön keresztül : 

— Az asszonyt sem feledtem ki a számításból, Szü- 
darinja ! 

A két egymáshoz tapadó hajó hangesövei szájaikkal 
érintették egymást, azokon keresztül minden szót át lehe- 
tett érteni egy hajóból a másikba. 

— Nincs eszközöd a megszabadulásra ? kiáltá Alexandra, 
körmeivel, mint a sas, kapaszkodva Severus vállába. 

— Semmi sincs. Fogva vagyunk. Ellenségünk az úr. 

— Nem tudod felgyújtani, szétvettetni hajónkat az övé- 
vel együtt ? 

— Védtelenek vagyunk. Nem árthatunk neki. 
Ekkor Alexandra fölfelé emelte arczát s Dávidhoz kezde 
beszélni. 

— Ember, te itt a fejem fölött ! vagy Isten ! vagy kicsoda 
vagy? Ha ember vagy, hagyj alkudni magaddal; ha Isten 
vagy, hallgass az imádságra. Mit kívánsz váltságdíjul ér- 
tem? Neked adom minden léghajómat, neked adom az 
Unalashka szigetét. Több kell ? Átadom Bessarabiát, 
Romániát, a Krímet, elismerlek keleti császárnak. 

Dávid egy szót sem felelt a nőnek. 

— Kincs kell ? Neked adom Urál bányáinak minden 
termékét, a mi aranyat, ezüstöt, platinát Szibéria hegyei 
rejtenek. Bocsáss szabadon. 

Dávid hallgatott. 

— Vagy ha Isten vagy, könyörülj, nézd, térdre borulok 
előtted. Nézd, kezeimet összekulcsolom: imádkozom hoz- 
zád. Bocsásd meg nekünk a mi bűneinket. Meggyónom, 
hogy bűneim száma végtelen: bocsáss el, hogy azokat 

helyrehozhassam. Visszaállítom Lengyelországot, — a 
régi határai között. A Szibériába száműzötteket vissza- 
hozom hazájukba, birtokaikat visszaadom. Százezer nő 
nem tudja, hova lett férje ? félmillió gyermek nem tudja, 
hova lett apja? Egyedül én tudom. Én ragadtam ki őket 
családjaik karjai közül. Engedd, hadd vigyem* őket vissza. 
Milliók könye hull miattam : engedd, hogy felszáríthassam 
azokat. Bocsáss meg ! Isten I 

Dávid szótlan maradt s az aérodromon hatalmas repü- 
léssel vitte magával terhét. A kettős terhet leszállni kény- 
szeríté az alsóbb légrétegekbe s lassítá repülését. 

Most egyszerre kaczagva ugrott fel térdéről a hölgy s 
mint egy ördöngös, fogait vicsorítá a feje fölött álló férfi 
szemei közé. 

— Hahaha ! Eeszkess te Isten ! A po^ol nem hagyja a 
maga czérnáját ! oda nézz ! 

Az orosz hadiraj közül tíz leggyorsabb repülő, a mint 
az admiral hajó elfogatását észrevette, utána emelkedett a 
magasba segítségére. Azok teher nélkül voltak. Dávid 
gépe két hajót czepelt, gyorsan utói kellett őt érniök. 

Alexandra kezeivel tapsolt s lábaival tombolt örömében. 

— Itt vannak ők ! Haha tíz ördög egy Isten ellen ! 
Hajrá! Fogjátok el őt! Csapjatok le rá. Saját egében fog- 
játok meg Jehovát! ti Leviathan! Belzebub! Azaziel! 
Előre, derék Szemiázáz ! Te kerülj fölé! Sátán, eléje tarts! 
Beliál, siess ! 

Alexandra vezérlégjárói mind az égből levert angyalok 
neveit viselték. 

Legelső volt Szemiázáz, a ki Dávid fölé került. 

A naphtha-sugár föllövellt s a büszke légjáró épen úgy 
elkezdett bénultan vergődni, mint az imént az admiral- 
hajó, 8 azzal gyorsan hanyatlott aláfelé. 

Utána a Sátán, az is úgy járt, Azáziel szintén. 

Alexandra nem láthatá, mi történik a feje fölött az őt 
fogva tartó hajótól, csak azt látta, mikor daemonai egymás 
után bukdácsoltak alá a levegőből, 

17* 

Sejtelme volt, hogy ellenfelének fegyvere van a tetején, 
mely a közelítőt megbénítja. 

— Ne kerüljetek fölé ! ordítá légjáróira a hangcsövön 
keresztül. Eepüljetek mellé I üssétek össze szárnyaitokat 
szárnyaival, hogy összetapadjanak : Eántsatok le bennün- 
ket magatokkal a tengerbe. 

E parancsot megfogadni is kész volt valamennyi. Le- 
viathan, Belzebub odaférkőztek Dávid vezérhajója kö- 
zelébe. 

Ekkor aztán Dávid hármat fordított a tömlő csapján, s 
most két oldalt lövellt elő a naphtasugár a fecskendő-csö- 
vekből. Az pedig, ha oldalt találta is ellenségei szárnyait, 
ép úgy meghasznált nekik. 

Azután egy kört csinált a légben az aerodromon, mint a 
kémlelő keselyig s a körfordulat alatt valamennyi ellen- 
felét megbénítá fecskendőivel. 

A dsemonok még egj'^szer lehaj igáitattak az égből. Mind 
a tízen bénultan hullottak alá a tenger színére. 

Alexandra szivében a rémületet, a boszút, a szégyent 
felülmulta a bámulat. Ez ember itt minő hatalmas I 

Miben áll hatalmad fölöttem ? ember ! kérdezé Dávidtól. 

Dávid felelt neki : 

— Ez a Kin-Tseu titka. . . . 

Alexandra összeborzadt e szónál. Ez tudtára adá, hogy 
az, a ki feje fölött az erős boszúálló, a kin-tseui mesék- 
ről nem feledkezett el. 

— Mit akarsz velem tenni ? kérdezé Dávidtól. Egy égő 
vulkánba hajitasz-e alá? Fenevadaknak dobsz-e martalé- 
kul ? Föld alá zársz-e örök sötétségbe ? 

Dávid felelt neki : 

— Némber ! Se meg nem öllek ; se nem kínozlak. Tultsa 
mellett a szigeten van egy nemzetközi kórház, az összes 
nagyhatalmak oltalma alatt. E kórházba hordják a háború 
sebesülteit minden részről. Odaviszlek. Te kitűnő orvosnő 
vagy, híres műtő. Ott fogod ápolni a sebesülteket, kik 
miattad véreznek. 

— Hahaha I rikácsolt föl daemoni gúnykaczajjal ez asz- 
szony. Veszsz meg átkozott irgalmaddal ! Tudd meg, hogy 
én parancsot adtam Mazrurnak, hogy a tulcsai közös kór- 
házat gyújtsa fel, s pörkölje alá mindkettőnk nyomorékait. 
Azokat te nem gyógyíttatod meg én velem. 

Azzal hirtelen felszakítá a hajó oldalajtaját s leveté 
magát ^ húszezer lábnyi magasból. 

A fényes alak, a ragyogó diadémmal fején repült az ég- 
ből alá A két légjáró táborból látták az esést és nézhették 
perczekig, míg az égi magasból alá hullt, koronás fejével 
előre. 

Elnyelte a tenger. 

A hajó ajtaja nyitva maradt utána. 

Severus szólt Dávidhoz : 

— Es velem mit fogsz tenni ? 

— Megmondám rég. Tudod azt. Betöltöd küldetésedet. 
Elviszlek Afrikába, vagyonoddal együtt. Ott fogsz országot 
alkotni fajodból, melyet rabszolgaságból kiváltasz, s meg- 
honosítod népednél a czivilizátiót. A Saharát zölddé teszed 
és városokat építesz rá. 

Severus — becsukta a hajó ajtaját s lefeküdt arczra 
Dávid előtt. Megadta magát. 

A két légjáró-tábor két félköre egész körré alakult már : 
egy fél óra múlva vége volt az ütközetnek. A mint a fél- 
körök két végén a találkozás megmutatta, hogy az Otthon 
légjárói ellenfeleik megbénítására rögtön ható eszközzel 
bírnak, az unalashkai légjárók zöme nem várta be a talál- 
kozást amazok zömével; hanem megfordult és repülni 
kezdett egész tömegestül vissza kelet felé. Gyorsabb röpte 
biztosítá menekülhetését. 

Hanem míg a Kiszil Kum pusztája fölött végig haladt, 
egyszerre szemközt látta jönni a Bolor Dagh hegyek felől 
a kin-tseui légjáró-rajt. Most azután két tüz közé szorítva, 
nem menekülhetett semerre. 

Még megkisérlette fölfelé kimenekülni, mindkét ellen- 
felét a magasba repüléssel haladva meg. De a számítás 

egyben megcsalta természettudósait. A száraz puszta fölött 
az ő erősebb gépeik nem bírtak annyi villanyosságot ki- 
fejteni, mint ellenfeleik a hegyvidék fölött. Fölfelé sem 
volt menekülés. 

Még megkísérték egy tömegben áttörni a szemközt jövő 
ellenfélen, hanem e kísérlet saját soraikban oly általános 
zavart idézett elő, mely perczek múlva pokol-ijedelemmé 
fajult el; az összes hajóraj minden egyes gépésze igyeke- 
zett a biztos földre leszállni. 

Ott azután megadta magát az egész fényes légjáró raj 
győztes ellenfelének. Néhány száz hiányzott belőle; a 
mik bénultan hullottak alá az égből. A többi jó zsák- 
mány volt. 



EGY SEPEÜVONAS. 

Alexandra elvesztével, az unalashkai légjárók elfogatá- 
sával még nem volt vége a fenyegető hadjáratnak. 

Hátra volt még Schertsínszkói félmilliónyi hadserege 
az Al-Dunánál és Mazrur hordái. 

Az orosz hadsereg el volt látva ruganyüveg pánczéllal 
és sisakkal, mely egészen megvédte az ellenfél szétrob- 
banó üveggolyóinak veszedelmes szilánkjaitól. Az ő puska- 
golyóik pedig aczélburkolattal ellátott ólomból voltak, 
nyolcz latos kaliberre, és a végeiken egy gyémánt hegygyei. 
Minden puskagolyó három rubelbe került. Nem is kapott 
belőle egy katona többet tíz darabnál ; hanem az elég is 
volt neki. Az ilyen golyónak a hatása irtózatos. Száz lé- 
pésnyiről átüti az a pánczélt, akármi anyagból legyen is 
az, s két egymás mögött álló emberen képes keresztül 
hatolni. 

E találmány ismét megszünteté a legutóbbi hadászat 
egész rendszerét. A csatárlánczra feloszlott előrehaladás 
képtelenséggé lett. A messziről lövöldözés megszűnt, ismét 
visszatért a roham-rendszer (Stoszsystem). Erős hadoszlo- 

pókban nyomult az ellenség előre, s csak a biztos közel- 
ből lőtt egyszer s akkor szuronynyal ostromolt. 

Nagyon elősegíté e rendszer sikeres alkalmazását az 
aldunai vidéken állandó téli köd. Az orosz hadosztályok- 
nak lehetett a köd oltalma alatt látatlanul előre nyomulni, 
s ellenségeik ágyúinak hordtávolán belül felállítani ost- 
rom-ütegeiket. 

Otthon városa a szárazról egészen körül volt már zárolva. 

A fővezérek egyezménye szerint az otthoni hadseregnek, 
mely különben is felényi volt számra mint az orosz, csu- 
pán a védelemre kellett szorítkoznia, míg Tatrangi Dávid 
a légjárók ütközetét el nem dönti. E látszólagos visszavo- 
nulás alatt Schertsinszkói az egész Otthon körül felállít- 
tatá réstörőit, deczember 20-án már annyira haladt, 
hogy kedve támadt felszólítani Dárdayt,, Otthon városának 
feladására, melynek minden védműve azokból a tömör 
négy öles magas Izenard sánczokból állt, a mik körös- 
körül a Duna áradása ellen voltak felépítve. 

Ezen a napon égeté fel Mazrur a tulcsaszigeti nemzet- 
közi kórházat is, az Otthon városiak a ködön keresztül 
vereslő fényből láthatták a barbár rombolást a hexagon 
kupolájából. 

Schertsinszkói dühös volt Mazrurnak e tetteért, főbe 
akarta őt lövetni ; hanem Mazrur egész vakmerőségével 
piráta lelkének állt szembe a fővezérrel, s igazolta magát 
Alexandra czárnő parancsával. 

Alexandra parancsa igen világosan hangzott. Ha az 
Otthoni hadsereg deczember 20-dikáig nem bocsátkozik 
harczba, akkor fel kell gyújtani a Tultsaszigeti közös kór- 
házat ; erre a szörny-tettre majd dühre gerjed az Otthoni 
tábor ; nem tűri a nemzetközi szerződés megsértését, ki- 
rohan sánczai közül és aztán tönkreveretik. Hát kíván- 
hat- e magának többet, mint hogy gyémánttal lövöldözzék 
agyon? 

Ugyanezen a napon hitte Alexandra Dávid légjáró ha- 
dát az ütközetben elfoghatni. 

Schertsinszkoi ekkor azt parancsold Mazrurnak, hogy 
maradjon az ő táborától távol, a mire ez aztán az orosz 
sereg háta mögött folytatta rabló hadjáratát a dunapart- 
vidéki román falvak ellen, a miknek lakossága, folytonos 
érintkezésben lévén az Otthoni néppel, s annak kereske- 
delme által gazdagodván, nem ok nélkül volt gyanúsít- 
ható a magyarok iránti rokonszenvéről. Mazrur azt monda, 
hogy a « renegátokat* még kegyetlenebbül kell büntetni-' 
S az természetes, hogy minden ember renegát, a ki a ma- 
gyarral rokonszenvez, a ki vele kereskedést folytat, tőle 
vesz, neki elad, a nyelvéből három szót megtanul. Ez 
olyan bűn, mintha valaki megtagadja a szentháromságot 
s mohamedánná lesz. 

Mazrur bandáinak más részével fellátogatott a havasal- 
földi hegyeken át az erdélyi királyföldre, s rémíté a szász 
városokat. Mikor aztán a magyar honvédvezérek üldözé- 
sére keltek, hirtelen visszavonult Eomániába, s oly hirte- 
len el tudott tűnni, hogy nyomára nem akadtak. A mint 
pedig azok visszatértek, már megint a sarkukban volt. 
Mintha a föld alatt járna. 

Karácsony első napján érkezett meg Tatrangi Dávid 
Otthonba a légjárókkal, miket Severustól elvett. Severust 
Dárday őrizetére bizta, az elfoglalt légjáró hadat pedig sa- 
ját kormányosaival ellátva, ott hagyá a város körületének 
védelmezésére. Dárdayt csupán arra figyelmezteté, hogy 
ezentúl a rakpartok minden zsilipé, minden alagútnak a 
kapuja éjjel-nappal zárva maradjon: a hajók vonuljanak 
ki a Dunából mind a tengerparti kikötőkbe s a szigetek 
lakói költözzenek át a belvárosba; e czélra minden köz- 
épület helyiségeit és az üres raktárakat be kell a nép 
számára rendezni. 

Azzal megújítva azon rendeletét, hogy az otthoni sereg 
maradjon védő helyzetben, ő maga odább ment. Sietett a 
Vaskapuhoz. 

A Vaskapu érczgátját most már nem ostromolta senki. 
Először azért nem, mert a Duna és tengere fölfelé egész 

a telecskai partokig be volt fagyva ; a kos-hajók most nem 
járhattak rajta ; másodszor azért, mert minden kisérlet a 
szétbontására sikertelen maradt ; és aztán leginkább azért, 
mert Schertschinszkói ott táborozott a Budzsák vidéki la- 
pályon, s az nem köszönte volna meg senkinek azt a szol- 
gálatot, ha hirtelenében áttöri a vasgátot Ogradinán alul 
s azzal az ő nyakába zuditja a vizet. 

Pedig Tatrangi Dávid épen ezzel a szándékkal volt 
iránta. 

Karácsony éjszakáján megérkezett a vas gáthoz. Egészen 
elhagyva találta a vidéket. 

Ott hevertek a hótól eltemetve az óriási emelő gépek, 
a mikkel Mazrur ki akarta szedetni a lerakott vas geren- 
dákat. A hydrostatica kigúnyolá minden eröködését. Tat- 
ranginak négy légjárója czepelé oda egyenkint a zár-ge- 
rendákat ; de ha most valamennyi légjáróját hozzá csa- 
tolná, sem volna képes csak a legfelsőt is kiemelni közülök, 
midőn a Duna fölötte zuhog el. Az egész tenger nyomja azt 
most oda a falhoz, az egész tengert kellene visszataszítani 
onnan : s arra nem képes emberi váll. 

Hanem Tatrangi igen is tudta a titkát e lehetetlenség 
megoldásának. 

A legalső húsz kettős pánczél lemez dynamittal volt 
megtöltve. 

Ezt nem tudta senki, mert Kintsőben készítették. 

Dávid száz aérodromont egyesített egy vaslánczczal s 
azokat folytonos körrepülésben tartva, míg a villanyosság 
teljesen kifejlődik oldalaikon, azzal egy óriás villámsugárt 
bocsátott alá a vasgátra. Villanyzuhatag volt az inkább. 

E kísérletet teljes siker koronázta. 

A villanyfolyam egyszerre végig hatolt az ércztömeg 
legalsó talapjáig s felrobbanta az abban elrejtett dyna- 
mitot. 

Az egész hegyláncz megrendült e robbanástól, s a be- 
fagyott tenger egész széltében huUámzani kezdett, mint a 
Balaton csendes időben. «Nézd, mondák a telecskai par- 

3rt álló honvédek egymásnak, az új tengernek már 

a is van». 

:ét óra múlva megint mondák : «nézd, már apálya 

! 

[y bizony! Az új tenger már akkor fiz özönvíz roha- 
dült Schertsinszkói táborának fejére. 
, bibliai özönvíz jelenete volt. A gátját átszakított 
, mely rohan a lapályra alá, nem válogatva a med- 
nem utat törve halmokon, gátokon keresztül, óriási 
:at hömpölygetve magával s egész erdőket nyüve 
Idből, s sodorva előre, míg más helyütt faderékkal, 
öredékkel völgyeket temet be toronymagasságig, 
bl partja a Dunának eltűnt, a jobb partja magasabb, 
lyütt sziklás, az viszszaveté az árt, mely korlátla- 
ült szét, a csetátyei kanyarodónál kitörve, s ott egy 
Iret ásott, Karakál felé, mely megkerülve Bukares* 
Lgával ragadta a közbeeső folyamokat, a Syrt, az 
az Araist, s aztán bele találva a Buzeo medrébe, 
gy új nagyobbik Duna Galacznál szakadt bele ismét 
Dunába. De már itt megelőzték Tatrangi légjárói, s 
apunál az apály által felszabadult vasgerendákból 
^észett sarkantyút raktak elé a Eeni előtti éles szögű 
•odónál s ez által az áradat ismét északnak lett irá- 
b, s míg egy időben a Pruth és Serefch vizeit tolta fel 
űőtt ugyanakkor, azt az egész lapályt, melyet a ki- 
bott Kagul, Japuch, Kiszicza mocsarai képeznek, 
i <(római sánczokig)) gondolat-sebességgel elárasztá. 
pen ezt a tért foglalták el Schertsinszkói ostromló 

aradat elől menekülők épen csak annyi idővel előz- 
g a nyomukban tóduló özönvizet, a mennyi elég 
hadakat fölverni sátraikból, s aztán kiadni a rende- 
logy sátort, ágyút, podgyászt, lőszert, mindent cser- 
)gyva, meneküljön mindenki a római sánczok felé. 
OT azok, a kik Belgrád és Narusáj felé menekültek, 
li sáncz magaslatáról visszanéztek, irtóztató kép 

tárult eléjük. Pharao üldöző hadainak végpusztulása volt 
az. Yanuluj felöl a kiáradt Fruth hullámai fogták közre 
az összekeveredett hadat, s Sagani felől az ár összesza- 
kadt a tengerrel, s e tengeren át úszott, lubiczkolt, gázolt 
ezernyi ezer ember ; kiknek naphosszant tartott a római 
sánczokig elvergődni. Szerencsére kisütött a nap, s estig 
derült idő maradt. Éjszakára megint leszáUt a köd, s az- 
tán egész éjjel lehetett hallani azt az irtóztató kardalt, a 
mit ezer segélykiáltás támaszt, vegyülve a gulyák böm- 
bölésével, s a tengerár harsogásával. 

•Tatrangi műve volt»! monda Schertsinszkói, ki épen 
úgy futott most egy kardcsapás néikül megveretve, Tat- 
rangi előtt, miként bátyja, ki Krakkó alatt hősileg el- 
esett. 

Csak az vígasztala, hogy most ez özönvíz Otthon váro- 
sát is elsöpri helyéről. Hiszen az áradat harmincz láb 
magasan jár a Duna rendes partjai fölött. 

Ámde az eUen is gondoskodva volt már, hogy az árvíz- 
nek hogy parancsoljon az ember! 

Ezt a kintsői néptől tanulta el Tatrangi. Azoknak na- 
gyon kellett a földjüket védelmezni a vízáfadások ellen ; 
a mik náluk különösen hirtelen szoktak támadni. Száz 
meg száz mértföldnyi hosszaságot beérő bambusz ládákat 
tartottak készen ; kívül bekenve degettel, a mik nyitott 
végeikkel egymásba tolhatók voltak ; a víz mentében kő- 
oszlopok voltak fölállítva, a mikhez a legalsó ládákat 
hozzá lehetett erősíteni. A mint az árvíz jöttét a távoli 
harangkondulások hirül adták : minden partlakó sietett a 
maga ládáival a partra, s gyorsabban, mint a rohanó ár- 
víz, készen volt a part fölött a védgát, s ha nőtt az ár, 
második, harmadik sort raktak az alsó fölé, vaskapcsokkal 
összetartva. Semmi ár keresztül nem törhette azt a gátat. 
Eleinte az összerótt szálak hasadékain át beszivárgott 
ugyan a víz ; de a mint megteltek azok a hosszú nádtöm- 
lők vízzel, a szálak úgy egymáshoz dagadtak, hogy aztán 
erővel sem lehetett azokat addig széjjel szedni, a míg a 

vizet le nem bocsáták belőlük, s a nap át nem szikkasz- 
totta azokat. 

Mikor az otthoni védgátak mellett a rohanó ár az utolsó 
felöl magasságáig emelkedett már, egyszerre megérkeztek 
a légjárók Kintsöből és hoztak magukkal százezernyi né- 
pet, melynek viselete sajátszerű, idegén, beszéde ismere- 
tes, magyar, de szokatlan kiejtésű. Ezek gyorsan hozzá- 
fogtak a munkához. Előszedték a magukkal hozott bam- 
buszgátakat, gondolatsebességgel lerakták, lekapcsolták 
azokat a kül védgátak oszlopaihoz, miket Dávid jó előre 
elkészíttetett, amíg mindenki találgatta, hogy mirevalók 
lesznek azok ? A Duna nőtt ; de a védgát együtt nőtt vele, 
s mikor az özönvíz oly magasan járt, hogy a parti házak 
első emeletével egy színvonalt képezett, az egész óriási 
város még bámulatosabb vízhatlan kosarakba volt befonva, 
ugyanannyi kasba, a hány szigeten feküdt. A kintsőieknek 
gyermekjáték volt ez ; ők egész országukat szokták így vé- 
delmezni ; s a Duna, meg az általa képzett jkenger nekik 
nem víz, a kik a Hoanghóval és a Jang-Tse-Kianggal, 
s annak a közbealkotott tengereivel szoktak megbir- 
kózni. 

Ez volt a kintsőiek legelső látogatása Otthonban. 

Schertsinszkói mikor a római sánezok mögött táborát 
újra összeszedé, még nem akarta elhinni, hogy a hadjárat 
el van vesztve. 

Még mintegy háromszázezer embere volt; több is lehe- 
tett számra nézve : de az, a ki a víz elől futtában eldobta 
a puskáját, rá nézve nem volt ember. 

Még háromszázezer ilyen öldöklő fegyverrel bármerre 
keresztül lehet magát törni egy ügyes hadvezérnek. 

A lengyelországi hadjáratnál ugyan megmutatták a ma- 
gyar és osztrák seregek, hogy az új rohamrendszer nekik 
épen előnyükre van, s a hol az üvegpánczélhoz és sisakhoz 
közelférhettek, annak ugyan kitalálták az ellenszerét a 
puskaagyban ; hanem ott a hadvezér volt a hibás, a ki az 
ütközetet elvesztette. Mindig a hadvezér a hibás, a ki vesz- 

tett : sobasöm az ellenségé a diadal. A vezér volt áruló, az 
volt megfizetve az ellenség által. 

Schertsinszkói bízott magáboz s azt hitte, bogy biztos 
állást foglalbat a római sánczok mögött, a bol bevárbatja, 
míg Dobrudzsában rekedt nyolczvanezer főnyi badteste, 
Odesszából érttik küldött bajókra szállva ismét bozzá 
csatlakozbatík. 

Ez az egy napi várakozás lett azután végső veszedelme. 

Tatrangi Dávid a következő éjjel elfoglalta a báta mö-. 
gött Odessát és Bendert. A két városba négyszázezer fegy- 
veres kíntsőit szállított le légjáróival. 

Scbertsinszkóinak azt a bírt bozták birnökei, bogy a báta 
mögött fél millió cbinai szállt le. 

«Hát legyen egy egész millió, ba cbinai))! kiáltá büszke 
dühvel Schertsinszkói ; az orosz gyémántgolyók úgy fog- 
nak rajta keresztül járni, mint a vajon. 

Az egész orosz sereg valóban égett a vágytól, bogy va- 
lahára talál egy ellenséget, mely megáll előtte a síkon, s 
a melyen kitöltheti boszuját azért a sok kudarczért, a mit 
nem emberi vitézség, de gépek, találmányok, elemek ütöt- 
tek rajta. 

Tatrangi Dávid tudta azt, hogy ez itt olyan harcz lesz, 
a bol minden embert külön kell agyonverni. És ő nem 
azért hozta el Kintsőből azt a fél millió tanult, mívelt ifjút, 
nemzete faj rokonát, hogy itt most a fekete tenger partját 
megtrágyázza bulláikkal. 

«Nem. Több vérnek barczban elfolyni nem szabadw. Ki- 
mondá egyszer. «Tüz nélkül, vas nélkül fogunk küzdeni. 
Csak vízzel, mindig csak vízzel, mindig csak vízzel ...» 

Fél napi járat után Schertsinszkói azt látta maga előtt, 
bogy nincsen többé száraz föld a világon. 

Oh a kintsőiek a vízgátak építésében nagy mesterek ; 
Odessánál huszonnégy óra alatt elzárták a Dniszter tor- 
kolatát, s most a Schertsinszkói tábora elé, Galacznál a 
Prutbot fogták el a vasgátakkal ; úgy, bogy az a két folyam 
felfefeló tolatva, Kishenewnél egymással összeölelkezett s 

ezzel Schertsinszkói és egész tábora egy tökéletes szigetbe 
volt beszorítva : elfogva mind, a nélkül, hogy egy ellensé- 
get láthatnának, a kinek a gyémáutgolyókból kóstolót 
küldjenek. 

Körülzárva a vizártól, fenyegetve a feje fölött függő lég- 
járók myriádjaitól, megfosztva minden élelmi szertől, nem 
maradt hátra más az utolsó hadseregnek a világon, mint 
lefektetni a földre a fegyverét s földet kaparni rá. Az öl- 
döklés eszköze örökre el van temetve. A harcz lehetetlen 
többé a földön. 

Schertsinszkói kitüzette a fehér lobogókat s erre leszáll- 
tak hozzá az otthoniak légjárói a békekötés alkudozásai 
végett. 

S ez azután igazán az ©rök béke kezdete volt. 

Egy fővezér, ki hadseregestül együtt fogolylyá esett, 
minden föltételt kénytelen volt aláírni. 



AZ OEOK BEKÉ FELTÉTELEI. 

Az örök béke feltételei ezek voltak : 

1. Az orosz állam teljesen lefegyverzi hadseregeit, a 
hogy Európában minden állam lefegyverezte már. A haj- 
dani katonai hatalmak összes ágyúiból egy óriási csillagda 
öntetik, mely a Mount Everest magaslatán fog felállíttatni. 

2. Európai Oroszországban a Eomanov dynastia helyre- 
állíttatik, a számkivetésben élő Alexis alatt, népképviseleti 
felelős kormány mellett. 

3. Ázsiai Oroszország megmarad köztársaságnak, tíz 
évenkint választandó elnökkel. 

4. Lengyelország a Szobieszky alatti határai között hely- 
reállíttatik, a saját országgyűlésén határoz az államforma 
felett. A lengyel száműzöttek Sibériából hazabocsáttatnak, 
s elkobzott fekvő birtokuk visszaadatik. 

5. A jelen hadjáratban elfogott oroszok az Amur mellé 

letelepíttetnek s ott egy nagy kereskedő, iparfizö és föld- 
mívelő államot képeznek. 

6. Bessarábia átadatik a Kintsőből áthozott ős magyar 
települőknek : a miért Oroszország nem csak hogy hadi ' 
kárpótlást nem fizet, hanem ő kap kétszáz millió forintot. 

7. Az Otthon és Kintső államok mindkét Oroszország- 
nak egy kétezer milliós kölesönt szereznek, melynek segé- 
lyével az pénzügyeit gyökeresen rendbehozza, s azután az 
ipar, földmívelés, bányászat és kereskedelem útján óriási 
vagyonának értékét emelje. 

8. A közönséges nagy bűnösöket, gonosztevőket, az 
európai és ázsiai államokból Otthon állam légjárói Afrika 
belsejébe fogják átszállítani. Nehéz börtön, testi büntetés 
megszűnik mindenütt, a czivilisatió vadembereinek ős te- 
hetségei a vadállatok irtására fordíttatnak. 

9. Az örök béke fentartása végett mindkét szerződő 
fél aláveti magát az általános világtörvényszéknek, mely 
az európai nemzetek tizenkét, az ázsiaiak nyolcz, az ame- 
rikaiak három s az afrikaiak három képviselőjéből alkotva, 
minden nemzetközi vitás kérdésnek arseopagjául fog szol- 
gálni s annak ítéletei feltétlenül foganatosítandók lesznek. 
S a mely államfő ez arseopág ítélete ellen még valaha a 
fegyverre mer appellálni, az a közönséges gonosztevők 
categoriájába fog soroztatni, s akként bánnak el vele. 

10. Minden állam tartozik minden lakosát iskolába já- 
ratni és azoknak a béke pontozatait megmagyaráztatni. 
Papok, a kik mívelt nemzetek közt vallásgyülöletet hirdet- 
nek, vitetnek a Fidzsi szigetre, kannibálokat oktatni. 

11. Az Unalaska sziget átadatik az Otthon államnak 
kétszáz millió forintért, s ezért az Otthon állam kötelezi 
magát minden más államnak megrendeléseit elfogadni 
kereskedelmi légjárók építésére, közösen megállapítandó 
árban ; az által minden államnak eszköz van adva a ke- 
zébe jövedelmeit emelni adófelemelés nélkül. 

Ezek voltak a Tatrangi által ajánlott békeponiok a meg- 
adó seregnek. Ellenvetés nélkül aláírattak. 

És ezzel az óriási hadjárat, megindításától második hó- 
napra egészen befejeztetett. 

A nagy orosz tábort a légjárók egy nap alatt elszállíták 
az Amur vidékére, Odessában elfoglalt élelmezési szereik- 
kel és sátraikkal együtt. Az első telet nekik is rögtönzött 
sátrakban kell tölteniök, s a hogy azt a krakkói honvéd- 
sereg kiállta az Otthon-alkotás első telén, ök is bizonynyal 
ki fogják állani. 

Csak egy ellenség volt még hátra : Mazmr* 

Ezt nem birta senki kézre keríteni. 

Mindenütt rabolt, pusztított, gyilkolt, kicsinyre leolvadt, 
de annál elszántabb rablócsapatjával ; de akárhogy körül- 
fogták, eltűnt, nem lehetett megkapni. 

Hová lett? a föld nyelte- e el ? 



A KET ROKON FENEVAD. 

Valóban a föld nyelte el Mazrurt és bandáját. 

Üldözői rendesen Skitteni tájékán, ott hol a Sisija 
folyam a Pruth vizébe szakad, vesztették el a nyomát. 

A Sisija folyam itt egy ölnyi magas sziklapadról rohan 
alá a Pruth vizébe. 

A moldvai folyamok szabályozásával eleitől fogva nem 
sokat törődött senki ; az olyan kicsiny folyócskára épen, 
minő a Sisija, ugyan kinek lett volna gondja. 

A kis folyam torkolatának vidéke messze mértföldekig 
áldatlan, terméketlen föld, sűrűn behintve kővel ; néhol 
a kövek halmazokban összehordva, mintha valaha föld 
dolgában megszorult emberek kísérletet tettek volna a 
köveket elhordani a földről, s aztán kenyeret termeszteni 
rajta, hanem aztán, hogy a kő alatt megint csak követ 
találtak, abba hagyták a munkát. Ezeket az apró halmo- 
kat aztán sűrűn benőtte a galagonya, kökény és szeder- 
inda írtatlan bozótokban. 

Út sem vezet e vidéken keresztül, s egész a láthatárig 

egy magasabb fa nem emelkedik ki a sivatag hepehupás 
hátából. 

Ez alatt az elhagyott kötalaj alatt van egy egész város. 

Egy föld alatti város. 

A népmonda sokat tud regélni a Csetátye da ürsu, a 
medve városáról; de a tudós régészek mindekkorig nem 
méltatták figyelmökre a népmonda utasításait. 

Pedig valóban érdekes lett volna kideríteni, mely kéz 
munkája volt e több száz lakból álló földalatti labirinth ? 
melynek minden lakosztálya kerekre és kuppadmalyú 
alakra volt kivájva; az egyes lakok folyosókkal össze- 
kötve s valamennyi közt egy nagyobb középső terem, 
melyhez három oldalról vezettek a folyosók. A lakosztá- 
lyok szelelő kürtői ama bozótfedte kőhalmazokba vezettek 
fel, gondosan elrejtve ; s a bejáratot magába a földalatti 
városba a Sisija szakadása alatti barlang képezte. Ezt a 
barlangot szikladarabok takarták, miken tajtékozva rohant 
végig a zuhatag. Ha azokat félrehengeríté emberi kéz, 
előtűnt a bejárat; s ha visszahengeríté, ismét el volt 
födve. 

Ki alkotta e földalatti várost ? A kőkorszak troglodyth 
faja tán? vagy a hajdani dák királyok műve volt az s tán 
katakombául szolgált? vagy a XIII. és XIV. századbeli ta- 
tárjárások idején készíté azt magának menedékül a föld 
népe ? Az ujabb babonás nép az ördög művének tartá azt, 
s kerülte a környékét, s az európai tudós világ még nem 
végezte be az ausztráliai ősépítészet körüli kutatásait, 
hogy rákerült volna a sor a keleteurópai régiségekre. 

Hanem Mazrur felfedezte a földalatti várost és volt 
bátorsága belemenni. A mint kitisztíttatá az üregeket, 
egész rablóesapatjának menedéket adtak azok. Ide hal- 
mozta össze a rablott kincseket Erdélyből, Moldvából. 
Üldözői gyakran a Sisija vidékéig sarkában voltak; ott 
azután egyszerre nyomát veszítek: a Sisija zuhataga 
alatti barlang száda megnyílt s újra becsukódott, a zuha- 
tag nem beszélt ki semmit. Néha ott robogtak el a feje 

Jókai: A Jövő azázad regénye. II. lo 

fölött a megtorlásra kiindult ellenséges csapatok s azokra 
a kőhalmazokra leülve tanakodtak, ugyan hová lehetett 
előlük, a kit idáig kergettek? 

Kegyetlenségeik híre még a nagy hadjárat izgalmain is 
keresztül hangzott. Eosszabbak voltak Batu khánnál. Előbb 
elpusztíták az ellenséget, azután elpusztíták a szövetsé- 
gest. 

Ámde ha tűz, vas utói nem érte őket : megtalálta őket 
is a leghatalmasabb ellenség : a viz. 

Mikor Tatrangi elzáratta a Pruth torkolatát, a vissza- 
torlott özön elarásztá nagy hamar a Sisija környékét is, s 
B mely barlang bejáratul szolgált a földalatti városba, 
ugyanazon át kiönté az áradat az odarejtőzött hadat. Oly 
rohamosan érkezett az, hogy az álmából ocsúdó marta- 
lócz hadnak nem lehetett a barlang szádán keresztül, ár 
ellenében menekülni többé, kénytelenek voltak a föld- 
alatti termek szelelő kürtőin át felkapaszkodni s azokon a 
tövisbokorral benőtt kőhalmazokon keresztül törni maguk- 
nak utat a szabad levegőre. 

A hová kijutottak, az most egy puszta sziget volt, körül- 
véve áradó vizzel. 

Itt találták meg őket az otthoni légjárók, melyek foly- 
ton czirkáltak az áradat fölött, hogy a hol veszélyben levő 
embereket találnak, azokat megmentsék. 

Mazrur hordája védtelenül volt ott, elázva, deczemberi 
fagytól megdermedve ; ellenállásra képtelen. A rablóhad 
megadta magát. 

S már akkor Ítélete is alá volt írva. 

Az Otthon törvényszékei nem osztanak halált soha. 

Minden embernek missiója van a földön : még a gyil- 
kosnak is, a ki öl csak azért, hogy öljön. A társadalomnak 
csak az a feladata és szabadsága van tagjai irányában, 
hogy a melyik missióját rossz helyen teljesíti, annak a 
megillető helyet mutassa meg s vigye oda. 

A kikben a gyilkolási ösztön oly nagyon kifejlett, azok- 
nak a számára van egy igen jó hely. Afrika belsejében, 

Darfurországon tiíl az a birodalom, a mit ílungának ne- 
veznek. 

Efzt a vidéket még nem lakja ember. Még annyira nincs 
idomulva ösvadonából, hogy a Kafifer, a boshjesman, a 
meztelen vadember megélhessen benne. Még ez a fene- 
vadak országa. Birtokosai a bölénycsordák, a szarvorrúk, 
az elefántok, és az oroszlánok. Itt van őshazája az ember- 
hez legközelebb álló lénynek, a majmok óriásának, a 
gorillának. A majmok birodalma ez. Száz meg száz nép- 
faj, mely külön csapatban él: még nyelvkülönbség sem 
választja el őket, mert hisz szavuk nincsen, még is min- 
dig veszekednek egymás között ; a hány erdő, annyiféle 
majomnemzetség. Egy faj közülök már az emberi fajhoz 
közelit; testén nincs szőr, csak a fején, s lába van a.lsó 
kéz helyett; de még a hosszú majomfark az állatok osz- 
tályába sorozza. Beszéde sem emberi szó még, csak állati 
makogás. Ez a niam-niamok népe. Eavasz, prédaleső nép. 
Ez már parittyával is tud lőni, s bottal verekszik. Csak- 
hogy hajigálni, bottal verekedni már az utáncs is tud, a 
gorilla meg épen tornamestere e tudománynak. 

Ide ebbe az országba küldé az otthoni törvényszék 
Mazrur hadait. 

A ki gyilkolni szeret csak azért, hogy gyilkoljon, itt ta- 
lál ösztöne kielégítésére elég tért és emberi hivatást tölt 
be vele. 

A letelepített csapatnak hagytak fegyvert, lőszert, a 
kezdethez elég eleséget, s a^n rájuk bízták, hogy csinál- 
janak tetszésük szerinti államot. 

A Eungából elszökni nem lehet. Birodalmai a sivata- 
goknak feküsznek, közötte és a tengerpart között körös- 
körül. A társadalom számüzötteinek itt kell megalkotni az 
új társadalmat s megvédeni azt ellenségeik, a fenevadak 
ellen. 

S a gyilkosból lesz oroszlánölő ; a haramia hőssé lesz a 
fenevadak között, ezer ember, ki átka volt a béke orszá- 
gainak, a civilisatiónak, áldása lesz egy vadon vidéknek, 

18^ 

melyet lakható országgá alakít, s magvát képezheti egy 
hatalmas új nemzetnek. 

A Eunga birodalona ősfoglalói, mikor magukra marad- 
tak a vadon közepett : első dolguk volt Mazrurt kikiáltani 
rungai császárnak. 

Egy hónap múlva aztán fellázadtak ellene: nem tűr- 
hették kegyetlenkedéseit ; megrohanták álmában, elvették 
fegyvereit, letépték róla a ruháit s kikorbácsolták mezte- 
lenül a vadonba. 

A bukott uralkodó egyedül kóborolt az ős bozóton ke- 
resztül. Nem tudta, hová megy? Ádám volt a para- 
dicsomban. Csakhogy a paradicsom fenevadai már 
ekkor haraptak. Az a szándéka volt, hogy északnak 
tartva, valahol Darfur egy faluját elérheti s onnan tovább 
menekülve, talán még visszatérhet Európába, s elrejtett 
kincseinek birtokában, még kezdhet valami újat. 

Valaki megakadályozta ebben. Alkonyat táján, a mint 
egy roppant kókuszpálma erdőhöz ért, azt hitte, hogy ott ét- 
kezni fog ; egyszerre roppant zsivaj támad előtte az erdő 
belsejében. Ezernyi majom nép, mindenféle fajból össze- 
vegyülten, a hogy csak ijedtében szokott összekeveredni, 
rohant a fák sudaraín végig szökkellve előre s egymást 
törte marta. 

Mitől futnak ezek oly rémülten ? 

Azután dölyfös ordítás hangzék a bozótból, s csörtetve 
rohant elő egy nőstény oroszlán négy felnőtt kölykével. 
Az oroszláncsapat rá sem ügyelt Mazrurra; futott or- 
dítva odább ; őket is a rémület hajtotta. 

Ki az hát, a kitől mqg az oroszlán is megrémül? 

Nem váratott magára. Két izmos szőrös kar kétfelé 
hajtá a sűrűn nőtt pálma sudarakat, mintha nádberek 
volna, s előlépett a minden fenevadak czárja : a gorilla. 

Irtózatos alak I Hat láb magas, mikor egyenesen áll; 
széles vállakkal és izmos karokkal, minők az emberé; 
teste végig rőtbarna serteszőrrel fedve és állkapcsai- 
ban oly hatalmas agyarak, minők a vadkané. Mellkasa 



Digitized by VjOOQ IC v 



277 

széles, kidomborult ; mind a négy kezén rettenetes 
körmök. 

Épen az állatok királyával végzett most. Egyik kezében 
egy hím oroszlán kitépett farkát csóválja ; azt már meg- 
ölte s zászlóját elhozta diadaljeltil. 

E fenevaddal szemközt áll a másik : Mazrur. Ez is oly 
hatalmas állat. Egy élő Hercules-szobor mindenütt ki- 
domborodó izmokkal, kegyetlen tekintettel, elkeseredett 
szívvel. 

A mint a gorilla megpillantá azt a másik állatot, mely 
nem fut el előle, hanem szemközt megáll : elkezdett valami 
szakgatott ordítást hallatni, agyarait összecsattogtatva, s 
öklével ütve széles mellét, mint egy kihívó ember. 

Mazrur pedig kaczagott. Ez is egy fenevad őshangja 
volt. Felébredt benne az erő állati büszkesége. Gyönyör- 
rel érzé, hogy ő most is állat. Hatalmas állat. 

— Ne ordíts nagyapó! Kiáltá Mazrur a gorillára. 
Jer közelebb. Az apámat már agyonütöttem ; te vagy az 
ősapám : még téged is agyonütlek. 

Aztán egymásra rohantak. A gorilla mint majom volt 
hatalmasabb állat, de Mazrur mint ember. Az tudott kör- 
mölni, harapni, emez öklözni. Az első rohamnál kiütötte 
a gorilla fél szemét. 

S ott dulakodtak a pálmaligetben késő estig : a meny- 
nyire kettős ordításuk elhangzott az őserdőben, futott 
onnan ijedten majomhad, bölenycsorda, oroszlán csapat. 

Éjjelre elcsendesült az ordítás. 

Több hó múlva, mikor a rungai vadászok e kókusz er- 
dőhöz véletlenül eltévedtek, találtak az agavé bozót köze- 
pett két óriási csontvázat, miket a hangyák simára letisz- 
títottak már : a két csontváz úgy össze volt fogózva kar- 
jaival, lábszáraival, hogy nem lehetett felismerni, melyik 
az ember, melyik a gorilla ? 

TE DEUM LAUDAMUS! 

A polgárosult világ templomaiban zengett minden nép 
nyelvén a hálaadó ének. Varsóban a «bozse cos polszke», 
Pétervárotta «Bozse csarjachrani», Berlinben «Heildir!» 
Londonban «God savé the King !» Budapesten az «Isten 
tartsd meg», Bécsben a «Gott erhaltew, Otthonban az 
fl Isten áldd meg a magyart ». 

A béke megörökült. 

Te Deum laudamus ! 

-K -K -K 

Hermione Peleia királynő egy napon meglátogatá a ki- 
rálylyal és trónörökössel az Otthon államot. Sokkal tarto- 
zott neki. Legbecsesebb ajándék volt a kintsői egy millió 
ős magyar nép, mely Magyarország tenger alól menekült 
vidékét ismét paradicsommá alakitiá át (a kigyó nélkül). 
Ezt meg kellett köszönni. 

A királynő köszönete ez volt Eozálihoz. 

«Fiam tíz éves most. Eddig megtanították, hogyan kell 
királynak lenni. Most itt hagyom őt nálad, míg meg- 
tanulja, hogyan kell polgárnak lenni ? » 



A MÁSODIK MÜJlíENIUM VEGE. 

A 2000-dik év közelít, csak az utolsó tized van még 
hátra. 

Egy negyed század telt le úgy, hogy háború nem volt a 
nemzetek között. 

A stratégia minden tudománya az elavult tanok könyv- 
tárába van betéve. A huszonötéves ifjak mosolyogva né- 
zik végig a « régiségek és furcsaságok » múzeumaiba lera- 
kott emberölő gépeket, nőiknek ekkori rendeltetését a 

félkezű hadastyán magyarázza nekik, boszankodva nagyon, 
hogy az ifjak a nagy vérontó csaták leírásain nem lel- 
kesülnek többé. 

Az egész világ nevetségesnek találja már, hogy egy 
időben minden férfi, a tizennyolcz évestől a hatvan esz- 
tendősig, puskát, kardot forgatott; hogy a tanár egyil^ 
nap töltötte a tudományt a tanítvány a nehéz fejébe, másik 
nap 'pedig a tanítvány (a káplár) állította glédába a taná- 
rát (a közlegényt) s abriktolta: « szénás lábad, szalmás 
lábad!)) Hogy urfiaknak és parasztlegénynek minden esz- 
tendőben egyszer le kellett vetkőzni bőrükig egy katona- 
tiszt, meg egy szolgabíró előtt, aztán egy feltsernek meg- 
mutogatni kezeiket, lábaikat, ha épek-e még ? s az volt a 
szerencsésebb, a ki beteg lehetett. Hogy egy parancsszóra 
egyszerre minden embernek abba kellett hagyni a mun- 
káját, gyárát, műhelyt, irodát bezárni, az egész ruhatárát 
a hátára pakolni, az ebédjet az oldalára kötni, a tölté- 
nyeit a gyomrára akasztani; egy fegyvert a vállára kapni, 
másikkal a térdét veretni, egy vas lábast a fejébe nyonmi, s 
aztán dobszóra ezered magával taktusra lépve megindulni, 
reggeltől délig hegynek fölfelé menni, déltől estig ugyan- 
azon az úton visszajönni ; jobbra nézni, balra nézni, sarkon 
fordulni, fél lábat a levegőbe emelve megállni, hidegben 
dideregni, melegben izzadni, s aztán az ispitálban jelent- 
kezni. Hogy voltak szánalomra méltó martyrjai a társa- 
dalomnak, a kik arra voltak kárhoztatva, hogy egész nap 
állig begombolkozva az egyenruhában, karddal az oldalu- 
kon járjanak keljenek ; semmi munka utján kenyerüket 
ne kereshessék ; meg ne házasodhassanak, (a nélkül, hogy 
papok volnának) ; hanem ostoba ficzkókat lépni és állni 
tanítsanak (a nélkül, hogy tanárok volnának); harczot, 
báborut játszanak (a nélkül, hogy színészek volnának); 
sehol otthon ne legyenek (a nélkül, hogy száműzöttek 
volnának), hanem gavallérok legyenek — hatvan forint 
havidíjjal ; a miből tizet lehúznak nekik ezredzenekarra. 
Hogy mindezek, a nélkül, hogy tudnák miért : egyszer- 

másszor csak felkerekednek, az országnak az egyik végé- 
től a másikra átmasiroznak ; ott megint újra ismerked- 
nek. Hogy mind ezeknek a mozgásban tartása végett min- 
den évben három hónapig budgetvitát tartanak az ország 
bölcsei : ott addig törülnek a százötven n^illió hadiköltség- 
ből, míg százhetven millió lesz belőle; hogy ennek a behaj- 
tása végett minden évben kihúzzák az adófizető feje alól a 
vánkost, elkobozzák a tehenét, lovát, s a katonának elvitt 
fia otthon maradt csizmáit. S hogy aztán mind ezek a száz- 
ezer meg százezer lelkes teremtései az Istennek, egy mar- 
hának született s véletlenül külügyminiszterré lett ször- 
nyeteg szeszélye szerint, volt idő, midőn tömegestül neki 
indíttattak egy másik ország százezreinek, aztán azokkal 
a nagy emberarató gépekkel egyik is kaszálta, a másik is 
a szemközt álló népet, s azé lett az igazság, a ki a leg- 
többet lekaszált ; s a lelkes teremtések maguk is olyan 
bolondok voltak, hogy egymást halomra szúrták, lőtték, 
csak azért, mert az egyiknek vörös nadrágja volt, a má- 
siknak meg kék. Ez bizony mind nevetni való volt. 
Kivéve azt az egy esetet, a mikor a lelkes teremtések el- 
dobták a csatatéren a puskát s a hányan voltak, annyian 
haza is szaladtak; ez már aztán komoly dolog volt. Vala- 
mint az is a szomorú esetek közé tartozott már, mikor 
egy-egy nagyhatalmasság ezredei csupa ((passevolant» -ok- 
ból álltak, «vak katonákból, » a kik a szemléken jelen van- 
nak, de mikor szükség van rájuk, akkor sehol sincse- 
nek. És a tizenkét generál commandó. 

1999-ben már ezekről csak a tréfás adoma-gyüjtemény 
emlékezik. 

Azt pedig, hogy valaha az emberek egymást nemzeti- 
ség, nyelvkülömbség miatt gyűlölték, hogy egymással a 
lexicon és grammatica miatt háborút viseltek, ép olyan 
álomnak tartja most már minden ember, mint a közép- 
kori vallásháborút; hasztalan újra elaludni, azt az álmot 
nem álmodja vissza senki többé. A gyors közlekedés, a 
kereskedelmi összeköttetések úgy amalgamázták az em- 

beriséget, hogy a térképre festett határok nem határai 
többé a jó barátságnak, minden nemzet minden ország- 
ban keresi érdekeit, kénytelen meghonosulni ott, a hol 
azt megtalálta, s mindegyiknek okosabb dolga van, mint 
hogy a másikat fenyegesse. Iparkodik tanulni egymástól, 
keres helyet a fölösleges pénzének, vagy pénzt az új válla- 
latainak ; minden nép hitelezője is, adósa is a másiknak : 
pere van egymással elég ; de az is összekötő kapocs ; ha- 
nem háborúja nincsen ; mert az «nem üzlet ». 

Hanem van a helyett egy sokkal nagyobb feladata az 
összes .művelt világnak. És ennek létrehozására csak- 
ugyan minden nemzet egyetértő közreműködése szüksé- 
ges. 

A háború nem volt az utolsó öldöklő angyal a földön 
Még ezt nem volt elég a Horeb hegy sziklái alá eltemetni 
a hatalmas Mihály arkangyalnak : itt maradt két hatal- 
mas társa: «a dögvész és az éhség. » 

E két pusztító daemonnal megvívni a harczot : ez a na- 
gyobbik küzdelem ! 

A világrészeket végigpusztító dögvészek nemeiről rég 
megállapodott nézeteik voltak az orvostan kitűnő vezér- 
szellemeinek. A kholera bölcsője a Ganges és Indus mocsár- 
lankasága, az Amerikában dúló sárgaláz sárkányfészke, a 
La Plata, Orinoco, Amazon és Szent-Lőrincz óriás folyamok 
végtelen ingovány-vidéke. E két rém maga minden évben 
megjelen a maga dézsmájáért s elviszi az emberiség egy 
tizedét. Harmadik a keleti dögvész. Ez Ázsia ós Afrika 
hőségaszalta pusztáiban növekszik nagyra. Az influenzát, 
a meUbajok csiráját az orosz sivatagok eresztik Európára. 
Az egész civilizált világ előtt egy óriási feladat állt : meg- 
változtatni égaljat és időjárást az egész földön. 

Minden művelt nép egyetértésével hozzá fogtak már az 
örök béke megkötése esztendejében az óriás világfolyamok 
szabályozásához, a keletindiai és délamerikai mocsárvidé- 
kek kiszárításához. 

A technikai vállalat súlyát növelte a küzdelem, melyet 

az európai civilisatióhak Délamerikában az ősvadon bar- 
bár népfajaival, Keletíndiában pedig egy ellenkező, ész- 
ellenes civilisatióval kellett megharczolniok : és e harcz- 
ban kimélni az ellenség életét, mint a kinek két kezére 
szüksége van a nagy munkához. 

Nem a mérnökök, nem az építészek munkája volt itt 
nehezebb mint a missionariusóké ; a míg ezek a vad buc- 
caniért, a rézszínü indiánt rávették, hogy hagyja el a 
bölénykergetést, ne szedje le ellenségei fejéről a skalpot, 
hanem menjen segíteni jó pénzért, szép kelmékért, édes 
italért, jó kenyérért a vízszabályozáshoz munkásnak ; s a 
míg a vakbuzgó kasztok népéből kiírták szép szóval, hit- 
térítéssel, felvilágosítással a vallásos előítéletet, mely a 
keletindiai alsóbb osztályok halattjait a Gangesbe és In- 
dusba vettetni parancsolja, s ezzel táplálja a mocsárvidék 
miasmáit. 

S mindez óriási nagy vállalatok, a népóriások vállvetett 
közremunkálása mellett befejezésükhöz közelítettek már 
a második millenium vége felé. 

Azonkívül szinte minden nemzet közreműködésével ha- 
ladt előre a föld újra befásítása ; a pálmaerdőtől kezdve a 
fenyőig minden sivatag új tenyészetet kapott. A kétezredik 
évre egy nagy igazi jubileum várt: a milliomodik egy 
millió fának elültetése a földön. Egy billió fat ültettek 
huszonöt év alatt ! ötszázezer négyszög mértföldnyi siva- 
tag pusztákon. 

A kenyérkereset megkönnyebbítése, az állandó katonás- 
kodás megszüntetése, a papi nőtlenség eltörlése, a há- 
zasság-kötés és felbontás polgári ügyvitele új nyugodtabb 
rendet hozott be a társas életbe, a családi viszonyokba, 
s ez átalakulás egész légióját a betegségeknek söpörte ki 
a civilizált világból, mik eddig orvosoknak és kuruzsló- 
szereknek annyi hírt szereztek. Ekkor aztán az újszülöt- 
teknek sem halt el kétharmada az első három évben. 

Hanem ennek a nagy egészségnek azután az lett a kö- 
vetkezése, hogy az emberiség erősen elkezdett szaporodni. 

Egy német tudós kiszámította, hogy ha száz esztendeig 
nem lenne se háború, se döghalál a világon*, annyira fel- 
szaporodnék az emberiség, hogy nem találna többé enni- 
valót. Tehát szükséges ez a pusztító két angyal, hogy he- 
lyet csináljon közöttünk, különben egymást eszszük meg. 

Minden theoria helyett csak Chinára mutatunk e fenye- 
getés ellenében. Annak területé is, lakossága is több, mint 
egész Európáé. Egy ország, egy uralkodó alatt, mely szá- 
zadokig nem visel külháborut, s ha belháboruja van, az 
oly csekélység rá nézve, hogy nem is fáj neki, csak 
viszket. És íme ez a háromszáz milliónyi nép ezer meg 
ezer év óta megél az alatta levő földön, s még mindig nem 
eszik emberhúst. 

És mily roppant üres területek vannak még a földtekén, 
a miktől még soha se kért ember kenyeret ! Gazdag, ős- 
erőben levő rónák ; egész birodalmak, hol egy vármegye 
területén egy család alig tud élni most, holott ha száz- 
ezerén laknának rajta, dúskálkodnának minden jóban. 

És aztán más országrészek, mik hajdan paradicsomok 
voltak, s lehetnek még egyszer azok. 

Uraim ! Műítészek I Államférfiak ! Akadémikusok ! Ne- 
vessetek ki. De én kimondom, hogy az a korszak, melynek 
nem lesz « világtörténete », sokkal fényesebb korszaka lesz 
a világtörténetnek, mint az, mely diadalmas harczokkal 
van tele. 

A világtörténet, melynek szakaszait háborúk képezik : 
tudott más arczot adni a földnek. Kopárrá tudta azt tenni. 
Ninive, Palmyra, Babylon, Trója, Jeruzsálem, Carthago, 
nemcsak népeiket temetek el romjai alá, hanem vidékük 
növényzetét is. Az ősparadicsom, a tejjel-mézzel folyó 
Kanahán, az emberiség bölcsője, Ázsia tárháza átalakult 
a hódítók nyomdokain homokpusztává ; a paloták és a 
pálmák együtt vesztek el, s a sárgunyhó és a bogáncs 
együtt nőttek ki helyükbe. Még a kis Izlandnak is jutott 
egy darab a világtörténetből. Egykor fenyőerdők koszorúz- 
ták hegyeiiy s völgyeiben gabonát termesztettek ; a mint a 

normannok vaskeze leigázta, elpusztultak ez erdők, nem 
termett több gabona rajta ; most már csak cserjét nevel 
ós burgonyát. A túlsó félteke is beszél az emberi átalakí- 
tásról a földnek. Az inkák palotáit, az azték kultúra földét 
benőtte az őserdő. Ax óvilág országainak temetője a homok- 
puszta, az újvilágé az erdő. 

Nem elég nagy feladat lesz-e egy újabb ezredév szá- 
mára feltörni e temetőket s újra élő világot alkotni be- 
lőlük? Erre áldozni észt, verítéket, pénzt, — egyesült 
erővel. 

Ez nem egy negyedszázad munkája lesz. A lefolyt 
huszonöt év csak kezdetnek volt jó. 

Az átalakítás munkája lassú a földnél s vele egy lépést 
tart az átalakítandó népeké. Együtt megy végbe mind a 
kettő. 

Elébb az emberi tökély legmagasabb fokán álló nemze- 
tek, az iparűzés, gépészet, gyárak művelt népe tanítja meg 
a hozzá legközelebb eső népet, a földmívelőt, hogyan kell 
a puszta tenyeréből aranyat termeszteni ? Azután a föld- 
mívelő nép talál maga alatt állót, a pásztornépet, abarom- 
őrizőt, azt oktatja bele lassan a földmívelésbe. A pásztor- 
nép szelídebb foglalkozását terjeszti a vadászatból élő fajok 
közt, s még a bölénykergető indiánnak is akad tanítványa ; 
még kilencz millióra megy az emberevő népek száma s 
azokra nézve is egy lépcső az emberi nagyság magasához, 
ha megtanítja őket valaki, hogy embertárs helyett a va- 
dakat űzze. 

S a sivatagok feltámasztása is ily egyraásutáni munka. 
A lecsapolt Orinoco-mocsár földére rögtön czukorgyárt, 
gyapotszövőgyárt lehet építeni ; ott a czukornád s gyapot 
rögtön honára talál. Az Amur-melléki, a délszibériai puszta 
lomha folyamait csak átszelésekkel gyorsabb folyásra kell 
hozni, s iszapfedte vidékeiknek rögtön neki feszíthetik az 
ekét, s hol a múlt század legnagyobb természettudósa 
Humboldt embermagasnyi fűtengert látott maga előtt, bo- 
kornyi virágligetekkel, ott épen olyan magasan fog nőni 

a kalászos kenyér-növény, s hét lábnyi magas liget lesz a 
tengeri búza. 

Hanem, a hol a homok az úr, a nagy afrikai sivatagokon, 
ott már meg van nehezítve az emberi munka, s csak a 
vaskitartás az, mely legyőzi a nehézségét. E halott-biro- 
dalmat darabról-darabra kell visszafoglalni a fogva tartó 
dsemontól, a Chamsintól : az öldöklő s eltemető forró szél^ 
tői. Hogyan kezdenek hozzá ? 

Legelső kísérlet volt a francziák módszere a sivatag 
telekesítésére az artézi kutakkal. Több ezer artézi kutat 
fúrattak rendszeres sorozatban s míg azoknak környéke 
apró oázokat képezett a pusztában, összefolyó vizeik 
lassankint egy folyammá szűrődtek össze, mely végig- 
kígyózva a homokbuczkák között, a tengerig elszivárgott. 
De «quid hoc ad tantam sitim ?» Egy jó napja a Samum- 
nak képes volt betemetni az egész folyammedret sívó ho- 
mokkal, s az új oázok pálma-ültetvényeit tönkre tenni. 

Ekkor az Otthon állama főnökének támadt egy merész 
gondolatja : az Atlast keresztültöretni. 

Már a múlt század természetbúvárainak volt tudómásuk 
arról, hogy az oczeán vizeit egy folytonos forgó tartja sza- 
kadatlan körforgásban, mely Délamerika kókuszpálmáit 
felhordja Izlandig, s a norvég partokig. Ez erőszakos áram- 
latát a tengernek már a legrégibb hajósok ismerték s köz- 
tudomású volt a tengerészek előtt, hogy e tenger-roham 
leginkább az Atlashegy előfokának szegül, Agadíron felül 
s a belejutott hajót feltarthatlanul a part szikláihoz veri. 

Ez a mozgása a nagy oczeánnak túlmegy a hydrostatika 
szabályain, a meteorológia indokain ; a tenger önéletének 
tanújele ez. 

A földátalakítók e tapasztalatukra alapíták új kísérle- 
tüket. Az újabb találmányok szerinti furóeszközök segé- 
lyével két év alatt sikerült nekik az Atlashegyen keresztül 
a tengerszin alatt ötszáz méternyi mélységben egy húsz 
mértföldnyi alagutat tömi keresztül, mely a Parudanti 
bazalt-hegylánczon innen szádalt ki. 

Mikor aztán a világ legnagyobb alagutja készen volt, 
felnyiták a belevezető zsilipeket a tenger alatt, s arra a 
húsz mértföldnyi távolban megnyílt alagut-szádából egy 
új folyam tört elő. Egy megfordított folyam, mely nem a 
szárazföldről folyik a tengerbe, hanem a tengerből a száraz- 
földre. E vízóriás medret tört magának délkelet felé a sivó 
homokpusztán keresztül, s aztán nagyhamar betölté egy 
új tengerrel az Atlas és a Vádi Draa-hegyláncz közötti 
térséget. Ez is előre volt látva. Hatalmas robbantó szerek- 
kel mély vágányt törtek előtte a Vádi Draa hegyein keresz- 
tül, s akkor aztán rohant az ár a Saharának, három-négy- 
felé elváló s megint összetalálkozó ágakban, mik szigete- 
ket, országokat kerítettek ki a homok-sivatagból, s a mit 
így kiszakítottak abból, az már elfoglalt föld volt. Az új 
folyammal már hasztalan küzdött a Samum, a Chamzin. 
Annak kiapadhatlan forrása van : az oczeán maga. 

Nagy tavak, apró tengerek támadtak az előrehaladó 
folyam nyomában, mely korlátlanul kalandozott végig a 
pusztán, keresve a kijárást anyjához az oczeánhoz, a föld- 
rész más oldalán, s a mint nem törhetett ki többé sehol, 
haragjában egy új tengert támasztva Afrika közepében, a 
Tuareg földön, nagyságára és szigetbőségére nézve a görög 
Archipelagushoz hasonlót. 

Ez emberkéz alkotta folyam és tenger aztán megváltoz- 
tatá egész Afrika égalji és időjárási viszonyait. 

Tíz év alatt az Atlashegyen keresztültörő tengeráramlat 
egy oly hosszú közbeeső tengert képezett Afrika belsejében, 
a minőt a Veres-tenger : elfoglalva a Timbuktutól El Djinég 
terjedő medenczét, a Wargla-sivatagot, mely maga hatezer 
négyszög-mértföldre terjed, s onnan több száz mértföldnyi 
hosszúságban végigfutott a lybiai homoksivatagon keresz- 
tül, felkeresve elhagyott rokonait, a tavakat a pusztában, 
mik sóval, szikkel, ammonsóval vannak terhelve. Tenger- 
fenék volt maga az egész puszta hajdan, savakkal hintve 
most is : tavai, kutjai mind keserűek, ihatatlanok. Most 
újra visszafoglalta helyét az seonokkal ezelőtt ott járt ten- 



Digitized by 



Google 



ger s két részre osztotta Afrikát Sidi Beshantól a Hogari 
fensíkig. 

E vidéknek még a rómaiak korában is volt hajózható 
tengere: a Lacus Tritonis, melynek az Óceánnal volt 
összeköttetése. A Samum lassankint betemette azt, s a 
XIX. században a tenger helyén már csak sós-tavak vol- 
tak: a Bu-Hamia-tó, a Shott-Mellir, a Shott-Kebir és 
Gramis, ezeknek némelyike több száz mértföldnyi terü- 
letet foglalt el, de vize csak a téli hónapokban volt, nyá- 
ron szárazon állt a medre s vastag sókéreggel volt bevonva, 
egy sópuszta maga. E tavak szine 250 — 280 lábnyival esik 
mélyebben a tenger szinénél, a miből kiszámítható, hogy 
a mikor az Ocean ismét utat törhet magának a Saharába 
az Atlas sánczai alatt, a tavak helyén ^50 lábnyi magas 
tengernek kell hullámzani, s az betölti hullámaival a Dse- 
bel Tidikeltig a homokpusztát. 

Igaz, hogy azzal még semmi sincs megnyerve, hogy a 
homoksivatagból tengerfenék válik ; a tenger megint csak 
sós vizet küld a Saharának. Ámde a víznyomás közvetlen 
következése nem marad el, a hullám keresztülszivárog a 
homokhegyek alatt, átszűrődik a mészsziklák közlő üre- 
gein s a Sahara északi részét a hegyekből alászakadó új 
folyamok kezdik átszeldesni, patak fakad fel a mély völ- 
gyekben s folyamparton, patak körül zöld virány támad, 
s az már beültethető datolya-pálmával és dum-pálmával. 
Az akácziák és mimosák ligetei gátat vetnek a futó homok- 
nak s védelmük alatt meghonosul a savar és agkulbab, 
tevének, szarvasmarhának kedvencz takarmány ; magától 
burjánzik fel rajta a szagos üröm, a homok kedvencze, 
tevének legelő, betegnek orvosság, szárazan tüzelő szer. 
S lesz a pusztából lassankint legelő. Nem is az újkor 
csodája ez. Már a régi egjrptomiak a Fáraók alatt meg- 
kísérlek ez óriási munkát, a lybiai pusztát így foglalgatták 
el darabonkint előbbre tolt kútsorokkal, csatornákkal, ön* 
tözéssel. 

Csakhogy mind ez lassú munka volt. S az embereknek 

a második ezred utolsó tizedeiben már nincs türelmük 
a koralloktól várni a szigetek épitését. Sietni akar min- 
denki. 

Legnagyobb ellenség a Samum. Ez a szörnyetege a lég- 
nek nem akarja engedni, hogy elv.egye tőle ember az ő 
birodalmát, a homokpusztát. 

Előkerül újra meg újra az egyenlítői izzó bérczhátak 
mögül, tolja maga előtt fellegeit, a homokfelhőket. Nem 
állja útját a tenger, keresztülcsap rajta, mintha be 
akarná temetni homokkal a vakmerő jövevényt. Száraz 
lehelletével felszívja a lég minden párázatát s finom szi- 
tált porral égeti minden élő testét, mely áthat a pórusokon 
s meggyullasztja a szemeket. 

Jöttére elsápadt az ég, a nap izzóvörös golyóvá lesz, 
óriási homoktölcsérek sepernek végig, tánczolva a síkon, 
miknek koronája az áldatlan felhőkárpitban vész el, mely- 
ből nem hull alá eső, csak kavics és porond. 

Egy ilyen nap elég elperzselni a Sahara új ültetvényeit, 
koronájukig betemetni az új oazok csemetéit s a patakok 
forrásait betömni. 

Legnagyobb baj pedig az, hogy az Új -Tenger összekötte- 
téseit az óceánnal ilyenkor mindig nagy fáradtsággal újból 
kell helyreállítani. 

Egyszer aztán azt monda az ((Ember* , küzdjünk meg 
hát a Samummal magával. 

Nagy erőfeszítés kell hozzá és nagy áldozat. 

Nem kevesebb az áldozat, mint Európa részéről egy évi 
bortermésnek elvesztése, azért, hogy Afrika kenyeret te- 
remhessen. 

Azt kell véghez vinni, hogy egy esztenbőben az egész 
félgömbön ne legyen meleg nyár. 

Már a múlt században észlelték azt, hogy gyakran a 
legnagyobb nyári hőség közepett egyszerre úgy átcsapott 
a hőmérsék, hogy a hévmérő 30 fokról 6 fokra szállt alá, 
s néha hetekig eltartott a dermesztő hideg, fagyos esőkkel 
és szelekkel. E rögtöni hőmérsékváltozás okait feltalálták 

azokban az óriás jéghegyekben, a miket a hő nyári napok 
a Jeges-tenger kristálytömegeiből elszakítottak, s a miket 
azután a tengeráramlat egész az afrikai partokig lehozott. 
A midőn aztán az úszó jégmezők elolvadtak, az által annyi 
meleget kötöttek meg, hogy a miatt Európában téli fagy 
szele fujt végig, B néha az afrikai Atlas- és Hold-hegyeken 
hó esett. 

Ilyenkor aztán a Samum alszik. 

Az európai és afrikai államszövetség tehát elhatározá, 
hogy egy esztendőben (1988) ezt a hideget egész esztendőn 
át mesterségesen fenn fogja tartani. 

Hozzákezdtek május végén. A kipróbált hatályú Bick- 
ford-féle lobbantó gyutacsokkal fenn a grönlandi partok- 
nál egész jéghegyeket szaggattak el kiszámított tömegek- 
ben : azokat a tenger szabályszerű folyása, a Golf-áramlat 
levitte csendesen az európai nyugati partok mellett egész 
Senegambiáig s a Cap Verde szigetekig. A mint ez elment, 
új tömeg jéghegyet szakítottak el s bocsátottak utána. Ez 
így ment szeptemberig. 

Európában ez idő alatt nem volt egy hét, melyen a leg- 
délibb országokban is hó, zúz, dara ne esett volna, az em- 
berek egész nyáron bundában jártak, nem volt egy fürdeni 
való nap ; a szőlő egresnek maradt, s novemberben szü- 
reteltek, mégis eczetet adott ; tengerit nem is vetettek az 
idén, előre tudva a megjósolt időjárást ; hanem a czél tel- 
jesen el lett érve. 

A Samum otthon maradt. Átaludta ezt az esztendőt. 
Hiányzottak felébresztéséhez a sziklát áthevítő forró nap- 
sugarak. Az ember legyőzte a vihart ! 

S a győzelemnek óriási sikere lett. 

A Saharában a patakok mentén, a források oázai körül 
bámulatos növésnek indult a tenyészet, egész nyáron át 
nem perzselte le a fiatal hajtásokat a forró vihar ; meg- 
erősödhettek, gyökeret verhetett minden növény mélyen a 
homokba ; földön kúszó füvek siettek nagyhamar elfoglalni 
a nem mozduló porondot s betakargaták kövér leveleikkel. 

Jókai: A jövő század regénye. II. 19 

És aztán september 21-én, mikor a napéjegy eni viharok 
kezdődnek, egyszerre csak fellegeket láttak előtámadni az 
új tenger felől ; de nem azon elmosódott szélű, veres, izzó 
felhőket, miket a Samum kerget maga előtt, hanem eddig 
e tájon soha nem látott kékkeblü, ezüst szegélyű, egymás 
fölé dudorodó fellegeket, s a mint e fellegek lassan, lom- 
hán hömpölyögtek a Sahara felé, az égre tekintő néger 
egy forró cseppet érze arczára hullani, s azt kérdezé : «ki 
sir oda fenn?)) 

Az első esőcsepp volt az a Saharában. 

Az első zápor, mely évezredek óta e tájt lehullott. 

És aztán szakadt az egyszer megindult eső hetekig a 
pusztában. Mikor megállt s újra kisütött a nap, szép zöld 
volt minden. Honnan támadt a zöld? Ki tudja azt? A föld 
vagy tele van alvó növénymaggal, vagy teremtő erővel bir ; 
a megöntözött puszta kizöldül, ha senki sem vetette is be. 

A Samum arra ébredt fel, hogy álmában megkeresztel- 
ték, s lett belőle áldásthozó Musson. 

Aztán meg is maradt annak. A földtani átváltozás át- 
változtatja magát az éghajlatot s a földön termő fű egyet- 
ért és összebeszél az égen járó széllel. 



AZ EMBEREVÖK. 

A huszadik század szégyenére még mindig lakják ember- 
evők a földet. 

Becsületes, jámbor életű emberek. Jó családapák, gyön- 
géd szeretők, istenfélő népek, jó vendéglátók, hanem azért 
az emberhúst megeszik. 

Nem azért, mintha rá volnának szorulva. Szigeteik a . 
Csendes-tenger közepett meg vannak ajándékozva a ter- 
mészettől minden jóval, mély gazdag televény földüket 
erdőszámra borítja a kenyérfa, mely kész czipóit árulja — 
ingyen. Kókuszligetek szegélyezik a partokat ; kevés mí- 
velés mellett gazdag aratást és minden évben biztosat ad 

tengerijük, a burgonya, yamsgyökér, batata vadon terem, 
csak fel kell ásni ; czukornádjuk nedve, masawéjuk fes- 
téke, yagonájuk fűszere még kiviteli kereskedést is biz- 
tosít számukra ; juh, bivaly, sertés úgy szaporodik náluk, 
hogy a cserekereskedésnél aprópénz gyanánt használják, 
és azért mégis emberhúst esznek. 

Ez náluk ünnepély, ez a díszlakoma. 

A hogy nálunk szokás egy hajó vizrebocsátásakor fé- 
nyes banquettet rendezni, úgy náluk is minden «canoe»- 
szalasztás a vízre össze van kötve fényes emberlakomával. 

Tizenöt darab a rendes szám. Ennyit vágnak le egy 
rendes lakomához. Kétszer annyi, mikor ünnepnapokon a 
«Kolán)) istennek áldoznak. A Kólán isten valódi inyencz, 
neki csak a vére és a szíve kell az áldozatnak. A többit 
papjainak hagyja. 

A készlethez igen könnyen jutnak. Kétszázhuszonöt 
szigetből áll az a világ, a melyből a kannibal-faj száztízen 
lakik. Ennek a száztíz szigetnek mind külön istene van, 
a ki mind emberszívekre éhezik. Annálfogva minden szi- 
get folytonos hadjáratot folytat egymással s hordja egy- 
másnak a lakóit a maga istenei számára. 

Ez az ő dicsőségük, ez az ő büszkeségük, ez az ő dog- 
májuk. 

A «Kolán»-nak van egy áldozó temploma, egy agyagból 
épített gömbölyű lak, hegyes tetővel. Ennek legfőbb pom- 
pája az, hogy körül van tűzködve lándzsákkal s a lándzsák 
hegyein a tiszteletére megáldozott emberek koponyái. 

A főnökök, a kaczikák házai előtt, a palánk karóiról 
fehérlenek le ily diadaljelek, A hány embert a főnök lako- 
mán elköltött, annyi koponya a kerítésén sorban, s az olyan 
rá nézve, mint a nemesi családfa, minden ágon egy fej. 

Egy angol utazó talált olyan főnökre, a ki kilenczszáz (!) 
embert evett meg. 

Hogy az emberevésben ők dicsőséget találnak, annak 
bizonysága az, hogy az asszonyoknak nem adnak belőle. 
E szörnylakomákban asszony nem részesül. 

19* 

Tudniillik mint vendég. 

Ellenben nagy előnye van az asszonynak, és különösen 
a fiatal leányfélének e lakomákon — mint csemegének. 

A hogy a nagy Eamazan és Bayram ünnepeken szoktak 
a muzulmánok Padisahjaiknak fiatal szűzeket ajándékozni, 
úgy ajándékoznak a Fidzsi insulánok is Kaczikáiknak ifjú 
hajadonokat ; csak hogy elébb beteszik azokat a kemen- 
czébe ; azután behintik sennalevél fűszeres porával ; s úgy 
adják fel neki — egy tálban. 

A művelt emberiség régóta fáradt és kifáradt már a 
munkában, hogy e szégyenfoltot letörülje az Isten kép- 
másáról. 

Hasztalan volt minden erőködés. 

Kegyes missionariusok megkisérték a Papuafajt a keresz- 
tyén hitre áttéríteni. Az Európából, Amerikából kiűzött 
jezsuiták, 8 mindenféle szerzetesek az önfeláldozással járó 
küldetésben keresték életük czélját, s áldott és dicső volt 
a mű, melyhez fogtak ; sikere is volt. Százezerre ment a 
megtértek száma, kik az emberevésről lemondtak. Hanem 
ez csak egy oáz volt a sivatagban. A többség megette a 
neophitákat missionariusaikkal egyben. 

A praktikusabb angolok aztán másként kezdenek hozzá. 
Ügynökségeket állítottak fel a polynesiai szigetek mind- 
egyikén, s azok által szép szövetek, üveg-ékszerek árán 
összevásároltaták az áldozatokat, a kik a Kolánnak levá- 
gatásra voltak kipéczézve. 

A szigetek falvaiban egész ketreczek álltak, mikben 
a foglyul elhurczoltakat a kannibálok kenyérgyümölcscsel 
hizlalák, hogy a lakomára jó ízletesek legyenek. Onnan 
szoktak belőlük válogatni. 

De mit használt az « államszövetség »-nek egyszerre min- 
den ketrecz emberi hízóit megvásárolni ; a helyzet csak rosz- 
szabbult vele ; mert a Kannibálok rögtön gondoskodtak 
róla, hogy újra megtöltsék a ketreczeket a szomszéd szi- 
getekről, s minthogy ez nem ment vérontás nélkül, tehát 
csak a háborúskodás szaporodott vele, úgy, hogy ha ezt 

az áldozatmegváltási rendszert folytatják, negyedszázad 
alatt a szigetlakosság ki fogja egymást irtani, csupa 
inyenczségből, mint a hogy kiirtották Európából a nyu- 
lakat. 

Tatrangi Dávid ekkor hatvanéves férfi volt s az utolsó 
öt évre megválasztott elnöke az « államszövetség »-nek. 

Az ő terve ez volt : 

Minden népet a saját észjárása után lehet csak meg- 
győzni. Hiszen Európa legmíveltebb nemzetei harmincz 
esztendeig el tudtak verekedni kannibáli módon a miatt, 
hogy egyik ember nem akarta a másik észjárását felvenni. 
Pedig itt a Jézus Krisztusról volt szó : a ki az isteni lények 
legke^elmesebbike, s ugyan megbocsátja mindenkinek 
azt, hogy mit hisz felőle ? Hogy kivánjuk hát, hogy a 
Pápua, a ki nem ruháját, hanem a bőrét hímezteti ki 
tűvel, okosabb legyen, mint mi, a midőn a Kólán istenről 
van szó, a kinek széles szája van, abban négy agyara, 
kimeredt szemei, bozontos sörénye a feje körül ? 

Dávid egyszer ezt az izenetet körözteté a száztíz sziget 
lakói között: 

«Azt izeni nektek Kólán, hogy már jól lakott s nem 
ehetnék. Hagyjatok fel az emberevéssel. Ha nem engedel- 
meskedtek neki, ő maga fog eljönni : nem az a fából fara- 
gott Kólán, a kit a papotok csinált, hanem az igazi Kólán, 
a hogy él és uralkodik, s az büntetésből titeket magatokat 
esz meg.» 

Ami derék jezsuitáink hatalmasan értettek e «nuntium» 
kihirdetéséhez. 

Hanem a kannibálok papjai természetesen hogy tilta- 
koztak e mennybéli nyilatkozat ellen. Azt mondták, hogy 
hamis próféczia az! jobban ismerik ők Kolánt; rajtuk 
kívül senki sem tud azzal beszélni, annak külön nyelve 
van. 

S csak azért is, hogy megmutassák, miszerint az igazi 
orthodox fogalom a Kólán istenségről az ő egyedül csal- 
hatatlan dogmájuk : a Fidzsi szigeti papok a keresztyén 

missionariusok székhelyén Ubau főhelységben nagy áldo- 
zat-ünnepet rendeztek. 

A Bűre, a templom, e szent napra bevonatott fehér lepe- 
dővel, mely széles sátoralakban feszíttetett ki a templom- 
tér előtt, beárnyékolva az oltár-követ, melyben az áldozat 
végbemenendett; előtte a Kólán bálvány: egy tuskóból 
faragott rettenetes szörny, megaranyozott agyarakkal, 
sárgára festett fejjel, két szeme két vérszínű lángopál. 

Harmincz ifjú hajadon volt az áldozó ünnepre kisze- 
melve. 

A Bűre háta mögött harmincz «szuva» : épen olyan 
alakú kemenczék, minő a templom maga, félkört alakító 
sorban ; mind a harmincz kéménye füstölög : azokat előre 
fűtik már. 

A sziget belsejében van fölállítva a Mórái. Egy rettene- 
tes épület, csupa embercsontokból összerakva, olyan embe- 
rekéből, kik a többieknek lakomául szolgáltak ; közepett 
egy nagy torony, mely évről-évre magasabbra nő, körüle 
kisebb-nagyobb kupolák, egy-egy király győzelmének, 
vagy ünnepélyének emlékei. Legmagasabb közöttük Tum- 
bua Nakaro király kupolája, ki egy vendégségen kétszáz 
kosár ignagyökeret, kétszáz tyúkot, kétszáz malaczot és 
kétszáz embert lakmároztatott fel hű alattvalóival. Ennél 
csak körületére nagyobb BuUandám király emléke, a 
Taferet sziget* fölötti diadal megörökítésére. Ennek a szi- 
getnek Mbau hősei az összes lakosságát megették három 
nap alatt. Emléke a csonttorony. 

A Mórái körül van véve egész csoportjával a rettenetes 
isteneknek ; bálványok szarvakkal, vadkan- agyarakkal, 
meredő szemekkel, görbe karikalábakkal, pók-hasú, nagy- 
fülü szömyalakok : ezek is mind emberáldozatot követel- 
nek, de már ezeknek csak a csontja jut ; a legnagyobb 
közöttük a Zan-Hualu isten, a legsoványabb a Budan-Hi 
isten. 

Mind a templom, mind a morai környéke « örökre 
tabu». 

A tabu a kannibálok főpapja kezében rettenetes fegyver. 
Ez a kannibálok pápájának a bullája. 

A főpap czíme «nambetti-levu». 

A mire a nambetti levu kimondja e nehé:& szót «tabu», 
ahhoz nem szabad hozzányúlni, azt nem szabad meglátni, 
arra a helyre nem szabad rálépni, azt ha ennivaló, nem 
szabad megízlelni. 

Örökre tabu minden idegenre nézve a templom és mo- 
rál környéke. A repülőgépek által ugyan módjukban 
volna az idegeneknek bárhova a tabu daczára is leszállni ; 
de ez ellen az a megtorlás a nembetti-levu részéről, hogy 
akkor tabu alá vetné az ő telepítvényük környékét is, és 
őket magukat, s azontúl senki sem érintkezhetnék, még 
csak nem is beszélhetne velük többé a bennszülöttek közül ; 
mert a ki a tabut megtöri, azt megeszik. 

Azután örökre tabu a nőkre nézve az emberhúsevés, a 
templom előtt megjelenés ; örökre tabu a királyok és csa- 
ládtagjaik sérthetlen személye és a papság s azoknak bír- 
ónőkéi a «mata nivanuák». 

Az ideiglenes tabu kihirdetése a nambetti-levu hatal- 
mában áll. 

Húsz éves koráig tabu minden férfira nézve az asszony. 
Tabu minden időben a más felesége. A ki ezt meg nem 
tartja, azt megeszik. 

A pap egyúttal a bíró, a hóhér és a szakács. 

Egyszer a nambetti-levu harmincz esztendeig tabu alatt 
tartá a férfiak szakállát, úgy, hogy az övükig nőtt már : 
nem volt szabad levágni. Másszor meg négy esztendeig 
tabu alatt tartott minden hús-ételt az asszonyokra nézve. 

Mikor az áldozat kezdődik a Bűre előtt, annak bevégez- 
téig tabu alatt van az egész sziget. Akkor nem szabad 
senkinek a lakhelyét elhagyni a nambettiken és a mata 
nivanuakon kívül, kik a szent mészárlást végrehajtják. 
Akkor nem szabad semmi hangnak hallatszani a szigetben, 
az áldozók rettenetes hymnuszán kívül ; mely aztán messze 
elhangzik egész a tengerparti keresztyén telepekig. De még 

a kutyaugatásnak, dísznóröfögésnek és kakaskukoritásának 
sem szabad hangzani a tabu alatt; a miért a lakosok ku- 
tyáik és sertéseik orrára kéregtülköket kötnek s kakasaikat 
fazekak alá dugják ; míg aztán a nagy dob szava jelenti, 
hogy vége a tabunak, az áldozat megtörtént, akkor ember 
és kutya nagy örömmel ront elő a következő lakomához. 

A papok és kaczikák tökéletesen uralkodnak a nép fölött 
s e hatalmat a természet maga is segített megerősíteni. 
A Melanesia egész szigetvilágának minden lakója a néger 
szín változataiban osztozik az olajbarnától a kormos feke- 
téig. Hanem a főnökök és főpapok csaknem fehérek. Ezek- 
nek rangja apáról fiúra száll. E színváltozást talán a foly- 
tonos jóllét, s nagyobb szellemi tehetség fejti ki náluk. 
Azonkívül, a míg a pápua faj -termete mind szikár, sovány, 
addig a fejedelmeknél és papoknál már látható a tekinté- 
lyes potroh : azok kövérek. A mbaui nambetti levu többre 
becsülhető három mázsánál. 

Ez is fehér bőrűnek született már (a pápuák úgy hívják 
a született aristocratiát, hogy «papa-langvisz))) hanem ez 
nem látszik már rajta. Arcza, teste úgy tele van hímezve 
mindenféle színű ábrákkal, hogy a tetovirozás sujtásaitól 
a kelme alapszínét nem lehet kivenni. Fejét egész erdővé 
megnőtt kondorhaj diszesíti, megkenve illatos zsírral és 
behintve veres porral ; beletűzködve legyező alakban sárga 
papagály-toUak : nyakát roppant disznóagj'^arakból fűzött 
láncz fonja körül, a vállán és derekán sokszorosan körül- 
tekergetett gyapot szövet, mely még húsz rőfnyire úszik 
utána a földön, karján czápahalfogakból készült karpere- 
czek, átlyukasztott fülein egy-egy kés van dugva keresz- 
tül ; úgy viseli az ölő eszközt ott, mint másutt mások a 
csizmaszár mellett. 

Minden készen volt már az áldozathoz. Mély csend az 
egész szigeten. A papok és hóhér legényeik körülállták az 
oltárt, s rákezdtek azt a borzalmas hymnust, melynek 
üvöltő hangjai az áldozatok halálsikoltásaival szoktak egy 
rettenetes hangversenybe vegyülni. 

Ekkor megszólalt egy hang a tengerparti keresztyén- 
telep felöl, mely egymaga túlordítá a szörnyhymnust. 
Hang, mely rémületet s boszúállást ordít, melynek halla- 
tára minden állat bátorsága elvész, s az ember elfelejti, 
hogy ő a világ ura. 

A papok s mészárlók torkában benneszakadt a hy^inus 
hangja, mikor ezt hallották. A tabu meg van törve egy ide- 
gen hang által. 

De nemcsak ordító hang : csörtető robaj is közelít ; sűrű 
bozóton, erdőn keresztül, út nélkül tör egyenesen a tem- 
plom felé valami rém ; a karcsú pálmacsemeték jobbra- 
balra hajladoznak előtte. Egyszerre előrohan a pagonyból. 

Öaz! 

Maga a Kólán isten, a hogy ki van faragva az oltár előtti 
bálványszobron. Iszonyú feje, lombos sörénye, széles szája, 
rettentő agyarakkal, villogó szemei. Ö az maga, az ember- 
evő. Csakhogy ez eleven. 

Ki hát ő ? 

Egy óriási hímoroszlán. 

Hogy jött ide ? 

Az afrikai puszták megtelepítése, benépesítése után úgy 
találta Tatrangi Dávid, hogy az oroszlánok egészen fölös- 
legessé váltak a világon. 

Mi szükségük van az állatoknak királyra ? 

Egy ilyen fenevad-királynak a civilistája nagyon ma- 
gasra rúg. 

Egy oroszlán naponkint annyi húst megeszik, a mennyi 
háromszáz embernek elég volna. Egyetlen oroszlánnak 
huszonöt négyszög mérföldnyi terület kell, hogy rajta 
megélhessen. S még az nem elég, hogy az ember elől a 
tápszert eleszi, őt magát is pusztítja. Éven át százezer 
ember esik áldozatul az oroszlánoknak csupán Afriká- 
ban s a mellett három millió embernek a tápszerét fal- 
ják fel. 

Le velük a trónról ! 

És az állatkirályokkal együtt azoknak egész adóbehajtó 

csordájával, hyenákkal, sakálokkal, párduczokkal, farka- 
sokkal ! Ki velük I 

Az oroszlánnak robbanó golyót ; — stryohnint a ku- 
tyának ! 

Az apró dúvadat mérgezett csalétekkel ölték rakásra ; 
a2 oroszlánt pedig kizavarták berkeiből az ijesztő repülő 
gépekkel, s robbanó üveg- golyókkal elkábiták. Az elkábul- 
takból a legszebb példányokat az állatkertek, állatseregle- 
tek számára megtartogatták (darabja megért egy-két ezer 
forintot) a többit agyonverték ; a meghagyottat kábult álla- 
potában betették a vasketreczbe, tovaszállították; mire 
fölucsúdott, már fogoly volt ; s azontúli tartási költségeit 
fizette a látnivágyó közönség. 

Tatrangi Dávid egy ilyen elfogott oroszlánt ajándékozott 
a mbaui kannibálok szigetének. 

És az egész melanesiai szigetcsoporton semmi dúvad 
nincsen. A természet, mikor lázálmában megalkotá a kan- 
nibálfajt, fölöslegesnek látta még egy másik fenevadat is 
teremteni mellé ; elég dúvad ő maga magának. Talán épen 
azért vadászik egymásra. 

Tatrangi Dávid helyrepótolá a természetnek ezt a mu- 
lasztását s adott a melanesi kannibálok minden szigeté- 
nek egy-egy oroszlánt a javából. 

A királyi fenevad vérszomj ú ordítással rohant a Bűre 
felé. 

Négy nap óta nem kapott már enni. Mikor a missiona- 
rius-telepen ketrecze ajtaját felnyitották, rohant egyene- 
sen a bálvány templomához. A vérszag vezette. 

A mint az áldozó papi hentesek megpülanták e böm- 
bölő szörnyeteget, mely magasra emelt farkával csapkodta 
oldalait, rémülten rohantak előle be a templomba. 

A nambetti-levu három mázsás testével nem tudott sza- 
ladni, a hosszú keresztül-kasul tekert szövet is gátlá tér- 
deit a mozdulásban, az csak oda esett a Kólán bálvány 
ijesztő szobra elé, s mintha maga is hinné, hogy az segít- 
het rajta valamit, átkarolta a festett szörnyeteget. 

Az oroszlán pedig inyencz. Európai vadászok ismerik 
azt a szokását, hogy hót ember közül ki tudja választani 
az egyetlen fehóret, s a hat feketét ott hagyja; a nambetti- 
levu kövórebb is volt a többinél. Egy óriási szökéssel ke- 
resztülveté magát a Bűre kerítésén, , s egyenesen a fő- 
papra ugrott, iszonyú körmeit belevágva annak húsos 
vállába. 

A nambetti-levu a kárhozatra menő rémordításával 
foná karjait a bálvány szobra körül, akkor aztán a fene- 
vad irtózatos szájával átharapta a derekát s egyet rántott 
rajta, oly szilaj erővel, hogy a bálványszobor tőben kitö- 
rött s végig zuhant az oltárkövön, agyarait kitörve a súlyos 
eséstől. 

És akkor a királyi vad, gyönyörű fejét fölemelve ma- 
gasra, a derékban átharapott főpap három mázsányi alak- 
ját úgy tartá szájában, mint macska a patkányt, s pora- 
pás morgással állt ott néhány perczig a templomba elbújt 
népségre nézve felséges tekintetével. 

Aztán megrázta a fogai közt tartott áldozatot, az utolsót 
vonaglott; akkor az oroszlán terhével együtt átugrott ismét 
a kerítésen, s elnyargalt az erdő felé. 

A nambettik, a hentessegédek jajgatva futottak szét a 
templomból, rémülten hirdetve az előcsődülő népnek, 
hogy a Kólán isten, fenyegetése szerint, elevenen megje- 
lent és a szófogadatlan főpapot magát ragadta el. Oda a 
nambetti-levu. 

A megrémült nép azonnal az áldozat-ketreczeknek ro- 
hant s a leányokat kiszabadítá azokból. 

A sziget népsége közt nagy forrongás támadt, nagy volt 
száma azoknak, kik a Kólán isten e félremagyarázhatatlan 
intését készek voltak megfogadni s az előreboosátott pa- 
rancsolatnak engedelmeskedni. 

Az nap nem jött elő többet az oroszlán az erdőből. Hi- 
szen elég is lehetett neki az az egy pap. 

Másnap ismét hallották közeledő ordítását, s erre a 
rémült nép a missionarius telephez menekült, ösztönsze- 

rüleg sejtve, hogy ott védelmet talál az emberevő bálvány 
ellen. 

A missio főnöke, egy angol presbyierianus pap, azt 
monda az odamenekűiő népnek, hogy legyenek nyugodtan ; 
a vérivó szörny nem fog bántani senkit, s megígérte, hogy 
beszélni fog vele s az ő még hatalmasabb Istenének hatal- 
mával le fogja azt győzni. 

Azzal kezébe vette két csövű fegyverét, mely robbanó 
ichorüveg golyóra volt töltve s elindult a patakhoz. 

Tudta jól, hogy az oroszlán most szomjas lesz, vizet 
keres, s oda jön szomját oltani. 

Az oroszlán nem soká váratott magára; odajött a for- 
ráshoz ; ott azután a missionarius golyójának kábító mér- 
gétől egyszerre összerogyott, mint a halott; dermedten 
terűit el a vízparton. 

A pápuák, kik messziről lestek, fákra felmászva e ve- 
szélyes kaland kimenetelét, bámulva jöttek a missionarius 
elé s a lábait csókolták, hogy ily hatalmasan legyőzte a 
szörnyeteget, melynek iszonyú alakját nem győzték eléggé 
csodálni. 

Hanem akkor megint előálltak a papok. A mint azt lát- 
ták, hogy a szörnyeteg meg van ölve, egyszerre elmúlt 
minden ijedelmük : az elesett oroszlánra kimondták, hogy 
«tabu)> ; ahhoz nem szabad másnak hozzáérni, mint csupán 
nambettinek ; annak a hulláját lefoglalták a maguk szá- 
mára, azt betakargatták kokuspál ma-levelekbe, belefektet- 
ték abba a nagy sandálfa ládába, melyben a fejedelmi 
halottakat szokták kivinni. Tizenkét nambetti vette vál- 
lára a ravatalt az oroszlánnal, úgy czepelték azt a nagy 
morái elé, s ott máglyát csináltak neki illatos sandálfából, 
hogy majd megégetik rajta. 

Akkor aztán megint ők lesznek az urak s találhatnak ki 
a nép számára valami új mesét. Beveszi az azt. 

Hanem az ichorgolyónak az a hatása van, hogy a meg- 
sebzés perczében rögtön halálos zsibbadásba ejt, az ájulás- 
szerű tetszhalál azonban nem tart néhány óránál tovább, 

s akkor visszatér az élet, a seb helyén támadó bőszületes 
viszketeg érzetével, mely később jótékony gennyedéssel 
végződik. 

Az oroszlén arra ébredt fel, hogy valami nagyon sütö- 
geti az oldalát. A máglyát gyújtogatták már alatta körös- 
körül és rákezdtek orditani a tiszteletére készített fertel- 
mes hymnust. 

De nem várta az oroszlán, hogy annak vége legyen, 
hanem szétrúgta magáról a pálmaieveit, leugrott a mág- 
lyáról, közécsapott a papi synodusnak bőszült dühében. 

Ölt, nem éhségből; de veszett haragjában. 

Harminez nambettit marczangolt szét, bekergetve a 
többit a városba s aztán végig nyargalt ordítva Mbau 
útezáin ; felszökött ünong Lala király palotájának a tete- 
jére (csak olyan palota volt az) s annak a homlokán fel- 
állított bálványokat mind leverte a farkával, berontott az 
istállójába s megfojtotta valamennyi nyereg alá tanított 
bivalyát, azután kirohant az erdőre, onnan valamennyi 
juhnyájat, sertéscsordát haza kergetett a városba, körűl- 
nyargalta a szigetet, beleugrott a tengerbe, kínzó sebét az 
sem enyhítette, ott a menekvő pirogueokat utóiérte, felfor- 
gatta, az úszó pápuák hátát körmeivel végig hasogatta, 
aztán megint visszatért a szigetre s körülnyargalászta 
Mbaut, rémülésben tartva ordításával minden embert és 
barmot. 

Most azután maga Unog Lala király és nambettijai 
sompolyogtak oda a missio telepéhez, könyörögni, hogy 
legyen irgalmas hozzájuk a «papa langvisz», s beszéljen 
^ég egyszer a hatalmasabb Isten erejével az ő Kólán iste- 
nük fejével, a kivel senki sem bír. 

A missionáriusok azt felelék, hogy addig nem kelnek 
oltalmukra, míg a király az új nambetti-levu által ki nem 
hirdetteti, hogy az emberhús ezentúl asszonyra és férfira 
nézve egyaránt örökre «tabu)) ; emberhúst másnak nem 
szabad enni, egyedül a Kolán-istennek. Ha azután a nam- 
betti-levu úgy találja, hogy nem kell már a Kolán-istennek 

lakomát csapni, csak szóljon a missíónak, az elhozza neki 
az eleven Kolánt. Arról aztán senki sem tehet, ha az ma- 
gát a papot eszi meg. 

A király ós papjai beleegyeztek az alkuba, az emberhús 
örök időkre tabu alá lett vetve ; a missionariusok az orosz- 
lánt ismét elkábítva elfogták; s azóta nem hallatszott, 
hogy a Kolán-isten valaha olyan lakomára éhezett volna, 
a hol a gazda maga a pecsenye. 

S így tett a missio Melanesia, új Zeeland és új Caledo- 
nia többi szigetein is. Emberevő vadállatokat ajándékozott 
a kannibáloknak, s megbuktatta ezt a fertelmes üzletüket 
«concurrentia» útján. Azt nem állták ki. 

S a kannibál népből váltak aztán később a missiona- 
riusok által kiképezve a leghatalmasabb dúvad-lövészek a 
keletindiai gyarmatok megvédelmezésére, miket ismét a 
tigrisek legioi fenyegettek elpusztítással ; s mikkel szembe- 
szállni a bennszülött puha, növényevő indusfaj nem volt 
elég erős. 

Hanem az az egy még akkor is megmaradt náluk, hogy 
ellenségeiket csak megették : t. i. a tigrist s az oroszlánt. 
Eossz hús, kemény is, de már az ellenséget megenni 
dicsőség. 

A második millenium utolsó öt évében már nem volt 
emberevő faj sehol a kerek földön és nem voltak dúvadak 
többé az emberlakta vidékeken. 



A HIMMALAYAI CSILLAGDA. 

E század egyik legnevezetesebb műve volt a Himmalaya 
legmagasabb csúcsának egy fensíkjára épített csillagda. 

Az újabb korban ugyan a csillagdákat nem építették 
többé a hegytetőkre, mint régenten, a mi nem is volt czél- 
szerü, mert egy pár ezer lábnyi magas hegy még nem 
emeli a csillagászt a felhők rétegén túl, míg másrészt a 
síkon emelt csillagda egyúttal légtüneti észleletekre is 

szolgál, a mik annál tanulságosabbak, mentül közelebb 
vétettek fel az emberlakta légkörből. 

A himmalayai csillagásznak azonban csupán azon fel- 
adat jutott, hogy az ég világait vizsgálja, hogy folyton figye- 
lemmel kisérje azt a legnagyobb világtörténetet, melyben 
csillagok, napok, bolygók, holdak, üstökösök és holt égi 
testek szerepelnek, a földi dolgokra ne legyen gondja. 

A Himmalaya huszonhétezer lábnjd magaslata fölött 
ritkán jár felhőréteg ; a világködök soha sem emelkednek 
odáig ; az ég nappal is sötétkék ott, egyetlen csillaggal, a 
nappal, mely valódi csillagfényben ragyog már odafenn, 
a földlakók előtt ismeretes melegitő sugarak nélkül, éjjel 
pedig tündöklik az ég, gyémántporral hintve, tizedrangu 
csillagok, csillagködfoltok puszta szemmel megláthatok s 
a csillagok nem pislognak zöld, vörös szint játszva, egj^- 
formák örökké. 

E magaslatra épitteté fel az államszövetség az egész 
földnek szolgáló csillagdát, melyet az emberiség örökké 
éber szemének lehet nevezni. 

Elmondjuk legelőször is azért okát, hogy kisszerűnek, 
nevetségesnek ne lássék annak eszméje. 

A csillagászat odatökéletesült már, hogy az ég titkaiból 
oly téreket is elfoglalt, mik a múlt század búvárai előtt 
még tilalmast képeztek. 

Az üveggyártás tökéletesülése óta a flint- és crown- 
üveget oly nagy darabokban tudták már előállítani, hogy 
a legtökéletesebb sugártörésű lencsék tíz-tizenkétezerszer 
nagyító hatással nem tartoztak a ritkaságok közé ; igaz, 
hogy egy ilyen tökéletes üveglencse most is többet ért, 
mint a föld legnagyobb gyémántja s azt csak országok 
pénztára fizetheté meg. (A múlt század legerősebb távcsöve, 
a dorpati csak 1400-szor nagyobbított.) 

Az ilyen óriási szem előtt megnyíltak az ég rejtett titkai. 
E távcsöveken keresztül a hold oly közelre jött hozzánk, 
mint földi láthatárunk hegyei ; a Jupiter, Saturnus, Mars, 
Venus földgömbi térképeket engedtek magukról rajzolni, 

a napfoltokon át be lehetett látni a nap sötét testébe s a 
vörös fénydudorokban, mik teljes napfogyatkozások alkal- 
mával a nap karimáján mutatkoznak, fel lehetett ismerni 
a napban működő tűzhányók kitöréseit, mik még most is 
asteroidokat, apró planétácskákat szórnak a világűrbe ; az 
óriási távcsövek előtt megadták magukat az álló csillagok, 
átmérőt mutattak s távolságaikat ki hagyták számítani ; 
a csillagködfoltok szétbomlottak alkotó napjaikra s egy új 
világrendszerbe engedtek bepillantani, a kettős csillagok 
elárulták a központi sötét testet, mely körül forognak, s 
melynek világot kölcsönöznek, ott a föld áll s a napok fo- 
rognak körüle ; a legapróbb bolygó is fel lett már találva, 
mely a nap körül forog ; számuk átment az ezerbe (a múlt 
században csak száztizet jegyeztek s két század előtt még 
csak kilenczet) és aztán minden üstökös útja fel lett fedezve. 

Ezen égi kisértetek száma, a mik a bolygó rendszerün- 
kön keresztül-kasul vágtatnak, tömérdek. S valóban nem 
lehet közönyös a föld lakóira nézve, hogy bolygója vala- 
melyik égi rémmel nem találkozik-e egyszer össze. 

A második millenium végére jósolt végítélet nem csupán 
költői és látnoki mese. Van annak csillagászati alapja is. 

Az ismeretes üstökösök közül két legnagyobbnak a 
visszatérése esik erre az időtájra. 

Az egyik a Halley üstököse, melynek koronkinti vissza- 
térését hat század óta figyelik már s rendes időre megjön. 
Még pedig háttal megy előre, s keletről nyugatnak repülve 
kerüli meg a napot, ellentétben valamennyi bolygó csillag 
és üstökös forgásával. Fényküllői a nap felé fordulva egy 
lángoló legyező alakját adják neki. 

A második az 1811-iki márcziusi üstökös, mely a föld- 
höz naptávolnyi közelben járt s félévig látható volt az 
égen, még hatvanmillió mértföldnyi távolságban is. Ennek 
iszonyú tömegnek kellett lenni. Az ugyanez évben őszszel 
megjelent második zacskó-alaku üstökös, közepett egy 
izzó golyóval, nem fogja többé a földet fenyegetni, annak 
az útja a világűrben vész el, s nincs számára visszatérés. 

A negyedik az 1843-íki üstökös, mely azonos a 268., 
442., 968., 1143., 1317. és 1493-ik évben észleltekkel. En- 
nek a fényfarka negyvenmillió mértföldnyire nyúlik, két- 
szer annyira, mint a föld és nap közötti távolság. Emlé- 
kezünk rá, hogy mikor e csillag feje a láthatárt érte, hosszú 
egyenes fénykévéje keresztülfeküdt az égen, s a másik lát- 
határig ért. 

Hanem ezek mind a négyen oly távolban kerülik meg 
a napot, hogy a földpályát csak az első szeli által, a többi 
kivül maradt rajta. 

Veszedelmes találkozása a földnek csupán az 1680-iki 
üstökössel lehetne, mely ebben és a rákövetkező évben 
jövet-menet kétszer keresztezett földünk röptével, úgy, 
hogy csak röptének gyorsitásától függött, hogy vagy de- 
czember 22-én 1680-ban, vagy január 5-én 1681-ben egy- 
másba csapódjanak. 

Hogy mi következése lehet az ilyen összeütközésnek 
egy bolygó s egy üstökös közt ? e fölött sok tudományos 
értekezést tartottak már ; de az mind csak elmélet maradt 
mindaddig, míg egyszer gyakorlatban be nem bizonyul 
valamelyik tan valósága. 

No tehát eljött az idő, hogy ez is bebizonyuljon. 

A kétezredik év utolsó tizedében a kalkuttai csillagda 
igazgatója észrevett a Perseus csillagképletében egy üstö- 
köst, melynek még akkor lángsörénye nem volt látható, s 
i^öly egyenesen naprendszerünk felé közelített, a legcse- 
kélyebb elhajlással eeclyptikánkhoz. 

Ebben az 1680-iki üstököst ismerték fel. 

Megfoghatatlannak látszott, hogy térhet az vissza, ho- 
lott a kiszámítás szerint kétezernyolczszáz év kell neki, 
míg pályáját körülfutja. Hanem a régi csillagászok szá- 
mításaiban könnyen kimutatható volt a tévedés s ezt ma- 
guk az üstökösök derítek fel. 

Először is kifeledték a számításból, hogy a napnak ma- 
gának is van légköre s ez a vUágsether, a mi mentül távo- 
labb van tőle, annál ritkább, tpen nairt a földi légkör, a 

Jókai; A' jövő század regénye. !!• 20 

keringő tömeg tehát foljrton hanyatló ellentáUást talál 
teste előtt, a mint a naptól távozik s ez sokszorozza hala- 
dását. De még jobban sietteti röptét az a körülmény, hogy 
maga ez az átlátszó test, ez a megmérhetetlen anyag, a 
miből az üstökös áll,, elveszti a világűrben azt a szárnyas, 
zászlós alakot, melyet a napsugarak hatása alatt fölvett, 
összezsugorodik gömbbé, szűkebb térimére szorul s ez re- 
pülését mértani arányokban gyorsítja. 

így történhetik meg az, hogy az 1680-iki fenyegető el- 
lenség már háromszáztizenhat év múlva jelezi vissza- 
tértét, még most száz meg száz miUió mértföldnyi távol- 
ban, de biztosan közeledve. 

Ezen közeledő üstökös észlelésére lett emelve a him- 
malayai csillagda. 

Voltak, a kik nevettek rajta. 

Hogy lehet félni egy üstökössel való összetaíálkozásától 
a földnek ? Az üstökös nem szilárd anyag ; ritkább a mi 
levegőnknél, ha keresztülmennénk magán a magván, ak- 
kor sem tudnók meg, hogy benne voltunk. 

Mások ellenkezőt mondtak. Nem minden üstökös anyaga 
egyforma, vannak üstökösök, a miknek szüárd magva 
képződött már, ilyen volt az 1 811 -iki szeptemberi üstökös. 

Erre ismét bebizonyíták a nemfélők, hogy attól még 
kevésbbé lehet félni, ha egy üstökösnek kemény magva 
van : ez ellen a mechanika szabályai biztosítanak. A föld 
« szabad tengelylyel» biró test, minő például egy pörgő 
csiga. Ha egy pörgő csigára egy kavicsot hajítunk, a csiga 
nem ugrik ki futásából, hanem a kavicsot hajítja tova. 

«De köszönjük szépen », mondák erre a félők, «hogy ha 
épen az én fejemre talál esni s onnan ugrik vissza 1» 

Mások azt mondák, hogy nagyon is lehető a földnek és 
az üstökösnek összeütközése. Látták a Biela üstökösén, 
mily hatalommal bírt ellenében a Jupiter, melyhez közel 
tévedt, e bolygó vonzereje két millió mértföldnyi távolból 
elszakította egy harmadrészét az üstökösnek. A föld is ma- 

aoz fogja azt rántani, ha ilyen közel jön, de azért az 

összeütközés a földre semmi hatással nem lesz, a földnek 
a gőzköre is tömörebb anyag, mint az üstökös, maga a 
légkörünk veti azt el magától; s a föld minden vonz- 
erejének nem lesz hatalma egy egész világot, mely csupa 
hydrogenből áll, a mi sokkal tömörebb légkörünkön ke- 
resztülrántani, valamint hogy nincsen ereje egy mázsa 
olajat lehúzni egy font víz alá. 

Az igaz, mondák az aggodalom tudósai, hogy egy mázsa 
olaj, ha csendesen töltik egy font víz fölé, annak a színe, 
fölött marad ; ha tehát az üstökös anyaga könnyebb lég- 
nembol áll, mint földünk légköre, a találkozás után a mi 
légkörünk fölött fog elterülni, mint olaj a víz fölött ; ámde 
nem felejtendő ki a találkozás esélyéből a mechanikai erő- 
mozzanat, ha egy mázsa olajat magasról zúdítunk le egy 
mázsa vízbe, bizony lemegy az annak a fenekére. Ha egy 
olyan óriási tömeg gáz, minőt az üstökös feje egyesít ma- 
gában, egész függélyesen rárohan gőzkörünkre, bármeny- 
nyivel könnyebb legyen is ennél, a lód-erő hatalmával 
keresztülhatol azon ; s abban az esetben először is azt te- 
heti meg, hogy minden tüdővel ellátott lényt megfojt ; no 
ez még a legkellemesebb halálnem lesz ránk nézve ; de 
másodszor megteheti azt, hogy ő levén a gyorsabb futásu 
(a napközelben ötvenszerte sebesebben halad, mint a föld), 
a vele összekeveredett földlégkört magával viszi s levet- 
kőzteti azt gőz- és légburkolatából ; a mikor azután a leg- 
kínosabb lassú halállal kell elvesznünk, tátogva a maradék 
éleny után, fuldokolva, vérezve orron, szájon, füleken át, 
és nézve, hogy vész el velünk együtt fü és fa, melynek 
viszont a táplálatára szükséges legényt vitte tova az 
üstökös. 

Végre még harmadik eset is van, mely elég valószínű. 
Két test összeütközése meleget idéz elő ; ha az üstökös a 
föld légkörébe csapódik, az ütődéstől a földi légkör élenye 
fellobbantja az üstökös egész tömegét, mely nem lehet 
egyéb, mint csupa gyúlékony gáz. Sebben avilágfelgyujtó 
lángban a föld úgy meg fog olvadni, hogy olyan lesz, mint 

mikor a nap gyűrűjéből kirepült. Nem « ítéletnap* lesz az, 
hanem csak «itéletperez». 

Az államszövetség igazgatótanácsa elég jól ismerte a 
veszélyt, mely az egész földet fenyegeti s gondoskodott 
annak elhárításáról. 

Hogyan ? Az üstökösnek a földdel összetalálkozása el- 
hárításáról ? 

Nem arról. Az ellen emberi erő nem segít. Nincs is szük- 
ség a segélyére. Sőt ellenkezőleg, kívánatos lenne, hogy az 
1680-iki üstökös a földdel annyira összetalálkozzék, hogy 
belejusson ennek vonzkörébe. A kivánságos indokot majd 
elmondjuk alább. De még az összetalálkozásból nem lesz 
összeütközés, mint nem lett a Jupiternek összeütközése a 
Biela-üstokössel, melyet magához rántott. A Jupiter tö- 
megét, annak a kettészakított tistököshözi távolát a föld 
viszonyaival egybevetve, kiszámítható volt, hogy ha a föld 
egy huszadrész naptávolnyira közel jut az üstököshöz, 
még onnan magához fogja azt rántani, ha egyenesen neki 
nem jönne is. Hanem az azért még sem fog hozzá köze- 
lebb jöhetni, mint 30 — 40 ezer mértföldnyire. Miért nem? 
Azért, mert északról jön a föld északi sarka felé, s a hogy 
az északfény kisugárzásaiból kiszámíták, a föld delejha- 
tása ennyire kiterjed ; tehát az első találkozásnál az északi 
pólus eltaszítja az üstököst magától, mely szinte a tevőle- 
ges delejével közelít felé. Ez gyönyörű látvány lesz, amint 
majd az északfény rózsaszín küllői megküzdenek az üstö- 
kös lángkévéivel odafenn az égen. 

Igen! de hátha visszajövet találkoznak össze?! mi lesz 
akkor, ha a föld délsarka a szenvedőleges delejjel lesz for- 
dulva az üstökös felé ? Hát ez sem fog változtatni a hely- 
zeten. Az üstökös jövet fejjel jön elő, s menet lángfarkával 
halad visszafelé, akkor meg a két negatív pólus fordul 
egymásnak szembe s ismét eltaszítja a föld az üstököst, 
ez esetben az igaz, hogy legfeljebb tízezer mértföldnyi 
távolból, mert a délsark negatív deleje sokkal gyöngébb, 
mint az ellentétel. 

Miért tartották tehát kívánatosnak a csillagászok, hogy 
bár olyan közel jutna ezen üstökös a földhöz, hogy ennek 
vonzereje hatással lehetne rá? 

Azért, mert az az üstökös már 1680-ik évi deczember- 
ben oly közel járt a naphoz, hogy csak 32 ezer mértföld 
választotta el tőle. 

Az üstökösök útja pedig nem tökéletes örökké egyforma 
tojásdad kör, mint a bolygóké, hanem spirálé, csigakör, 
mindig szűkül, közeledik a naphoz ; végre bele kell esnie. 
Az 1680-iki nagy üstökösnek az elmélet alapján okvetlen 
bele kell hullani a napba a legközelebbi visszatérése al- 
kalmával. 

A mióta a tízezerszer nagyító lencsék felnyiták az ég rej- 
tettebb titkait, a csillagdákban minden évben észleltek 
két-három ilyen kisebbszerű üstököst, melynek útja nem 
járt túl a Vénuson, s mely a napba beleesett. Ez inter- 
planetáris üstökösök száma igen sok. E hullások támasz- 
ták aztán a napfoltokat, a mint a tömegek áttörték a nap 
fényburkát. 

Az már megállapított ismeret, hogy a napfoltok tá- 
madásának viszont közvetlen hatásuk van a földi idő- 
járásra. 

Mármost, ha egy ilyen egész óriási üstökös talál bele- 
hullani a napba, ki lesz képes kiszámítani a hatást, melyet 
az a földi időjárásra fog gyakorolni ? Nagy zavart fog elő- 
idézni légkörünkben. Lesznek elképzelhetetlen hidegek 
nyár derekán, fagyok, hóesések az aequator alatt, termé- 
ketlen év, zivatarok. Hanem azért mind ez eUen közös 
emberi erővel még megvédhetjük magunkat. 

Mindezen világveszélytől megmenthetnők mind magun- 
kat, mind a naprendszer többi planétáit, a miknek lakói 
épen úgy fognak szenvedni a nagy kataklyzma miatt, ha a 
földünk novemberben találkoznék össze az üstökössel, a 
mikor azt pályájából kifelé rántva, egy hatalmas lökéssel 
eltérítené a veszélyes csigavonalból ; a periheliumát meg- 
szaporítaná egy pár százezer mértfölddel s ismét dolgot 

adna neki valami tízezer esztendőre, a míg azt helyre- 
csavarogja. / 

Ez volna a kedvező esély. De van azután kedvezőtlen 
is, ha a föld deczemberben talál összejutni az üstökössel, 
a mikor annak a pályakörén belül jár s ekkor aztán még 
szorosabbra húzza annak a csigavonalát vonzerejével s 
kényszeríti az üstököst okvetlenül belehullani a napba. 

Hanem hát ez ellen hasztalan minden emberi okosko- 
dás. Készen kell lenni csupán arra a föld lakóinak, a mi 
egyenesen reájuk van bízva, a miről segíthetnek is ; a 
többit elvégzi náluk nélkül az, a ki a világokat forgatja. 

Arra kell készen lenni, hogy lesz egy olyan esztendő, a 
melyben az egész földön köröskörül nem fog teremni az a 
növény, a mi régi hazájában otthon van; Európában nem 
lesz semmi magtermő kalász, Amerikában czukornád, bur- 
gonya ; Chinában elpusztul a rizs ; Indiában lefonnyad a 
kenyérgyümölcs ; Afrikában virágzáskor lehull a datolya ; 
a Szigetvilágban elrohad a batatagyökér : egy esztendeig 
nem ad a föld az embernek enni ! 

Egy ilyen esztendő megelőzéséről kell gondoskodni az 
államok szövetségének. 

S ez nehéz feladat lesz. 

Mikor még két évi járó-égnyi távolra van a veszélyes 
kisértetcsillag a naphoz, a midőn még csak az óriás re- 
fractorok adnak hírt róla, már akkor észrevehető a nagy 
nyugtalanság a társas életben. Pedig még csak a tudomá- 
nyosan müveit népek beszélnek róla, a kik hírlapokat ol- 
vasnak. Hát még majd akkor, a mikor minden ember a 
kerek földön puszta szemmel fogja azt láthatni, mert az 
óriási fényüstök küllői még a túlsó, a felé nem fordult 
félgömb határán is túl fognak nyúlni, a déli félkörön la- 
kóknak úgy fognak azok feltűnni, mintha a földből ki- 
emelkedő tűzbálványok volnának ! És ez a rém látható 
lesz az égen 1999-ik februártól és közeledni fog azon év 
deczemberéig, folyvást nagyobb tért foglalva el az égen, 
fényes nappal is látható rémkép ! 

Mit fognak eainálni az emberek idelent? 

Legelébb is azt, hogy felét a földnek vetetlen hagyják. 
Azt mondják: minek vessünk? úgysem aratunk többé. 
Pedig még ez évben áldott időjárás lesz, gazdag aratás, 
bő szüret, jó bor, jó kenyér. De senki sem fog arra gon- 
dolni, a ki arat és szüretel, hogy valamit megtakarítson. 
Együnk meg, igyunk meg mindent, hisz úgy is elveszünk. 
Mikor a művelt emberek is el fogják veszteni az eszüket, 
hát a félvadak hol keressék a magukét ? Megszűnik az ész 
fegyelme az ösztön ellenében. Visszavadul állatnak az em- 
ber. Az erény, az erkölcs tilalmai széttörnek, féket veszt 
minden indulat ; hiszen egy végzet vár mindenkire, akár 
jót tett, akár rosszat. Kereskedés, közlekedés megszűnik, 
felbomlik a belső rend. Aztán jön majd az éhség. Köve- 
telni fog ott, a hol talál. Az emberek megölik egymást egy 
falat kenyérért, s a civilisatio székhelyein megjelennek a 
kannibálok! Végre betakarja sötét palástjával az egész 
világot az újra hatalomra került vakhit ; visszafoglalja el-' 
vesztett trónját a bigotteria, s a közeledő égi kísértettől 
féltében a világ minden népe menekülni fog aző papjai, 
dervisei, lámái, bonczai, ulémái palástja alá, mely elta- 
karja előle az eget és földet. 

Ez volt a nagyobbik veszedelem a közelgő kataklyz- 
mában. 

Háromszáz csillagda működött ez idő szerint a kerek 
földön. Nagy haladás a múlt századhoz képest, a midőn 
mindössze hetven csillagda állt s azok közül tíz üresen. 

A csillagászróli fogalmat nem körvonalozta többé a tré- 
fás definitio : «egy olyan ember, a ki az eget nézi s a földet 
nem látja ». 

A földi embernek nagyon is szükséges lett tudni, hogy 
mi történik az égben ? 

A csillagász működése nagy befolyással van a mi min- 
dennapi kenyerünkre. 

Az összes csillagdák az államok szövetsége igazgatósá- 
gának rendelkezése alatt álltak. 



Digitized by 



Google 



rv^v-i^5^ 



312 



A csillagdák tudatták a repülőgépek által a keletkező 
zivatarokat, a tengeren járó hajók, előre értesítve a vihar- 
nál gyorsabb járásn gépek által a veszélyről, képesek vol- 
tak az elől biztos kikötőbe menekülni ; a föld valamennyi 
tengerein egy tizedrésznyire szállt alá a hajótörések esé- 
lye, a múlt századéhoz képest. S még az előre meg nem 
óvhatott hajótörésekből is kiszabadíták az embert magát 
a segélyül siető légjárók ; emberáldozatot ritkán kapott 
már a tenger. 

Azután a csillagdák közölték egymással s a központi 
ohservatorimnmal mindannyian légtüneti észleleteiket, 
azoknak összevetéséből az időjárás változásai az egész föl- 
. dön előre megjósolhatok voltak ; ha a grönlandi csillagda 
' jéghegyek elszakadásáról értesített, ha a délamerikai csil- 
lagdák az Andes-hegyeken megjelenő fellegpalástról tudó- 
sítottak, ha az astrachani csillagászok nem láthattak a 
nappali ködtől, bizton előre tudható volt, hogy első eset- 
^9en tartós hideg északi szelek, a másodikban huzamos 
' esőzés, a harmadikban hosszú aszályos rekkenő meleg kö- 
vetkezik, -s a termelő, a kereskedő, az utazó a szerint in- 
tézhette munkáját. 

Az observatoriumok egyébbel is foglalkoztak. Központjai 
voltak minden világrész és ország időjárási termelési tu- 
dósításainak. Az államszövetség igazgató tanácsa általuk 
folyton figyelemmel kisérhette, minő a vetések állása, 
minő az aratás eredménye a kerek földön ? Bor, búza, 
gyapot, kávé, czukornád minő termést adott ? s e tapasz- 
talatait nem tartá titokban, nem zsákmányolta ki egy or- 
szág, egy kaszt, vagy egy világrész javára, hanem sietett 
minden nemzet nyelvén azonnal közzé tenni, hogy min- 
den termelő és kereskedő tudja tájékozni magát, mely 
árúczikknek fog emelkedni, melyiknek szállni az árkelete ? 
Nem olyan bolondság ez, mint a milyennek előre látszik. 
A világnak, mentül jobban szaporodik és civilizálódik 
az emberiség, legnagyobb panasza marad a munka és az 
éleljniszer közötti örök harcz^ 

Majd az panaszkodik, a ki termel, majd az, a ki fogyaszt. 
Egyik esztendőben magasra felmegy az élelmi szerek 
ára, akkor a termelő vigad ; de annál jobban zúgolódik az, 
a ki munkája után megszabott fizetést húz, mert az ő fize- 
tése nem emelkedik együtt a kenyér árával. 

Másik esztendőben megint nagyon lemegy a termelt 
árúczikkek váltságdíja, akkor meg az vigad, a kinek ren- 
des fiizetése van, s a termelő szomorkodik, mert az ö adója, 
adóssága, szükségei nem zsugorodnak össze az élelmisze- 
rek rovatával együtt. Yagy az egyik ember szerencsétlen, 
vagy a másik. 

S a kettő között még azután van egy harmadik osztály, 
a kereskedőké, mely ez örök hazárd játékában a természet 
szeszélyeinek vagy gazdagodik, vagy bukik, de biztos ta- 
lapot nem tud maga alatt teremteni. 

Az államok szövetsége e nagy baj enyhítését tűzte ki 
legfőbb feladatául. 

Az államok nem hevertettek többé annyi milliárdokat 
gyümölcsözetlenül aranyban, ezüstben, pinezeboltjaik 
alatt, mint XlX-ik században ; hanem hevertették kincsei- 
ket a helyett a nagy államraktárakban elrakott élelmi 
czikkekben. 

Mikor roppant termés van egy országban, egy világ- 
részben, akkor azt mondják, hogy az zsírjába fullad; pe- 
dig dehogy fullad ! úgy felissza maga körül a zsirt, hogy 
a zsír húzza a rövidebbet. Együnk meg, igyunk meg min- 
dent, hisz úgy is rajtunk vész. Ez akkor a jelszó. A másik 
esztendőben aztán szükség van, akkor koplalunk. 

Arra, hogy egyes ember, egyes család legyen takarékos, 
ahhoz nagy nevelés, megszokás, hajlam, apa, anya, gyer- 
mek és cselédség egyetértése szükséges. Hogy ez a ma- 
gántakarékosság általánossá legyen, azt soká fogja az 
emberiség elérni. Henem az államok lehetnek mindenki 
számára takarékosak. 

Mikor gazdag termés van, az állam nem engedi, hogy 
jEizt elprédálják, hogy az élelmi czikkek árát a szégyenle- 

tig leverjék, hogy vevő hiányában mindent felzabáljon a 
telhetetlen népgyomor, a mi megenni való, hanem közbe- 
lép az állam, megnyitja a kincstárait és raktárait, amazo- 
kat kiüríti, emezeket megtölti. 

Mikor ismét rossz esztendő volt, az állam nem engedi, 
hogy a kenyér árát a rémletekig fölverjék, hanem meg- 
nyitja tölt raktárait, piaczra bocsátja az áldott évek fölös- 
legét s ismét megtölti a kincstárait. 

Hisz ezt már a Fáraók idejében is gyakorolták. 

E feladat mellett az államvezetők természetesen kény- 
szerítve lesznek sokkal többet forgatni a kezeikben a po- 
litikai számtant, statistikát és egyéb reáltudományokat, 
mint a közjogot, stratégiát és diplomatiát, s mikor valahol 
minisztert keresnek, üem azt fogják kérdezni, hogy ki a 
legjobb «speaker»? 

Ily szabályozott raktári rendszer mellett lehetségessé 
van téve az államszövetség igazgatóságának, hogy egy 
évben oly tömeg élelmi szert halmozzon össze a föld min- 
den részén, mely két évre elég. 

Nemcsak a szántott föld szolgáltatja ahoz a maga illet- 
ményét. A borassus pálma, a szágópálma, Amerika dió- 
termő fái száz millió ember számára évekig eltehető ter- 
mést adnak. A savannakon leölt vad-bivalyok húsa, pem- 
mikának elkészítve, esztendeig eláll. Az óriás folyamok, a 
tengerek besózott és szárított halai, teknönczei, tonnákba 
elrakott puhányai roppant tartalékot képeznek az éhség 
asztalán. Az emberiségnek, ha az összes államai szent 
szövetségében egyetért, ha takarékos és mértékletes tud 
lenni, még az is hatalmába van adva, hogy egy egész esz- 
tendőt el bírjon viselni, melyet valamely csillagjárási 
katastropha az egész földre nézve meddővé tett. 

E rendszer idegzetét képezték a földön mindenütt el- 
helyezett csillagdák és azoknak mint egy központi gerincz- 
agya volt a himmalayai, mely minden ködön felül emel- 
kedve, a többieket tapasztalatairól értesíté. 

Hogy építek oda e huszonhétezer lábnyi magasba e 
csillagdát? 

Annak minden alkatrésze vasból és messingből volt 
öntve. 

A darabokat készen vitték oda. 

Az épület tervét verseny útján fogadták el s akkor az 
államszövetséget alkotó minden országra rábízatott, hogy 
a rá eső részt készíttesse el hozzá. 

Az államok a hajdani emberölő gépek, az ágyuk anya- 
gát használták fel e czélra. Megönték ágyúikat csillagdá- 
nak. És mikor az egyes darabok készen voltak, oly tökélyre 
volt már emelkedve a technica, hogy a húsz különböző 
államban készült alkatrészei egy épületnek, az összerakás- 
kor tökélelesen egymásba illettek. 

Ehhez a csillagdához aztán nemcsak élelmi szert, vizet 
és meleget, de még levegőt is mesterségesen kellett elő- 
állítani, hogy a benne működő csillagászok kényelemben 
és zavartalanul működhessenek : a kiknek aztán volt is 
annyi fizetésük, mint egy hajdankori püspöknek. 

És ez a csillagda volt aztán a megfordított Bábel ! A né- 
pek egyetértésének tanújele ! Élő bizonysága annak, hogy 
az újra kizöldült földnek, az egymással kibékült nemze- 
teknek, e találmányokban gazdag, istenhez közel emelke- 
dett gyönyörű földi világnak semmi világromlás által el- 
múlnia nem lehet, nem szabad, nem szükség. 

Az ember vitázott az Istennel a maga világának fen- 
maradásaért s megállt égre emelt arczczal, hogy elvitassa 
az « Ítéletnapot)) ! 



HAECZ AZ EGI TESTEK KÖZÖTT. 

Az egész földön csak két olyan nagy távcső létezett, 
mely tízezerszer nagyít. E roppant hengerek remekül 
szerkesztett gépekkel voltak összekötve, hogy egyetlen 
ember tetszés szerint igazíthassa őket minden irányban. 

Az egyik a himmalayai, a másik a vandiemenslandi csil- 
lagdában volt felállítva. A természetbúvárok e két helyet 
" k ki századok óta mint legszebb égtájképeket, 
hara és Tibet ege alatt hull a legtöbb tűzgolyó, ott 
k keresztül a legérdekesebb meteorok, a szivárvány 
n színeiben, zöldek, veresek, sárgák legkivált. Az 
í lerajzolt tűzút néha félóráig ott látható még az 
on mozdulatlanul. E helyről látni meg azt a foltot 
3n, melyen semmi csillag nincsen : a kigyós jegyé- 
!l múlt századbán még két ilyen sötét lyuk volt az 
a második skorpióban. Tökéletesen fekete foltjai 
lek. A XX- ik század vége felé a skorpió e sötét foltja 
té azt a nevezetességét, hogy még híresebbé legyen 
il, hogy fenekén egy csillag-ködfolt jelent meg. Ezt 
'oltót még a két távcsö-leviathán sem birta alkat- 
re felbontani. — Pedig azok már akkor csodadolgo- 
lutogattak az embernek, miket Herschel, Humboldt 
átnoki sejtelemben érintett. Felfedezték a kettős na- 
íötét központi testét, melyet azok megvilágítnakj 
) forogva, feltörték a tejutat, kitanulva a csillag- 
útját, melyek egymással szemben keringenek; a 
csillagködökben felismerték a világunkon kívül eső 
t, a külső tejutat, mely azt a belsőt körülfutja, 
randiemenslandi refractor figyelemmel kiséré a cso- 
Magelhaen-felhöketw, azt a két fénylő ködfoltot, mik 
íső alatt, mint myriadjai a ködcsillagoknak tűnnek 
^ymáson keresztül-kasul bolyongók. Egy világrend- 
3supa üstökösökből, melyben nincs sem nap, sem 
5, se « csillagikra,)) a hogy elnevezek, századokról- 
ira észrevehetőleg tömörül; egyszer bizonyosan 
ialálkozik a központban, egy erősebb tömeg a többit 
hoz rántja s támad a csillagköd helyén egy új nap, 
sőrendü csillag. E nagy távcsővek felderítek, hogy a 
ír holdjainak gőzkörük van, s így azokon élet és 
3zet, a mi a föld holdján nincs, 
ikorpióban ismert sötét folt megzavarása után a viz- 

öntő égűrót aamál nagyobb figyelemmel kísérek a csillagá- 
szok. A század vége felé a himmalayai csillagda fegy 
huszonketted rangú csillag megjelenését jelezé a kigyós 
sötét foltjában a többi csillagdáknak. Bár a távirda elég 
gyorsan közié a hirt : a többi csillagdák közül egyik sem 
volt azt képes észrevenni. Következő éjjel aztán meglát- 
ták azt valamennyien; de nem mint huszonketted, ha- 
nem mint harmadrendű, puszta szemmel is könnyen lát- 
ható csillagot. Harmadnapra már elsőrendű csillag ragyo- 
gott azon a helyen, mely egyre fényesebb lett ; felülmulta 
a Syriust, míg végre oly tündöklővé lett, mint Venus tel- 
jes fényében. Ez volt a nagy égi űr kitöltője. 

Már most ha e csillag fényének millió évek kellettek, 
mióta a föld megalakult, hogy sugarai, perczenkint 40 
millió mértföldnyi gyorsaság mellett, idáig jussanak, és 
még ily emberi felfogást kigúnyoló távolság mellett is 
legelső csillagul tűnik az fel : akkor az nem lehet más, 
mint a ((központi nap». A világ középpontjának sugarai 
érték ezúttal a földet. 

A tudás a legalsó néprétegekbe is el volt már akkor 
terjedve, sa ((központi nap» megjelenéséről minden pia- 
czon szerte beszéltek. A nagyszerű égi tünemény, mely 
naplementekor az európai égen keletről támadt fel, izgal- 
mas hatást idézett elő a népkedélyben. Egy rész azt 
vitatta, hogy ez záloga annak, hogy most már a föld is 
megnyerte fölavattatását az égbe: íme a teremtő Isten 
székhelyét látjuk színről-színre, jobbak leszünk, boldo- 
gabbak leszünk ezentúl. Mások az ellenkezőt sejtették: 
betölt ek a föld napjai ; végződik a millenium : a végitélet 
van hátra. 

Voltak osztályok, miknek érdekében állt az utóbbi fel- 
fogást táplálni. A kik legtöbbet gondolnak a földi örö- 
mökre és saját gyomrukra, azok legjobban szokták a né- 
pet ijesztgetni Istennel és a föld gyomrával. 

Most következett még a közelgő üstökös rémjelenete. 

Mikor azt még csak a legnagyobb távcsővek észlelhet- 

ték, annak az alakja nem különbözött a naprendszeren 
belüli üstökösökétől. Egy nagy ködgomoly, közepe felé 
mind tömörebb, fényesebb ; minden fényfark nélkül. 

Abban az évben, melyben megpillanták, közeledése 
igen lassú volt. Fél év telt bele, míg az üranns pályájáig 
eljutott. Itt azonban egyszerre, a mint a naprendszer 
bolygói közé került, az eddig körös-körül burkoló fényköd- 
tömeg elkezdett hosszan végig nyúlni róla ; először mint 
egy zacskó, azután hosszú farkalakban, mely két végén 
kétfelé nyilt és kétfelé hajlott. 

Ekkor aztán a futása is gyorsabbodott. 

Mi okozza a visszamaradását a ködszerű tömegnek a 
nap közelében? A nap deleje. Az üstökös fényfarkának 
tengelye a napig mephosszabbitva, ennek egyenesen a 
központján megy keresztül. És igy az üstökös maga is 
delejes. Két ellentétes erő gyúrja őt ott az égen ama 
fenyegető rémalakká; egyik a nap vonzereje, mely körül- 
csóválva visszatérni kényszeríti, másik a nap delejessége, 
mely visszataszítja. A gázok, a mikből az a nagy köd- 
tömeg áll, delejjel bimak, mik a nap egyenlő delejétől 
futni akarnak. 

Hanem az üstökösnek magva is van, mely nem ereszti 
a gázokat. 

Mi az a fényes mag? Folyadék? sűrű gáz? vagy por? 
vagy felleg? 

Eddigelé minden üstökös magván keresztül meg lehe- 
tett látni az álló csillagot, mely előtt elment, a nélkül, 
hogy annak fényében sugártörést okozott volna. 

Az 1999-iki üstökös más alkatú. 

Ennek a feje már tökéletes körrajzu gömb, világosabb 
és sötétebb sávokkal, szélei nincsenek köddé elmosódva : 
egy tömeg az, gömbje előtt félhold alakban tol maga előtt 
egy tőle különvált fényburkot, s tűzfarkát három sötét 
csík szakgatja meg, el-elválasztva azt testétől. 

Mikor az az üstökös sphserájával egy álló csillag előtt 
elmegy, annak a fénye keresztül látszik ugyan rajta : de 

ime — sugártörést szenved. A csillagászok bámulva ész- 
lelik, hogy annak az üstökösnek a magva már folyadék : 
a víznél könnyebb; körülbelül olyan, mint a sűrített 
széneny. 

Ez már nem « semmi » többé. 

A mint még közelebb jön, két új fény sugárküllő nyo- 
mul ki belőle két felől, mely a kettős tűzfark elé hajol ; 
úgy tűnik most fel, mintha négy lánguszálya volna, mik 
közül a két szélső észrevehetőleg huUámzani látszik, mint 
a kígyózó láng. A csillagászok kétféle fén3rt vesznek rajta 
észre, a polarizáltat, a nap vissza vert fényét, és az ön- 
sugárzatot. 

Most már mindenki láthatja az égen puszta szemmel, a 
ki az éjszaki félgömbön lakik. 

Hogy e roppant tömeg, mely a naprendszerbe beavat- 
kozott, minő hatást idézett elő ? azt a földi csillagászok 
legelébb is a többi bolygókon észlelhették. 

Legelőször a Neptun pályáját szelte keresztül. Ez a 
naprendszer legkülső bolygó csillaga, akkor hatszáznegy- 
ven millió mérföldnyi távolban volt a földtől. Már akkor 
a nagy távcsövek jól megismertették a bolygó alakját, me- 
lyet csak a múlt században találtak fel, elébb tudományo- 
san számítva ki létezését az üranus, Saturnus és Jupiter 
koronkénti pályazavarásaiból. Ennek is gyűrűi vannak, 
mint Satumusnak s egy holdja, mely öt nap alatt kerüli 
meg a földnél huszonnégyszerte nagyobb területű égi 
testet, úgy, hogy ezt a holdat a Neptun lakói repülni lát- 
ják az égen, mint egy meteort. — A Neptun távolában, 
még nem volt az üstökösnek lángfarka, homályos tömege 
fénylő középponttal alig észlelhető lassú haladással köze- 
líte felé. Azonban a Neptun haladása még lassúbb, hat- 
szorta csendesebben futja körútját, mint a föld. Száz- 
hatvannégy földi esztendő kell neki, a míg egyszer körül- 
futja a napot. Van-e ott ember, a ki egy telet és egy 
nyarat megért ? De hát van-e ott nyár ? Ne aggódjunk 
most azon. A Neptunban lakók nem fáznak : annak a 

lakói még most az olvadt gránit, a folyó bazalt s a va- 
júdó földkebel érczei : az még egy izzó csepp. 

A Neptnn és az üstökös lomha futásában keresztül 
szélé egymás pályáját, a nélkül, hogy találkozót adtak 
volna egymásnak. Legnagyobb közelségük tíz millió mért- 
földnyi volt. De mégis annyi változást észrevették a csilla- 
gászok a Neptunon is, hogy a külső gyűrűje a belsőtől 
messzebb távozott. 

Az üranus közelében már a zacskóalaku idomot vette 
föl az üstökös ; de ez a bolygó is oly távol esett tőle, hogy 
egy kis pályazavaráson kívül egyébb hatást nem gyako- 
rolt rá. 

Mind a kettő viszont az üstökös pályáját téríté el alig 
észrevehetőleg ; de a csekély eltérés is elég volt arra, hogy 
az üstökös útját a legközelebb következő Saturnushoz egy 
millió hatszázezer mértföldnyire közel vigye. 

Már ezt a látványt száz meg százezernyi távcső kisórte 
figyelemmel e földön. A földteke túlsó oldaláról siettek 
fel az északi félgömbre e mennyei tragoediát szemlélni : 
az emberiség java egész éjjel ébren volt. 

Meg is érdemiette a látvány : mert míg a világ fennáll, 
ezt a tüneményt nem fogja többé látni ember^ A csillagá- 
szok előre megjósolák, hogy ha a nagy üstökös oly közel- 
ben fog elvonulni a Saturnus mellett, akkor a csillagról 
az azt körülfogó gyűrűknek le kell pattanniok, s a szétszórt 
gyűrű keringő darabjaiból lesznek a Saturnus körül új 
holdak. így támadhatott körüle az eddigi hét hold is. 

A Saturnus távolában az üstökösnek már paszta szem- 
mel látható alakja volt. Feje úgy tűnt fel, mint a Venus, 
ha vékony felhő takarja és fényfarka már akkor kétfelé 
volt válva. Még most nem volt ijesztő, csak érdekes lát- 
vány. Érdekes különösen a nagy refractorokban. 

Márczius utolsó két napján volt az üstökös a Saturnus- 
hoz legközelebb. 

A Saturnuson nem volt semmi delejes kisugárzás ész- 
lelhető. Még az is izzó állapotban van. 

Annálfogva a két csillag vónziereje egy harmadik ellen- 
erő zavarása nélkül hatott egymásra. 

Márczius huszonnegyedikén minden csillagdából azt 
jelezték, hogy a Satornus gyűrűi az üstökös felé meg- 
nyúló ellipsist kezdenek fölvenni. 

E percztől fogva egy távcső sem maradt őrzetlenüL 

A csillagdák nagy telescopjai nappal is láthatóvá tevék 
a két csillagot. 

Márczius huszonötödikén este hét órakor jelezé a him- 
malayai csillagda, hogy a Saturnus gyűrűi az ecclypticára 
való elhajlástól nevezetes visszatérést mutatnak : a Satur- 
nus tengelye visszanyeri a függélyes állást pályaköréhez. 

Ebből kitűnik, hogy a tengelyelhajlást a pályakőrhöz 
függélyes vonalból a bolygóknál a közelükben elhaladó 
nagy üstökösök okozhatták. — Most ez helyrehozta az 
előbbeninek a vétkét. Tehát az üstökösök nemcsak zavart 
tudtak előidézni, hanem rendet is helyreállítani. Egy ilyen 
szolgálattétel a földnek is sok baját megorvosolná. Idő- 
szakaink különbségének oka a földtengely féh-ehajlása. 

De még egy más szolgálatot is tett az üstökös a Satur- 
nusnak. 

Ha e csillag gyűrűje, mely csak olyan tömör anyag, 
mint ő maga, együtt hűlne ki a bolygó felszinével, akkor 
annak az egyenlítőjén köröskörül volna egy holt zóna : 
egy földöv, melytől az eget egy átlátszatlan, semmi sugárt 
át nem bocsátó holt tömeg örökre elzárja ; ott nem volna 
élet és tenyészet soha. — E sötét árnyat lehetett látni a 
Saturnus gömbjén. 

Márczius huszonhatodikán repülte be a hír a villany 
szárnyain a kerek földet, hogy a Saturnus fényabroncsa 
lepattant. 

E tüneményt, keletkezése pillanataiban csak a föld 
naptól elfordult részein láthatták, a hol már akkor éjszaka 
volt. — A hol egy óra múlva esteledett be, ott már a táv- 
csövek előtt nem állt a Saturnus hármas gyűrűje, hanem 
a helyett tizenkét fényes gömb látszott körüle, melyek 

Jókai : A jovo Bzáz«d regénye, IL "1 

közül nyolcz észrevehető sebességgel távolodott a bolygó 
központjától; megannyi ujonalakult hold. — E holdak 
legnagyobbika hat napig repült kifelé a megindító lód- 
erőtől hajtva 8 nyolczszázezer mérföldnyire távozott el a 
Saturnustól : akkor aztán megkezdé a többiekkel együtt 
bolygója körüli pályafutását. 

A Satumus, gyűrűi felbomoltával, a holdakban leggaz- 
dagabb bolygója lett a naprendszernek. E nagyszerű szét- 
robbanásnak bizonyosan megfelelő világrendítő hangja is 
volt, mely a világsBterben képes tovább terjedni, egykor 
fültompító zúgással fogja meglepni a földlakókat ; hanem 
azt csak a jövő század ivadékai hallják meg. A hangnak 
a Saturnustól a földig eljönni kell nyolczvan esztendő. 
E találkozás azonban magának az üstökösnek pályafolya- 
mára is határozó befolyást gyakorolt; oly perturbatiot 
idézve elő abban, hogy a míg az addigi futása szerint a 
földdel való találkozása az üstökös pályakörén kívül esőnek 
számíttatott fel, a megváltozott irány miatt most már 
ai^nak okvetlenül az üstökös pályakörén belül kellett meg- 
történnie. 

Május közepén már a Jupiter útját szelte keresztül az 
üstökös. 

Fénykisugárzása már akkor két szélességi fokot ért át 
az égen. 

A földpályán kívüli négy asteroid akkor mind a nap- 
közelben volt s ezúttal nem találkozhatott az üstökössel : 
hanem annál inkább észlelhető volt annak hatása a nap- 
távolban álló Jupiteren és Marson. 

Mindkét bolygónál, a mint az üstökös közelített feléjük, 
szokatlan delejes kitörések voltak észlelhetők. A Jupiter 
északfényének kisugárzása a legelső holdjáig elhatolt, s a 
Marsból északfény és délszakfény sugárzott ki egyszerre, 
rövid időközöket tartva lelohadásában. 

Azonban a Jupiter nem jutott közelebbre az üstököshöz 
tizenhat millió mértföldnyinél s a távolból nem zavarta 
azt meg felvett útja irányában. A Mars pedig gyorsan 

menekült előle. E kis planétának, mely alig nagyobb, 
mint a Jupiter legnagyobb holdja, nem volt tanácsos az 
égi szörnyeteggel elfogadni a tornát ! 

Az egész földkereken, valami rendkívüliség volt észlel- 
hető az időjárásban. A déli féltekén oly meleg volt a 
nyár, hogy január elsején a délsark két legszélső tűz- 
hányója, az Erebus és Terror a tetejéig fedve volt friss 
zölddel. — Utolszor azonban. — Ez év deczemberében 
már a délsark vidéke hiába fogja várni a nyarat. Neki az 
örök tél jut. 

És gazdag termésű év Ígérkezett. Az első aratást ez év- 
ben Tasmaniál?an kezdték. Február derekán van Diá- 
mén sland, új Caledonia, Austrália déli vidéke annyi ten- 
gerit, rizst és batatát termelt, hogy az egész szigetországot 
el lehetett volna látni két évre. 

E szigetország lakóinak sorsát azonban nem csupán az 
élelmezési gond fogja eldönteni. 

A hogy a Saturnus példája megmutatta, az üstökös 
közeljutása a bolygó tengelyének visszahajlítását eszkö- 
zölheti. Ez üstökös nem azon égi vándorok egyike, a mik- 
nek tömege legfeljebb a föld ötezred részét képezi, ez a 
földdel egyenrangú tömeg. 

Ha közelléte által a föld tengelye csak annyira is vissza- 
hajlik, mint a Saturnusé, ekkor kiszámítható, hogy a föld 
északi részén a meleg égöv izotherméinek kigyóvonala 
Európában Odessától a Kárpátokig, Csehországig, Berli- 
nig fog felvonulni; a britt szigeteknek olyan climájuk 
lesz, mint dél Austráliának; egy hónapig tartó fagy nél- 
küli téllel. Oroszország területe mérsékelt égalj alá kerül, 
a Newa azontúl csak ritkaságképen fagy be s Szentpéter- 
várott csak annyiszor fognak szánkázhatni, mint most 
Budapesten. Nálunk a tavasz kezdődni fog februárral: 
földünk megismerkedik a tropicus esőszakkal; pálma, 
kenyérfa, gyapot meghonosul Európa közepén, ismeret- 
len tünemény lesz a késői fagy; a jeges tenger elveszti ki- 
terjedését ; a Behring szoros Ázsia és Amerika közt meg- 

nyílik, az északi tengeri út felszabadul, s egy egész nagy 
terület, melynek csak hat heti nyara van, melyet csak az 
iramszarvas és jeges medve látogat, felszabadul a föld- 
mívelés és baromtenyésztés számára : egy akkora terűlet, 
mint négyszer egész Európa. 

Ámde ugyanakkor a föld déli féltekéje sülyed bele a 
hosszú tél szakába. 

A huszadik szélességi fokig nyolcz hónapos lesz a tél, 
siberiai gyorsan átfült nyárral ; s a déli jeges tenger előre 
nyomul jégbérczeivel, lakhatlanná téve a közelében eső 
szigeteket. 

A földlakók nagy szerencséjére a déli sark környéke 
csupa tenger. A tenger meleg áramlatai egy részt enyhi- 
tendik a telet, másrészt nem lesz ott minek megfagyni. 
Alig van ott kárbaveszendő föld, mely addig gabonát ter- 
mett, s azontúl izlandi mohot csupán. 

De nagy átalakulás alá kerül egész Ausztrália ; a sziget- 
világ : Dél-Amerika, Afrikával együtt. A hő égalj felőlük 
odább vonul s kapnak helyette olyanforma mérsékelt ég- 
aljat, a minő most minket befed : esős őszt, hideg tavaszt, 
növényaltató telet. E megváltozott éghajlat alatt az a nép, 
mely most ott lakik, vagy kénytelen lesz elfogadni a civi- 
lisatiót, minden követelményeivel együtt, vagy lassankint 
elfogyni és helyet adni az életerős fajoknak, melyekkel 
versenyezni nem bir. Meztelenül őgyelgő embert nem tűr 
el többé a föld, s dologtalan embernek nem ád többé enni. 
Népfajok, melyek az emberiség nagy czélját előmozdítani 
nem tudják, elmúlnak maguktól. Nem irtja őket senki, 
nem szorítja le velük, mint tökéletlen alkotásokkal. Vagy 
pedig támad közöttük egy-egy vezérszellem, ki felkölti 
fajában a tetterőt, a vágyat az élet után; a tudás szomját, 
a tökély utáni törekvést, s akkor nekik sem lesz mostohá- 
juk a föld ; betöltik azt s az eltartja őket. 

E csillagászi kiszámítások oly csalhatatlanoknak látszot- 
tak, hogy ezeknek az álapján nagy tőkékkel rendelkező 
földvételi társulatok alakultak, melyek roppant területeket 

vásároltak össze a lappon vidékeken Archangelszk kerüle- 
tében, a tunguz és samojéd pusztákon az orosz kormány- 
tól s az amerikai « nagy-rabszolga tó* környékén, az Al- 
jaske tartomány fensikjain : haszon nélküli, kopár, örök 
fagy lepte sivatagokat most ; — kenyértermő pihent szűz- 
talajt majdan, ha a nap sugarai átmelegítik. E most kopá- 
ran fekvő rideg sivatagoknak értéke húszszorosán felül- 
haladja a világ minden államainak összes adósságait. 
Akkor Siberia lesz a föld éléstára, s a földmivelés felvirá- 
goztával egyúttal kifogyhatlan kincstára a bányászat min- 
den termékeinek, a hajdani számkivetés elátkozott kinha- 
zája a vállalkozók Eldorádója lesz majdan . . . 

A legszebb tavasz következett Európában és Ázsia, 
Amerika mérsékelt délövi országaiban, egyidejűleg a 
gyümölcstermő őszszel a déli féltekén. A Capföldön a leg- 
zamatosabb bort szüretelték abban az april hóban, mely- 
ben Európában a kankalin és az orgonafa virágzott, s 
mikor itt az első cseresnye piroslott a fákon, akkor szed- 
ték az utolsó termést a Tűzföld pangifáiról. 

A gyors közlekedés mellett az ember átjárhatott az ősz- 
ből a tavaszba mindennap ; átrepülve az örök nyár örök- 
zöld rónáit. 

Május hóban már csak tizenöt millió mérföldnyire volt 
az üstökös a földtől. 

Még most sem volt az egyéb egy szép csodálatraméltó 
égi tüneménynél; legyező alakuan szétterjesztett sugár- 
farkaival egy páva csillag! 

E legyező alak arra a vitára adott alkalmat, hogy ez nem 
az 1680-iki, hanem az 1744-iki üstökös, annak volt hat- 
szoros farka. Az üstökös fénykisugárzása azonban a nap- 
közelben támad; a Halley-féle üstökös valahányszor vissza- 
kerül a föld közelébe, mindig más alakot hoz magával. 

Még most senki sem rettegett tőle. «Jó bor lesz az 
idén;» ez volt a jelszó közeledtére. Döghalált, éhséget, 
háborút senki sem jósolt belőle: az északi hemisphaerium 
lakóinál győzött már a babona felett az ismeret. Megálla- 

rendes időjárás mellett a járványok is szünetéltek, 
og emberek egészségesek is. Pénzzavar, ország- 
os eholera együtt járnak. Most távol voltak. Bőség 
nden piaczon ; termény és pénz élénk forgalomban ; 
olt minden embernek elég s jutalma érte. 
rszágos költségvetések mindenütt többletet mutat- 
evételekben. 

igyar pénzügyminiszter jónak látta az adót egy- 
lával leszállítani, 
asban már oly közel jött az üstökös, hogy fényes 

is lehetett látni az égen, gyönyörű látvány volt 
1, szokatlan phosphorfényű fejével, 
nap közepe táján azonban a passat szelek meghoz- 

az általános esőzést, melynek értékét csak a mezei 

tudják megbecsülni ; aratás előtt három-négy napos 

tán még néhány napi borongós idő ; ettől telik meg 

z szeme, ez hajtja csőbe a tengerit, növeszti a bur- 

, megindítja a gyümölcstermést; hanem boszantja 

.gászokat. 

napig csupán a himmalayai csillagda tudósításai- 

esült a világ az üstökös útjának phasisairól. 

k értettek hozzá, a naponkint háromszor közzétett 

on aggályosan csóválták a fejeiket: az üstökös már 

spulni, de szökellni látszik. 

•e június 25-kén egy északi szél elfutta a felhőket, 

api bujósdi után ott állt ismét az üstökös az égen. 

nily szörnyű alakja volt már ekkor! 

ha napról-napra észlelhették volna közeledését, 
)kták volna azt ; de az egy hét előtti tünemény után 
óriást látni az égen, mindenkit megdöbbentett, 
fc már a sugárküllői tíz ágra szakadva, a fél eget lát- 
: beborítani; a legkülső fénykévék puszta szemmel 
evehető lobogó mozgást árulva el. 
az üstökös a naptávolban tíz lábnyi lassúsággal 

a naprendszerbe jutva haladása mértani arányban 
izik, míg végre a napközelben perczenkint ötven- 

három mórföldet repül. Hét nap alatt öt millió mérföldnyi 
utat tett az égen : annyival közelebb jött a földhöz. 

Az üstökös feje a gönczöl csillagképletében állt már, 
mig két középső lángfarka a keleti láthatár alatt tűnt el* 

Gyönyörű látvány volt maga az üstökös feje ily közelből. 

Az üstökös egy élő csillag. Nemcsak halad, de mozog is. 
Fejlődése szemmel látható. 

Pénytekéje tízmillió mérföldnyi távolból akkorának lát- 
szik, mint a hold. Csillagászi felmérés szerint átmérője 
hatszorta nagyobb, mint a földé. E fényteke után húzódik 
a lángüstök, mely a hány ágat képez hátul, elől annyi ré- 
tegben burkolja körül a csillag gömbjét. És e rétegek 
mozognak. A gömbnek nap felől elfordult részén teljes 
sötétség van : egy fekete ür látszik, a háta mögött elnyúló 
lángkisugárzást megszakítva. A nap felé fordult részét 
pedig fényudvarok körítik. 

De e fényudvarok sokkal tündöklőbbek, mint a hold és 
napudvar ; öt-hat rétegben következnek egymás mögött, s 
egyik réteg szüntelen tolja a másikat előre szemlátomást. 
A legkülső udvar, míg egyre tágul, s szélesebb félkört fog- 
lal el, lassankint szivárványossá lesz, külseje veres, mellső 
íve kék. Es egyre tágul. Egyszer aztán szélei megszaka- 
doznak, kifelé sugárzó fénykévekre bomladozik, mik szét- 
sugárzanak, mint az északfény lángoszlopai s azzal elmú- 
lik. Nyomában jön a másik fényudvar, és azután a többi, a 
végtelenig, szakadatlanul. Egyik szivárvány a másik után 
terül szét az égen ; míg az álló c^Uagok, miket az üstökös 
eltakar, keresztül ragyognak a szivárványokon, az üstökön, 
s magán a csillag fényes holdgömbjén. 

És ez a fénytányér maga sem pihen : benne fénylő és 
sötét egyközpontu körök váltják föl egymást s magva 
intensiv fénynyel, önkisugárzással bír, a mit bebizonyít 
fényes nappal az által, hogy míg olyankor a fényfarka és 
szivárvány udvarai eltűnnek, maga mint önfényü csillag 
ragyog a nappali égen. Az üstökös központjában tehát 
tömörülési önfényteremtő műveletnek kell végbemenni. 

Azon kiszámítás után, hogy az üstökös golyója a föld 
hatszoros átmérőjével bír s hogy az naponkint hét, nyolcz- 
százezer, később egy millió mérföldnyi gyorsasággal köze- 
ledik a föld felé, s e gyorsasága végre négy millió mér- 
földnyire fog emelkedni naponkint, a legkalandosabb tér 
nyílt a földteke írástudó népeinek, hogy képzelmük sze- 
rint alakítsák maguk előtt azt a jövendőt, mely a legkÖ2e- 
lebbi napokban várakozik rájuk. 

Ha az üstökös feje hatszor akkora átmérőjű, mint a 
föld : akkor az a találkozás perczében egészen körül fogja 
a földet ; harminczhat perczig benne lesz a föld az üstökös 
magjában. A találkozást megelőző napon az északi hemis- 
phaeriumon nem fognak látni égboltozatot : azt egészen 
kitölti az üstökös ; az északi szélesség negyvenedik fokáig 
a láthatáron csak egy boltozat lesz : az üstökös fénytáb- 
lája. 

Ha a föld a hozzá közeljött tekét, tán delejerejével, el- 
taszítja magától, a sokkal sebesebb rohanású roppant 
tömeg mégis kétféle hatást fog gyakorolni a földre. Az 
egyik hatása lesz a föld saját tengelye körüli forgására. 

Ha az európai félgömb felől suhan el az üstökös 
tekéje a föld mellett, akkor oly gyors körforgást fog a föld- 
nek ezzel kölcsönözni, hogy négy órából fog állni egy nap; 
ha pedig az amerikai félgömb felől fut el mellette, akkoi 
megfordítja a föld körforgását, s azontúl nyugaton fog 
felkelni a nap és keleten lemenni. Ily üstökös-rohamból 
magyarázták ki már régen az Uranus holdjainak körfor- 
gását, a mik az egész naprendszerrel ellentétben hátrafelé 
keringenek, nyugatról keletnek, míg minden bolygó, a 
nap körfordulatával, s minden hold planétája sodrásával 
egy irányban halad. Sőt meglehet, hogy paraly sálja vele a 
föld tengely körüli forgását, úgy hogy az, mint a hold, 
egyszeri nap körül jártában csak egyszer fordul meg ön- 
maga körül, s az által csak egy oldalán lesz örök nappal 
éjszaka nélkül, a másikon örök éjszaka nappal nélkül. 

A másik hatást pedig fogja a földre gyakorolni a gyor- 

san rohanó égi test annak a napkörüli pályáját illetőleg. 
Most másodperczenkint 4 és fél mérföldet halad a föld ; 
ha a mellette elfutó üstökös, melynek tömege nagy kiter- 
jedése mellett a föld súlyát felülmúlja, ehhez még hozzá- 
adja a maga perczenkint 40 mérföldnyi gyorsaságát, akár 
taszitva maga előtt, akár vonva maga után a földet, akkor 
ez a lökés után szűkebbre szorult pályakörben tízszerte 
gyorsabban fog a nap körül keringeni : harmiczhat napból 
fog állni egy esztendő. 

így okoskodtak úton útfélen. 

Az államszövetség hírlapjai naponkint háromszor siet- 
tek a féltudós phantasia mende-mondáit megczáfolni. 

Sem az egyik, sem a másik eset nem fog bekövetkezni. 

Az üstökös gyorsan közeledik ugyan a földhöz s még 
gyorsabban is fog felé tartani, ha egymás vonzkörébe jut- 
nak; de azért még csak az sem történik meg vele, hogy 
alakja egyre oly mérvekben nagyobbodjék a földlakók 
szemei előtt, a minőkben közeledik. 

Mikor nyolcz millió mérföldre volt az üstökös a földtől, 
akkor hatszorta nagyobb átmérője volt, mint a földnek. 
Másnap ez arány már csak öt és fél volt. Az üstökös 
fogy. Azok az egymás után kisugárzó szivárványudva- 
rok, az üstökös testét elhagyó párázatok, miket a megkö- 
zelített nap kicsal belőle, minden szétfoszló « haló » -ja az 
üstökösnek egy réteget bont le testéből, mely láthatlan 
pára, sBther, «nappor)) lesz, elenyészik az űrben, vagy tán 
oda tapad az üstökös lánguszályához, vagy siet feltalálni 
az ecclyptikánkon túlnyúló zodiakál fény napkarikáját s 
vele egyesülni. Az óriási tömeg, mire egy millió mérföld- 
nyire közeljut a földhöz, már akkor az átmérője alig két- 
szerte nagyobb, mint a földé. 

Hanem azt csak a csillagászok tudják ily bizonyosság- 
gal ; a piaczok népe látja közeledni, nagyobbodni, kiter- 
jedni, uralkodóvá lenni az égen a világűr szörnyetegét! 

XCZ A POLDI CSILLAGOK KOZOTT. 

az égi testek között ütközet előkészületei folytak 
entumon, az alatt idelenn a földön is döntő 
észült egymás, ellenében az eínberiség két vezér- 
B. « tanoda » és. az « egyház ». 
században már az iskola egyenrangú hatalom a 
nal. A múlt század szörnyaránya ki van egyen - 
ol van egy nagy templom emelve ezer emberre, 
?y iskola, mely ugyanannyi hallgatót fogad be, s 
brosnak van tíz temploma, annak van tíz isko- 

da épen úgy nyitva van mindenki számára in- 
nt a templom, s abban tudományos előadások, 
3ok tartatnak kitűnő szónokok által : az elöadá- 
lata a kapura van kifüggesztve, mindenki azt a 
laszthatja, a melynek tárgya leginkább érdekli, 
nem csupán a fiatalság és férfinem számára 
3 : megtelik az már minden korú és nemű hallga- 
ss volt az a XlX-ik században (az ember a XX- ik- 
d el sem hinné), hogy a Biblia, a Thalmud, az 
bölcs tanait késő vénségéig magyarázták a sze- 
ibernek ; hanem azokat az ismereteket, a mik 
ovülnek, előre haladnak, a mik után élnie, tökéle- 
kell, vagy épen nem tanították neki, vagy tanítot- 
drága pénzért, gyermek észszel, húsz éves koráig, 
t mondták neki : itten állj meg, a mit a jövő húsz 
tudomány foglalni fog, azt tanulja az utánad jövő 
k. A vallást a sírig magyarázták az embernek; 
hit dolgához nem kell egyéb, mint egyszer meg- 
s elhinni ; a tudományt, az ismeretet pedig, me- 
irkodás, kétkedés, új alakulás, fölfedezés örökké 

előbbre visz, csak addig tanították neki, a míg a keserves 
diplomát kezébe kapta. 

A XX. század tanodái rendszere nem ilyen. A tudomány 
csarnoka mindenki számára nyitva áll díjtalanul, mint a 
templom. A ki elmulasztá gyermekkorában, hogy olvasni 
megtanuljon, ha az élőszóval előadott ismereteket egy- 
szer meghallja, siet helyrepótolni, a mit elmulasztott, s 
kopasz fővel hozzákezd a tanuláshoz. 

Most a tanodák nem szűk zugok, hanem nagy termek, 
mikben mindenki kényelmesen ülhet és jegyezhet, főváro- 
sokban több ezer ember befogadására képesek. Az előadá- 
sok az esteli órákban kezdődnek, mikor minden munka 
szünetel már. — Vasárnap egész nap vannak felolvasá- 
sok. 

S a nép oly buzgón látogatja a tanodát, mint hajdan az 
egyházat. S a jövőkor Aragoi, Humboldtjai, Laplaceai, 
Litrowjai, Olmstedei, Newtonai, Besselei, Liebigjei, 
Franklinjai, Jedlikéi, Tarczyjai, Margói, Thánjai felolvasá- 
sai híre épen úgy összegyűjti minden rangosztályból a 
közönséget, mint hajdan egy páter Klinkowström remek 
prédikácziói. 

S ez nemcsak Európában és Északamerikában van 
ekként; a tudomány csarnokai odaférkőztek már a moham- 
medán mecsetek, a chinai Budhatemplomok, a japáni 
Mirok bálvány templomai mellé s befurakodtak a kelet- 
indus brahmanok szentélye közé is. 

Szomjazza már az emberiség a tudást, a valót, s meg- 
ittasul az ismeretek gyönyörétől. 

Hanem azért a másik csillag is ragyog : az egyház. 

Az ember nemcsak kenyérrel él. Az embernek szive is 
van, s mikor arra valami nehezedik, azt a tudomány meg 
nem gyógyítja. 

Ha valaki vagyonát elvesztette, mit használ neki a 
mathesis, mit a jogtudomány, mit a pénzválságok isme- 
rete ? segélyt keres, mely azzal biztatja, hogy lesz más 
világ, a hol az utolsók lesznek az elsők. 

A kit megcsaltak, megkeserítettek, mit használ annak a 
philosophia, mit a história, hogy az mindig úgy volt ? 
Istent keres az, a ki az ő szenvedéseiért boszút álljon, a 
ki azokat róla elfordítsa. 

A ki fél a hónaptól, a ki távollevő kedveseért remeg, mit 
gondol az arra, hogy a hang, a mig a legelső csillagig elér, 
azalatt millió év telik le, s a világsetherben akkor is csak 
oly óriási hang terjedhet tovább, minő egy szétpattanó 
planétáé : azért ő mégis imádkozik, s jól esik hinnie, hogy 
az, a ki ott a központi napban lakik, az ő sóhajtását meg- 
hallja azonnal ! 

A ki kórágyán kínlódva hever, mit vigasztalja azt meg 
az anatómia? csodától várja a javulását. 

A kinek a kedvesét eltemették, mit kérdezi az achemiá- 
tól, minő alkatrészekre fog ez imádott alak szétbomlani? 
nem adja az a más világot semmi tudományért oda ; a hol 
újra találkozni remél azzal, a kit úgy szeretett. 

S a kit bűntudat terhe nyom, oh azt a craneologia min- 
den csalhatatlansága sem nyugtatja meg ; felvilágosítva 
róla, hogy nem ő az oka a bűnnek, hanem koponyájának 
idoma, melyben e bűn orgánuma túlfejlődött! embert 
keres az, kinek elmondja : mit vétett ? s a kitől megtudja, 
hogy van egy véghetetlen irgalom, túl a földön, a ki a 
férgeknek megbocsátja azt, hogy férgek voltak. 

A míg az emberek idegei érezni fognak, addig mindig 
lesz vallás a földön. Lesz mindig egyház. Tanoda és egy- 
ház soha el nem törölheti egymást. Ki kell egészítenie 
egymást. ^ 

A huszadik század vége felé meg volt hagyva az egyház- 
nak az a hatalom, hogy uralkodjék a szivek fölött; — de 
nem a fejek fölött. 

Mindenütt emancipálva volt az állam az egyház alól. 

Most, az apocalypsis napjaiban újra eljöttnek látszott 
az idő, melyben a pap a király fölé emelheti fejét, a mi- 
dőn a császárok a zárdákba fognak menekülni, s zsákruhát 
öltenek a végítélettől rettegtükben. 

A pápa a villámokhoz nyult : nem a vatikán menny- 
köveihez ugyan, hanem a távírda villanysodronyaihoz, 
tizennégynapi böjtöt rendelve az egész katholikus keresz- 
tény világban. 

Hasonlót tettek a keleti egyház főpapjai ; s a Buddha, 
Brahma, Láma, Schamán hit egyházkirályai sem marad- 
tak hátra a szent buzgalomban. Járták a processiót, ver- 
ték a dobokat, meghordozták a szent képeket ; a barátok 
mezitláb jártak, fedetlen fővel a hivek, a dervisek kerin- 
geltek, a bonczok késekkel hasgatták bőrüket, a japán 
jamabusi barátok kisznrkálták saját szemeiket s példáju- 
kat ezren meg ezren követték, kik azzal akartak mene- 
külni Isten ostora elől, hogy ne lássák azt ; a nők lenyirták 
hajaikat, a férfiak szakállaikat ; s Indiában a Brahma sze- 
kere alá, a «tirunál» kerekei alá százával veté magát a 
fanatizált nép, hogy az Istenkocsival gázoltassa el magát, 
mielőtt amaz égi szörnyeteg összezúzná. 

«Térjetek meg népek, mert itt az itélet napja !» 

Még a jó protestánsok is éjjel-nappal harsogtaták tem- 
plomaikban a zsoltárokat : « Haragodnak nagy voltában, 
megindulván. Ne feddj meg uram engem ». 

S a zsidó bezárta boltját és ment a zsinagógába sírni a 
világ elpusztulása fölött. 

De hát lehet-e megítélni az érzékeny idegzetű embert, 
ha így megrémült kerek e világon : mikor a természet 
minden élő állatja úgy érzé e rémületet? 

Mikor éjszakánkint naplement után ott állt a föld felett 
amaz óriás csoda, melynek feje, mint egy- sok karikába 
foglalt fényes szem, ragyog a földre alá, s homlokáról 
egyik tündöklő szivárvány ivet a másik után bocsátja ki, 
az égen széttáguló mozgó szivárványok úgy látszanak 
közelíteni a földhöz, s midőn szétfoszlanak : mintha lán- 
goló nyilak özöne fordulna erre alá ! Hah, akkor, mily 
égretörő zaj támad a földön ! A gulyák állatai megvadulva 
futnak szét, bömbölésükkel riasztva fel a be nem sötétülő 
éjt; a fókák kijönnek a tengerből a jégpartra s üvöltéseik- 

detik, hogy a vizek mélyén is rémület uralkodik, s 
3mtől megszelídült kajmánok odamásznak az em- 
ijlékok mellé s felkúsznak a királyi paloták lépcsőin : 
i védelmet könyörögnének az enibertől ; hát az em- 
iiga hol keresse ilyenkor a védelmet ? 
? A tanodákban. 

t meg nem nyugtat a rémnapokban a hit, azt meg- 
tja a tudás. Az éj minden órájában közöltetnek 
1 város és nagyközség tanoda-termeiben a csillagá- 
tdósitásai. 

ek mind pozitiv számításon alapulnak, a mik csal- 
.nok. A számok megszüntetnek minden kételyt, 
istökös és a föld összetalálkozásánál négyféle té- 
m^ködik össze, a miket folytonosan egybevetni a 
íny feladata. 

Y a földdel össze nem ütközhetik, az olyan adat, a 
il a tudósok nem is vitatkoznak ; két szabadon mozgó 
test össze nem ütközhetik, hanem kizökkentheti 
3t a pályaköréből, 
[tóbbi esélyt kiszámítani a feladat, 
zör is az üstökös futása akként gyorsul, a mint a 
: közelebb ér. De annak a kiszámításnak a progres- 
megint megrontja az a másik tény, miszerint az 
3 tömör feje mentül közelebb jut a naphoz, annál 
veszít tömörségéből, farka annál többet nyer kiter- 
)en, a mi viszont röptét lassítja. Ez hát a második 
5. 

brmadik lesz a föld vonzereje, mely az üstökös irá- 
és gyorsaságára ismét növekedő progressióban 

^edik erő aztán a delej esség, mely ismét bizonyos 
elkezdődve, megfordított progressióban áll ellent 
ikös rohamának. 

egyszeres erő hatványai ismeretesek; a bekövet- 
ő tüneményeket megmondják a számok és a vo- 

Egy nagy Baj történhetnék a földdel. Ez az volna, ha az 
üstökös az ázsiai oldala felül suhanna el mellette. (Az, 
hogy a föld az üstökös farkába belejut, semmi változást 
nem tesz ; a múlt században is ment azon kérészül kétszer.) 
Hanem az említett esélyben az lenne az igen nagybaj, 
hogy a.föld tengelyét még jobban elhajlítaná az ekkliptika 
felé ; s ekkor nem hogy jobb nyár és jobb tél várakoznék 
a földre, sőt inkább a jégvidék egész Európát lefoglalná, 
az adriai tenger befagyna minden évben, a mérsékelt ég- 
övek csaknem végkép megszűnnének; míg ellenkezőleg 
nyáron az éj sark minden jege elolvadna rendesen, s hogy 
abból azután milyen özönvizek támadnának, azt el sem 
lehet képzelni. 

Azonban hát nem fog az megtörténni. 

Az üstökös felvett pályavonala úgy vonul a föld felé, 
hogy mikor annak legnagyobb közelében lesz, az Algol és 
Alamák-csillagok között fog állani a fejével, július 6-án a 
párisi órák szerint este 8 órakor. Itt éri el a föld delejé- 
nek legszélső hatáskörét. A föld delejpólusa nem esik össze 
a valódi tengelylyel ; az északamerikai Melville-sziget és 
Calkbum közé esik a 70-ik fokig eltérve. Az üstökös-pálya 
tehát Amerika felé fog félrehajlani s a földtengely zökkenése 
az ekkliptikához függélyes irány felé várható. 

A midőn azonban a csillagászok mindezt pontosan ki- 
számították, akkor jöttek rá, hogy már most egy ötödik 
tényező is fog e számításba beleelegyedni : a hold. 

A föld hű drabantja épen akkor lesz utolsó negyedében 
s az üstökösnek a föld és a hold között keresztül kell 
menni. 

Phranza György bizanczi tudós 1454-ben jegyzetté fel 
egy ilyen átvonulását egy üstökösnek a föld és hold között. 

Ha a föld deleje e közben az üstökösnek egy erős taszító 
lökést ad, akkor annak a mi holdunkkal kell találkoznia, 
még pedig szemközt. 

S minthogy a holdnak nincs oly erős delejes kisugár- 
zása, mint a földnek ; ellenben vonzereje annak is van : 

észlelhető lesz a földről «írL anímí vílí» az a kísérlet, hogy 
mi következik két égitest összeütközéséből ? 

Azokra nézve, a kik a tanodákat látogatták, isteni gyö- 
nyör volt az üstökös közeledésének minden szakasza. Va- 
lami túlvilági borzadály, valami égbeemelő ihlet az, mely 
ily nagy csillagnak ily közelben szemléletéből támad. Egy 
új láz neme szállta meg az embereket, hasonló a hold- 
kórsághoz; a sideratio, a esillagbefolyás izgalmából támadt 
az, mely látnokká, túlérzékenynyé tette a fogékonyabb ke- 
délyeket, mig az izgatott tömegekben járványnyá szapo- 
ritá a megőrülés esélyeit. 

Július 5-én már oly közel jött az üstökös a földhöz, 
hogy az éjjel csaknem oly világos volt, mint a nappal. Az 
üstökös önfénye s az uszályáról visszavert napsugarak 
okozták e fényt. 

Ezen az éjszakán sem ember, sem állat nem aludt a 
földtekén. 

A légben millói a madaraknak és denevéreknek röpköd- 
nek összekeverült csoportokban. 

Az államszövetség igazgatósága ezen a napon jónak 
látá figyelmeztetni a tanodák hallgatóit, hogy az égi csoda 
bámulatában az aratási munkát végezni el ne feled,] ék, 
mert ha a túlérett gabona kihull, akkor az a baj csakugyan 
érheti a földlakókat, hogy éhezni fognak. 

És valóban voltak bátor emberek, kik a végítélet napján 
neki merték vetni a kaszát az érett kalásznak s elkezdtek 
aratni a jövendő számára. Aratni a böjt nagy napján. 

((Istentelenek ! kiálták a vak hit apostolai ; ti dolgoztok 
a végítélet napján, mikor a földre kellene borulnotok, a 
rátok gázoló angyal lábai alá ! Miattatok kell elveszni a 
földnek. Ti miattatok, kik a tudást állítottátok a hit he- 
lyébe ; a mindenség eszméjét a Jehova oltára fölé ; kik 
szolgátokká tettétek a villámot, hogy írjatok vele, szolgává 
a napsugárt, hogy azt emberarczok alkotására kényszerit- 
sétek ; kik megmertétek a távolságot a föld és az ég között 
s elpereltétek azt a szentektől és üdvözültektől ; kik föl- 

találtátok a repülés tiltott mesterségét; ha akart volna 
szárnyat adni isten az embernek, teremtette volna őt 
eként ; ti erőszakkal emeltétek magatokat a föld felé. Sír- 
jatok I Kevély ségtekért tűz által vész el a fold !» 

És a fanatizált nép kiverte az aratókat a szántóföl- 
dekből. 

A kiszámítás szerint július 6-dikán kellett legközelebb 
jutni az üstökösnek a földtekéhez. 

A csillag magva legfényesebb délben is látható volt az 
égen ; fényfarka megfosztá az eget kék színétől ; valami 
opálfényben állt az egész égbolt. 

Ily közelből a speetroscopok minden alkatrészét elárul- 
ták az üstökösnek s a polariscop kimutatta, mi benne az 
önfény, mi a visszfény? 

E nap estéjén azonban az addig kiszámító ttnál nagyobb 
gyorsasággal közelített az üstökös a nyugati láthatár felé. 
Fénygömbjének nagysága ekkor haladta meg a hold át- 
mérőjét. 

Este felé az európai szemlélők látköréből letűnt. 

De még azért Európában senki sem énekelt «Hosan- 
nát». A féltudós nép azt suttogá, hogy az üstökös Ameriká- 
ban fog leesni s az reánk nézve csak olyan nagy baj lesz. 

Az esti órák aztán meghozták a magyarázatát e tüne- 
ménynek. 

Az alkonyégen pompás aurora borealis lobogott fel. 

Az északfény, embertől még öoha nem látott pompában 
ünnepié a földcsillag önvédelmének napját. 

A sárga és piros sugárküllők, megszakgatva fekete su- 
garaktól, oly magasra löveltek föl s oly gyors lobogással, 
hogy az északfénynek e kitörését a föld déli oldalán Bra- 
ziliában is magasan látták a láthatár fölött, s e közben 
valami sajátszerű zaj hallatszott a légben, mintha selyem- 
kelmét morzsolnának össze, vagy szélfujta papírlap re- 
zegne. Ez az északfény hangja. 

És a mint a delejes kitörés rózsaszín sugárkévéi nyo- 
multak fel az égnek, íme a vele szemközt álló üstökös 

Jókai : A juvő század regénye. IL ^^ 

uszályának minden alsó ága elkezdett épen oly gyorsan 
visszafelé görbülni, a két szélső beleolvadt a középsőbe, 
mintha a szél fújná. 

A föld tudatja, hogy él ! 

A föld elveri magáról megtámadóját. Van neki hatalma 
hozzá. 

A tanodának igaza lett. Az üstökös feje július 6-án a^ 
Algol-csillagot takarta el. 

Már azt Európában nem látták. 

Fenn az égen, a ragyogó északfény lobogványa közepett 
repültek myriadjai a légjáróknak. Azok touristákat szállí- 
tottak, kik látni akarták az üstökös, tovább viselt dolgait. 

De azt ugyan nem érték utói. 



A HOLD. 

Az európai népek figyelme a nyugoti láthatár felé volt 
fordulva, mely alatt az üstökös feje eltűnt ; egy óra alatt 
százötvenezer mértföldet átfutó sebességgel, fényuszályát 
épen oly gyorsasággal vonta maga után, mely gyorsaság- 
gal tíz órakor egyszerre félbeszakadt s a lángfark azontúl 
csak perczenkinttíz mértföldnyi gyorsasággal haladttovább, 
megtartva azt a félrehajlását, melyet a föld delejes kitérése 
kényszerített rá. 

A csillagdák ez éjen át a közönség által ostromolva vol- 
tak ; a tanodák telve hallgatókkal, a templomok nyitva ; a 
nép futott a templomba imádkozni, énekelni, onnan a 
tanodába, megtudni, hogy mit mondanak a tudósok ? me- 
gint ki a szabad ég alá bámulni, szörnyedezni. A templom- 
ban azt mondták neki : ((térj meg, gyónj meg, keresztel- 
kedjél meg, circúmcisiót tégy, áldozz, korbácsold magad, 
mert utolszor látod az eget! » A tanodában azt mondták 
neki : ((gyönyörködjél, okulj, tanulj, mert azt soha nem 
látja többé ember, a mit most láthatsz* ; a piaczon aztáji 
azt mondták : wigyunk, dobzódjunk, hisz úgy is elveszünk*. 

Ki megfogadta az egyiket, ki a másikat, ki a harmadikat, 
ki meg valamennyit. 

Tíz órára meghozta a tenger alatti távirdahuzal a new- 
yorki csillagda tudósítását Európába a történtek felől. 

Az üstökös tekéje a delejes eltaszítás által félretolva, 
ötvenkétezer mértföldnyi távolságban haladt el a föld mel- 
lett, északkeletről délnyugatnak tartva. 

A hold, mely akkor épen utolsó negyedében állt, nyu- 
gatról keletnek tartó, a föld forgását követő pályáján éles 
szögletben találkozott össze az üstökös tekéjével. 

A hold két pólusán ugyanakkor gyönge fénykísugárzás 
mutatkozott: delejfény; de az nem. volt elég erős, hogy 
ellensúlyul szolgáljon a két találkozó tömeg kölcsönös 
vonzerejének. 

Ötven másodperczczel az összetalálkozás előtt az üstö- 
kös fej ének szivárvány-udvarai látható sebességgel kezdtek 
szétbomladozni, s a mint küllőkre szakadoztak, ezek a hold 
felé látszottak tartani, perczenkint növekedő fényburko- 
latot képezve körülette. 

Húsz másodperczczel azelőtt, hogy a két égitest tányér- 
jának szélei egymást láttanilag érintették volna, a hold 
felszínén nevezetes változás ment végbe. A megvilágított 
karéj egyik legfényesebb körhegyének, a Keplernek köze- 
pét alkotó kráter eltűnt, mintha egyszerre be lett volna 
töltve, a többi körhegyek és gömbölyű üregek szinte e tü- 
neményt mutatták. 

A közelítő üstökösnek a tányéija pedig e pillanatokban 
egyik udvarát a másik után veté le magáról ; míg a hold 
apnál nagyobb gőzkörbe lett borítva. Az üstökös teste után 
a fényuszály közepett képződött sötét ür pedig egyre tágult 
és hosszabbodott, úgy, hogy a találkozás előtti perczekben 
már az uszály külön volt válva a fénygömbtől, s mint az 
1811-iki üstökös fényfarka, csak a távolból követte vezető 
gömbjét. (Ennek is teljesen kifejlett fénytekéje volt már.) 

A találkozás nem volt tökéletes. Csak^láttani értelemben 
volt központi. Az üstökös mögötte vonult el a holdnak, s 

a hold ez idő alatt mint egy sötét tábla árnyékolá be az 
üstökös egy részét. Azon perczek alatt, a míg az üstökös 
világító fénymagvát takarta a hold, a holdkarimát körül- 
fogó fénysugarak bizonyiták, hogy az üstökösnek saját, 
intensiv világa is van. A holdnak egész gömbje sötétnek 
látszott a mögötte álló világításban, még a megvilágított 
gerezdje is. 

Negyven másodperezig tartott ez átvonulása a két égi- 
testnek egymás mellett. A mint az üstökös ismét elhagyta 
a hold karimáját, egészen meg volt fosztva «hálói))-tól; a 
hold mint tömörebb test, magához vonta azokat s gőzkört 
alkotott belőle magának, mi eddig neki nem volt. 

E nyeremény után tehát lesz a holdnak levegője is, fel- 
hője is, vize is, és aztán tenyészete és végre lakói. 

És még mást is nyert a hold e találkozásból : gyorsabb 
forgást. 

A mint a Keplert keresték rajta, mely eddig a délnyu- 
gati körnegyed közepén állt, már az akkor eltűnt onnan s 
egy ismeretlen, még soha nem látott része a holdnak 
jött elő a világított gerezd szélén. A hold gyorsabban 
kezd forogni s mindkét oldalát megmutatja ezentúl a föld- 
lakóknak. 

Ha megmutatja! De a nagy égi tömeg egyúttal más 
irányt is kölcsönzött neki túlnyomó vonzerejével. Az üstö- 
kös gyors rohanásában magával rántotta a holdat, s míg 
önmaga kétfelé szakadt s hátrahagyott uszálya egy gömb- 
nélküli loborként, mint léttelen ködtömeg folytatta rendes 
pályáját, addig a tőle elszakadt gömb a föld drabantjának 
futását megváltoztatva, ragadni látszott azt magával meg- 
zavart rohamában. 

«Mostmár vége a világnak I» ordítanak az Ítéletnapi 
fanatikusok. «Az üstökös letaszította a holdat az égről, s 
most a hold fog ráesni a földre I Annak azután mindegy, 
akár hol éri ; az keresztül fogja törni ezt a vékony föld- 
kérget s arra azután darabokba hull az egész föld, a bel- 
sejéből kirohanó tűz szétröpíti morzsáit a világba. Ám lás- 

sák a tudósok, ha elvitatták tőlünk a mennyországot, a 
pokol megmaradt, azt magunkkal hordjuk.* 

« De vége a holdvilágos költészetnek ! » sopánkodtak az 
érzelgők. «Az üstökös magával vonszolja földünket tán a 
napig és soha többé holdvilágot nem lát a föld, örökké 
sötét lesz az éjszaka. » 

S voltak a közvetlen közel időnek jelenségei, a mik hol 
az egyik, hol a másik rémlátásnak adtak alapot. 

Földrengések a föld minden részén hirdették a találko- 
zás okozta rázkódást ; minden tűzhányó iszonyú kitöré- 
sekkel tidvözlé e nagy napot, voltak bizony részletes 
világelpusztulások, Ítéletnapok egyes részein a földteké- 
nek ; új szigetek merültek fel, régiek elsülyedtek rögtön ; 
vulcáni tájakon fekvő városok romokba dűltek, s a. tenger 
szokatlan dagálya elborítá a mélyebben fekvő partvidéke- 
ket, különösen az északi sark alatti langy tenger oly ma- 
gasra emelkedett, hogy hullámaival keresztül csapott az 
egész jégzónán, s kitört a lapponiai, szibériai s észak- 
amerikai lapályokra, míg ugyanekkor a déli félöv tengerei 
az ellenkező tüneményt mutták, a hol egymás mellett 
fekvő szigeteket rögtön támadó zátonyok kötöttek össze. 

Hanem azért a föld egészben nem pusztult el, sem az 
emberi nem róla nem törültetett le. 

Majd meg a költők félelme látszott igazolva lenni. A hold, 
melynek a kataklyzma éjszakáján éjfél után kellett volna 
feljönni, ezúttal kimaradt. Eeggelig vártak a fényes sarlóra 
az égen : nem jött fel. 

Hanem azért a hold sem veszett el a fődtől. 

Most már csak az ausztráliai csillagászok tudósíthattak 
felőle. 

Július hetedikén óráról-órára jelezve észrevételeiket, azt 
fedezték föl, hogy a míg az üstökös haladása a nap körüli 
ellipsi vonalán számtani arányban növekszik, a holdé 
mértani arányban fogy s amazétól folyvást hajlottabb el- 
térést mutat, mely elváló vonal délután négy óráig, a mi- 
dőn az üstökös már két millió mértföldnyire távozott el a 

holdtól s arra nézve minden vonzereje megszűnt, tökéle- 
tesen kivehetővé teszi a hold új pályafutását a föld körül. 

Megmarad az a föld hű kísérőjének továbbra is, csak- 
hogy jövőben hosszúdad ellipsisben fogja azt körülfutni s 
ezentúl nyugaton fog felkelni, mint az üranus holdjai. 

Július hetedikén este a nyugati láthatáron jelent meg 
egy féllencse nagyságú homályos égi fény. Az volt a hold. 
Ötszázezer mértföldnyi távolban a földtől. 

Olyanforma látvány, mint mikor a holdat a megfordí- 
tott távcsövön keresztül nézzük s abban az a melancho- 
likus távolba sülyed előlünk. Világítása alig volt hatszorta 
nagyobb, mint az esthajnal-csillagé. 

Ámde érdekes látvány volt ez a csillagászokra nézve, 
kiknek távcsövei kiegyenlítek a meghosszabbult távol- 
ságot. 

Először is a hold már ekkor az egész túlsó oldalával volt 
a föld felé fordulva, melyet még soha sem mutatott meg 
a földlakóknak. 

Másodszor kitűnt az általa eddig leírt útból, hogy az 
egy nagyon megnyúlt ellipsist fog képezni, melynek «kis 
tüzpontja» a föld. 

Harmadszor az is kiszámítható volt, hogy e sokszorta 
megnyúlt pályán oly sebességgel halad a hold, hogy kör- 
futását épen úgy bevégzi ezután is huszonnyolcz nap alatt, 
miként ezelőtt. 

Es már ez új tünemény figyelemmel kisérésének hato- 
dik napján az is ki volt számítva, hogy a hold által leírt 
ellipsis hegyes tojásdad alakot képez, melynek átellenes 
vége a föld körül fog futni s ez által a holdat a «kis cen- 
trumát)) képező földhöz mintegy ötezer mértföldnyi kö- 
zelbe hozandja. 

A hatodik napon már valóban olyan nagynak látszott a 
visszatérő hold, minő azelőtt szokott lenni s azontúl egyre 
növekedő alakban tűnt fel. A földtávlatban volt a hold- 
újság, tehát a földközelben a holdtölte. 

Mentül jobban közeledett ez időpont, annál nagyobb- 

nak tűnt fel a kísérő égi test. Már a holdtöltét megelőző 
napon olyan volt az, mikor feljött a láthatáron, mintha 
egy égő tűzhegy, egy aranyból öntött Atlas emelné ki ra- 
gyogó kupoláját. És most már nem látszott oly sima tá- 
nyér alakúnak a hold; tökéletes gömb alakja volt, lég- 
körrel bírt már, mely széleit homályba burkolta s egész 
gömbje körül fénylő, elmosódott réteget képezett. 

Mikor a megnagyobbult égi test ily fenséges pompájá- 
ban látszott végig hömpölygeni az égen, puszta szemmel is 
nagyobbnak látható, mint hajdan a legnagyobb refractorok- 
ban ; a tudatlanság, a vakhit esőcseléke még egyszer rá- 
kezdé a jajüvöltést : a hold leesik az égről ! rázuhan a 
földre ; de már a vaklármát nem segítettek az egyházak 
szaporítani. A templomokban is sietett minden pap maga 
felvilágosítani a népet, hogy a hold csak közelebb fogja 
ezentúl útjának egy részét a föld körül végezni, de rá nem 
eshetik, sem a hegyekben meg nem akadhat. Azért csak 
lásson minden ember a munkájához. A nagy katastruphán 
már keresztül estünk ; de a földre még új megpróbáltatá- 
sok várhatnak, a miknek Istenben vetett bizalommal kell 
eléje mennünk. Imádkozzatok, de dolgozzatok is ! 

így az egyházak. A tanodák viszont a legérdekesebb 
újdonságokkal tárták folyton lekötve a közönség figyelmét. 
A hold mindkét oldalát megmutatja már gyorsabbult for- 
gásában. Felszíne nagy változáson ment keresztül. A nyert 
légkör, az üstökössel való súrlódás felfokozott hőmérséket 
idézett rajta elő, a külburok több helyen felszakadozott 
rajta s hosszú hegylánczok látszottak előtörni a repedé- 
sekből, az olvadt gránit az izzó hold gyomrából előnyo- 
mul, a tűzhányók teljes erővel törnek ki ismét, s ugyan- 
akkor a jéghegyek olvadása özönvizekkel árasztja el a 
mélységeket. Volcani és neptuni alakulás megy rajta végbe 
egyszerre. 

Az astrophotometria segélyével a hold egész felszínét 
le lehetett már írni a visszavert napsugarak után. Minden 
test bizonyos számát a napsugár ezredrészének veri vissza, 

a hó 0,783-at, a homokkő 0,237-et, a nedves televényföld 
csak 0,079-et, és a víz csak 0,021-et. Ez által a hold min- 
den tájékát ki lehetett színezni, minő földek, sziklák al- 
kotják azt ; hol alakulnak tengerek, hol úsznak azokban 
jégszigetek? A volcánok izzását, a támadó új hegylánczo- 
kat a leggyöngébb távcsövek is kivehetővé tették. 

A hold tájképei most már nem mutatták azt a vigasz- 
talaja halott képet, melynek rajzain nincsen más szin, 
mint fehér és fekete, csupa fény és teljes sötétség, semmi 
árnyék. Most már kigombolyító a tájakat az árnyék és 
visszfény, a légkör sugártörése s zöldes-sötét foltokban 
megmutatták magukat a tengerek. 

A holdtölte napján lett volna e látvány legnagyobbszerü, 
mert akkor állt legközelebb a hold a földhöz. Ámde ezen- 
túl minden holdtölte együtt jár a hold-elsötétüléssel. Az 
árnyék-gúla, melyet a föld maga után vet, eddig csak néha 
találta hegyével a holdat, ezentúl minden holdtöltekor 
keresztül kell annak a gúla közepén menni. S estétől reg- 
gelig tart a holdfogyatkozás. 

S a hosszú holdelsötétülés alatt észlelik a föld visz- 
fényét a holdon ; mely zöld fénybe borítja a hold tájait, 
mikor az amerikai őserdő-lepte világrész van felé for- 
dulva ; vereses fényt áraszt reá, ha Afrika homok sivata- 
gai világítanak felé. S e hosszú elsötétülések óráiban 
meglátszanak a hold sarkain azok a vékony önsugárzatú 
fénykoronák, melyeket saját éjszaki és déli fénye rajzol 
gönczölei fölé. 

E megváltozott égi testen lesz tanulmányozni valója 
az emberiségnek, a míg csak ember lesz a világon. Öt- 
ezer mértföldnyi közelből minden phásisát új alaku- 
lásának, mint egy nyitott könyvet, úgy fogják olvas- 
hatni. 

AZ UJ BOLYGÓ. 

A25 elmúlt nagy veszély, a kiállt félelem ; a hold új ala- 
kulása, s aztán a beállt aratási időszak egészen feledésbe 
stilyeszték már a laicus nép előtt az eltűnt üstököst. Elég 
volt azt nem látni többé az égen. 

De a csillg,gászokat az érdekelte épen, hogy hová lett a 
mi szem elől eltűnt. S ezt nehéz volt megtudni. 

A míg az üstökös és a nap között áll a föld, addig 
könnyű az üstököst meglátni ; de a mint a föld és a nap 
közé jut, eltűnik az a napsugarakban. 

A mely üveggel a napba lehet nézni, azon át az 
üstökös nem látható, s a melylyel az üstökös látható, 
azt nem lehet a napnak fordítani. Akadtak ugyan a tu- 
dásvágynak martyrjai, kik megkísérték félig homályosí- 
tott üvegeken át, a lencsére alkalmazott vékony hasadé- 
kon keresztül a nap felé tartó üstököst keresni s e buvár- 
latban gyógyíthatatlan ophthalmiát , fekete hályogot 
szereztek maguknak; ezek kivívták azt, hogy az üstökös 
irányáról tudtak értesítést adni a tudományos világnak, 
hanem a Venuspályán túl megszűnt minden lehetőség 
az üstököst feltalálhatni másként, mint majdan egy fe- 
kete tömeg alakjában, ha az a nap tányérja elé kerül; a 
midőn azután kétségtelen lesz, hogy a napba beleesik s 
így egyikét fogja okozni a legnagyobbszerű napfoltoknak. 

Azonban a fekete pont megjelenésére hasztalan vártak. 
Az üstökös nem hullott bele egyenesen a napba. 

Ha nem hullott bele, akkor vissza kell neki ismét 
jönni ; még pedig épen oly gyorsasággal, mint a minővel 
távozott. 

A csillagászok számítása azonban ezúttal nem tel- 
jesült. 

Elmúlt az egész július hónap s az üstökös nem tért 
vissza. 

Végre aug. 9-ikén ismét megjelent a déli félgömb 
felöl; de csak a fénytekéröl letépett tüzfark maga; mely- 
nek elején valami homályos sarló idomú vezértömeg 
képződött azóta ; (a minő az 1819-ki üstökös volt) ez is 
két millió mértföldnyire volt a földhöz a perigeumban. 
A tűzgömb maga nem jött vissza. 

Ha nem jött vissza, akkor az bizonyosan a napot meg- 
kerülő csiga-útban rézsút esett bele a napba ; s akkor ez 
a nap fényburkán már most nem is egy lyukat, hanem 
egy egész hasitást ütött. 

A nap, legalább annak fényködburka 25 és fél nap alatt 
megfordul ön tengelye körül s ekként annak a nagy nap- 
foltnak, melyet az üstökös belehullása támasztott, meg 
kellett jelenni augusztus közepe táján a nap szélén. 

A számitás nem csalt. Valamivel későbben ugyan, 
augusztus 22-ikén megjelent a nap nyugoti széléli a nagy 
sötét folt, mely három napi foljiionos fejlődés után egy 
akkora üregnek mutatkozott a napot körülvevő fénybur- 
kolaton, hogy abba az egész föld nyolczvanszor elfért 
volna. E roppant foltot a napban feljöttekor és lemente- 
kor puszta szemmel is észre lehetett venni, míg a nagy 
távcsövekkel azon keresztül magáról a nap sötét testéről 
lehetett fényképekei felvenni s az astrophotometria se- 
gélyével a napkéreg tartalmát vizsgálat alá vonni. 

Ez óriási napfolt megjelenése után azt várta az olvasott 
világ, hogy az időjárás rögtön zordonra fog változni, a 
minek volnának elfogadható indokai. Egy a föld felszíné- 
nél nyolczvanszor nagyobb terület a nap fényburkából ki 
van szakítva : annyival kevesebb jut a földnek az éltető 
meleg kifolyásából. 

Ámde nem úgy történt. A mi hiányzik az erőszakosan 
támasztott rés által a fénylő burkolatból, ugyanannyival 
tömörebb lett az más helyeken. A nap más oldalain, mint 
fénylő póklábak, tündökölnek a « napfáklyák », még éle- 
sebbé rajzolódva a « napragyák » és «naphegedések» ho- 
mályos pontjai és vonalai közepett. 

A földön soha szebb nyár nem volt a mostaninál, me- 
lyet a legállandóbb ősz követett ; maga is alig különböző 
a nyár szakától. 

Olyan ősz, melynek nem akart vége lenni. A gyümölcs- 
fák október elején újra virágzottak, novemberben a cse- 
resnye, szamócza másodszor érett, s az őszi vetések kalá- 
szaikat kezdek hányni. 

Az ősz még deczemberbe is átment. A leghosszabb éj 
napján virágos volt minden mező, árnyékban a hévmérő 
15 fokot mutatott, s karácsony napján, Európában, Ázsia 
mérsékelt égalj ú vidékein széltére aratták a búzát és rozsot 
s a most már csaknem nappali fényű holdvilágnál folyt a 
learatott áldás betakarítása. A föld kiadta az idén a jövő 
évre valót is. 

Mindenki azt hitte, hogy a föld új égalji viszonyainak 
átalakulása már végre van hajtva ; annyival inkább, mert 
a déli félteke vidékeinek esetleg épen nagyon zord nyaruk 
volt, a mit különben csak a délsarki jégmezők szokatlan 
vándorlása idézett elő. Altalános volt az öröm. Ezentúl 
évenként kétszer lesz aratás ! 

A csalódásnak annál keservesebbnek kellett lenni. 

Az már meg volt állapítva, hogy a földhöz oly közeljárt 
üstökösnek a napba belé kellett esni. De mi történt vele 
tovább a napban ? 

Már a múlt században ismertek egy kísérletet, mely- 
nek neve: wLeydenfrost csépje » (a felfedező után.) 

Ha egy 170 fokig izzóvá tüzesitett érez csészébe vizet 
cseppentenek, az a vízcsepp nem repül el pára alakban, 
mint ha kevésbbé melegített érczlapra esik, hanem fölötte 
libeg a tüzes ércz-alapnak, elkezd forogni maga körül, 
lapos sphseroid alakot vesz föl és hosszasan eltánczol a 
tüzes lapon elpárolgás nélkül ; ezt akárki megkísértheti, 
ha egy fehérre tüzesitett serpenyőre eczetet önt : az izzó 
lapon az eczetcsepp gólyóalakban tánczol végig, s végre 
lefut róla vagy szétpattan. A csepp falai visszaverik az 
izzó lap kisugárzásait. A serpenyőből kivetett csepp az 

izzó lapról lehullás után csekélyebb hőfokot mutat, mint 
a ráhuUás előtt, s ha a víz helyett higanyt cseppentünk a 
tüzes lapra, az a sebes forgás közben megfagy az izzó 
serpenyőben. A vízcsepp szintén hasonló gömbalakot 
vesz föl, ha forró kénsavanyba töltik. S nemcsak a víz, 
hanem az alkohol, az aether is. A folyadék és az izzó test 
között megszűnik minden tapadás. 

Legelső volt Tatrangi Dávid, a ki azt az eszmét ki- 
mondta, hogy a napba hullott üstökösöknek a » Leyden- 
frost-féle csepp elmélete szerint új bolygókká kell aJakül- 
niok ; a nap izzó felszínén azok körforgást kapnak, 
ugyanazon mechanikai erő által a napból ismét kilö- 
ketnek : némelyik darabokra szakadva, más egy darab- 
ban, a hogy ezt a Leydenf rost- féle cseppeken észlelhetni. 
Innen támad a sok uján felfedezett asteroid. 

Az államszövetség igazgatótanácsának elnöke most 
állandóul a himmalayai csillagdában lakott : onnan kel- 
lett most kormányozni a világot. 

Az 199t)-ik év utolsó napja is derülten végződött. 
E csodákkal teljes év áldástól kisérve tért meg elődei 
sorába. 

Következett a kétezeredik év. A második millenium 
zárköve. 

A kétezeredik év január első napján sűrű ködre ébredt 
fel az egész világ, s az a köd nem volt részletes, helyhez 
kötött: az egész földre kiterjedt az. 

A himmalayai csillagda arról tudósított, hogy a rögtön 
támadt köd még a Dhawalagiri magaslatán felül is kiszá- 
míthatlan magasságig terjed. A légjárók, egész a jár- 
hatatlan rétegekig emelkedve, sem találják a ködburko- 
latnak szélét. Csillagot nem lehet látni az égen. 

De még a napot sem úgy, mint napot. Mint saját ma- 
gának rémképe, mint egy fénytelen fehér tányér, egy 
nappali hold, jár az reggeltől esteiig az égen ; s az egyen- 
lítő alatt épen úgy, mint a mérsékelt földövek alatt. 

A föld egy vándor világköd-testbe jutott bele, minőt 

mar 1783-ban hat hétig hordozott magával, azt nem taszít- 
hatta el magától, mert a meteor-ködnek nincs deleje. 
Ez körülfogja most a földet s nem enged napot sütni rá. 

Ez a köd száraz , nedvtelen ; felhővé nem idomul 
soha s éjjel világít, a tudósok « meteorpor »-nak neve- 
zik azt. 

Ez meghozta a föld száímára a hideget. 

A hévmérő egyszerre alásülyedt, s január hatodikán 
azt a hirt hozták a lapok, hogy az adriai tenger befagyott, 
miként ember emlékezetére csak kétszer: 1234-ben és 
1709-ben. A légsúlymérö a legalsó fokok között járt foly- 
vást, de azért se zivatar, se szél, se eső nem mutatkozott 
semmi részén a földnek. 

A sűrű köd miatt, mely a tengereket is ellepte, a hajó- 
zásnak is szünetelni kellett, maga a légjárókkal közlekedés 
meg volt zavarva, azoknak a hajósai nem tájékozhatták 
magukat a ködben s ha a delejtühöz folyamodtak, az meg 
épen félrevezette őket. A föld delejsarka ki volt mozdítva 
eddigi helyéből s az igazi tengely és delejes tengely között 
olyan külömbség támadt, mely egészen új felvevéseket kí- 
vánt, hogy a delejtünek ismét hasznát lehessen venni 
helymeghatározásra. 

A köd még az sequatqr alatt is kereszttiltörhetlen gát 
volt a napsugarak előtt. 

Napsugár nélkül pedig nem támad felhő. 

Tompa, egyforma, mozdulatlan volt a lég ; szellő sem 
járta azt ; hó nem szállingott, eső nem hullott. így múlt 
el az északi féltekére nézve a tél. S a déli féltekén sem 
volt ugyanekkor nyár. 

Az időjósok a biztosan bekövetkező napéjegyeni viha- 
roktól várták a köd szétoszlatását. Eljött a martius hó 
is; a köd nem oszlott el, s a szokott böjti szelek elma- 
radtak. 

A föld úgy ki volt száradva mindenütt a tartós aszály 
tniatt, hogy nem lehetett szántani, s az erőszakosan földbe 
tett mag nem csírázott ki. A hol az esőcsináló készüléket 

alkalmazták, ott kizöldült ugyan a vetés ; de hogy soha 
nem érte igazi napsugár, oly pállott satnya növényzete 
lett, meglepve később rozsdától, üszögtől, hogy az aratást 
előre kárbaveszettnek lehetett tartani. 

A tavasz rideg volt és áldástalan. A gyümölcsfák min- 
den virága meddő maradt. 

Nubia és Bhiledulgherid összes datolyapálma-ligetei 
gyümölcstelenül maradtak ez évben; az édes szilvafür- 
tök helyett, mik máskor öt millió ember kenyerét képez- 
ték, megjelentek a pálmafák tövében azok a csoportok- 
ban növő gombák, miket a beduinok « kommá »-nak 
neveznek, előjövésük Ínséges esztendőt jelent; a nép azo- 
kat szedi fel tápszerül, eszi nyersen s aszalja eltevésre. 
Ez is ingyen kenyér. A sors úgy tesz az emberrel, mint az 
elitélt rabbal. Nem öli meg, csak sovány tápra fogja. 

A köd állandóul megmaradt még a június, július hóna- 
pokban is. S a kik a nyári napsugarak tűző hevétől vár- 
ták annak eloszlását, kétségbeeshettek. Az egyenlítő alatt 
mindig függőleg tűz le a napsugár és a ködburok ott is 
csak állandó maradt. 

Hasztalan volt előle bárhova utazni : a köd mindenütt 
ott volt. 

Eljött az ősz is. Gyümölcstelen, örömtelen ősz. Szüret 
sehol. A szőlőnek minden szeme lepörgött, a burgonya 
elfonynyadt, a kenyérfa gyümölcse éretlenül lehullott, a 
borassuspálma, tizenötmillió ember tápadó dajkája más- 
kor, mostohája lett ugyanannyinek ez évben. Brazília 
óriásfái, a páradiók, egy-egy fa egy család eltartója, most 
mind férges gyümölcsöt hullattak, nem volt abban más 
mint hamu. 

És az örökké tartó köd elfeküdte az emberi kedélyt 
leginkább. Hasztalan várni nappal a napra, éjjel a csil- 
lagra az égen; hasztalan epedni esőért, harmatért; hasz- 
talan lihegni az üdítő szellő után, egj'^ csattogó villámló 
zivatar után: mind fogva tartja azokat a köd, a lomha, 
nehéz köd. 

Az egésiz emberiség sírva kiáltott a többé nem látható 
égre föl annak urához. 

— Hallgass meg még egyszer ! láss meg újra minket ! 
Férgeidet! Ne takard el bűneinket ezzel* a szörnyű szem- 
fedéllel! Jöjj ránk haragoddal ; hozd villámaidat, mennyr 
dörgő szavaddal mondj Ítéletet ránk, önts ránk özönvizet 
az égből, rázd meg alattunk a földet, hasogasd meg az 
egeket, küldj csillaghullást, világromlást reánk, csak e 
rettenetes ködöt vidd el rólunk. 

Most azután felülkerült a papság hatalma. Megtölt az 
egyház bűnbánó néppel s a mit a pap prédikált, azt most 
már maga is komolyan hitte. 

— íme oly kevélyek voltunk ! Azt hittük, minden ha- 
talmat kivettünk már az Isten kezéből s íme az úr kül- 
dött reánk, mikor legbüszkébben ujjongtunk, egy sem- 
mit, egy ködöt: s ebben a semmiben semmivé lesz minden 
emberi hatalmunk. Egy élő temetővé lett az egész föld. 
Sírjatok, élő halottjai egy halott-planétának I 

S az emberek sírtak. 

Es akkor, a midőn a «hít» maga elveszte a « hitét)), a 
tudomány nem veszté el a magáét. S ekkor mutatta ki az 
embernagyság magát Istentől kölcsön nyert teljes hatal- 
mában. 

A kiket a lélekerő és alapos ismeret a világ vezéreivé 
tett, két feladatot láttak maguk előtt; az egyik volt: az 
összes emberiséget megmenteni az éhhaláltól, a másik : 
visszaadni neki a bizalmat, a jövendő iránti reményt, a 
lélek erejét, a munkakedvet. 

Az államok szövetsége előre kidolgozott terv szerint járt 
el először is a tápszerek kiosztásánál. 

Ezernégyszáz millió szájnak naponkinti táplálékáról 
gondoskodni! olyankor, midőn egy évig az Izisemlők 
mindegyike kiapadt ! 

Igaz, hogy az összes emberiséget magába foglaló ezen 
számból sokat lerónak a szigetlakók, a tengerpartok népei, 
kiket eltart a tenger halaival, csigáival ; a nomád népek- 

nek, kik Ázsia éjszaki vidékét lakják, nem kell segítség ; 
azokat legelő nyájaik táplálták minden időben. A nyers- 
hus evőket, az omophagokat, eddig is az erdők vadai lát- 
ták el tápszerrel, a délamerikai pampasok buceanierjei 
nem csak maguknak, de egész Amerikának képesek friss 
és besózott húst szolgáltatni ; de még ha minden, a jég 
hátán is megélni tudó néprajt leszámítunk is, fennmarad 
a eiyilisált világot alkotó legalább nyolczszáz millió em- 
ber, s abból a fehérbőrű faj maga négyszáz millió, s 
azután kétszáz millió olyan faj, melyet hússal nem lehet 
eltartani, mert inkább meghal, semhogy húsevéssel val- 
lási tilalmát megszegje ; a növényevő hindu faj. 

És az államok szövetsége mindannyiról gondoskodott. 

Az első milleniumban is volt ilyen nagy megpróbálta- 
tása az emberiségnek : a miről a krónikák azt jegyezték 
föl, hogy az emberek a földből csináltak kenyérgolyókat, 
s azt ették; Németországban lisztnek használták a 
Kieselgurt és tápszerül használták a kék márga özönvíz 
előtti csigarészekkel jóllakott rétegeit ; míg másutt bor- 
zasztóbb tápszerekhez folyamodtak s az istenfélő Európa 
közepett mészárszékek voltak felállítva, emberhúsnak I 

Nem ! a második millenium nagy gyászesztendejében 
nem ette meg az ember sem az alatta levő földet, sem a 
mellette levő Istenképét. Az államok szövetsége gondos- 
kodott róla, hogy a bőség éveiben összegyűjtött raktárait 
megnyitva, biztosítsa az egész emberiséget arról, hogy 
van még elég tápszer a földön az éhhaláltól megóvni az 
összes emberi nemet egy egész évig. 

— De mi lesz egy év után ! üvöltött a hamvazott fejű 
fanatismus, mely nem akarta a kétségbeesés szövevényei- 
ből kibocsátani a megfogott kis lelkeket. «E ködnek vége 
nem lesz soha!» 

— Vége lesz I mondának a tudomány apostolai. Azt is 
megmondák, hogy lesz vége és mikor ? 

Az bizonyos már, hogy ez a nagy köd nem más, mint 
egy vándor bolygó, mely a világ- elem legkezdetlegesebb 

atomjaiból áll; a föld azzal került össze s azt viszi ma- 
gával. Ez a balsors többször is eljöhet rá. De mind- 
annyiszor van rá nézve szabadulás e veszélyből; még 
pedig két bizonyos napon. Vagy augusztus 12-ike és 
13-ika között, vagy november 12-ikén. E napokban talál- 
kozik össze a föld azon meteor rajjal, melyet futó csilla- 
gok alakjában látunk e napok éjein megjelenni az égen. 
Az ismét egy másik világelem, melynek szétvált darabjai 
már mázsányi tömegeket képeznek. Ez a másik világ- 
testraj el fogja seperni a földről a meteorködöt, mint a 
felhőt a vihar. A Lőrinczéjí csillaghullás ez évben cse- 
kély volt, az nem birt vele ; hanem a november 12-iki 
csillaghullás nagyszerű lesz ; mert ez azon meteorrajnak 
a találkozása a földdel, melynek minden 11-ikévbena 
legsűrűbb központján megy keresztül a föld, a mióta csak 
csillagászok észlelik az ég tüneményeit. 

Hyen 11-dik évforduló esik a 2000-dik évre. November 
tizenharmadikán reggel vége lesz a ködnek, tisztán fog 
sütni a nap ; azután bekövetkeznek az őszi esők és áldott 
időjárás lesz. Azért minden szántóvető lásson az őszi 
iliezei munkához, szántsa, törje a rögöt, a hol lehet, az 
aszálytól ; és legyen készen,, hogy novemberben kipótolja 
az elkésett munkát I 

És úgy történt, a hogy megjÓBolták. 

A november 12-diki meteorraj, melynek jöttét epedő 
kíváncsisággal várta e földön minden értelmes ember, e 
nap éjszakáján valódi csillagesővel borítá el az eget, s 
mikor éjfél után a ragyogó mennyei tűzjáték szünetet 
tartott : ime ott ragyogott a föld felett a szép csilla- 
gos ég. * 

Oh te imádatra méltó csillagos ég! Te Istennel tele 
mennyboltozat I Milyen jó nekünk azt tudnunk, hogy 
élve is hozzád tartozunk már ; hogy a mi földön élünk, 
az is a te csillagod! Oh milyen nagy kárhozat volna 
fbz, ha ez a csillag maga el volna temetve benned s 
nem járhatnánk a te fenséges titkaid országában többé ! 

Jókai: A jÖYŐ század regénye. IX. 2.^ 

— Hosanna! 

A physica nem engedi, hogy oly gyönge hang, minő az 
emberiség összes kiáltása volna, a ritka világsetheren át 
elterjedjen a közel csillagokig; de <iezt az egy» hosanna 
kiáltást mégis meg kell engednie, hogy elhatoljon szét a 
tejút napkoszorujáig, a kődcsillagokig, a középponti napig. 
Az ember újra visszakapta az eget ! 

És másnap reggel visszakapta a napot. 

Hogy üdvözölte a tisztán felragyogó sugárt ember, 
mezők és erdők állata, vad, madár ! Ember sirt, örült, 
madár énekelt, repkedett, a barmok tánczoltak, a vizek 
szörnyei kijöttek a partra ugrándozni, s a viz színén 
szökdeltek a halak, a kigyó fölébredt téli álmából s 
rétessé kunkorodva feküdt el a fűben, a légbeu zümmö- 
gött a felébredt bogárraj. 

Egy földfordulásig örülhetett minden élő az élőnapnak. 

Elismerek, hogy ő is egy része az istenségnek I 

Azután beborult mindenütt az ég, sietős dolga volt: 
megöntözni a földet. 

Az egy évig várt eső megérkezett. 

S e tartós áldó esőszak alatt még egy nagy újdonsága 
volt az égnek a föld számára. 

A hogy Tatrangi Dávid előre megjövendölé : a hosszú 
ködszak alatt nagy esemény ment végbe az égen. A föld- 
nek új testvére lett. A napnak fia született. A napba 
hullott üstökös, Leydenfrost elmélete szerint sphseroidál 
alakban löketett vissza az izzó naptábla által, mely meleg 
kisugárzásával visszataszít magától minden érintkezést. 
Az új planéta a földhöz öt millió mértföldnyi közelben 
kezdé meg körfutását a naprendszer bolygói között a föld- 
pályán belül. 

Az új planéta valódi átmérője pedig 0.780 része a föld 
átmérőjének, tehát 1350 mértföld: másfélszerte nagyobb 
a Marsnál; fénye erősen intensiv vörös; alakja benyo* 
mott teke ; sűrűsége 0.645 a földéhejs képest ; a nap kö* 
rüli pályáját, az eddigi gyorsaságából kiszámítva, mintegy 

250 nap alatt futja meg; s öntengelye körül 24 óra 17 
perez alatt fordul meg; pólusainak belapulása Vai-ét ké- 
pezi az egyenlítői fél átmérőnek. 

As új planétának e földön ezt a nevet adták: «Pa:!L.» 
És ezzel végződött a második millenium. 

(Vége.) 

